
PREFĂ ŢĂ 

Cercetătorul ştiinţific al ideilor politice şi al instituţiilor 
de drept public din România, simte dela începutul activi¬ 
tăţii sale dureroasa lipsă a unor monografii în această 
materie. Punctele culminante ale desfăşurării istorice sau 
figurile care au jucat rol deosebit (fie în calitatea lor de 
exponenţi ai momentului istoric , fie ca personalităţi co¬ 
vârşitoare ) nau fost supuse unei amănunţite analize ştiin¬ 
ţifice, care să descopere resorturile intime ale evenimentelor 
şi ale oamenilor sau să descompună în elementele de 
bază . 

Nu se poate nega , că există multiple încercări de sin¬ 
teză pentru secolul XIX în mai multe domenii , dar până 
astăzi nu s’a strâns tot materialul documentar , nu există 
monografii şi nici acele « lucrări preparatorii » (Vorar- 
beiten, travaux preparaioires) indispensabile unei munci 
ştiinţifice serioase. 

Analiza trebuie să preceadă sintezei. 

Cultura noastră modernă care a debutat cu aventurile 
spirituale ratate şi cu divagaţiile , probabil geniale , ale lui 
Hasdeu şi cu universităţi , unde auditorii se recrutau cu 
arcanul şi cu plată lunară, poartă încâj pecetea originară 
a unei formaţii care a suprimat cu eroism, etapele . 

Efortul gigantic de analiză şi istorism al culturii apu¬ 
sene în secolul XVIII şi XIX, început şi în România 
(mai ales de către Onciulşi C. Giurescu), dar brusc curmat 
în preajma anului 1914 pentru motive extraştiinţifice (pro¬ 
paganda pentru realizarea unui ideal politic), trebuie re¬ 
luat, cu mai multă hotârîre, de către noua generaţie de 
cercetători, pentru a scăpa o cultură întreagă din ghiarele 
superficialităţii şi ale unui fals profetism . 

★ 

¥ ¥ 

<( Filosoîia politico-juridieă a lui Simion Barnuţiu» 
este un inel dintrun lanţ de modeste monografii şi analize 
care vor pregăti, poate, o « Istorie a doctrinelor politice 
româneşti ». Materialul istoric-documentar se găseşte îm¬ 
prăştiat şi neselectat în bibliotecile noastre , Este destul să 
amintim că numai epoca dela 1848 în Principatele Ro¬ 
mâne ale secolului XIX posedă izvoare de primul rang, 
strânse în colecţii, care îşi aşteaptă într adevăr interpretul 
pentru a şterge colbul şi a le însufleţi la nouă vieaţă , 

Goethe spunea că, orice moştenire nu se păstrează cu 
adevărat decât, dacă se câştigă în fiecare zi . Nu ajunge 
o judecătorească trimitere în posesiune la o succesiune 
testamentară sau ab intestat. Elementele şi valorile se 
reintegrează de fiecare dată , cu fiecare serie nouă de moş¬ 
tenitori . Se leapădă, fireşte, cenuşa, ca un balast inutil, 
dar se păstrează facla luminoasă mai departe, după fru¬ 
moasa comparaţie a lui Jean Jaures, care reactualizează 
un mit elenic, 

JSimion Bârnuţiu este o figură din patrimoniul politic 
românesc care .a purtat o faclă de dimensiuni impresio- 

nante cu ocazia evenimentelor dela 1848 în Ardeal . Re¬ 
fugiat în Moldova, ca profesor la Universitatea din Iaşi, 
pentru a câştiga libertatea de cugetare imposibil de obţinut 
în Austro-Ungaria anilor 1850 — 1870, (fiindcă a inter¬ 
venit un val de represiune spirituală contra minorităţilor 
naţionale), Simion Bărnuţiu a lăsat întrun prea scurt 
intermezzo de dascăl universitar ieşan, o luminoasă dâră 
a cugetării şi a se?isibilitâţii. 

Această gândire politică a lui Bărnuţiu a fost acoperită 
de uitare . 

In prezenta monografie am încercat o analiză a isvoa- 
relorşi o reconstituire a ansamblului său de cugetare politică . 

* 

* * 

Opera lui Bărnuţiu na fost tipărită în întregime . Până 
astăzi, o parte zace în manuscripte, sau în cursuri lito¬ 
grafiate, ceea ce constitue o ruşine culturală . ^ir trebui 
formată o comisiune de specialişti sau să se însărcineze 
cineva cu editarea acestor manuscripte . De altminteri în¬ 
treaga operă tipărită sau în manuscript a lui Bărnuţiu 
a fost lovită de incomprehensiune datorită faptului că 
limba şi ortografia şcoalei latiniste au fost aplicate integral . 
0 traducere a textului în limbaşi ortografia actuală ar arunca 
din nou în circulaţie manualele juridice ale lui Bărnuţiu 
nu numai pentru cercetători, ci şi pentru o altă serie de 
învăţăcei, aşa cum a fost «şcoala bărnuţiană » dela Iaşi 1 ). 

2 ) In Anexă am retipărit în text modernizat Discursul dela 1848 
unde se poate studia profunzimea gândirii şi forţa incontestabilă 
de expresie. Ideia modernizării limbii acestui discurs aparţine 
d-lui Mihail Dragomirescu şi Em. Gârleanu, care l-au tipărit ast¬ 
fel în 1909. 

Opera tipărită a lui Simion Bârnuţiu na fost îngrijită 
de autor. 

In prefaţa din 1867 dela «Dreptul public al Ro¬ 
mânilor » se spun următoarele relativ la publicarearacestei 
operi : 

« In anul trecut, o parte din amicii şi discipolii lui S. 
Bârnuţiu, văzând că guvernul nu a realizat patrioticul 
scop ce-şi propusese de a imprima cu spesele Statului 
manuscriptele lui , în folosul erezilor săi, considerând de 
altă parte pierderea cea însemnată ce ar rezulta din nepu- 
blicarea unor scrieri de un interes atât de vital şi de ge¬ 
neral pentru Români — au format o asociaţiune pentru 
publicarea tuturor manuscriptelor lui S. Bârnuţiu 1 ) ». 

Această asociaţie era formată din amici Ardeleni , pro¬ 
fesori la şcolile secundare şi la Universitatea din Iaşi şi 
din învăţăcei fanatici ca Lateş. 

Dreptul public al Românilor a apărut la Iaşi în anul 
1867 sub îngrijirea comitetului de redacţiune a ineditelor 
bârnuţiene care spune : 

« Cât pentru raţiunile, după care ne-am condus în or¬ 
donarea materiilor conţinute în acest op, este neapărat 
nevoie să arătăm , că dela Bârnuţiu au rămas două re- 
dacţiuni din Dreptul public al Românilor; una din 1860 
şi alta din 1863 2 ) ». 

Contopirea celor două manuscrise a fost făcută de către 
elevii săi , care îi cunoşteau gândirea politică din audierea 
.cursurilor şi din colocviile cu Maestrul. 


- i) Op. cit., pag. III—IV. 

2 ) Op. cit., pag. IV. 

La fel s’a procedat şi cu celalalte opere tipărite . 

Bârnuţiu a fost împiedicat de boală să-şi revizuiască 
şi să dea un text definitiv pentru tipar . Opera sa, deci, 
este un torso. Aceste tragice circumstanţe nu pot fi trecute 
cu vederea la judecata emisă asupra operei teoretice 
bârnuţiene. 


www.digibuc.ro 


CAPITOLUL I 


VIAŢA LUI BĂRNUŢIU 

SECŢIA I 

Bămuţ sau Bămutiu? 

Cu ocazia desvelirii bustului lui Simion Bărnuţiu la 
Şimleul Silvaniei în ziua de 7 Septemvrie 1930, s’a ridi¬ 
cat întrebarea: care este numele adevărat al sărbători¬ 
tului? Se spune Bărnuţ sau Bărnuţiu? 

D. Barbu Lăzăreanu, cunoscutul specialist de isto¬ 
riografie literară şi unul din cei mai adânci cunoscători 
ai secolului XIX din România, a scris un articol lămu¬ 
ritor în această privinţă în ziarul « Adevărul » (10 Sep¬ 
temvrie 1930): 

<<90% din cei cari au vorbit despre marele tribun 
comemorat la Şimleul Silvaniei, i-au scris numele: 
Bărnuţiu. 

Noi îl scriem Bărnuţ. Fiindcă aşa l-a chemat. Şi aşa 
se pronunţă. Cum s’ar pronunţa de pildă: drăguţ, mi¬ 
cuţ, bănuţ. 

In ce chip, adică pe ce cale s’a ajuns, însă, la Băr¬ 
nuţiu? Pe calea unei încercări de împăcare între două 

ortografii: a etimologismului extrem şi a fonetismului. 
Am putea zice pe calea unui compromis ortografic. 

Bărnuţ era latinizant. E nevoie s’o mai dovedim? 
Vocabularul este o probă. In loc să spună bunăoară — 
«cu plugul pe pământul domnesc» — el zicea: cu 
aratrul în alodiul domnesc. 

Popoarelor le prefera «gentile» (adică: ginţile). Cu 
«cente de ani», înlocuia el: sute de ani. Şi avea de în¬ 
trebuinţat cuvântul: oraşe? Bărnuţ scria urbi . 

Dar vocabularul e numai una din dovezile tendin¬ 
ţelor latinizante ale mult învăţatului luptător. Mai pu¬ 
ternică dovadă e ortografia lui. Ciparian, el nu admitea 
semne deasupra vocalelor derivate şi semne (sedile) 
de desuptul consonantelor derivate. Cum scriu etimo- 
logiştii extremişti (să-l luăm pe A. T. Laurianu şi I. C. 
Massimu) cuvintele nu de origine latinească: bănuţ, 
băştinaş, bariş, alişveriş, altiţă, blănuţă, bliduţ, boţ, 
arpacaş, băltăreţ, alviţă, chipeş, deluţ, talmeş-balmeş, 
ţarc?... 

Iată cum: banutiu, bastinasiu, barisiu, alisiverisiu, 
altitia, blidutiu, botiu, arpacasiu, baltaretiu, alvitia, 
chipesiu, delutiu, talmesiu-balmesiu, tiarcu... 

Bărnuţ, Bariţ, Babeş, Hodoş, Grigoroviţa, îşi scriau, aşa 
dar, numele: Barnutiu, Babesiu, Hodosiu, Grigorovitia. 

Cei cari scriu: Bărnuţiu, şi cu sedila sub t (ţ), şi cu acel 
« iu » menit a-1 face pe t « sibilante » (adică şuerător), îşi 
zic probabil: mai bine să prisosească decât să n’ajungă. 

Noi suntem de părere că: ori îi scriem numele aşa 
cum şi-l scria el: Simeone Barnutiu, ori astfel cum se 
rosteşte: Simeon Bărnuţ». 

Argumentarea d-lui Barbu Lăzăreanu este nu numai 
seducătoare, ci... justă. 

N’am adoptat, totuş, numele de Bărnuţ. 

De ce? 

Numele de « Bărnuţiu» a intrat nu numai în tradi¬ 
ţia familiară a marelui bărbat de Stat, ci şi în majori¬ 
tatea publicaţiilor româneşti. Urmaşii săi — de pildă d-1 
Iuliu Maniu — îl pronunţă şi îl ortografiază «Bărnuţiu», 

In aceste probleme intră un factor puternic de hazard 
şi «cutumă departe de consideraţiuni logice. 

« Şcoala latinistă » a avut o puternică influenţă asupra 
terminologiei ardeleneşti. 

Un reflex latinist este tocmai numele de Bărnuţiu. 


SECŢIA II 

Biografia lui Siniion Bărnuţiu 

‘ Simion Bărnuţiu s’a născut la 21 Iulie (2 August) 
1808 în satul Bocşa-română, comitatul Crasnei. Şim- 
leul-Silvaniei este capitala acestui comitat, care face 
parte din districtul Sălagiu. 

Tatăl lui Bărnuţiu se numea Ioan şi era de profesie 
cantor şi învăţător. In matricula lui Simion la liceul din 
Careii-Mari se specifică pentru părinte: plebeius , igno - 
bilis, ludimagister şi cantor , adică ţăran nenobil, dascăl 
de copii şi cantor. 

Mama lui Simion Bărnuţiu a fost fiică de preot şi se 
numea Ana Oros. Bunicul după tată al lui Simion era 
tot preot. 

Simion Bărnuţiu a terminat clasele primare la Şimleu 
în primavara anului 1820. In toamna anului 1820 a 
intrat în liceul călugărilor piariţi din CareiiiMari, în¬ 
temeiat la 1727. Era o şcoală cu 0 tradiţie deiaproape 
un secol, când a intrat Bărnuţiu. Umanităţile formau axâ 
învătă m ântului la acest liceu al piariţilor. 

In 1825, a plecat la Blaj, unde a urmat cursul de un 
an de filosofie, predat de Yasile Raţiu. 

Din 1826 până 1829 a făcut trei ani de teologie la Blaj. 

La 4 Noemvrie 1829 a fost numit profesor de sintaxă 
la gimnaziul din Blaj. In epoca 1829™1831 a mai func¬ 
ţionat ca arhivar la consistoriu şi prefect la seminar. 

In Octomvrie 1830 a fost numit profesor de filosofie 
la gimnaziu unde a rămas până * n 1834. Intre 1834 şi 
1839 a părăsit catedra de profesor pentru a funcţiona 
ca notar consistorial. La 1839 a revenit la catedra de 
filosofie. 

In 1842 începe acţiunea revoluţionară cu două °bi ec ~ 
tive: a) împotriva maghiarismului şi b) împotriva des¬ 
potismului clerical blejjean român care seconda acţiunea 
de desnaţionalizare a Ungurilor. Un număr de 9 (nouă) P r0 ’ 
fesori conduşi de S. Bărnuţiu luptă fftţiş contra episcopului 
renegat Lemeny. Viaţa fizică a ^ Bărnuţiu este în pericol. 
Trei profesori _ Iosif Popp, Bărnuţiu şi D. Boer —• 
sunt destituiţi în Februarie 1845 dela catedre şi trimişi 
ca preoţi la parohii. Şcolarii se solidarizează cu dascălii. 
Nici ei nu părăsesc băncile şcoalei. 

In Iunie 1845 se îndepărtează dela profesorat D. Boer, 
Popp, Gr. Moldovan, Bărnuţiu şi vicarul Sim. Crainic (intrat 
pe 3 ani 1^ închisoarea mănăstirească dela Alba-Iulia). 

Istoricul maghiar Iancso Benedek consideră răsmeriţa 1 ) 
profesorilor dela Blaj ca un caz de « socialism », de « de¬ 
mocraţie » şi de « anarhism clasic ». 

Eliminat dela Blaj, Simion Bărnuţiu s’a înscris ca 
student la Academia săsească de Drept din Sibiu, după 
ce a fost refuzat de către Academia juridică maghiară 
dela Cluj. 

La Sibiu trăieşte studenţeşte ajutat băneşte de către 
fostul său şcolar Iacob Mureşianu, de către Avram 
Iancu şi alţi amici. 

La 24 Martie 1848 lansează 2 ) o proclamaţie revoluţio¬ 
nară către Români cerând ca să nu mai îngăduie ruşinea 
de a lăsa ca în afacerile Transilvaniei « să se judece mereu 
de nobis , sine nobis». In proclamaţie îndeamnă: «spu¬ 
neţi Ungurilor că sunteţi Români, credincioşi împăra¬ 
tului, patriei; dar că despre uniune nu voiţi să ştiţi 
nimic până ce nu veţi avea adunare naţională, în care 
să vă spuneţi dorinţele naţionale ». 

Sau: « Noi nu vom fi robii Ungurului şi ai Sasului. In 
Stat şi înaintea legii trebue să fie recunoscută limba 
noastră, pe care am apărat-o cu sângele nostru ». 

*) Vezi amănunte în G. Bogdan-Duică «Viaţa şi ideile lui 
Simion Bărnuţiu *, 1924, pg. 17 şi urm. 

2 ) A. D. Xenopol , Istoria Românilor, voi. VI, pg. 325, § 1 
despre Revoluţia din 1848 în Ardeal şi pg. 307: « S. B. mai ales 
prin elocventele sale lecţiuni asupra dreptului natural, la început 
(1831), în limba latină, dela 1834 în cea română, deşteptă în 
mintea ascultătorilor cunoştiinţa drepturilor fireşti, nu numai ale 
indivizilor, ci şi ale popoarelor, critică indirectă dar puternică şi 
convingătoare a stării poporului român, cel lipsit tocmai de toate 
drepturile *, Vezi şi op. cit. pg. 346. 

Proclamaţia cerea egalitate cu celelalte minorităţi şi 
dădea asigurări de fidelitate faţa de împărat. 

In ziua de Paşti (11/23 Aprilie 1848) a luat parte la 
o adunare naţională din Braşov. 

La 2/14 Mai 1848 a ţinut faimosul discurs din cate¬ 
drala Blajului, iar la 3/15 Mai a repetat aceleaşi gân¬ 
duri pe Câmpia Libertăţii în faţa unei mulţimi de 
40—50.000 Români veniţi din toate părţile Ardea¬ 
lului. 

La Blaj s’a ales un comitet de conducere compus din 
25 de membri. Preşedinte era episcopul Şaguna, iar 
vice-preşedinte Simion Bărnuţiu. 

Guvernul a dizolvat acest comitet, dar el a continuat 
să funcţioneze ilegal la Sibiu, îndemnând populaţia ro¬ 
mânească la rebeliune. Ţăranii din Mihalţ au ocupat 
chiar un izlaz care aparţinea unui conte. (Chestia agrară 
a fost unul din fermenţii revoluţiei dela 1848). 

La 6/17 August 1848 au început arestările. Bărnuţiu 
a scăpat prin prezenţa de spirit avută de a mistifica pe 
poliţistul venit să-l aresteze asupra persoanei sale. 

La 4/16 Septemvrie 1848 începe a doua adunare dela 
Blaj, de-astă dată cu caracter revoluţionar, iar nu pro- 
testator cum fusese cea dintâiu. 

v 

Se formează un «comitet de pacificaţiune» (de fapt de 
apărare) a Revoluţiei, recunoscut de generalul imperial 
Puchner la 4/16 Octomvrie 1848, compus din: S. Băr¬ 
nuţiu, preşedinte, A. Tr. Laurian, Nic. Bălăşescu, T. 
Cipariu, Florian Micheş şi Ioan Bran, membri, iar maio¬ 
rul Riedel ca sfătuitor militar. 

Revoluţia dela 1848 eşuând, Bărnuţiu cu alţi oameni 

politici emigrează în ţară. La 16 Martie 1849 se află la 
Câineni, la 18 Martie în Călimăneşti, 

Ajunge la Galaţi. De aici ia vaporul pentru Triest: 
la 6 Iunie 1849 se află la Constantinopol şi la 23 Iunie 
ajunge la Yiena — via Smirna şi Triest — unde rămâne 
până la 2 Septemvrie 1849. 

Dela Viena pleacă în Transilvania. Apoi este din nou 
trimis cu petiţii la împărat împreună cu A. Tr. Laurian. 
La 8/20 Noemvrie 1849 în drum la Arad; 22 Noemvrie 
Solnoc; 25 Noemvrie Pesta; la 2 Decemvrie Viena. 

Bărnuţiu se îmbolnăveşte de reumatism. Pleacă într’un 
sanatoriu lângă Dresda în ziua de 16 Decemvrie 1849. 
Revine la Viena în Ianuarie 1850. 

S’a înscris ca student la Facultatea juridică. A urmat 
trei semestre la Viena. Apoi, la 11 Octomvrie 1852 pleacă 
spre Pavia, unde şi-a luat doctoratul în Drept pe ziua 
de 6 Iunie 1854. 

La 7 Iunie 1854 pleacă din Pavia, iar la 13 Iunie se 
află la Viena. I s’a oferit un post bun în administraţia 
habsburgică. Dar la 6/18 Septemvrie 1854 a primit o 
ofertă dela A. Tr. Laurian să vie în Moldova ca profesor, 
La 24 Decemvrie 1854 pleacă prin Lemberg la Iaşi. 

In Ianuarie 1855 este profesor de logică la liceu. In 
1854 profesor la Facultăţile de Litere si Drept până la 
1863. 

Simion Bărnuţiu a murit la 16/28 Maiu 1863 pe valea 
Almaşului în căruţa care-1 ducea, bolnav, dela Iaşi spre 
Bocşa-Română, însoţit fiind de nepotul său Ioan Maniu, 
tânăr avocat, pe care-1 întreţinea cu cheltuială şi sfa¬ 
turi la studii, în străinătate. 

A fost înmormântat la 21 Mai 1863 la Bocşa-Română. 
Iată un arbore geneaologic *) cu urmaşii lui Băr- 
nuţiu: 


Simeon B., preot 
în Bocşa Rom. 


Ioan 


Bă muţi u, cantor-înv., căs. cu Ana O ros 


Dr. Simeon Băr¬ 
nuţiu, profesor 


Gafia măr. Popu Vasilica 
din Bocşa 


(Nana) Vasilica măr. 
Moisi din Hălmagiu 


Petre notar 
în Stârciu 


? măr. Oros în Hidig. Dumitru (Bărnu- 
! ţiu) notar 


măr. Kiş Oniţiu 

j Simeon, advocat, Şimleu 

Teodor, învăţător Hălmagiu 


Ileana, Bărnuţiu 


măr. Teodor Man, ţăran nobil din Bădăcin 


Ştefan, econom. 
Sofia măr. Teodor Man, 
econom, Bădăcin 


Dr. Ioan Maniu | | | 

căs. cu Clara Coroianu Şifron Simeon Tiberiu 

jude la tribunalul (Şim¬ 
leu—Zălau), apoi advocat 


I I. „ l 

J j* Sabina Cornelia 

Dr. Iuliu Maniu, advocat 

Elena, m. dr. Ioan Pop, (•(•), fost vicar episc. al Năsăudului 
Dr. Cassiu Maniu, profesor universitar. 


*) Sever Stoica, luliu Maniu> 1932, pag, 20. 

SECŢIA III 
Opera lui Bărnuţiu 

Opera principală a lui Bărnuţiu a fost opera vorbită, 
iar nu cea scrisă. Ca orice om politic — iar Bărnuţiu 
este în primul rând un om de Stat — s'a risipit în ac¬ 
ţiune politică. Aşa ceva presupune oralitate. 

Din discursurile rămase în texte scrise ca un monu¬ 
ment al oratoriei româneşti a fost discursul ţinut în 
catedrala Blajului şi repetat pe câmpia Libertăţii în 
1848. Acest discurs a fost redactat de însuşi Bărnuţiu 
şi a apărut în timpul vieţii sale în ediţia IlI-a la Viena 
în 1852. Republicarea s'a făcut în biblioteca populară 
« Socec » în 1909, având pe o coloană textul prim în 
ortografie şi limbă latinizată şi alt text în limbă nouă 
îngrijită de d-1 Mihail Dragomirescu şi Emil Gârleanu. 

Din opera tipărită notăm cele 7 pagini din 1854 tipă¬ 
rite la Padua în care sunt cuprinse titlurile temelor 
juridice susţinute la Universitate pentru obţinerea doc¬ 
toratului în Drept. 

După moarte s'a tipărit Dreptu publicu alu Românilor 
la Iaşi, în anul 1867, opera centrală a gândirii politico- 
juridice bărnuţiene şi care cuprinde 472 pagini şi XXXVI 
de introducere. 

In 1868 a urmat la tipar « Dreptulu naturale privatu », 
de 300 pagini, tot la Iaşi. 

In 1870 s'a tipărit « Dreptulu naturale publicu » (Iaşi, 
391 pagini) şi « Pedagogia » (Iaşi, 326 pagini). 

« Psihologia empirică şi Logica » s'au tipărit în 1871 
(Iaşi, 212 pagini). 

Au rămas dela Bărnuţiu — din opera teoretică — şi 
următoarele cursuri litografiate: 1. Dreptul natural (168 
pagini); 2. Etica (90 pagini); 3. Logica (88 pagini); 4. 
Metafizica (79 pagini; 5. Scientia virtuţii (partea I 92 
pagini, partea II dela pagina 17—90, primele 17 pagini 
fiind pierdute). 

Corespondenţa dintre Ioan Maniu şi Simion Bărnuţiu 
a fost, strânsă de Dr. Coriolan Suciu (Blaj, 1929, 470 
pagini). Restul corespondenţei rămâne a fi strânsă în- 
tr’un volum. O parte din ea se află la Academia Română 
şi în patrimoniul familiei Iuliu Maniu. 

Dintre articolele publicate de Bărnuţiu vom mai nota: 
«Soborul cel mare al episcopiei Făgăraşului » («Foaie 
pentru minte »), Braşov, 1843, pp. 26—33), broşura des¬ 
pre « Reporturile Românilor cu Ungurii şi Principiele 
libertăţii naţiunali », ed. II, Yiena, 1852, (60 pagini), un 
Memorial (Sibiu, 1889) şi o « epistolă » în « Revista cri¬ 
tică literară » (1896, p. 94). 

«Operele complete » ale lui Bărnuţiu îşi aşteaptă edi¬ 
tura sau fondul naţional, încercat cândva de învăţăceii 
săi ieşeni, pentru a fi tipărite integral. 

Opera orală, fireşte, s*a pierdut. Ea trebuia să fi fost 
de o excepţională virulenţă, dacă ţinem socoteală că a 
trezit atâtea fanatisme şi a reuşit în scurtul timp de 
profesorat universitar la Iaşi să creeze o « şcoală Băr¬ 
nuţiu », alături de « şcoala Maiorescu ». 

Oscar Wilde a proclamat odată aforistic că şi-a cheltuit 
personal geniul în conversaţie şi numai talentul în scris. 

Titu Maiorescu şi S. Bărnuţiu au fost tipuri de ora¬ 
tori înăscuţi. Ca şi Socrate, care n’a fost cunoscut decât 

prin intermediul învăţăcelului său Platon, tot astfel Ma- 
iorescu şi Bărnuţiu au ştiut prin oralitatea lor să creeze 
« şcoli », mai mult decât prin scris. 

Rivalitatea dintre aceste şcoli s'a sfârşit cu victoria 
« şcoalei Maiorescu » în cultura românească. 

Să notăm că această rivalitate n J a fost ireductibilă. 
După moartea lui Bărnuţiu, Ministerul Instrucţiei Pu¬ 
blice a scos un anuar (1863/1864) în care s'a publicat 
Serbare funebră în memoria lui Simion Bărnuţiu (Bucu¬ 
reşti, 1866), cu, « Cuvinte de introducere » de Titu Ma¬ 
iorescu. 

In aceste « Cuvinte de introducere », Maiorescu a avut 
cuvinte de laudă şi de recunoaştere a meritelor istorice 
ale ardeleanului. 

Mai târziu, autorul « Criticelor » s*a ridicat împotriva 
«şcoalei bărnuţiene » din cauza exagerărilor doctrinare 
în care au căzut, ca de obiceiu, adepţii prea fideli. 

SECŢIA I 

Influenţe din Savigny şi iluminismul francez în doctrina 
lui Bărnuţiu 

1. Nisus formativus şi concepţia organicistă. 

Problema influenţelor culturale este cu deosebire deli¬ 
cată prin complexitatea fenomenelor pe care le implică, 
cât şi prin injustiţia care se comite cu această ocazie, 
în mod aproape regulat. Definindu-se drept izvoare 
străine, anumite elemente din unitatea unei concepţii 
se poate întâmpla ca acele elemente să facă parte inte¬ 
grantă din atmosfera unei epoci, să fie bunuri comune, 
iar nu idei cu o nuanţă pur personală. Atribuirea lor 
exclusiv unei doctrine — în speţă organicismului juridic 
al lui Savigny sau iluminismului francez — e o eroare; 
o eroare dublată de o injustiţie, când un patrimoniu 
e rezervat unui singur moştenitor, în loc de a fi distri¬ 
buit fiilor veacului, aşa cum s'a întâmplat în realitate. 

Atmosfera istorică din diferite perioade e încărcată 
cu curente ideologice înrudite, cu pasiuni politice ana- 
loage, cu priviri generale care au la bază fermenţi 

comuni. Intr'o epocă există un aer curios de familie, 
ca într'o serie de portrete dintr'un album genealogic. 
Deşi membrii sunt din mai multe generaţii, păstrează 
totuşi o pecete a neamului, uşor recunoscută sub coa¬ 
furile cele mai fanteziste şi podoabele vestimentare cele 
mai complicate. 0 problemă principală a acestei atmo¬ 
sfere istorice este problema lui nisus jormativus , a com¬ 
plexului cauzal care hotărăşte la obţinerea forcus-ului 
general. Indiferent de această întrebare — de multe ori 
oţioasă şi irezolvabilă prin multiplitatea factorilor cari 
sunt reciproc efecte şi cauze — se impune mai ales stu¬ 
diul influenţelor dintre personalităţile proeminente, al 
izvoarelor, în definirea şi generalizarea fenomenului 
caracterizat. 

Dacă veacul XX a fost numit când al « psihologiei d 
şi când al «economicităţii», veacul al XlX-lea este cu 
siguranţă veacul istorismului. După culminarea raţiona¬ 
lismului în Revoluţia dela 1789, când s^au ridicat altare 
zeiţei Raţiunea, anunţată de profeţii pleiadei, de enci- 
clopedişti şi de Montesquieu, de Voltaire şi de Rousseau, 
secolul următor marchează o reîntoarcere spre elementele 
istorice, care au răsunet în sufletul omenesc şi care fuse¬ 
seră negate până atunci, sau mimai lăsate în umbră; 
Rădăcinile trecutului sunt adânc înfipte în viaţa popoa¬ 
relor şi niciun uragan nu le poate smulge definitiv, 
până când din jocul alternativ al tezei şi antitezei se 
naşte sinteza. Din desordinea rămasă în urma furtunii, 
lăstari fragezi răsar la vechile tulpine, continuând fără 
teamă şi cu impresionantă îndârjire legile eterne şi 
imuabile ale vieţii. 

Direcţia istorică presupune o concepţie organicistă 
a Dreptului, considerându-1 ca pe o apariţie naturală 
cu legi proprii, motive şi stil specifice. Anul 1814 este 
o dată importantă în istoria doctrinelor juridice, din 
acest punct de vedere. 

a n acest an Thibaut 1 ), Schmidt, Gonner şi alţii pro¬ 
pun să se dea Germaniei desmembrate un cod uniform, 
adăogându-se la unitatea de limbă, moravuri şi con¬ 
ştiinţă naţională (conştiinţa religioasă e până astăzi 
divizată, împărţind Reichul în două părţi distincte), 
unitatea juridică, care va preceda unitatea politică. 

După pacea dela Viena, imperiul german fărâmiţat 
până atunci în 300 de stătuleţe, fiecare cu suveranul 
său, de obiceiu un un prinţişor mândru de blazon stră- 
vechiu şi înconjurat cu o Curte trândavă, preocupată 
de etichete şi dineuri, a fost transformată într'o confe- 
deraţiune regulată cu 37 de membri. Thibaut, profesor 
de drept roman la Heidelberg, a propus pentru legislaţia 
acestei confederaţii o imitaţie a codului unitar Napoleon, 
împăratul Francezilor cucerind Germania introdusese 
şi legislaţia sa. De aceea, în 1814, când începe polemica 
pentru codificare 2 ) şi unificare juridică, codul Napoleon 

0 Propunerea lui Thibaut este astfel notată de Savigny: « so 
trat damals ein ausgezeichneter Rechtsgelehrter mit dem Vorschlag 
auf, ein gemeinsames biirgerliehes Gesetzbuch fur Deutschland 
abzufassen, und dadurch die politisch so wichtige Einheit der 
Deutschen, zugleich aber auch die Rechtspflege und die Rechts- 
wissenschaft zu fordern » (Savigny, Vom Beruf, Vorrede der zweiten 
Ausgabe, pag, 4). 

2 ) Warnkonig: Themis , voi, 10 pag, 138, scrie despre această 
polemică: «le temps et la marche des 6v6nements ont d6cid6 

se aplica în unele părţi din Bavaria, în provinciile renane, 
în Prusia, în regatul Westfaliei, în Baden, în oraşele Han¬ 
seatice şi alte câteva principate. Provinciile renane l-au 
păstrat, dar în alte părţi a fost considerat ca o urmă 
a oprimării naţiunii germane şi a fost înlocuit *). Dreptul 
civil francez sintetizat în opera de care Bonaparte era 
aşa de mândru şi la care a luat parte activă (în deosebi 
capitolele relative la drepturile familiei şi la dobândirea 
cetăţeniei) era considerat însă de şcoala filosofiei drep¬ 
tului natural german ca o etapă spre dreptul ideal, un 
monument unde raţiunea îşi avusese contribuţia prin¬ 
cipală. Thibaut făcea parte din această şcoală a drep¬ 
tului natural, întemeiată pe principii derivate din 
Rechtsgefilhl , din simţămintele de justiţie existente în 
sufletul uman, de aceea a fost pentru introducerea codu¬ 
lui Napoleon. Ciy~această ocazie Savigny scrie broşura 
celebră întitulată Vom Beruf unserer Zeit fur Gesetz - 
gebung und Rechtswissenschaft , susţinând imposibilitatea 
codificării înainte de unificare, Dreptul fiind un produs 
istoric rezultând din contingenţele vremii care îl deter¬ 
mină ca atare, iar nu ieşind din fantezia şi intenţiile 
oricât de onorabile ale legiuitorului. O directivă impri¬ 
mată de legiuitor nu poate da roadele necesare atâta 


cette importante question dans le sens de M. de Savigny; comment 
aurait-il r6clam6 de nouveau, en 1828, contre des innovations 
projetees, dont il n’est plus question? Mais son 6crit a une grande 
importance historique, et son influence sur la direction de l’ătude 
de la jurisprudence est telle, que le jurisconsulte qui cultive le 
droit comme Science ne peut pas s’en passer *. 

1 } Abraham Hayward: Of the vocatioru Preface, pag. 4, 

timp cât nu-şi găseşte aderenţe organice în mentali¬ 
tatea socială căreia i se aplică. Nepotrivirea dintre 
obiect şi subiect, dintre lege şi individul care cade sub 
jurisdicţia legii, provoacă sau încălcarea normei juridice, 
sau diformarea structurii subiectului. Ori raporturile 
dintre obiect şi subiect în ştiinţa Dreptului sunt raporturi 
armonice; prin ajutorul lor adaptarea normei trebue să 
ajungă la maximum, dirijând viaţa individuală şi colec¬ 
tivă în albii sigure, fără a produce perturbaţii în meca¬ 
nismul lor intim. 

2. Savigny şi precursorii săi. 

întemeietorul şcoalei istorice a Dreptului a fost Gustav 
Hugo, fost profesor al lui Savigny. La formaţia intelec¬ 
tuală a lui Savigny a mai influenţat Weiss (1766—1808), 
care reprezenta în Germania — sub înrâurirea lui Cujas 
din sec. XVI şi a şcoalei juridice olandeze — metoda 
interpretării istorice şi a analizei filologice a surselor 
juridice moştenite dela Romani. In 1815 Savigny îm¬ 
preună cu elevul său romanistul Goeschen şi cu germa¬ 
nistul Eichhorn fundează Zeitschrift fur geschichtliche 
Rechtswissenschaft (1815—1850), unde doctrina orga¬ 
nicismului şi a istoricismului juridic ia fiinţă în nenu¬ 
mărate aplicaţiuni la teme speciale. Aici s a studiat 
dreptul roman în evoluţia sa istorică, renunţandu-se 
la exegeza textelor lui Justinian; tot aici s'a publicat 
pentru prima oară manuscrisul Institutelor lui Gaius, 
descoperit în 1816 la Verona de către Niebuhr. 

Friedrich-Karl von Savigny s'a născut la Frankfurt 
a.M. la 24 Februarie 1779 şi a murit în Berlin la 25 
Octomvrie 1861. A fost unul din profesorii lui Kogăl- 

niceanu şi a contribuit mult la formaţia marelui om 
politic român. 

In mod greşit se spune despre Savigny, că ar fi dintr’o 
familie franceză protestantă izgonită din Franţa cu ocazia 
revocării edictului din Nantes de către Henric IV. Fami¬ 
lia sa 1 ), de origină lorenă, a venit în Germania cu aproape 
două veacuri mai înainte, ocupând diverse funcţiuni ad¬ 
ministrative 2 ). Atmosfera şi tendinţa operei lui Savigny 
se integrează perfect în filosofia juridică a veacului XIX 
din Germania şi nu are legături cu raţionalismul juridic 
francez, existent în această epocă. 

3. înrâurirea lui Savigny în Moldova . 

înrâurirea lui Savigny în ţara noastră nu se exercită 
numai asupra lui Kogălniceanu, ci şi asupra ardeleanului 
Simion Bărnuţiu şi mai ales asupra junimismului. Titu 
Maiorescu, Petre Carp, Eminescu, Negruţi şi-au făcut 

x ) Adolf Ludwig von Savigny: Beitrăge zu einer Geschichte der 
Familie von Savigny y Berlin, 1919. 

2 ) Despre viaţa şi opera lui Savigny a se vedea: Ed. Laboulaye: 
Essai sur la vie ei Ies docirines de Fr, Ch . de Savigny , 1842; V. 
Scheurl: Einige Worte iiber Fried . Cari von Savigny , 1850; R. v, 
Ihering: JahrbiXcher fur Dogmatik des heutigen Privatrechis y 1861, 
pp. 354—377; Arndts: Kriiische Vierteljahresschrift fur Gesetz - 
gebung und Rechiswissenschaft , Miinchen, 1861, IV, pp. 1—16; 
Stintzing: Friedrich-Carol von Savigny , 1862; Rudolf: Zeitschrifi 
fur Rechisgeschichte , 1863, II, pp. 1—69; Bethmann-Hollweg: 
Zeitschrifi fur Rechisgeschichte , 1867, VI, pp. 42—-81; Mignet: 
Nouveaux eloges historiques , 1877, pp. 1—57; L. Enneccerus: F. C % 
von Savigny und die Richtung der neueren Rechtswissenschafi, 1879; 
Bechmann; Feuerbach und Savigny , Rektoralsrede , Miinchen, 1894; 
Ernst Landsberg: Der Geist der Geseizbung in Deuischland und 
Preussen , 1913; Ed. Miiller: Friedrich-Karl von Savigny , 1907. 

toţi studiile în Germania unde istoricismul e opus raţio¬ 
nalismului francez (raţionalismul avea răsunet în Prin¬ 
cipate prin paşoptişti), D-l G. Ibrăileanu a notat în mai 
multe rânduri frecvenţa şi tăria paşoptismului în Vala- 
hia, de unde prnesc curentele politice şi influenţa fran¬ 
ceză e la maximum, pe când în Moldova, detronată 
dela întâietate politică, se constată o activitate mai 
mult pe teren cultural şi o contra-pondere a paşoptis¬ 
mului x ). 

Organicismul şi Reforma sunt cele două lozinci sub care 
se dă lupta dintre junimişti şi Roşii. Sunt două concepţii 
diametral opuse: una consideră trecutul şi prezentul 
ca un tot organic, capabil de perfectibilitate, dar inse¬ 
parabil unul de altul; alta e convinsă de miracolul 
raţional, de posibilitatea ştergerii cu buretele a faptelor 
de altădată pentru construirea pe temelii nouă a socie¬ 
tăţii. 

In delimitarea influenţelor lui Savigny asupra vea¬ 
cului XIX din ţara noastră vom insista asupra cazului 
lui Simion Bărnuţiu. Deşi adânc influenţat de Savigny, 
ardeleanul Bărnuţiu în învăţătura pe care o propagă la 
Universitatea din Iaşi şi în scrierile sale, nu acceptă 
consecinţele pe care le implică organicismul filosofico- 
juridic al lui Savigny. Astfel, Bărnuţiu nu pregetă a cere 
reformarea limbii pentru a o apropia de cea străbună, 
dovedindu-ne latinitatea contestată de Maghiari şi a 
propune pentru Românii liberi instituţiuni juridice ana¬ 
loge cu ale Romei, Fanatismul latinist e împins până 


l ) G. Ibrăileanu: Spiritul critic în cultura românească , 1912. 

acolo, încât s'ar putea deduce din multe pasaje, că ar 
cere schimbarea religiei şi a formei de guvernământ, 
revenind la Jupiter şi la consuli, aşa cum au insinuat 
mulţi din adversarii săi şi cum nu s'a găsit în cursurile 
sale. Faptul rămâne însă indubitabil, că sub porunca 
idealurilor şi a educaţiei ardeleneşti, Bărnuţiu reprezintă 
numai parţial influenţa lui Savigny, care se revarsă 
întreagă asupra lui Kogălniceanu şi asupra junimismu¬ 
lui: « Kogălniceanu, ca elev al lui Savigny, a avut chiar 
o concepţie organicistă, pe când ardeleanul Simion Băr¬ 
nuţiu, deşi s'a orientat atât de mult dela Savigny, n'a 
scăpat de raţionalismul ardelenesc şi n'a ajuns la tradi¬ 
ţionalismul la care s'a oprit Kogălniceanu » 1 ). Acest 
« raţionalism ardelenesc » e un caracter provincial datorit 
religiei catolice. Stegarii latinismului au fost toţi educaţi 
la spiritul bisericii romane care prin strigenţa dogmelor, 
prin disciplina intelectuală severă imprimă o anumită 
pecete. Se spune pe bună dreptate, că romantismul e un 
produs al mentalităţii protestante, iar clasicismul, ecoul 
gândului şi sensibilităţii catolice în literatură. Promo¬ 
torul romantismului francez a fost genovezul protestant 
Jean-Jacques Rousseau, care prin toate tribulaţiile reli¬ 
gioase din cele mai anarhice şi uimitoare pe care le-a 
avut, rămâne continuu cu nota personalismului excesiv. 
Protestantismul e nerecunoaşterea unei autorităţi lu¬ 
meşti în înţelegerea lui Dumnezeu, alungarea unui 
intermediar — Biserica — pentru înţelegerea- cuvântului 

x ) Radu Dragnca: Spiritul românesc creator , «Gândirea», 5, 
VIII, pag. 164. A se vedea şi monografia excelentă a aceluiaşi 
autor asupra lui Kogălniceanu. 

divin, care este lăsat la voia şi posibilităţile priceperii 
pur individuale. Această comportare faţă de misterul 
religios e folosită şi ca metodă intelectuală. Se dă, astfel, 
o primă, exaltării şi anarhismului interior pentru a 
putea obţine libertatea desăvârşită exterioară şi deslăn- 
ţuirea energiilor intelectuale. Catolicismul dimpotrivă 
însemnează disciplină, ierarhie şi comprimarea tendin¬ 
ţelor egotiste. Rezultatele sale în literatură sunt măsura, 
claritatea şi stilizarea. 

In gândire e proclamarea normei precise şi liniare. 

Disciplinele filosofice aflate sub auspiciile catolice se 
caracterizează, în genere, prin raţionalism şi metodă. 
Tot astfel şi căpeteniile şcoalei latiniste, educaţi în şcoa- 
lele catolice şi crescuţi la umbra «sfintei» Roma au 
pasiunea raţionalismului şi a logicei. Recunoscând lati¬ 
nitatea noastră în graiu, vestmânt, tip fizic şi istorie, 
ei duc concluziile până la extrem. De aceea Simion Băr- 
nuţiu prin fanatismul său logic şi raţionalist rămâne 
ca reprezentant al spiritului catolic ardelean, iar nu 
ca ecou simplu al organicismului filosofic. 

Aceasta se explică dacă ţinem seamă, că a avut o 
educaţie mai ales catolică. 

4. Educaţia filosofică a lui Bârnuţiu. 

Intr'adevăr, Simion Bărnuţiu a fost înscris în anul 
1820 la liceul catolic al fraţilor piarişti din Cărei 1 ). 
Acest ordin călugăresc a întemeiat şcoala în Octomvrie 
1727 unde funcţionau ca profesori şi confesori. Prin 
1806-1807 au reuşit să aibă liceu complet cu 8 clase, 

î) G. Bogdan-Duică: Viaţa fi ideile lui Simion Bărnuţiu, pag. 
12 şi urm. 

primind, cum se obişnuia din motive de propagandă, 
Români şi Ruteni de confesiune greco-catolică. Aşa, de 
exemplu, în semestrul I al lui Bărnuţiu din 36 de şcolari, 
24 erau romano-catolici, iar restul de 12, greco-catolici. 
In aceşti primi cinci ani la fraţii piarişti, Bărnuţiu a 
primit o îndrumare spre clasicism şi spre principiile 
bisericii romane. «In anul întâi a învăţat: Religie şi 
Etică, cetind şi Biblia; limba latină (cu 14 ore pe săptă¬ 
mână), geografia patriei, matematică. In anul al doilea, 
aceleaşi materii; dar pe lângă sintaxa latină se ceteau: 
Scrisori mărunte din Cicero, Cato maior, Somnium 
Scipionis; şi texte alese din Cornelius Nepos, Florus 
şi Justinus; la geografie se studiau ţările Habsburgilor. 
Se adăoga istoria Ungariei. In anul al treilea, S. Băr¬ 
nuţiu a continuat cu învăţământul religios şi etic; 
la sintaxa ornată a cetit din Cicero, Sallustius, Iulius 
Caesar şi Curtius; şi din comediile lui Plautus şi Teren- 
tius ; din Ovidius. Geografia, toată Europa; istoria era 
a Ungariei. In prima umanitate se continua religia, în 
acelaşi fel; retorica se făcea în legătură cu elemente 
de logică. Se cetea latineşte din Cicero şi Horatius; se 
studiau antichităţile greco-romane şi mitologia. Se ceteau 
şi scriitori maghiari. Istoria Ungariei continua; Geogra¬ 
fia, toată Europa şi Asia; se adaose istoria naturală 
(zoologie şi antropologie). In a doua umanitate învăţă¬ 
mântul religiei trecu la istoria bisercii. Limba latină 
înainta la poetică, cetindu-se Ovidius, dar şi Tacitus 
şi Livius ; adăogându-se şi scriitori maghiari (dela 1820); 
geografia toată Africa şi America, Istoria Ungariei 
continua, matematica, ştiinţele naturale asemeni. Limba 

germană era facultativă» 1 ). Deşi germana era facul¬ 
tativă, Bărnuţiu a avut între profesorii săi la piarişti 
pe Hutter (născut la 1797 în corn. Borsod), care venise 
la Cărei în 1820-21: <( Hutter iubea cald limba sa maternă, 
propaga literatura maghiară, aprecia pe Berzsenyi şi 
cânta el însuş frumuşel pe regele Matei (versuri), dar reco¬ 
manda şi literatura germană » 2 ). Ca în toate şcolile un¬ 
gureşti din Ardeal, influenţa germană era puternică şi la 
Careii-Mari. Viena era în apropiere, iar Saşii formau în 
Sud o citadelă a spiritului germanic. 

Studiile de filosofie ale lui Simion Bărnuţiu datează 
încă dela călugării piarişti. Anume, studiase Antropo¬ 
logia. 

Bogdan-Duică relatează în cap. X începuturile filo- 
sofiei la Bărnuţiu în modul următor: «antropologia 
care se preda pe la 1824—1825 în liceele ungureşti era 
o ştiinţă sumară despre trupul şi sufletul omului, stomato¬ 
logie şi psihologie. Judecând de ex. după Antropologia 
liceului din Aiud, a lui Koteles, pe care Schedel-Toldy 
a publicat-o, ca operă postumă, la Buda, în anul 1839, 
pot afirma că studiul ei era de mare folos. El deschidea 
perspective; uşura înţelegerea lumii şi ridica privirile 
spre înălţimi sufleteşti. înălţimile discutate le ocupau 
Newton, Leibnitz, Kant, Montesquieu; Homer şi Sha- 
kespeare; Confucius şi Socrate; Fabius şi Regulus, des¬ 
pre care se vorbea mai mult decât se tipărea. Se expli¬ 
cau în anume capitole eroii omenirii. Se explica astfel 
conţinutul veşnic al vieţii omeneşti, nu numai cel zilnic, 

x ) G. Bogdan-Duică, op. cit, y pp. 13—14, 

2 ) G. Bogdan-Duică, op . cil., pag. 16. 

trecător. Dacă, la Careii-Mari, cursul de antropologie 
ascultat de Bărnuţiu a semănat cu al lui Samuil Koteles, 
atunci pot afirma, că, pornind mai departe în lume, 
S. Bărnuţiu ducea cu sine destule categorii filosofice, în 
care la nevoie, la timp, a putut să aşeze nouile experienţe 
spre care se îndrepta. Fiind aşa, acum putem adăoga 
convingerea că acest viitor profesor de filosofie şi drept, 
la Cărei a cunoscut întâiele elemente filosofice despre 
suflet, despre viaţa lui intelectuală, chiar şi despre cea 
anormală, întru cât se vorbea şi despre sufletul bolnav, 
nu numai despre cel sănătos în corp sănătos » (op. cit ., 
pag. 28). Bărnuţiu a scris mai târziu un manual de Antro¬ 
pologie, care nu s'a publicat 1 ). 

Dela Cărei trece la Blaj pentru studiile superioare: 
« In Blaj exista un curs de filosofie de un an. Propunea 
Vasile Raţiu pe care nu-1 putem aprecia, deoarece nu a 
lăsat nicio urmă literară din filosofia lui. In clasa lui, 
în 1825—1826, Bărnuţiu ar fi fost cel mai bun filosof. 
Dar Bărnuţiu însuşi vorbeşte mai târziu chiar despre 
filosofia din Blaj ca despre o roabă a teologiei, din a 
cărei robie trebuia emancipată. Părerea lui Bărnuţiu 
exprima nemulţumirea sa cu o stare de lucruri pe care 
Dr. Ioan Raţiu (în Ioan Rusu, pp. 8-9) o socotea înte¬ 
meiată pe o tradiţie veche, prinsă într'o formula ungu¬ 
rească a unui protocol episcopal din 12 August 1816, 
în care se vorbeşte despre o filosofie foarte modestă şi 
chiar pusă în slujba teologiei. Filosofia lui Bărnuţiu 
de aiurea avea să vie, nu din Blaj. In toamna anului 


*) V. şi Psihologia empirică publicată la 1871 de S. Bărnuţiu. 

1826, S. Bărnuţiu începu studiul teologiei pe care o 
sfârşi în 1829. Trei ani de teologie dogmatică (D. Caian), 
de studii biblice (T. Pop de Ujfalu), de teologie morală 
(Gavril Stoica), de istorie bisericească (Ioan Lemeny) 
şi de drept canonic (Basiliu Raţiu) se aşternura peste 
clasicismul dela Cărei şi peste antropologismul de acolo. 
Trei ani tot aştern teologie şi iarăşi teologie acei băr¬ 
baţi maturi: de 46, 47, 49, de 57 de ani, bărbaţi cari 
vin toţi din secolul al XVIII-lea, cari la pragul secolului 
al XlX-lea îşi încheiaseră însă tinereţele şi trecură în 
epoca potolită, somniferă a împăratului Francisc I » 
(op. cit., pag. 29). 

La 4 Noemvrie 1829, S. Bărnuţiu este numit profesor 
de sintaxă la gimnaziul din Blaj. In Octomvrie 1830 
trece la catedra de filosofie şi concomitent ocupă şi pe 
cea de istorie dela 1832—1834, care e trecută apoi lui 
Ioan Rusu. A predat cursul de filosofie patru ani (1830— 
1834); fiind numit notar consistorial, părăseşte profeso¬ 
ratul până la 1839, când revine la postul său, suplinit 
Intre timp de amicul său Ioan Dragomir *). 


9 După opinia lui Bariţiu şi a Iui I. Raţiu, Simion Bărnuţiu 
în timpul profesoratului său la Blaj s’a ocupat serios cu lectura 
lui Kant, Hegel, Fichte, Krug, Herbart. In orice caz reputaţia sa 
era dintre cele mai solide şi îl indica, în genere, ca pe un protago¬ 
nist al speculaţiunilor filosofice. Intre prietenii din Blaj se afla 
T. Tipariu care preda tot filosofia. (A. Papiu îlarian in Istoria 
Românilor din Dacia , supl., ed. 2, I, pag. 209 spune că preda 
filosofia germană). In orice caz Tipariu a tradus cele 2 volume 
ale lui W. T. Krug despre Elemente de Filosof ie y pe care Ie-a publi¬ 
cat la Blaj (1861—1863, 676 pagini); Apud G. B.-D. 

Revenind la catedră după absenţa din 1834—1839 
începe să predea pentru prima oară filosofia în româ¬ 
neşte, iar nu în latineşte ca până atunci 1 ). 

Intr'o scrisoare către G. Bariţiu dela 17 Octomvrie 
1839, S. Bărnuţiu îi spune: «Am socotit să scap pe încet 
şi în cât mă vor lăsa împrejurările din afară, filosofia 
din jugul şi robia limbii latineşti (batâr pe jumătate) 
în care gemând şi înăduşită fiind astăzi* tare puţin au 
luminat minţile auzitorilor români; că au fost, după 
toată etimologia cuvântului şi înţelesul numai roabă 
teologiei; da nu roabă ce merge cu lumina aprinsă 
înaintea Doamnă-sa, că atunci tot ar fi ceva, ci roabă 
care-i poartă şlepu din dărăpt » (Tribuna Poporului din 
1903, 18 Martie, No. 43, ap. Bogdan-Duică, op. cit., 
pag. 38). 

Rezistenţa întâmpinată de Bărnuţiu în predarea filo- 
sofiei în limba românească era datorită pe lângă pre¬ 
judecăţi care o indicau ca pe o limbă vulgară şi nepu¬ 
tincioasă în a exprima subtilităţile şi abstracţiunile dis¬ 
ciplinelor filosofice şi persecuţiilor curtenilor episcopului 
catolic. Cu această ocazie Gazeta Transilvaniei (1841, 
30 Martie, pag. 52, Articolul Şcoalelor Noastre) îi ia 
apărarea: «Blajul ? El face înaintări aşa line pe cât 
curg de lin cele două râuri între care se află aşezat; 
însă paşii lui în instituţie sunt siguri. Cu nouă ani înainte 
Blajul avea numai un profesor de filosofie; de atunci 
încoace el are pentru ştiinţele filosofice, matematice, 
istorice şi fizice patru profesori; de curând filosofia 


1 ) Dr. I. Pop; Amicul Familiei , 1890, pag. 5. 

(chiar şi părţile cele mai abstracte ale ei) se dă nu lati¬ 
neşte, ci româneşte, lucru ce nu ştiu cu câţi ani mai 
înainte n'ar fi fost de crezut. înaintăm noi sau stăm? )>. 
Aşa dar lupta lui Bărnuţiu pentru filosofie în limba româ¬ 
nească fusese încoronată cu deplin succes. 

La dieta deschisă la 20 Iunie 1834, pentru a discuta 
chestiunea unirii Ardealului cu Ungaria, şi disolvată 
brusc la 5 Februar 1835, Bărnuţiu a acompaniat pe epi¬ 
scopul Ioan Pop de Lemeny în calitate de secretar. 
Acest episcop a făcut pe lângă teologie, filosofie şi drept. 
In Complexus orationum (Aiud, 1833) se spune (pp. 24— 
25) la recomandarea sa ca episcop 1 ): « Cursum studio- 
rum Philosophicorum et Jurisprudentiae insignibus niveis 
calculis absolvens ». Deci, mediul de formaţie a persona¬ 
lităţii celui dintâi filosof al Dreptului românesc a fost 
la început relativ prielnic. Apoi, încetul cu încetul, 
orizontul vieţii lui Bărnuţiu se întunecă, odată cu înce¬ 
perea luptei împotriva maghiarizării Transilvaniei în 
general şi a culturii din Blaj (cetatea de totdeauna a 
românismului), în special. 

5, Analiza izvoarelor unui manifest politic din 1842 . 

La 15 Noemvrie 1841 s'a deschis la Cluj obişnuita 
dietă ardelenească. Ungurii dominau. Din 310 membri 
numai 27 erau Saşi 2 ) — Românii ca de obiceiu înde¬ 
părtaţi — deci, o impozantă majoritate de 283 avea 

Bogdan-Duică, op. cit., pag. 46. 

2 ) S’a înaintat la 25/13 Februarie 1842. In aceeaşi zi (v. E. v. 
Friedenfels, Joseph Bedeus von Scharberg , 1885, I, pag. 295) s’a 
lansat şi protestul Saşilor. Amănunte în Bogdan-Duică , op. cit., 
pag. 51 şi urm. 

conducerea situaţiei. Au cerut atunci prin lege limba ungu¬ 
rească, ca limbă oficială. Simion Bărnuţiu, redactează 
un protest a ) care e o proclamaţie a principiilor dreptu¬ 
lui natural. Bazându-se pe aceste idei de Drept şi Jus¬ 
tiţie eternă el cere egala îndreptăţire a Românilor în 
faţa legilor. Are ca motto: pactum turpe est ipso jure 
nullum şi un admirabil extras din Cicero (De off. II, 
12): Jus semper quaestium est aequabile, neque aliter 
esset jus 2). 

Dar Simion Bărnuţiu nu ia apărarea numai a popo¬ 
rului său, ci la lumina principiilor de drept natural 

x ) Textul protestului s’a publicat mai târziu Ia 1853 în Foaia 
pentru minte (numerele 38 şi 39, pp. 285—288 şi 295—298) şi 
Sunt printre primele texte de Filosofia Dreptului la noi. O analiză 
a lor şi găsirea izvoarelor este de cea mai mare importanţă. 

Man ifestul d ebutează astfel: «o tomneala de ruşine (pactum 
turpe) se proiectează acum, în veacul al 19, care s’o facă un popor 
despre o parte, cu altul, ba (si diis placet) şi cu mai multe popoară, 
despre altă parte; adică, o seamă de Unguri din plasa cea nobile, 
care totdeodată se socoteşte şTcea mai cultivată Ia minte, la inimă 
şT la gust, cunoscând cu mintea lor cea luminată, ca ar fi vremea, 
ca să se mai uşureze şi starea celliilalte plase de oameni ce se zice 
proastă, au şi inimă destul de bună a se pleca spre, înfiinţarea 
ăstui feliu de uşurare, au insă şi un gust prea deşenţat a pretinde 
ca, dacă voiesc Românii a dobândi uşurare şi drepturi cetăţene 
din g raţia Ungurilor nobili, să se unguriască şi ei (conditio sine 
qua non), adică să se lepede de limba românească pe încetişor şi să 
priimească pe cea ungurească, apoi cu vreme vor fi Români cetă¬ 
ţeni, fii ai patriei, uşuraţi, cultivaţi! —, această cugetare au pă¬ 
truns până şi in casa legeaferilor (Legifer, legislator), in a căror 
mână sunt cheile fericirii şi a nefericirii popoarelor' transilvane) 
*şi contopirea popoarelor acestui mare principat nu va fi cugetare 
goală de aci înainte, ci in scurt să se pună in lucrare prin lege 

îndreptăţeşte în acelaşi mod toate popoarele conlocui¬ 
toare. E o anticipare a dreptului minorităţilor atât de 
desvoltat şi de discutat după semnarea tratatelor de 
pace dela Versailles, Trianon şi St. Germain-en- 
Laye. 

Bărnuţiu, înainte de a fundamenta juridic, spune 
foarte expresiv şi polemic: « Să se topească dar toate 
limbile Ardealului în căldarea cea politică a renaşterii 
ungureşti, cum se topesc boii în zahanalele României, 
ca din toate să se nască numai o limbă, cea ungurească, 
ca de aci înainte, până va sta lumea, în târgurile şi pe 
drumurile Ardealului şi în orice loc public, să nu se 
mai audă: Bună ziua, frate; încă nici: Guten Morgen, 
Bruder, ci numai: Io napot, foldi; afurisite să fie mamele, 
care vor îndrăsni a chema de aci înainte pe fiii săi, 
zicându-le: Fătul meu! Unele ca aceste să se judece 
ca nişte îngropătoare ale fericirii pruncilor săi; şi cei 
ce au avut nenorocire a fi aplecaţi şi crescuţi de mamă 
română, cu ură să-şi aducă aminte de maica sa, căci 
i-au învăţat a vorbi într’o limbă dela care atârna toată 
nefericitatea lor de acum şi cea viitoare, pentru ce nu 
şi-au dat pruncuţii la limba ungurească, şi dacă nu alt- 
mintrele batâr cu furcă să-i fie ţinut acolo până şi-ar fi 
câştigat acel odor de atâta fericire aducătoriu, că, iată, 
s'au arătat o stea minunată (stella mirabilis) pe ceriul 
cel politic al Ungariei şi al Ardealului, care spune magi¬ 
lor că Ardealul nu va fi tare şi ferice până când nu se 
vor unguri toţi, adică până ce nu se vor lepăda toţi 
de neamul lor, de limba, de naţionalitatea şi, prin urmare^ 
şi de conştiinţa vrednicei sale celei omeneşti, numai 

pretutindeni, aşa, de pildă: «toţi oamenii şi toate popoa¬ 
rele, în această privinţă, sunt întocma ». De altminteri, 
Jean-Jacques Rousseau era familiar lui Bărnuţiu. II şi 
citează mai jos. Iar fraza: «căci din început toţi sunt 
asemenea şi niciunul n"are privilegiu a ucide pe altul 
sau a-1 împiedica în slobodă lucrarea fericirii sale potrivită 
cu legea (jus aequalitatis personalis ») face aluzie la tema 
egalităţii (aequalitas) naturale a lui Rousseau şi a contrac¬ 
tului social pe care l-au făcut oamenii dintru început pentru 
a face posibilă existenţa şi buna funcţionare a Societăţii. 

Dreptul natural a format osatura juridică pe care 
s'a ridicat şi construit noul concept de Stat şi doctrinele 
raţionaliste. Terminologia lui a dăruit lozincele sub care 
s'a dus lupta împotriva vechiului regim. Dela Grotius — 
părintele dreptului natural — şi până la Rousseau, e o 
linie dreaptă neîntreruptă. Cu toţii se înrudesc şi fac 
parte din marea familie a utopiştilor şi a idealismului 
juridic. Bărnuţiu se încadrează în acest curent în ceea ce 
priveşte concepţia generală, având şi ecouri dela şcoala 
adversă, anume dela şcoala istorică a lui Savigny. Dar 
ideile de bază sunt din dreptul natural, de aceea am 
putea vorbi despre modernitatea lui Simion Bărnuţiu. 
Intr"adevăr «Ies oeuvres principales des jurisconsultes 
contemporains accusent, de plus en plus, cette Renais- 
sance du droit naturel, au sens, ou elle etait entendue 
par M. Charmont, de Tatfirmation d"un droit superieur 
â la volontee du legislateur et qui doit servir de direc¬ 
tive et d"orientation au droit positif » 1 ). 

x ) G. Morin: Preface ă la « Renaissance du droit naturel * par 
J.‘ Chărmoiit, pag, 3. 

După înflorirea fără precedent a şcoalei istorice în 
secolul al XlX-lea odată cu începutul veacului XX 
asistăm la o reînviere a dreptului natural sub diferite 
forme şi curente. Eugene Ehrhardt în La crise de phi- 
losophie du droit ; Charles Bougle în Solidarisme (cap. III, 
sect. II, L'esprit nouveau dans la Science du droit); 
Raymond Saleilles, ficole historique et droit naturel d’apres 
quelques ouvrages recents , Revue trimestrielle de droit 
civil, 1902, t. I, pp. 80—112; G. Morin în La Revolte des 
faits contre le Code , L’individualisation de la peine (studiu 
de criminalitate socială de Saleilles, ed. III, cu colabo¬ 
rarea lui Morin), La loi et le Contrat (Decadenţa suvera¬ 
nităţii lor) şi mai ales J. Charmont « La Renaissance du 
droit naturel », « Le droit et Tesprit democratique» şi 
«Les transformations du droit civil», au arătat rând 
pe rând elementele de filosofia dreptului natural care 
există în atmosfera şi dreptul contimporan, precum şi 
tendinţa irezistibilă de dominare exclusivă. In Germania 
idealismul juridic a părăsit concepţiile cu structura mate¬ 
rialistă hartmanniană, înlocuindu-le cu principii care 
sunt ramuri din trunchiul dreptului natural. Cu tot 
discreditul de care era înconjurat în secolul precedent 
nu se poate însă nega, că această şcoală «a fonde le 
droit constitutionnel, pose les bases, les principes du 
droit internaţional public et prive, contribue â Tame- 
lioration des lois criminelles. C'est un immense effort 
qu'on est tres tente d'oublier. La reglementation du 
droit des gens par voie de conferences et d'accords inter- 
nationaux n'aut pas ete possible, si Tancienne ecole dii 
droit naturel n'avait fourni une sorte d'ideal, un ensemble 

atunci o să fie ţara tare şi popoarăle fericite, dacă le vor 
tăgădui aceste toate ! ». 

6. Clasificarea argumentelor din manifestul bârnuţian 
dela 1842* 

Acestor pretenţii ungureşti, Bărnuţiu ridică patru serii 
de argumente: 1) de drept, 2) de morală, 3) de înţelep¬ 
ciune etatistă (Staatsweisheit) şi 4) de prudenţă. împo¬ 
triva idolului maghiar Armanyos 1 ), filosoful român aduce 
principiile ştiinţii juridice antice şi contimporane. 

A) ARGUMENTE DE DREPT NATURAL ŞI ISTO- 
RICISM JURIDIC 

Pretenţiile exorbitante maghiare jicneau pe lângă 
amorul propriu al Românilor şi pe cel al Saşilor, cari 
erau din punct de vedere politic, juridic şi administrativ — 
cel puţin teoretic — pe picior de egalitate cu Ungurii, iar 
din punct de vedere cultural cu mult superior. Bărnuţiu 
dă dovadă de abilitate, când îi înglobează în apărarea 
drepturilor noastre. Este pus astfel la adăpost de bănuiala 
parţialităţii subiectivismului naţionalist. Nu e suficient 
a fi patriot înfocat, pentru a-ţi servi realmente ţara. Mai 
trebue şi analiza limpede a situaţiei pentru a putea găsi 
argumentele care convin şi întrebuinţarea lor la momen¬ 
tul oportun. Dorinţele maghiare, zicea Bărnuţiu, nu se 
potrivesc cu legea Dreptului, fiindcă «aceasta spune 


*) Wachsmuth: Europăische Siitengeschichte , 2, 26, spune că 
Armanyos era zeul în care credeau Ungurii, când au venit din 
Asia ca păgânii. (Nota este la S. Bărnuţiu). 

învederat, cum că fieşcare om sau popor, ca fiinţă'cuvân¬ 
tătoare, are drept de a trăi în lumea asta şi de a se ţine 
ca o persoană (jus subsistentiae personalis) de a-şi mişca 
puterile trupeşti, mâinile şi picioarele, ca să-şi câştige 
ceva avere din afară, şi puterile sufleteşti; înţelesul, 
cuvântul ş. a., ca să-şi câştige avere din lăuntru j cuno¬ 
ştinţe de tot felul în ştiinţe, în arte, în limbi streine şi 
a maică-sa (jus libertatis personalis); şi drepturile acestea 
nu se cad mai tare unuia ca altuia, unui popor mai mult 
decât altuia, ci toţi oamenii şi toate popoarele, în această 
privinţă, sunt întocmai; şi unul ca altul, căci din început 
toţi sunt asemenea şi niciunul n'are privilegiu a ucide pe 
altul sau a-1 împiedica în slobodă lucrarea fericirii sale 
potrivită cu legea (jus aequalitatis personalis); şi dacă 
un asemine drept toate popoarele în privinţa aceasta, 
deregătoriile lor încă trebue să fie asemenea; aşa fieş¬ 
care e îndatorat prin legea dreptului a da pace altuia — 
nu numai ca să trăiască până când îl va lăsa firea, dar 
ca să-şi lucre slobod în sfera drepturilor sale, spre a-şi 
câştiga ceva avere, fără de care sau n J ar putea trăi 
de loc, sau ar duce o viaţă mai mult dobitocească, decât 
omenească ». 

Sub limbajul arhaic şi întreţesut cu maxime latineşti 
(jus subistentiale personalis, jus libertatis personalis, jus 
aequalitatis personalis) se vede uşor dialectica iluminis¬ 
mului filosofic şi a Revoluţiei franceze din 1789, E drept 
că citatele de drept roman mai sus pomenite sunt foarte 
frecvente mai ales în şcoala dreptului natural din Evul 
Mediu, dar anumite expresii sunt luate din Declaraţiunea 
Drepturilor Omului. Arsenalul revoluţionarilor e vizibil, 

de principes acceptes par la commune opinion des juri- 
stes » 1 ). 

Dreptul natural a căpătat în ultima vreme o însemnă¬ 
tate covârşitoare prin discuţia mondială angajată asupra 
existenţei şi posibilităţilor Ligii Naţiunilor. Nu se pot 
găsi raţiunile independenţei şi autorităţii acestui organ 
internaţional, decât în recunoaşterea unei conştiinţe a 
popoarelor, a unor idei de drept comune tuturor naţiilor. 
Şi până când difuziunea dreptului natural nu va fi 
completă, Societatea Naţiunilor nu va putea lua fiinţă 
şi nu va avea influenţa conciliatoare care se aşteaptă. 
Aceste drepturi fireşti, cum le spune Simion Bărnuţiu, 
au fost ideile conducătoare în teoria Dreptului din sec. 
XVII şi XVIII şi au culminat în Declaraţia Drepturilor 
Omului, de care se serveşte doctrinarul român în pro¬ 
testul contra maghiarizării forţate. Cel dintâiu drept 
firesc al popoarelor este de a-şi păstra independenţa, 
de a se feri de contopire. « Şi cine e magul acel vestit, 
spune Bărnuţiu în memoriul său, care au văzut dintâiu 
aceasta stea minunată ce se zice contopire, ca să-i ridi¬ 
căm monument de ocară vecinîcă şi să-i scriem numele 
în cartea nemurirei alăturea cu Erostrat, că acesta au 
aprins biserica Dianei şi şi-au câştigat nume nemuritoriu, 
iară acela e mai vrednic de nemurire, că are de gând să 
topiască pe oare câte naţionalităţi, poate că întru cinstea 
lui Armanyos c. Urdung (zeul păgân unguresc), ca 
Dumnezeu cel adevărat o jertfă ca aceasta negreşit că 
nu voieşte, totuşi să nu ne topiască încă puţintel, ci, 

*) G. Morin: Preface ă la « Renaissance du droit naturel * par J. 
Charmont, pag, 3. 

dacă o să fim totuşi osândiţi fără a fi ascultaţi, fie-ne 
încai ertat a uda încă cu lacrămi de moarte câmpurile 
acele nemulţămitoare şi neînvăţate a preţui meritele 
cele adevărate, care strămoşii noştri, în timp de pace, 
le-au udat cu sudorile sale şi în timp de răsboiu cu sân¬ 
gele ce Tau vărsat pentru a lor apărare, dee-ni-se şi nouă 
răgaz, precum e lege a se da făcătoriului de rele con¬ 
damnat la moarte, ca să ne tragem seama, ce fărădelege 
am făcut, ca să nu fim vrednici a mai fi număraţi între 
popoarele cele nenumărate ale pământului, iar până ce 
ne vom trage noi seamă, cei ce vor să ne topiască facă-şi 
cazanele, adune materia trebuincioasă la acel proces 
hernie al topirii, rădice altarele pe care o să se ardă 
acea jertfă idolească şi apoi desfăteze-se de mirosul 
jertfei sale; şi când ne vor mânca limba, să se bucure 
că nu sunt cu nimica mai pe jos ca strămoşii lor carii 
mânca inimele oamenilor în loc de leac ». 

După această cruntă diatribă urmează înşirarea celor 
patru serii de argumente, care sunt împrumutate, parte 
din dreptul natural (concretizat recent în Declaraţia 
Drepturilor Omului), parte din istorismul juridic al lui 
Savigny. 

7. Elemente de drept natural antic . 

Este de remarcat că, influenţa dreptului natural se 
exercită asupra lui Bărnuţiu mai mult prin elementele 
sale din dreptul antic, Grec sau Roman, şi mai puţin 
prin reprezentanţii săi moderni. Nu este de sigur exact, 
când se spune «că numai dela Grotius (1583—1645), 
începe curentul ». Autorul lui De jure belii et pacis a 
sistematizat pentru prima oară gânduri şi principii 

cunoscute anterior, prezentându-le ca un tot organic şi 
armonios. 

Bărnuţiu a cunoscut, în deosebi, normele de drept 
natural, din dreptul roman. Jî. Burle în Essai historique 
sur le developpement de la notion de droit naturel dans 
Vantiquite grecque este de părere, că prin influenţa filo- 
sofiei greceşti mereu crescânde, concepţiile rigide romane 
despre Drept s'au modificat, dându-se mai mult loc 
noţiunii de justiţie şi mai puţin Contractului şi Coerci- 
ţiunii. La început, dreptul natural se confundă *) cu 
jus gentium, drept comun cetăţenilor romani şi străi¬ 
nilor. Dar unul dintre autorii romani din care S. Bărnuţiu 
citează cu predilecţie este Cicero. Memoriul pe care-1 
analizăm, am văzut că are ca motto un fragment din 
Cicero (De off. II, 12), iar marele orator a fost printre 
puţinii scriitori latini, cari au avut intuiţia şi înţelegerea 
acestor principii universale de înfrăţire a popoarelor. 

Cicero era adeptul unui fel de stoicism filosofic (în 
viaţa sa privată a fost un epicureu, iar în cea publică 
oportunist) şi cu răspândirea acestui curent, care pre¬ 
vesteşte şi uşurează calea creştinismului, se răspândesc 
şi ideile de drept natural. In autorul Catilinarelor, aşa 
de favorit lui Bărnuţiu, se găsesc multe urme. Aşa, 
de pildă, în PRO MILONE (IV): « est igitur haec, judi- 
ces, non scripta, sed nata lex: quam non didicimus, 
accepimus, legimus ; verum ex natura ipsa arripuimus, 
hausimus ; ad quam non docţi sed facti, non instituti 
sed imbuti sumus ». Sau în DE LEGIBUS (I, 5): « neque 


*) J, Charmont, op, cit., pag. 14 şi urm. 

oppinnicJne sed natura constitutum esse jus. Non ergo 
a praetoris edictio, ut plerique nune, neque a doudecim 
Tabulis, ut superiores, sed penitus ex intima philosophia 
hauriendam juris disciplinam putas ». Sau în DE REPU¬ 
BLICA (III, 17): «est quidem vera lex, recta tatio, 
naturae congruens, diffusa in omnes constans sempi- 
terna; quae vocet ad officium jubendo vetendo a fraude 
deterreat; quae tamen neque probos frusta jubet aut 
vetat, nec improbos jubendo aut vetando movet, Huic 
legi nec obrogari fas, neque derogări licet, ... neque est 
quaerendus explanator aut interpres ejus alius, nec alia 
Romae, alia Athenis, alia nune, alia posthac, sed et 
omnes gentes et omni tempore una lex et sempiterna 
et immutabilis continebit,... cui non parebit ipse se 
fugiet ac naturam hominis aspernatus, hoc ipso luet 
maximas poenas, etiamsi caetera supplicia quae putan- 
tur effugerit ». 

O expresie ca « sed et omnes gentes et omni tempore 
una lex et sempiterna et immutabilis continebit » poate 
servi ca deviză a dreptului natural din toate epocele 
şi la toate popoarele. 

Influenţa lui Cicero asupra lui Bărnuţiu este, credem, 
şi una stilistică, nu numai de natură ideologică. Am 
citat mai sus câteva fraze din manifestul dela 25 Februa¬ 
rie 1842. Stilistica lor este ciceroniană, cu multiple 
propoziţii incidentale şi cu o lungime extremă, foarte 
obişnuită în epoca clasică a literaturii latine. Această 
turnură a subzistat din timpul evului mediu şi până 
astăzi în biserica catolică. Prelaţii romani întrebuin 1 
ţează cu deosebire limbajul înflorit şi stilul bogat şi 

armonios al lui Cicero. In fraza românească a lui Simion 
Bărnuţiu, cam încărcată şi neprecisă din cauza începu¬ 
turilor totdeauna dificile, se găsesc ecouri din latina 
catolică şi latina ciceroniană. 

8. Limba naţională şi personalitatea poporului . 

« Dintre spiţele averii cele mult felurite numai limba 
vom să o luăm aci la cercare, încât e o avere din lontru, 
strâns legată cu personalitatea fieştecăruia om şi cu 
naţionalitatea fieştecărui popor » x ). Raporturile dintre 
limba şi personalitatea unui neam au fost puse în evi¬ 
denţă mai ales de şcoala istorică, unde se înglobează 
şi organicismul juridic savignyan. In doctrina lui Băr¬ 
nuţiu găsim împletirea principiilor de drept natural, cu 
cele de drept istoric. De aceea memoriul din 25/13 
Februarie 1842 este în această privinţă tipic. Continuând 
pe plan de filosofie istorică, alternat cu drept natural, 
Bărnuţiu scrie: «adecă, fără de putere cuvântătoare 
omul ar fi numai dobitoc fără limbă mai ca dobitoc; 
puterea cuvântătoare, care face toate planurile de cul¬ 
tură, ar rămânea totdeauna ca încremenită, de n'ar fi 
limba ; prin limbă se întrupează cuvântul omenesc şi se 
arată în lume, ca să povăţuiască pre oamenii cătră 
înalta lor chemare; şi altmintrele foarte nedeplinit s'ar 
arăta în lumea asta între oameni; cât de puţine legi 
ar-fi bine răspicate, de n'ar fi limba şi câte certe, tur- 
burări, ba şi răsturnări de societăţi mici şi mari, unde 
nu domnesc legi drepte şi bine răspicate ! Prin limbă se 
împărtăşesc ştiinţele, înfloresc artele şi se lăţesc, se des- 


*) S. Bărnuţiu: Memoriul din 25/13 Februarie 1842 . 

copere oamenilor religiunea; şi sfaturile fără arte şi 
ştiinţe ar fi numai ca nişte arbori fulgeraţi şi uscaţi, 
fără viaţă şi frumuseţe; iar fără moralitate şi religiozi¬ 
tate nici n'ar fi societăţi omeneşti, ci numai nişte adună¬ 
turi de nişte fiinţe înfricoşate. Adevărat că şi rău încă 
se poate folosi omul cu limba, dar cine ar zice că pentru 
aceea e rea? Au doară puterile sufleteşti şi trupeşti sunt 
rele, pentrucă unii rău le întrebuinţează? Să nu fie. 
Limba e averea cea mai scumpă a omului nestricat şi a 
poporului necorupt şi un dor atât de preţuit, cât doară 
şi astăzi încă mai sunt tocmai şi oameni învăţaţi cari 
cred că nici nau fost oamenii în stare a o afla de puterea 
sa, cică Dumnezeu i-au învăţat nemijlocit, cum învaţă 
fnama pe băiatul său şi dascălul pe învăţăceii săi. Deci 
legătura între persoană şi între limba sa e foarte strânsă, 
că personalitatea e întemeiată pe cuvânt, aceasta e 
nevăzut, şi limba e înfăţăşetorul cel din afară al nevă¬ 
zutului cuvânt; şi cine ar îndrăzni să zică că oamenii 
n'au avut drept de a învăţa să vorbiască şi că ar fi mai 
bine să fie muţi? La atâta naturalitate nici însuşi Rous- 
seau nau vrut să ducă pre oamenii săi; şi un tiran 
ca acela, împedecătoriu de cultură, de ar fi om altmin- 
trele, ar fi vinovat fărădelegii vătămatei omeniri (cri- 
men laesae humanitatis); că omenimea nu poate răs¬ 
punde chemării sale fără de cultură şi cultura e înte¬ 
meiată pe limbă. Cu cât e mai cultivată limba oarecărui 
popor, cu atâtea e mai cultivat şi poporul; limba e mă¬ 
sura şi mijlocirea culturii; în limbă e zugrăvită forma 
cugetării şi a simţirii, dorinţele şi aplecările, afec¬ 
tele şi patimile lui; pe dânsa e întemeiat caracterul şi 

naţionalitatea sa ; unul ca acela nu mai are cinste înaintea 
popoarelor, ci e tuturor ca un obiect de batjocură, pe 
care, ca pre un psitac, un popor astăzi îl face să vor- 
biască aşa, mâine vine alt popor şi-l face să vorbiască 
altmintrelea ». 

Bărnuţiu are înaintea ochilor pe de o parte «icoana 
personalităţii» şi pe de alta « drepturile fireşti». Icoana 
personalităţii, legată cu limbajul şi naţionalitatea, e 
argument de drept istoric. Expresia de « drepturi firesci » 
transcrie în românească arhaică, noţiunea de drept natu¬ 
ral. Am arătat că Bărnuţiu a primit principiile de drept 
natural prin intermediul dreptului roman şi al literaturii 
latine. Din reprezenta nţii moderni a întrebuinţat pe 
Rousseau şi Declaraţiunea Drep turilor Omuluij care este 
încoronarea dreptului natural. Ideile asupra unui drept 
general, inalienabil, etern şi imprescriptibil ce se găsesc 
în abundenţă la reprezentanţii culturii greceşti şi ro¬ 
mane n'au avut o concretizare îiT viaţa publicatei au 
rămas lumple deziderate. 

tDreptul natural ţine socoteală de realităţile simbolice 
şi de esenţa chiliastică a noţiunilor juridice. Deşi Hugo 
Grotius a încercat să laicizeze dreptul natural (<< â Gro- 
tius revient non seulement Dhonneur d'avoir renouvele, 
en Tempruntant â rantiquite, la notion du droit natu- 
rel, mais d'avoir «laicise », ce droit, de Tavoir affranchi 
de la theologie, de la souveraine autorite des Pontifes, 
en essayant d'imposer en mâme temps une borne â la 
toute puissance des princes» x ), totuşi în definiţia pe 


2 ) J. Charmont, op. cit. f pag. 16. 

care o da, face să intre realităţile simbolice şi chiliasma 
Dreptului. Astfel «De jure helli et pacis » (cartea I, 
cap. I, k 10) defineşte în modul următor: «dreptul 
natural este o regulă care ne este sugerată de raţiunea 
cea dreaptă, după care judecăm în mod necesar, că o 
acţiune este injustă sau morală, când este în conformi¬ 
tate cu natura raţională şi pe care Dumnezeu, care este 
autorul naturii o apără pe una şi o impune pe cealaltă ». 

Urmaşul lui Grotius — destul de mediocru ca perso¬ 
nalitate, dar influent prin doctrina pe care o tratase — 
a fost Puffendorf (1632—1694), care a publicat în 1672 
De jure naturae et gentium. Richard Cumberland (1632— 
1718) cu De legibus naturae disquisitio philosophic, sco¬ 
ţianul Carmichael, traducător al lui Puffendorf, olan¬ 
dezul Gerard Noodt (1647—1725), francezul protestant 
exilat Barbeyrac (1674—1744), Burlamaqui (1694—1748), 
profesor la Geneva, sunt personalităţile proeminente ale 
curentului. Culmea pe care o atinge dreptul natural în 
sec. XVIII este declaraţia Dreptuilor Omului, din care 
se inspiră, S. Bărnuţiu. 

9. Bărnuţiu şi declaraţia drepturilor omului . 

In ziua de 11 Iulie 1789 marchizul de Lafayette pro¬ 
pune Adunării Naţionale un proiect de lege. Raportorul 
se exprimă astfel asupra lui: «M de Lafayette a etabli 
deux utilites pratiques d'une declaration des droits. La 
premiere est_de rappeler Ies sentiments que la nature 
a graves dans le coeur de tous Ies hommes, mais qui 
prennent une nouvelle force, lorsqu'ils sont solennelle- 
ment reconnus par une nation; developpement d'autant 
plus interessant que, pour qu'une nation aime la liberte, 

il souffit qu'elle la connaisse; pour qu'elle soit libre, il 
suffit qu'elle le veuille. La deuxieme est cFexprimer ces 
verites d'ou doivent decouler toutes Ies institutions et 
de devenir dans Ies travaux des representants de la 
nation un guide fidel qui Ies ramene toujours â la source 
du droit naturel et social ». Iată câteva articole x ) din 
care găsim ecouri în protestul bărnuţian dela 25/13 
Februarie 1842: «la nature a fait Ies hommes libres et 
egaux; Ies distinctions necessaires â Tordre social ne 
sont fondees que sur Tutilite generale ». Şi mai departe: 
«tout rhomme naît avec des droits inalienables et 
imprescriptibles 2 ); tels sont la liberte de toutes Ies 
opinions, le soin de son honneur et de sa vie, la dispo- 
sition entiere de la personne et de son industrie, de 
toutes ses facultes, la communication de ses penses 
par tous Ies moyens possibles, la recherche du bien — 
âtre et la resistance â oppression. L'exercice des droits 
naturels n'a de bornes que celles qui en assurent la jouis- 
sance aux autres membres de la societe. Nul homme ne 
peut âtre soumis qu'â des loi-consenties' par lui ou ses 
representants, anterieurement promulguees et legale- 
ment appliquees. Le principe de toute souverainete 
reside dans la nation. Nu corps, nul individu ne peut 


x ) Declaraiion des droits de Vhomme, Ed. Hachette, 1900, pp. 
24—26 şi urm. 

2 ) La Bărnuţiu: pretenţia ungurească « nu se potriveşte cu legea 
dreptului că acesta spune invederat, cum că fieşcare om, sau 
popor, ca fiinţă cuvântătoare, are drept de a trăi în lumea asta 
şi a se ţinea ca o persoană — jus subsistentiae personalis s>— (Pro¬ 
testul dela 25jl3 Februarie 1842). 

avoit une autorite, qui n'emane expressement». Sau în 
redacţia ultimă, când âu conciziunea versetelor biblice 
şi tonul imperial al lapidarului Tacitus: Art. 1: « Les 
hommes naissent et demeurent libres et egaux en droits. 
Les distinctions sociales ne peuvent âtre fondee que sur 
Tutilite commune. Art. 2: Le but de toute association 
politique est la conservation des droits naturels et 
imprescriptibles de rhomme. Ces droits sont: la liberte, 
la propriete, la surete et la resistance â Foppression ». 

Condus de metafizica iluminismului (Aufklârungsphi- 
losophie) dominatoare în acea vreme şi de principiile 
formulate în Declaraţia Drepturilor Omului, Simion 
Bărnuţiu continuă în protestul său dela 25/13 Februarie 
1842: <( să ne întoarcem acum la obiectul cercării noastre 
şi având înaintea ochilor despre o parte icoana perso¬ 
nalităţii fără de care oamenii nu ar fi oameni, ci numai 
dobitoace, şi a susnumitelor drepturi fireşti într'însa 
rădăcinate x ), fără de care oamenii nu şi-ar putea ţinea 
omenimea, iar despre altă parte uitându-ne la Români, 
să întrebăm: oare este cineva nu numai în toată monarhia 
Austriei, dar şi în cealaltă lume, care au auzit ceva despre 
Români şi să se îndoiască despre a lor personalitate ome¬ 
nească? Nici este, nice au fost vreodată. Adevărat că 
cu Ungurii s'au întâmplat astfeliu cevaşi, în timpurile 
bătrâne; că Ungurii când au venit în părţile noastre 
din Schitia, prin ale lor incurgeri barbare aşa au fost 
spaimântat pe toate popoarele, încât îi socotia a fi 

a ) Drepturile fireşti -sunt drepturile înrădăcinate în personali¬ 
tatea omenească este o justă definiţie a dreptului natural, pe care 
o dă Bărnuţiu în acest paragraf al manifestului său. 

năluci, nu oameni; şi un episcop din Wiirzburg zicea 
că sunt Gog şi Magog, şi oamenii credea că preinsemnează . 
în scurt viitoarea perire a lumii l ) negreşit că ei erau 
oameni, nu năluci; ci fiind încă barbari, nici recunoştea 
drepturile altor popoare, nici voia a le respecta ». 

După această neplăcută aducere aminte a începutu¬ 
rilor maghiare şi a venirii lor posterioare din Schitia, 
Bărnuţiu continuă: «despre Români încă nici în tim¬ 
purile acele întunecate n'au zis nimene că ar fi năluci 
(precum înadins nici se poate zice una ca aceea despre 
nimene care are odată figură şi faţă omenească şi întoc¬ 
mire spre umanitate), ci i-au ţinut a fi oameni, caşi 
astăzi, şi persoane ». Deschidem o paranteză: distincţia 
de oameni şi persoane, pe care o face Simion Bărnuţiu 
şi care aparent este un pleonasm^ este o distincţie de 
drept roman. Puteau fi oameni, dar nu persoane (de ex. 
sclavii). Bărnuţiu pomeneşte de această deosebire pen¬ 
tru a accentua egalitatea teoretică care există între 
Români şi Unguri şi pentru a conchide la o egalitate 
juridică şi administrativă a ambelor naţii. «Cine ar 
îndrăzni dar a zice că n'au avut drept a învăţa şi a-şi 
face limba care o vorbesc astăzi Românii cei din Unga¬ 
ria, ceşti din Ardeal, Românii şi Moldoromânii atât de 
opotrivă cât mici se poate zice că ar fi împărţită în dia¬ 
lecte, ci e numai una şi aceeaşi, care îi leagă pe toţi 
aceştia cu o legătură dulce frăţească şi îi uneşte între o 
familie, care totdeauna cu fală nobile s'au numit pe n 


x ) Wachsmuth: Sittengeschichte, 2, 26. (Nota se găseşte la Băr¬ 
nuţiu) ; 

sine română. Cu dreaptă osteneală şi-au câştigat dar 
Românii această avere preţuită. Ungurul nu poate zice 
către Români: tu ieşti iobagul meu şi toată averea ta, 
e a mea, aşa dar şi limba ; când voiu vrea, te pociu des- 
brăca de toate. Mulţămită ceriului!, că astăzi nu mai 
poate prinde rădăcini o aşa sistemă teroristică, despre 
o parte că nu toţi Românii Ardealului sunt iobagi — că 
Românii încă au o plasă popească, şi una nobile, care 
înaintea legii sunt de o potrivă cu Ungurii din aceleaşi 
plase, însuşi după legea ţării; apoi poporul românesc 
nu stă numai din plasa nenobililor, ci popii, nobilii şi 
nenobilii români în olaltă fac pe poporul românesc care 
cel puţin în privinţa limbii nu e mai de jos ca cel ungu¬ 
resc în şirul cel cosmopolitic al popoarelor şi în şirul 
popoarelor monarhiei austriace nu se ţine mai* mic decât 
cel unguresc nici cu credinţa către împăratul, nici cu 
meritele cătră patrie; — despre altă parte nici chiar 
asupra iobagiilor n'au Ungurii drept nemărginit (jus 
illimitatum), care s'ar întinde până acolo, ca să poată 
depune după plăcere chiar şi despre limba lor căci nu 
pot să zică, în privinţa limbii, ce s'ar putea zice doară 
în privinţa altei averi, după oarecare teorie juridică din 
veacurile barbare, cum că Românii ar fi fugit din brazda 
domnească la şcoală şi ar fi învăţat acolo limba româ¬ 
nească, că şcoala limbii româneşti până înainte ca de 
87 de ani au fost mai cu seamă numai casa părintească 
şi braţele maicelor romane. Strămoşii noştri romani, 
dela cari am primit drept moştenire această avere 
scumpă* ne-au lăsat cu limbă de moarte ca maicele 
romane să fie totdeauna dascălii cei dintâi ai limbii 


www.digibuc.ro 


IZVOARELE LUI BĂRNUŢIU 


55 


acesteea, pentruca aşa să o iubească totdeauna fiecare 
Român adevărat, cum iubeşte pe maică-sa; să avem grije 
de ea şi să o cultivăm, că pre dânsa e îiftemeiat caracterul 
şi naţionalitatea noastră; strâns legată ea cu sufletul 
nostru, cu religiunea şi cu tot ce avem mai sfânt şi mai 
preţuit în lumea asta ; într'însa, ca într'o visterie, avem 
depuse atâtea dulci aduceri aminte, încât mai curând 
îşi vor uita pasările sborul său, decât să se şteargă unele 
ca acele din inima Românilor; şi prea grozav s'ar înşela 
oricine ar nutri în pieptul său acea părere că Românii 
nau sentiment pentru cinstea, caracterul şi naţionali¬ 
tatea sa ». 

Bărnuţiu insistă, în deosebi, asupra legăturii dintre 
limbă şi naţionalitate. Deşi îmbibat de clasicism şi lati¬ 
nism, întrebuinţând şi considerând limba latinească ca o 7 
limbă universală, găseşte temeiuri inebranlabile întru 
apărarea limbajului specific al neamurilor. Romantismul 
francez şi german contribuiseră în această epocă la 
misticismul trecutului, desgropaseră cronicile, strânseră 
în colecţii tezaurul liricei şi epicei populare, răspândind 
religia naţionalităţii. In această vreme apune şi univer¬ 
salismul limbii latineşti înlocuită cu cele naţionale în 
toate domeniile de activitate spirituală. De unde până 
acum, Filosofia, Dreptul, Retorica şi — în genere — urna- 
nităţile erau scrise şi predate în limba vechilor Romani, 
cu începerea romantismului şi deşteptarea conştiinţei 
naţionale e abandonată în folosul langajului propriu. 

« Aşa, precum Ungurii, spune Bărnuţiu, dacă şi-ar lepăda 
limba, n’ar fi poporul acel sdravăn care sunt acum; aşa 
nici Românii n J âr fi popor în asemenea întâmplare ci 

numai o lepădătură de oameni, pe cari iiar putea fritrei 
buinţa oricine la orice fărădelegi; aceasta însă nu o vor 
face Românii, ce^dţ sunt învinşi foarte, cumcîj, precum 
au drept Ungurii la limba lor cea ungurească, aşa au 
şi Românii la a lor cea românească, Românii încă 
sunt oameni; precum iubesc Ungurii pe a lor, iubesc 
şi Românii pe a sa, că Românii încă şbu i^i, precum 
cred Ungurii că cinstea şi naţionalitatea lor e întemeiată 
o limbă, a Ş a cre d şi Românii despre a lor, că şi Românii 
încă sunt popor sau naţie; precum s'ar vătăma foarte 
tare Ungurii, de ar cutega cineva a le ameninţa pieirea 
limbii şi a naţionalităţii, tocma aşa se vatămă şi Românii, 
că Românii frică au simţire; şi prin urmare, precum au 
Ungurii datorinţă aişi apăra limba şi naţionalitatea sa, 
tocma aşa au şi Românii strânsă datorie aişi apăra pe a 
sa limbă ŞÎ naţionalitate, din pricină precum sunt 
asemenea drepturile amândorur popoarelor în privinţa 
limbii şi a naţionalităţii, aşa sunt şi deregătoriile lor 
asemine; şi cum ar putea pretinde Ungurii să~i recui 
noască de naţie alte naţii, dacă nar v °i recunoască 
şi ei a altora naţionalitate? » 

10. Concluzii . 

Concluziile la acest capitol de drept natural, alternat 
cu argumente de istoricism juridic savignyan (sau din 
atmosfera epocei) sunt sintetizate în următoarele trei 
puncte: f din aceste se cunoaşte învederat: 

a) Cum că fieştecare popor, aşa dar şi Românii, cfriar 
aşa drept au la limbă ŞÎ ^ a naţionalitate, ca şi la viaţă, 
pentru aceea cfriar aşa trebue săişi apere limba ca şi 
viaţa; 

b) Ceea ce ameninţează perire limbii şi naţionalităţii, 
ameninţează vătămare omenimii înseşi, care fără de 
limbă nu se poate cultiva; aşa 

c) Dreptul limbii şi al naţionalităţii nu se poate 
înstreina prin tomneală pentru dobândirea altor drep¬ 
turi, şi o tomneală ca aceea ar fi o tomneală de‘ruşine, 
care numai între cei de nimica s'au obicinuit a se face; 
astfeliu de contract dar ar fi spre necinste atât poporului, 
ce şi-ar vinde limba şi naţionalitatea, cât şi cumpără- 
toriului; iar de s'ar sili prin lege, aceea n'ar fi dreaptă; 
şi dacă. nu e dreaptă, cum poate să se potrivească 
(aplice? »). 


SECŢIA II 

Identificarea şi comentarea izvoarelor din manifestul dela 1842 

li. Identificarea izvoarelor la § A din manifestul dela 
25/13 Februarie 1842 . 

In afară de ecourile citate din Declaraţia Drepturilor 
Omului şi din precursorii latini ai dreptului natural, 
Bărnuţiu a folosit pe W. T. Krug (System der prak- 
tischen Philosophie, Konigsberg, 1817). 

Prin W. T. Krug, Simion Bărnuţiu a luat, de sigur, 
prima cunoştinţă de Savigny. Krug — pe care filosoful 
român l-a folosit mult în cursurile şi manifestele sale — 
înainte de a pleca la Konigsberg unde a succedat la 
catedra de filosofie a marelui Immanuel Kant, a făcut 
un stagiu pe lângă Reinhold la lena, şi altul la Eichorn. 
Iar în vremea, când publica System der praktişchen 
Philosophie (1817), rezumat cu trei ani mai târziu^ 

într'un manual tradus în româneşte de Laurian, se anga¬ 
jase deja celebra polemică Savigny-Thibaut pentru codi¬ 
ficare la care iau parte în mod activ cele mai strălucite 
pene ale Germaniei juridice. La 1814—1815 intră în 
luptă .Thibaut, Schmidt, Gonner, Savigny, Eichhorn, 
Krug şi alţii. 

A. Papiu-Ilarian în Istoria Românilor din Dacia supe- 
riore x ) notează astfel influenţa lui Krug asupra lui 
Bărnuţiu: «profesorele de filosofie Bărnuţiu încă la 
anul 1831 introdusese la Blaj dreptul firei, iar pe la 
anul 1834 cel dintâi începe a propune dreptul firei în 
limba română; la 1839 traduse toată filosofia lui Krug 
şi o propunea în limba naţională chiar pe acel timp, 
când se prepara stingerea limbii şi naţionalităţii române 
în dietele ungureşti, învăţând totdeodată pe tinerii 
români drepturile cele înăscute personal de libertate şi 
egalitate, atunci, când Românul nu se considera de per¬ 
soană după legile ţării ». 

Prof. Bogdan-Duică comentează în modul următor 
acest pasaj al lui Papiu-Ilarian: «din vorbele lui Papiu 
ar reieşi: 1) că filosofia dela 1831 a fost o filosofie a 
dreptului, deşi nu a putut fi numai atâta; 2) că în limba 
română Bărnuţiu a predat de pe la 1834, ceea ce nu 
pare a fi exact şi 3) că la 1839, revenind la catedră, 
Bărnuţiu a tradus pe Krug întreg (?!), propunând, după 
traducerea sa, în limba română. Pe Krug întreg nu l-a 
tradus însă, deoarece nu-i era de nevoie la cursul din 


x ) A. Papiu-Ilarian: Istoria Românilor din Dacia superiQaj'ă) 
ed. II, voi. I, pag. 210. 

Blaj; din Krug trebue să fi tradus numai disciplinele 
filosofice elementare, care se cereau studenţilor » x ). Şi 
mai departe: «însă, în textul lui Ilarian se găsesc câteva 
cuvinte, care cuprind ideea radicală a sistemului lui 
Bărnuţiu; acesta învaţă pe tinerii români «drepturile 
cele înnăscute personal de libertate şi egalitate ! ». Cuvin¬ 
tele lui Ilarianu confirmă dovada care urmează că acele 
teorii Bărnuţiu le propunea într'adevăr după Krug. 
Dovada: la 1842 Bărnuţiu scrise articolul ori discursul 
despre dreptul poporului român la cultură şi nevoia 
de a se respinge târgul oferit de Unguri, cari voiau să ne 
dea libertate, dar să ne ia, naţionalitatea. Scrierea lui 
Bărnuţiu are în frunte, ca motto, două propoziţii latineşti: 
1) pactum turpe est ipso jure nullum (fără citarea izvo¬ 
rului) şi 2) jus semper quaesitum est aequabile, neque 
aliter esset jus (Cic. de off ., II, 12). Amândouă citatele 
se găsesc şi în Krug (op. cit., Erster Teii. Rechtslehre , 
pag. 199), întâiul fără izvor, al doilea cu izvorul arătat 
şi la Bărnuţiu. Acestea le-a luat din Krug! Din Krug 
a luat şi ideile fundamentale ale motivării, care, privi¬ 
toare la drept, sunt ideile de: jus subsistentiae personalis , 
jus libertatis personalis , jus aequalitatis , cum le zice el 
cu vorbe latineşti, adaose celor româneşti. Toată desvol- 
tarea aceasta a drepturilor personale are ca izvor § 29 
din aceeaşi Rechtslehre: Recht der Personlichkeit cu ale 
sale trei feţe: Recht der personlichen Subsstenz , R. d. p. 
Freiheit , R. d . p. Gleichheit. In acest capitol, la sfârşitul 
notei întâi, se află citatul din Cicero I Prin urmare, 


x ) G, Bogdan-Duica, op. cit,, pag. 150 % 

acum putem afirma cu siguranţă, că opera lui Krug, 
după care Bărnuţiu propunea, înainte de 1842, dreptul 
firei este partea întâia, Rechtslehre , din sistemul filo- 
sofiei practice » l ). 

Indicarea lui W. T. Krug ca izvor principal în mani¬ 
festul dela 25/13 Februarie 1842 este coroborată de urmă¬ 
toarele dovezi: 

1, Noţiunea filosofico-juridică de persoană este astfe- 
definită de Krug (op. cit., § 7, pp. 34-35): «fiecare indi¬ 
vid material-raţional este o persoană, adică o fiinţă, 
care poate să-şi pună singură scopuri ale activităţii şi 
să le urmărească cu libertate, este aşa dar un subiect 
liber sau un scop în sine (ens autoteles). Fireşte persoana 
se cugetă în raport cu alte persoane, în societate. Fiecare 
îşi pune scopuri în raport cu celelalte persoane; această 
putinţă, acest drept de a le pune este fus , care este o 
posibilitate morală externă de a face. Fireşte ajungem 
aici la neminem laedere , honeste vivere , et suum cuique 
tribuere , care formulează necesităţi ale armoniei externe, 
în care libertatea celuilalt este respectată, în care liber¬ 
tatea ta nu poate deveni piedică a libertăţii altuia ». 

Dialectica personalităţii este identică în manifestul 
bărnuţian: «cum că fieşcare om sau popor, ca fiinţă 
cuvântătoare, are drept de a trăi în lumea asta şi de a se 
ţinea ca o persoană (fus subsistentiae personalis), etc. ». 
Apoi, honeste vivere , etc., îl găsim încăodată în termeni 
nu tocmai diferiţi în Dereptulu publicu alu Românilor 
(pag. 8). 


*) G, Bogdan-Duică, op. cit., pp. 150—151. 

Relativ la aceste principii ale personalităţii Bogdan- 
Duică adaogă: « privind împrejurul său Bărnuţiu simţea 
că în faţa acestor principii cade toată întocmirea ţării 
sale; că, personal, Românul nu era ens autoteles, ci 
res x ); că nedreptatea este grozavă; că Krug îl duce la 
revoluţie; şi el se lasă bucuros să fie dus » 2 ). 

2. Krug (§ 29): « cu toate că există numai un drept 
primordial, întemeiat nemijlocit pe natura fiinţei mate- 
riale-raţionale — adică dreptul de a te validita ca per¬ 
soană în lumea fenomenelor — ceea ce se poate numi 
şi dreptul personalităţii, totuşi, întru cât orice persoană 
poate fi privita din trei puncte de vedere, acest drept 
se poate împărţi în cele trei drepturi: al subzistenţei per¬ 
sonale, al libertăţii personale, al egalităţii personale ». 

La Bărnuţiu: a) jus subsistentiae personalis (« are drept 
de a trăi în lumea asta şi de a se ţinea ca o persoană); 
b) jus libertatis personalis şi c) jus aequalitatis personalis 
(în slobodă lucrarea fericirii sale potrivită cu legea »). 

12. Principiile manifestului , derivaţii din libertarismul 
european . 

Aceste principii dela W. T. Krug şi Simion Bărnuţiu 
sunt derivaţii din ideologia răspândită de către Marea 
Revoluţie Franceză din 1789 şi de pregătitorii ei enci- 
clopedişti, filosofi raţionalişti şi scriitori conduşi de 
mistica progresismului. Doctrina lor se caracterizează 


*) Res, cum era sclavii în Dreptul roman, din care Bărnuţiu 
se va inspira în tratarea Dreptului public românesc, atât de mult, 
încât Roman era egal cu Român în concepţia sa. 
a ) G. Bogdan-Duică, op. cit., pag. 152. 

prin prioritatea dată drepturilor individuale şi majestăţii 
personalismului. In urma unei lungi încătuşeri în lan¬ 
ţurile despotismului politic, în lanţurile invizibile ale 
structurii sociale feudale şi ale bigotismului religios cato¬ 
lic se cucereşte libertatea desvoltării individului. 

In ceea ce priveşte domeniul juridic, dreptul individual 
este considerat ca fundamental dreptului general x ). 
Complexul normelor juridice trebue să tindă spre o 
perfectă asigurare a libertăţilor cetăţeanului, luat ca 
entitate. El e centrul şi supremul criteriu valorificator. 
Aceste concluzii sunt date ale raţiunii pure. Neglijarea 
lor duce la dezastrul general, fiindcă adiţionarea progre¬ 
sului individual reprezintă progresul colectiv. Ceea ce 
importă, deci, în ultimă substanţă, e interesul unităţii, 
care condiţionează pe al totului.- «Les particuliers, 
spune Duguit făcând o descripţie a subiectivismului 
juridic opus obiectivismului său, sont ă la fois citoyens 
et sujets; citoyens puisqu'ils sont pârtie composante 
de la collectivite naţionale qui detient la souverainete; 
sujets puisqu'ils sont subordonnes au gouvernement qui 
au nom de la nation exerce la souverainete, Le droit 
public est Lensemble des regles qui s'appliquent â Tor- 
ganisation de TEtat et aux rapports de TEtat avec les 
particuliers » 2 ). Dar contra drepturilor Statului se opune: 
«le droit subjectif de Tindividu, droit naturel, inalienable 
et imprescriptible, qui lui appartient en tant qu'homme 


x ) Beudant: UIndivtdu et VEtat y pag. 137. 

2 ) L6on Duguit: Les transformations du droit public , ed. III, 
1925; Introduction, pag. 12. 

droit anterieur et mâme superieur â TEtat»*). Acest 
drept subiectiv s’a concretizat în pactul fundamental 
al liberalismului modern, în Declaraţia Drepturilor Omu¬ 
lui dela 1789 care în art. 2 spunea: «le but de toute 
association politique est la conservation des droits natu- 
rels et imprescriptibles de Thomme ». 

întâietatea drepturilor subiective se înserează teoretic 
în raţionalism. Iar punctul culminant al raţionalismului 
a fost Kant, pe care Bărnuţiu, îl cunoştea pare-se amă¬ 
nunţit, după mărturia camarazilor săi blăjeni, pe când 
era profesor de filosofie acolo. 

Krug era un kantian, adică un teoretician care exprima 
în domeniul juridic, frământările politice şi culturale ale 
timpului privindu-le din punct de vedere progresist, 
iar nu retrograd. Cugetătorul ardelean, în apărarea 
drepturilor personalităţii, mai aduce următoarele argu¬ 
mente : 

1. « Bărnuţiu, la 1842, traducea astfel pe das Recht 
sich geltend zu machen; are drept de a trăi în lumea asta 
şi de a se ţinea ca o persoană; iar când el adăogea că are 
deci dreptul de a-şi mişca puterile trupeşti, mânile şi 
picioarele, ca să-şi câştige ceva avere din afară, Băr¬ 
nuţiu excepta scurt § 30 (das Recht auf Sachen , reeşit 
din dreptul personalităţii din Krug. Dar Krug continuă 
în § 36 despre dreptul de proprietate internă, drept la 
tot ce fiinţa a îndesat in sine, din ce natura i-a dat 
imediat, ceea ce Bărnuţiu tâlcuieşte (1842) cu dreptul 
ca să-şi câştige avere din lontru ; Krug întemeiază astfel 


0 Leon Duguit, op. cit pag. 13. 

libertatea de cugetare, Bărnuţiu, şi dreptul limbii naţio¬ 
nale. Bărnuţiu continuă a deduce că nimeni nu are 
dreptul de a împiedica pe cineva în slobodă lucrarea 
fericirii; în acelaşi capitol, în nota 2, Krug condamnase 
prejudiciarea altuia, de ex. prin înşelăciune» 1 ); 

2. « Krug dase până aici baza logică-deductivă a jude¬ 
căţii: Bărnuţiu, silit de realităţile ţării sale, de necazurile 
poporului său, o admite, o păstrează, dar nu mai urmă¬ 
reşte, ca Krug, proprietatea externă, ci cea internă, 
personalitatea morală a naţiunii acum în luptă şi ajunge 
astfel la apărarea şi apoteozarea limbii, care în Krug 
nu există, fiindcă în Germania, nu erau lupte de naţio¬ 
nalitate. Fireşte şi dreptul la naţionalitate devenea 
neînstrăinat , sau, cum Krug zisese despre toate dreptu¬ 
rile personale, unverăusserlich (§ 28). Ca un plus de 
dovadă că Rechtslehre a fost izvorul unic dela 1842, 
mai adaug un amănunt. In «O tocmeală de ruşine », etc., 
vorbeşte şi despre atitudinea Statului faţă de raportul 
între libertate şi drept. Prudenţa de Stat cere, după 
Bărnuţiu, ca libertatea să nu fie restrânsă decât între 
marginile dreptului. Chiar dacă un serafim ar conduce 
treburile Statului, voind binele public, «aceluia încă 
nu i-ar fi iertat a face numai par raison d’etat (per ratio - 
nem status), ci ar trebui să bage de seamă, oare lucrul 
acela înainte de toate sloFod e a se face par raison de 
droit (ratio juris), din pricină că legea dreptului e mai 
înaltă ca cea politică şi politica e datoare a-şi pleca 
genunchii înaintea dreptăţii >>. In textul lui Bărnuţiu 


x ) G. Bogdan-Duică, op. cit., pag. 153. 

regăsesc pe Krug, § 72, nota, în care Krug desvoltă 
aceeaşi idee, cu aceleaşi cuvinte chiar: « aşa dar, dreptul 
şi dreptatea este şi rămâne întâiul, dacă nu şi singurul 
şi cel mai înalt bun al Statului (primus, quamvis non 
unicum et summum bonum reipublicae); este şi rămâne 
condiţia sine qua non a tot ce trebue să se întâmple în 
Stat pentru bună starea întregului, pentru binele cetă¬ 
ţenilor ca oameni. De aceea din partea Statului (par 
raison d’etat) nimic nu trebue să se întâmple, ceea ce 
nu se poate întâmpla şi de drept (par raison de droit) ». 
Oprindu-mă_aici, rezum judecata mea: fundamentul 
filosofic al lui Krug devine la Bărnuţiu critica societăţii 
în care el trăieşte ; aplicaţiile se adaogă şi sunt naţionale ; 
dar forma rămâne departe de stilistica lui Krug. Bărnu¬ 
ţiu este, la 1842, un Krug simplificat. înainte de 1842 
nu va fi fost mai puţin simplificat. Noutatea opiniilor, 
căldura convingerii, însă, răpi tinerimea, cu care, în 
vorbă, dela gură la gură, Bărnuţiu a fost de bună seamă 
mai convingător, decât în scrisul sumar dela 1842 » x ). 
(Bogdan-Duică, op. cit., pp. 153—154). 

13. Bărnuţiu , precursor al legalismului român. 

La acest paragraf ar fi de remarcat, că legalismul 
împărtăşit de Simion Bărnuţiu prin intermediul lui 
Krug (care era kantian şi adept al liberalismului fran¬ 
cez) a fost o idee fecundă în istoria doctrinelor politice 
româneşti. Subordonarea guvernanţilor şi guvernaţilor 
faţă de Drept şi Lege este una din temele favorite ale 
constituţionaliştilor români, începând cu junimiştii şi 


*) G. Bogdan-Duică, op. cit ., pp. 153—154, 

sfârşind cu ultimii luptători politici de azi. îndărătnicia 
cu care au apărat — chiar numai teoretic — domnia 
legilor este impresionantă. Iar continuitatea dela Simion 
Bărnuţiu până la contimporani formează un curent 
de o rară unitate de doctrină. Curentul contrar a fost 
realist şi se caracterizează prin îndrăsneţe realizări prac¬ 
tice, uneori fără a ţine socoteală de normele stabilite 
de însuşi reprezentanţii lor. In febră fundării României 
moderne legalitatea a fost uitată. Procesul este încă 
în curs şi o judecată istorică (deci obiectivă) nu se poate 
da, decât cu oarecare' aproximaţii. Să notăm însă, că 
părintele legalismului românesc este Simion Bărnuţiu. 
Din aceeaşi atmosferă culturală (Germania în prima 
jumătate a veacului XIX) se alimentează junimismul 
cu concepţia lui organicistă savignyană desprp Stat. 
Deviza natura non facit saltum (aplicată de Savigny la 
problema codificării) era deviza luptei împotriva paşop¬ 
tismului progresist muntean. Când lupta a fost politi¬ 
ceşte pierdută s^a transpus în domeniul cultural. In 
doctrina politică s'au adus câteva modificări în contra¬ 
dicţie cu esenţa junimismului: constituţionalismul maio- 
rescian. Această apologie a Constituţiei importate (haină 
prea largă care nu se potriveşte pe trupul nostru, floare 
exotică, etc.), din partea unor apărători ai autohto¬ 
nismului este unul din cele mai curioase non-sensuri 
ale istoriei noastre culturale şi proba manifestă a înfrân¬ 
gerii lor. 

Reprezentanţii legalismului junimist au fost din punct 
de vedere al arsenalului dialectic superiori realis¬ 
mului juridic. Personalităţi marcante (şi cu structura 

sufletească romantică) au îngroşat regulat rândul pro- 
testatorilor. Dar logica şi tăria de fier a faptelor au 
învins opunerile. 

Critica a fost reluată după junimişti de către popora¬ 
nism, care a îmbrăţişat — prin doctrinarii săi politici 
mai vechi şi de ultima oră — principiul legalităţii. De 
astădată nu s'a mai reclamat dela organicismul savig- 
nyan, ci dela constituţionalismul englez, dela Dicey, 
sau dela francezul, teoretician al solidarismului juridic, 
Leon Duguit. Punctul de vedere, din care Societatea 
era considerată ca un organ, a fost abandonat, pentru 
altul mai înaintat şi democrat. 

Apropiindu-se de cărvunari şi paşoptişti în doctrină 
politică, au cerut în creaţia culturală- specificul naţional 
(G. Ibrăileanu) şi autohtonism, repetând astfel duali¬ 
tatea junimistă dintre concepţia politică şi atitudinea 
culturală. Dualitatea rămânea, fiindcă infrastructural 
nu se schimbase nimic esenţial. 


SECŢIA III 

Comentarea manifestului dela 1842 (urmare) 

B) ARGUMENTE DE MORALĂ IN MANIFESTUL 
DELA 25/13 FEBRUARIE 1842. 

RELAŢIA CU DREPTUL 

14. In manifestul dela 25/13 Februarie 1842 scos de 
Simion Bărnuţiu, a doua serie de argumente o formează 
cele de natură morală. Debutează astfel: «Ce nu-i drept, 
nu poate fi morale ». Deci pentru Bărnuţiu noţiunea de 

« morale » este subînţeleasă în funcţie de « drept » (adică 
just). Iată cum argumentează relaţia lor: «şi credem 
că nu vă zice nimene, cumcă legeafărul a ) cel positiv nu e 
detoriu a căuta la legea moralităţii când pune legi pentru 
binele cel public, căci legile moralităţii au putere îndeto- 
ritoare pe toţi; şi nu e nici o autoritate în lume, care 
n'ar fi detoare de ele sau care să-şi ţie tocma de tragere 
a le urma; aci adevărat că nu e locul a grăi pe larg 
despre legile moralităţii, că acest artical nu e menit 
a înşerbi în loc de prelepciune etică ; totuşi legea aceasta 
nu poate rămânea aci nepomenită, cumcă «fieştecare 
popor e detoriu a respecta pe alt popor fiecare, şi numai 
a nu-i împiedica înfiinţarea scopurilor sale celor drepte, 
ci încă a-1 şi ajuta fc. Prin popor nu se înţelege aci numai 
acela care face de sine un Stat neatărnătoriu, ci o mul¬ 
ţime de oameni de aceeaşi viţă uniţi prin aceeaşi limbă, 
prin aceleaşi datini şi plecări, prin aceeaşi cultură, a 
trupului şi a sufletului, aşa cât prin aceste sunt legaţi 
într'un neam ca prin nişte legături fireşti. Astfeliu de 
popoare pot fi unite mai multe într^o societate juridică 
ce se zice Stat (Status civilis »). 

Aşa dar, legiuitorul trebue să ţină seamă de legile 
generale ale Moralei. Se spune în general că Morala şi 
Dreptul sunt două cercuri' concentrice, Morala fiind 
cercul exterior. In domeniul ambelor discipline cad o 
seamă de fenomene supuse principiilor juridice şi regu¬ 
lilor morale. Dar în suprafaţa cuprinsă între cele două 
cercuri (în geometrie se numeşte coroană), cad o serie 


l ) Legeafărul = legiuitorul. 

de fenomene ce pot fi valorificate după criterii etice, 
dar care scapă controlului normelor juridice. Aici se 
poate iarăşi vorbi despre modernitatea lui Simion Băr- 
nuţiu prin accentul pe care îl pune asupra elementelor 
morale în definirea Dreptului. Direcţia nouă în ştiinţele 
juridice este de a lărgi cercul mic până la confundarea 
cu cercul mare, neadmiţându-se o diferenţă între ele. 
Această treptată identificare şi condiţionare a noţiunii 
juridice de cea morală prin dispariţia suprafeţei denu¬ 
mită în geometria elementară coroană, este unul din 
dezideratele filosofiei juridice contimporane x ). 


1 ) De altfel, Jurisprudenţa şi doctrina au transgresat textele 
pozitive dând prioritatea principiilor de Justiţie şi Etică. Discuţia 
este dacă trebue să se dea dreptului un fundament raţionalist 
sau de alt gen. « Pour consolider le droit individuel, spune Char- 
mont, pour lui donner un point d’appui solide, il faut en effet 
le justifier rationnellement, dâmontrer qu’il est une donnee, un 
concept de la raison. C’est Kant qui fait l’effort le plus grand 
en vue de cette Justificationt on peut croire qu’il a râussi. Mais 
bientot Ies objections se multiplient, deviennt pressantes. Une 
râaction tend â se produire: de plus en plus, on est amene â re- 
connaître que la raison est impuissante â Justifier l’idâe du droit » 
(op. cit., pag. 12). 

Iar relaţia dintre Drept şi Morală după Charmont este: <t â 
son tour, la Science essaye en vain de fonder la morale: elle ne 
peut donner que l’explication des phânomenes, mais elle est im¬ 
puissante â fournir une regie d’action. On en vient ainsi â con- 
sidârer que le droit n’a qu’un fin utilitaire: ce n’est qu’un moyen 
â atteindre un but. Mais alors le droit perd toute valeur morale, 
il ne mârite pas qu’on s’attache â lui, qu’on se sacrifie pour lui. 
C’est un simple expedient pratique, qui n’a plus rien de respec- 
table » (op. cit., pag. 1—15). 

Dar indiferent de discuţia dintre raţionalism şi dreptul 
natural este suficient a vedea, că importanţa dată Eti¬ 
cei în delimitarea fenomenului juridic pe care o găsim 
la Simion Bărnuţiu nu e utopie, ci a devenit în vremurile 
mai noui o realitate prin aplicaţiile constante făcute de 
jurisprudenţă. 

15. Aplicaţia lui Bărnuţiu a principiilor etico-juridice 
la contingenţele istorice . 

După stabilirea principiilor etico-juridice ce « au pu¬ 
tere îndatoritoare pe toţi .şi nu e nicio autoritate în 
lume », care ar putea să se sustragă atotputernicei lor, 
Bărnuţiu face aplicaţia acestor principii la situaţia de 
fapt a Ardealului din 1842. După cum am remarcat 
deja, analiza situaţiei Românilor faţă de Unguri este 
însoţită totdeauna în manifest cu analiza situaţiei Saşilor 
faţă de Unguri pentru o desăvârşită obiectivitate, scă¬ 
pând astfel de suspiciunea unei pledoarii pro domo şi 
pentru a avea un ajutor în plus. Lupta nu se dă numai 
între poporul nostru şi Maghiari, ci — cel puţin teoretic, 
fiindcă în practică s*a întâmplat foarte rar — între 
Românii şi Saşii coalizaţi adhoc, împotriva pretenţiilor 
de maghiarizare prin şcoale şi prin decretarea limbii ungu¬ 
reşti ca limbă naţională, aşa cum se hotărîse în dieta 
deschisă la Cluj pe ziua de 15 Noemvrie 1841, 

Simion Bărnuţiu spune în manifestul său dela 25/13 
Februarie 1842, înaintat în aceeaşi zi cu al Saşilor: 
« aşa stă principatul Ardealului din Unguri, Saşi, Români 
ş. a., cari toţi doresc a fi fericiţi; şi fiindcă fericirea nu se 
poate dobândi fără cultură, voiesc cu toată inima a se 
cultiva cultura dar şi fericirea sunt scopurile cele mai de 

frunte a fieşcărui popor ardelean; şi la scopurile aceste 
Ungurii năzuesc pe cale ungurească,. Saşii pe cale nem¬ 
ţească, Românii pe cale românească, fieştecare pe a sa 
cale firească. Căile aceste insă toate sunt drepte, călcate 
în pace de multe veacuri şi în urmă toate se întâlnesc 
în aceeaşi cale primare a fericirii şi a culturii publice 
omeneşti; şi cine va zice că fericirea şi cultura a tot 
Ardealul atârnă numai dela o limbă singură oricare? Şi 
apoi, la ce atâta osteneală pentru introducerea unei 
limbi, prin care, turburându-se jaf pe seama oarecărui 
popor răpitoriu şi nesăturat de pământ? La ce atâtea 
entusiasm înzădarnic? Respect sufletelor înflăcărate pen¬ 
tru limba şi naţionalitatea sa, dar entusiasmul naţio¬ 
nale numai atunci meritează respectul altora, când 
arde pentru drept *), care e un bun commune al tuturor, 
ca şi adevărul. Câte rele s'au întâmplat popoarelor, mai 
toate de acolo au urmat, că urmându-şi egoismul nau 
voit a respecta dreptul ». 

In acest timp, Bărnuţiu citează suferinţele îndurate 
de Unguri sub stăpânirea Turcilor după lupta dela 
Mohaci, amintind întrun fel de preceptul popular româ¬ 
nesc asupra necesităţii respectului reciproc. (Ce ţie nu-ţi 
place, altuia nu face!) Şi încă Ungurii au avut un avan¬ 
taj, fiindcă Turcilor nu le-a venit în gând ideea criminală 
să desnaţionalizeze popoarele supuse prin piedicile nenu¬ 
mărate puse în calea întrebuinţării limbii materne. 

x ) Primatul Dreptului asupra forţei este scos mereu în evidenţă 
în restul textului acestui manifest, Statul-de-Drept formând axa 
preocupărilor şi a dezideratelor lui Bărnuţiu în această epocă şi 
în tot restul activităţii sale. 

Metoda pe care ei intenţionaseră să o puie în aplicare 
la 1842 era o barbarie pe care Turcii nu o îndrăzniseră 
să o facă, iar «pentru veacul al XlX-lea cel luminat, 
cunoscătoriu de derepturi şi iubitoriu de umanitate» 
o adevărată ruşine. 

Din nefericire această metodă de desnaţionalizare 
a fost ridicată la rangul de metodă de guvernământ 
de către Unguri şi pusă constant în aplicare (legile An- 
drassy, Appony, etc.), până când o altă justiţie — a 
autodeterminării — a vorbit prin tratatele dela Versail- 
les şi Trianon, provinciile subjugate revenind la Patria- 
mumă, conform principiului naţionalităţii, iar celelalte 
ginţi conlocuitoare ca Saşii, Evreii şi Ungurii primind 
libertăţile cetăţeneşti, precum şi libertatea de a învăţa 
carte în limbă proprie. 

Dar în 1842 Maghiarii vroiau — spunea Bărnuţiu — 
«a ne surpa naţionalitatea; şi încă cum? Intr'un chip 
prea înfricoşat; vor adecă mai întâiu să ne ia limba, 
apoi naţionalitatea e pierdută! Vor să bage limba ungu¬ 
rească până şi în şcoalele Românilor din Blaj; şi încă 
nu numai ca un studiu limbistic particular, de care 
niciodată nu ne-am ferit, ci ca o mijlocire, prin care 
o să se predea toate ştiinţele >>. 

Aceste câteva indicaţii bărnuţiene pot servi la pole¬ 
mica mereu angajată între guvernele româneşti dela 
1919 până azi şi minorităţile ardelene. Exemplele isto¬ 
rice trebuesc mereu folosite. Greşeala maghiară a des- 
naţionalizării forţate nu mai poate fi de nimeni repe¬ 
tată, fiindcă Istoria ne învaţă că asupririle oţelesc 
neamurile şi le îndeamnă la solidaritate şi agresiune. 

Rezultatele forţei în materie de naţionalism sunt invers 
proporţionale cu cele aşteptate. Apoi, conştiinţa deosebi¬ 
rilor şi a specificităţilor este prea desvoltată şi încercările 
de diformare a lor în mod obişnuit încoronate cu eşecuri. 
O conlucrare paşnică prin punerea la contribuţie a carac¬ 
terelor, deosebite pentru o armonie generală este prefe¬ 
rabilă unei siluiri inutile a conştiinţelor. Simion Bărnuţiu 
nu este împotriva conlucrării. Se revoltă însă — şi pe 
bună dreptate — împotriva violenţelor şi a intoleranţei 
sufleteşti. Dar blândeţea şi îngăduiala este pecetea spi¬ 
ritului românesc de-a-lungul Istoriei naţionale şi o che¬ 
zăşie pentru viitor, acum când rolurile s'au inversat. 


C) ARGUMENTE DE ÎNŢELEPCIUNE ETATISTĂ 
(STAATSWEISHEIT) IN MANIFESTUL BĂRNUŢIAN 

16. S. Bărnuţiu spune că, dacă înţelepciunea Statului 
(Staatsweisheit) este adevărată «va recunoaşte dreptul 
totdeauna şi-l va avea de model orice va face pentru 
binele cel public al Statului; înţelepciunea cea adevă¬ 
rată nu va restrânge libertatea nimănui, decât între 
marginile dreptului, ba încă se va sili a o lăţi pe cât se 
poate, nu va sili conştiinţele în lucrurile religioase, nu va 
lua averea nimănui fără de voie-i, căci ea cinsteşte pe 
oameni şi ştie folosi cu dojana istoriei care arată câte 
rele au urmat din asuprirea oamenilor prin necăjirea 
conştiinţelor şi răpirea averilor », 

S. Bărnuţiu optează pentru un Stat unde Dreptul 
domneşte şi este far călăuzitor. Statul-Lege cerut de 

câţiva doctrinari politici — în deosebi de către popora¬ 
nismul sterist — şi de şcoala de drept administrativ 
întemeiată de d-1 Paul Negulescu, este prezent mereu în 
sistemul juridic al gânditorului ardelean x ). 

D) ARGUMENTE DE PRUDENŢĂ ETATISTĂ 
(STAATSKLUGHEIT) IN MANIFESTUL 
BĂRNUŢIAN 

17. Paginele pe care le consacră Bărnuţiu acestei pro¬ 
bleme constituesc un mic manual al omului de Stat, 
dându-i indicaţiuni de comportare şi de dirijare a inte¬ 
reselor superioare ce îi sunt încredinţate. Spiritul în care 
sunt scrise este cel liberal şi progresist, iar nu — cum se 
întâmplă în această materie — machiavelic. Preceptele 
sunt pornite dintr'o onestitate de gândire fără pată şi 
dintr'o convicţiune puternică. E interesant de subliniat 
această distincţiune (izvorul este la Krug, dar aplica- 
ţiunea care urmează la realităţile politice din 1842 este 
originală): «fără de o afundă cunoştinţă politică se 
poate cunoaşte, că de ar fi politica Statului chiar subt 
grija oarecărui serafim, acesta încă ar trebui să între¬ 
buinţeze massimele prudenţei cu privinţă la legile 


1 ) Cele mai profunde analize asupra relaţiei dintre Stat şi Lege 
scrise în româneşte şi un sistem original chiar pe planul european 
al Filosofiei Dreptului se află în Teoria generală a Dreptului (3 
voi., 1930) şi Drept raţional , izvoare şi drept pozitiv (desvoltare, 
1934, a unui raport prezentat la I-ul congres internaţional de 
Filosofie a Dreptului şi Sociologie juridică, Paris 1931) de Mircea 
Djuvara. 

dreptului, dacă ar voi să lucreze binele cel public, aşa cât 
aceluia încă nu i-ar fi iertat a face ceva numai par raison 
d'etat (per rationem status), ci ar trebui să bage de seamă, 
oare lucrul acela înainte de toate-slobod e a se face par 
raison de droit (ratio juris), din pricină că Igea dreptu¬ 
lui e mai naltă ca cea politică şi politica e datoare a-şi 
pleca genunchii înaintea dreptăţii ». 

Ca şi în paragraful precedent cu argumente de înţe¬ 
lepciune etatistă, Simion Bărnuţiu înclină pentru întâie¬ 
tatea Dreptului în conducerea interioară a Statului. 

Gândirea politico-juridică a Iui Simion Bărnuţiu, con ¬ 
cretizată in t m a nife stul analizat, am văzut, că este o 
sinteză între doctrina dreptului natural şi şcoala istori- 
cismului or ganicist a lui Savigny. Aparent, este o anti¬ 
nomie ireductibilă, o uniune a apei cu focul, a întuneri¬ 
cului cu lumina. Fuziunea lor a fost însă impusă de îm¬ 
prejurările istorice. In procesul naţionalităţii dintre Ro¬ 
mâni şi Unguri, Simion Bărnuţiu a fost marele advocat, 
care şi-a construit pledoaria, nu, după o schematică 
specială, ci după datele intrinseci ale problemei. In 
manifestul său foloseşte cu multă abilitate argumente 
dela şcoli diferite pentru câştigarea cauzei. Strângerea 
într'un fascicol a elementelor disparate era posibilă 
prin situaţia particulară a părţilor în proces. Organicis¬ 
mul juridic pleda pentru naţionalitate şi Urmărea desti¬ 
nului specific al neamurilor, iar filosofia dreptului natural 
făcea apel la justiţia din conştiinţa omenească pentru a se 
da dreptate şi lumină unui neam asuprit. Dorinţa de a 
parcurge ciclul propriu de cultură era unită cu necesi¬ 
tatea civilizării în graiu naţional. Unirea acestor elemente 

a fost înfăptuită de doctrina bărnuţiană, rezumată în 
manifestul citat, care este un monument important din 
istoria filosofiei juridice româneşti. 

In Germania, situaţia lui Savigny, era aceea a unui 
iniţiator de curente juridice, împotriva invaziei spiri¬ 
tului francez. Ceea ce se făcuse mai înainte în critica 
artistică şi literară de un Lessing, de pildă, în literatură 
de către curentul romantic Sturm und Drang , în disci¬ 
plinele juridice există o' tardivitate foarte obişnuită 
acestor domenii, unde primează formalul. Evoluţia în 
Drept este îndeobşte înceată şi trebuesc lupte puternice 
pentru a se ţine pasul vremii. Odată cu începerea isto- 
ricismului savignyan, asistăm la o renaştere a autohto¬ 
nismului juridic. împotriva încercărilor de francizare 
prin Codul Napoleon şi imitaţia ştiinţei juridice de din¬ 
colo de Rin, Savigny duce o luptă acerbă. Zeitschrift far 
geschichtliche Rechtswissenschaft (1815—1850) pe care o 
întemeiază cu germanistul Eichhorn şi romanistul Goes- 
chen (cu o concepţie istorică a Dreptului roman) însem¬ 
nează un curent important în istoria Dreptului german, 
un curent de punere în valoarea autohtonului. Esenţa 
pur germanică a atâtor instituţii de drept este păstrată 
şi curăţită de influenţe străine. In aceste condiţii este 
dela sine înţeles pentru ce Bărnuţiu s’a orientat dela 
Savigny. Rolul său era absolut analog şi lupta este de 
acelaşi interes pentru noi Românii, pe care îl acordă 
Germanii lui Savigny. Ambii se ridică împotriva celui 
mai periculos soiu de invazie: invazia spirituală, Savigny 
şi Bărnuţiu sunt crainicii a două neamuri aflate sub 
regimuri asupritoare identice. De aici provine şi înrudirea 

www.digibuc.ro 


IZVOARELE LUI BĂRNUŢIU 


77 


lor de doctrină» Pentru alungarea înrâuririi străine—în 
speţă pentru Germania, înrâurirea franceză, iar pentru 
Ardeal cea ungurească—recurg la accentuarea naţiona¬ 
lităţii existente în structura interioară a instituţiilor de 
drept şi a limbajului. 

18. Filologismul , corelat al istorismului . 

Savigny şi Bărnuţiu au avut un interes deosebit 
pentru problemele filologice, deşi prin pregătirea lor 
sunt jurişti şi filosofi» Savigny a fost elevul favorit al 
romanistului Weiss (1766—1808), care a preconizat ana¬ 
liza filologică a izvoarelor de drept roman. Mai târziu 
se aducea învinuire şcoalei savignyene şi direcţiei dela 
Zeitschrift fur geschichtliche Rechtswissenschaft , că sunt 
arheologi şi filologi, iar nu cercetători ai Dreptului 
propriu zis. 

Direcţia filologică în viaţa şi activitatea lui Simion 
Bărnuţiu este notorie şi îşi are analogie cu aceea lui 
Savigny. Pe lângă interesul pe care l-a avut în studiile 
anterioare dela Careii-Mari şi Blaj, informaţiile pe care 
le avem despre a doua perioadă a studiilor sale, când la 
vârsta de 44 ani (s'a născut la 21 Iulie/2 August 1808) 
se îndreaptă spre Pavia pentru a lua un doctorat juridic, 
denotă un interes constant pentru problemele filologice. 

In seara zilei de 11 Octomvrie 1852, aflat pe drumul 
exilului (în urma revoluţiei dela 1848), după ce făcuse 
trei semestre la Facultatea juridică din Yiena se îndreaptă 
spre Italia, la Pavia, vestită pentru studiile sale de Drept. 
In acest răstimp (a stat până la data de marţi, 6 Iunie 
1854, când a luat doctoratul), Simion Bărnuţiu a arătat 
interes continuu pentru chestiunile de filologie. Această 

preocupare, comună de altminteri Ardelenilor din epoca 
sa, se datoreşte faptului că le furniza argumente pentru 
dovedirea romanităţii neamului nostru, contestată de 
Unguri. 

Intr’o notă a d-lui Alexandru Marcu 2 ) despre Simion 
Bărnuţiu (cu o scrisoare inedită) se arată străduinţele 
juristului şi filosofului pentru problema filologică. Aflat 
în Italia cu Al. Papiu-Ilarian şi Iosif Hodoş (cei doi 
din urmă la Padova) erau convinşi, că « şederea în Italia 
le putea fi de mare folos pentru studiile lor filologice şi 
mai ales pentru precizările în legătură cu origina la.tină 
a limbii româneşti». Astfel « cei trei ardeleni nu cruţă 
nicio clipă de răgaz (frumuseţile naturale şi artistice ale 
Italiei nu se regăsesc decâţ rar de tot în scrisorile lor), 
ci caută să se iniţieze cât mai temeinic în studiile de 
filologie italiană, cetind opere de erudiţie; cetind opera 
scriitorilor italieni medievali, redactând liste de cuvinte 
asemănătoare (sau presupuse ca atare, din punct de 
vedere etimologic) surprinse, fie în astfel de aride şi 
răbdătoare lecturi, fie prin studierea şi cunoaşterea vie 
a diferitelor dialecte italice » 2 ). Ceva mai mult <( nemul¬ 
ţumiţi însă, numai cu acest rezultat al şederii lor în 
Italia, cei trei studenţi ardeleni, în urma suggestiilor 
venite mai ales dela Bărnuţiu, căutară să ia atitudine 
faţa de acei filologi italieni — nu prea puţini — cari se 
ocupau cu măgulitoare stăruinţă de limba română şi de 


1 ) Alexandru Marcu: Simion Bărnuţiu şi Pietro Monti în «Oma¬ 
giu lui I, Bianu », pp. 251—256. 

2 ) Alexandru Marcu, op. cit pag. 252. 

problemele în legătură cu originile ei, în nădejdea de a 
revolta prin comparaţie mult desbătuta pe atunci che¬ 
stiune a limbii italiene însăşi » (loc. cit., pag. 253). 

Dintre filologii cari au preocupat trinitatea Bărnuţiu- 
Papiu-Hodoş era Carlo Cattaneo ce publicase Del nesso 
fra la lingua valaca e Vitaliana (1837 şi 1846) şi în hârtiile 
rămase dela Papiu-Ilarian şi Hodoş de pe vremea stu¬ 
diilor lor dela Padova (şi cercetate de d-1 Alexandru 
Marcu) se află o disertaţiune redactată în latineşte, despre 
cartea lui Cattaneo. La această disertaţiune colaborase 
prin scrisori şi Simion Bărnuţiu. Dar în afară de Catta¬ 
neo, Biondelli şi Massarani trăia în această vreme aba¬ 
tele Pietro Monti, adânc cunoscător al filologiei compa¬ 
rate. Simion Bărnuţiu face o vizită abatelui la începutul 
primăverii anului 1853. Abatele locuia la Brunate, mai 
spre Nord de Milano, pe malurile încântătorului lac 
Como, eternizat de Balzac în Albert Savarus şi de o 
întreagă literatură. In scrisoarea adresată la Padova 
pe ziua de 22 Februarie 1853 amicilor Hodoş-Papiu, 
Bărnuţiu nu le vorbeşte despre splendoarea lacului Como 
de unde se zăresc Alpii şi peisajul Milanului (Mediolanu, 
cum ortografiază Bărnuţiu), ci le scrie despre dorul şi 
focul lor nestins: dovedirea latinităţii rassei pentru a 
face de ocară pe Unguri. Scrisoarea începe cu aposto- 
lească strigare: Fraţilor! Apoi, continuă astfel: «mam 
inturnatu dela Como, scrieţimi se aveţi sciri dein Vienna 
o de aiurea, am fostu deasupra Cornului în munte de am 
cercatu pe Abatele Petru Monti dein Brunate, autorului 
Vocabulariului dialeptelor diecesei Comensi, traducato- 
riului lui Lope de Vega şi a altoru scriitori ispani. Părintele 

Petru Monti & unu popa forte inventiatu şi versatu 
in Literatura, aufostu mai nainte professor in Mediolanu 
la leteratura greca, în care e forte versatu, sci bine 
spanesce, şi francesce, romanesce anca precepe, cârti 
romanesci n'are, are pe Griselini, în care sunt nisce 
cuvinte romanesci, un micu vocabulariu, dice au vediutu 
şi codicele romanescu, aveam la mine unui numeru 
dein Gazeta (Transilvaniei), i-am datu se lega, mai tote 
le intielege, dice ca şi limba noastra anca e un dialeptu 
de Italia. In prefatiunea Vocabulariului seu memora si 
limba nostra, si dice ca de ve studiata dacă vre cineva 
a se ocupa cu studiulu comparativu alu dialeptelor de 
Italia, dice, ca & documentu, cumca pe templul lui Trajan 
se vorbiâ in Italia o limba distinta de cea latina » A ). 
Scrisoarea continuă dând detalii despre modul cum 
abatele filolog a identificat cu uşurinţă «flamura » cu 
«flamula » (formă din latineasca primelor veacuri ale 
Evului-Mediu), « privire » cu « prevideo » 2 ), etc. 

19. Concluzii . 

Rezumăm apropierile dintre doctrina lui Bărnuţiu şi 
Savigny: 

a) Ambele au ieşit dintr'o ambianţă istorică analogă 
(popoare asuprite cu o puternică invazie culturală a 
adversarului); 

b) Simion Bărnuţiu şi Savigny au un rol identic. 
Dau semnalul izgonirii împotriva influenţelor spirituale 
străine şi iniţiază o reîntoarcere spre autohtonism; 


x ) Alexandru Marcu, op. cit., pp. 255—256. 
2 ) Alexandru Marcu, op. cit ., pag. 256. 


www.digibuc.ro 



IZVOARELE LUI BĂRNUŢIU 


81 


c) Şi la Savigny şi la Bărnuţiu găsim pasiune pentru 
filologism (Biologismul este unul din corolarele istoricis- 
mului şi organicismului filosofic din secolul al XlX-Iea). 

Primul text care ne avertizează că Simion Bărnuţiu 
a luat cunoştinţă de învăţămintele şcoalei istorice este 
în discursul dela 2/14 Mai 1842, ţinut la Blaj. Acolo se 
pomeneşte pentru prima dată de Savigny şi anume, 
tocmai cartea celebră şi caracteristică a curentului: 
Vom Beruf unserer Zeit fur Gesetzgebung und Rechtswis- 
senschafL 

Dela această dată până la ultimele cursuri dela Facul¬ 
tatea de Drept din Iaşi unde a fost profesor de derep- 
tulu naturale , de dereptulu genţilor , de dereptulu publicu 
alu Românilor , convieţuirea spirituală Savigny-Bărnuţiu 
a fost fructuoasă. 

CAPITOLUL III 

BĂRNUŢIU ŞI CLASIFICAREA DREPTULUI 

Simion Bărnuţiu împarte Dreptul în trei categorii x ): 

1. Dreptul natural, 

2. Dreptul ginţilor, 

3. Dreptul civil. - 

Dreptul natural (jus naturale) are două înţelesuri, 
după autorul primului tratat de « Drept public al Ro¬ 
mânilor »: 

1. Un drept pe care l-au învăţat toate animalele dela 
natură (jus quod natura omnia animalia docuit). Acesta 
nu este altul decât instinctul pe care oamenii îl va comun 
cu animalele şi care determină Comportarea oamenilor 
în diferite moduri; 

2. Dreptul natural mai însemnează dreptul care se 
naşte punând la contribuţie raţiunea cea naturală (na- 
turalis ratio.), adică din raţiune şi din necesitate naturală. 

Dreptul ginţilor (jus gentium) cuprinde «propoziţiile 
juridice asemănătoare în cele esenţiale şi se află în 


x ) «Dreptul public al Romanilor § 4. 

drepturile pozitive ale tuturor neamurilor până când va 
veni acea unire generală, de unde va veni. Romanii presu¬ 
pun cu toată dreptatea că, cele ce au valoare la toate 
seminţiile sunt zidite pe raţiunea naturală. De aceea 
spun că dreptul ginţilor este constituit în aceeaşi formă 
la toate neamurile prin raţiune naturală; iar conceptele 
jus naturale şi jus gentium sunt identice». 

Dreptul civil (jus civile) este « dreptul particular pozitiv 
al unui Stat pentru cetăţenii săi. In dreptul roman, 
dreptul civil se mai numeşte şi dreptul cviriţilor (jus 
quiritium) ». 

Toate aceste definiţiuni sunt tipice în complexul unui 
drept natural. 

Cum ia naştere Dreptul? Care este legătura dintre 
individ şi Stat? 

In tratatul de «Drept public» x ) se află un pasaj 
lămuritor în această privinţă care este compilat după 
Savigny * 2 ). Punem, după G. Bogdan-Duică 3 ), aceste texte 
faţă în faţă: 


In jedem organischen 
Wesen, also auch im Staate, 
beruht die Gesundheit da- 
rauf, dass beides, das Ganze 
und jeder Theil, im Gleich- 
gewicht stehe, dass jedem 


La această au observat 
de mult politicii cei mai 
mari, că sănătatea Statului, 
ca şi a altui corp organic, 
depinde dela proporţiunea 
părţilor şi a întregului, în 


x ) S. Bărnuţiu , op. cit. pp. 346—347, 

2 ) Savigny, Vom Beruf unserer Zeit, pag. 42. 

8 ) G, Bogdan-Duică , op. cit. pag. 158. 

sein Recht widerfahre. Dass 
ein Biirger, eine Stadt ? eine 
Provinz den Staat verges- 
sen, dem sie angehţren, ist 
eine sehr gew^hnliche 
Erscheiqung, und j eder wird 
diesen Zustand fur unna- 
tiirlich und krankhaft er- 
kennen. Aber ebenso kann 
die lebendige Liebe zum 
Ganzen bloss aus der le- 
bendigen Theilnahme an 
allen einzelnen Verh^lt- 
nissen hervorgehen, und 
nur wer seinem fiause tiich- 
tig vorsteht, wird ein treff- 
licher Biirger sein. Darum 
ist es ein Irrthum zu glau- 
ben, dass das Allgemeine 
werde an Leben gewinnen 
durch die Vernichtung aller 
individuellen Verh^ltnisse. 
Kţinnte in jedem Staate, 
in jeder Stadt, ja in jedem 
Dorfe eijf eigenthiimliches 
Selbstgefiihl erzeugt wer- 
den, so wiirde aus diesem 
erhphten und vervielfăltig- 
ten und individuellen Leben 
auch das Ganze neue Kraft 


care se face dreptate fiecă¬ 
rei ps^rţi. Un cetăţean, o 
cetate, o provincie poate 
ssţ-şi uite de Statul de care 
se ţine; asta e întâmplare 
de toate zilele, dar con- 
tranaturale; însă amoare 
adevărat^ numai către un 
Stat ca acela pot saţ aibă 
cetăţenii, în care toţi ieau 
parte la toate negoaţele 
Statului. Este o părere 
falsă, dacă crede cineva că 
dobândeşte Statul nimicind 
formele individuale; când 
ar putea crea cineva în 
toată urbea, în tot satul 
un sentiment, încât să se 
ţină m £\reţ oricare că e 
membru al Statului, prin 
aceasta întregul Statului ar 
dobândi putere nouă; a Ş a 
dobândeşte şi prin dreptu¬ 
rile particulari, când aceste 
surit puse de voia cea uni¬ 
versală a popoarelor dife¬ 
rite-! din contra, impu- 
nându-le un drept, care 
nu corespunde firei lor, în¬ 
ceată a lua parte la lucru- 

gewinnen. Darum, wenn 
von dem Einfluss des biir- 
gerlichen Rechts auf das 
Vaterlandsgefiihl die Rede 
ist, so darf nicht geradezu 
das besondere Recht einzel- 
ner Provinzen und Stădte 
Rir nachhaltig gehalten 
werden. 

Acest fragment, compilat din Savigny şi cu indicarea 
izvorului, este important prin poziţia luată în problema 
individ şi Stat: « este o părere falsă , dacă crede cineva 
că dobândeşte Statul nimicind formele individuale », anti¬ 
nomia dintre Stat şi individ fiind rezolvată în sensul 
colaborării lor armonice, fiindcă dreptul necorespunză¬ 
tor «firii » specifice determină pe cetăţean să nu mai 
ia parte la «lucrurile Statului», înstrăinându-se de el 
şi părăsindu-1. 

★ 

♦ * 

Relaţiile dintre dreptul natural cu morala sunt astfel 
definite în « Dreptul public al Românilor >>, § 3: 

Cu dreptul natural este în strânsă legătură: 

1. Morala , disciplina de officiis , adică sistema regu- 
lelor purtării care se cuvine omului ca fiinţa raţională, 
sistema cinstei şi sistema bunelor moravuri (bonorum 
morum). 

Morala se referă la dreptul natural ca universalul către 
particular; 


rile Statului, se înstrăinează 
de către el şi-l părăsesc 
(Savigny). 

2. Echitatea (aequitas, aequum jus), adică a aprecia 
şi a considera deplin şi unitar toate circumstanţele când 
se judecă cineva relaţiunile juridice. Echitatea se poate 
numi şi aplicaţiunea dreptului natural. 

Purtarea morală a cetăţenilor e o condiţiune necesară 
a Statului juridic. 

Expresia de « Stat juridic » este caracteristică pentru 
concepţia lui Bărnuţiu. 

Nu poate afccepta Statul-forţă, fiindcă s’ar identifica 
cu Statul-asupritor împotriva căruia Bărnuţiu a luptat 
o vieaţă întreagă, adică Statul-forţă ar însemna reali¬ 
tatea dureroasă pentru Români a Statului maghiar. 

Statul-de-Drept este tipul de Stat la care s’a oprit 
Bărnuţiu. Acest tip de Stat corespundea intereselor 
Românilor ardeleni dinlăuntrul monarhiei habsburgice. 

CAPITOLUL IV 

BĂRNUŢIU ŞI PROBLEMA CODIFI¬ 
CĂRILOR 

Din Ianuarie 1855 până în Aprilie 1863, cât a stat 
ca profesor la Iaşi, pentru Moldova şi pentru Muntenia 
se punea problema urgentă nu numai a unificării poli¬ 
tice, realizate prin Alexandru Cuza, ci şi a unificării 
juridice. 

Pentru Bărnuţiu, deslegarea era simplă: dovada con¬ 
tinuităţii romane se putea face prin adoptarea unor 
instituţii ale Romei. 

In această soluţie a codificărilor, poate că Bărnuţiu 
nu se conducea numai de principiile şcoalei latiniste, 
cât făcea aplicaţii de jurist cu educaţie habsburgică. 
Inlăuntrul acestui Imperiu şi în statele germanice drep¬ 
tul roman continua a fi o sursă de prim rang a dreptu¬ 
lui pozitiv autohton. 

Problema codificărilor în Principatele-Unite a căpă¬ 
tat, la un an după moartea lui Bărnuţiu, o soluţie, care 
nu se depărta ca metodă de aceea propusă de profesorul 
ieşan: adoptarea unei ordini juridice străine mai. rafi¬ 
nate şi mai complete. 

S'a întemeiat Consiliul de Stat în anul 1864, insti¬ 
tuţie imitată în legea ei de organizare după legea din 
22 Frimaire, anul VIII al Revoluţiei Franceze l ). 

Consiliul de Stat era prezidat de Domnitor, asistat 
de un vice-preşedinte, de 9 consilieri plini, de 9 consi- 
lieri-auditori, un secretar-general şi doi secretari secun¬ 
dari, aleşi dintre cei mai distinşi jurişti ai ţării ca: 
Bozianu, Yasile Boerescu, Strat, Bengescu 2 ), etc. 
” Consiliul de Stat n'a funcţionat decât doi ani. In 
calitatea sa de organ consultativ în materie legislativă, 
Consiliul de Stat a tradus şi a pregătit codurile princi¬ 
pale, promulgate de Domnitor ca decrete legi, alături 
de mârile reforme de împropietărire a ţăranilor şi de 
secularizare a averilor mănăstireşti, împotriva voinţei 
unei adunări reprezentative, disolvată cu forţa, după 
exercitarea unui platonic vot de blam. 

Consiliul de Stat a fost desfiinţat în 1866 de teamă 
ca să nu mai fie utilizat pentru «lovituri de Stat » de 
către noul Domnitor Carol I, aşa cum îl folosise Vodă- 
Cuza. 

Codificările pregătite au rămas. 

Metoda recomandată de Bărnuţiu nu se deosebeşte 
fundamental de metoda Consiliului de Stat dela 1864 
şi 1866: imitaţia şi adoptarea une ordini juridice supe¬ 
rioare din diverse considerente şi din locuri sau tim¬ 
puri felurite. 

x ) Tr. Oliva: Histoire du droit public roumain, these, 1922. Paris. 

2 ) C. G. Rarincescu: Curs de Contencios ad-liv aprofundat , curs 
litografiat, Bucureşti, 1931/932, şi Gr. Stănescu-Teodor'u: Prin - 
cipes de contencieux administraţif roumain t these, 1934. Paris. 


www.digibuc.ro 




BĂRNUŢIU ŞI PROBLEMA CODIFICĂRILOR 89 

După 70 de ani dela moartea lui Bărnuţiu, problema * 
codificărilor este iarăşi actuală. 

Motivele necesităţii codificărilor dela 1863, nu sunt 
radical deosebite de motivele din 1934/35. 

Atunci se uniseră două principate: Muntenia şi 
Moldova. După 7 ani s’a purces la unificarea legisla¬ 
tivă. 

Astăzi — după 15 ani — se înfăptueşte o unificare 
analogă. 

Să ne oprim un moment asupra principiilor de Filo- 
sofia Dreptului călăuzitoare în această materie. 

Problema lui S. Bărnuţiu din 1863 este aceeaşi pro¬ 
blemă în 1935. 

Febrilitatea din preajma marilor schimbări de Drept 
din România ne duce cu gândul peste XY veacuri în 
urmă. La 13 Februarie 1928 a fost o aniversare neluată 
în seamă, dar simbolică pentru starea actuală a lumii 
juridice româneşti. Justinian, împăratul Bizanţului şi 
una din figurile cele mai interesante ale Istoriei univer¬ 
sale, luând frânele conducerii în anul 527 d. Chr. s'a 
gândit la o sintetizare a instituţiilor şi a normelor de 
drept roman. Geniul Romei lăsase urme nemuritoare 
mai ales în lege şi organizare. Justinian a hotărît, atunci, 
printr'un decret imperial din 13 Februarie 528 (const: 
Haec quae necessario) întocmirea unei comisii condusă 
de Tribonian pentru a coordona şi sistematiza imensul 
material juridic adunat în cursul vremei. Declinul Romei 
avea să primească o nouă strălucire, luminând prin 
veacuri neamuri barbare venite s'o cotropească prin 
tinereţe, energie şi arme, dăruindu-şi generoasă ultimele 


www.digibuc.ro 


90 


FILOSOFIA LUI SIMION BĂRNUŢIU 


podoabe năvălitorilor şi încredinţându-le tezaurele ei 
scumpe. 

Dreptul roman are parcă proprietăţi miraculoase de 
radiu. De două milenii- împrăştie forţele lui multiple în 
toate colţurile lumii şi rămâne intact. Toate seminţiile 
au primit lumină din focul lui etern, păzit de vestale 
invizibile. Barbarii Nordului cari au dat lovitura deci¬ 
sivă imperiului roman de Apus, îmbătrânit de vreme 
şi de prea multă civilizaţie, n'au putut rezista forţei bine¬ 
făcătoare a instituţiilor de drept ce aparţineau învin¬ 
şilor şi le-au adoptat. Simplă imitaţie la început, au 
fost încetul cu încetul încorporate în substanţă proprie. 
Dreptul german şi al popoarelor nordice are temelii 
romane. 

Dar sub influenţa dreptului natural şi a şcoalei isto¬ 
rice din secolul XVIII şi XIX, această recepţiune a 
dreptului latin — în literă şi uneori în spirit — a fost 
înlocuită cu codificări independente în Prusia la 1794. 
Tocmai târziu prin codul civil al Reichului dela 1 Ianuarie 
1900 (Bilrgerliches Gesetzbuch fiXr das deutsche Reich 

nebst Einfuhrungsgesetz) s'a absolit dreptul roman cu 
valabilitatea generală sau parţială din Schleswig-Hol- 
stein, Hessen-Nassau, Rugen, Hannover, Hohenzollern, 
Neuvorpommern; în marile ducate Mecklenburg, Olden- 
burg, Sachsen-Weimar, in regatele din Bavaria şi Wur- 
tenburg, precum şi în toate ducatele, principatele şi în 
cele trei oraşe libere hanseatice. 

Influenţa dreptului roman asupra • celui german a 
fost aşa de puternică, încât adusese cu sine o isgonire 
în unele-provincii aproape totală a-vechiului drept, ger- 

manie. Tot ceea ce forma originalitatea şi specificul * n 
instituţiile juridice a]e poporului a fost Jn^epărtat pentru 
a se face Joc unei terminologii şi organizări ce aparţineau 
alterată Imperiului roman. Autofotonia era dispreţuită şi 
se cftutau cu insistenţă |n Digesteje lui Justinian texte 
pentru a fi apucate unui fond străin. Universalismul 
Romei părea aşa d e evident, încât ceea ce era noutate 
şi particularism datorit unor fatalităţi istorice se Jmfrrăca 
în formuje vec^i de secole. 

O explicaţie a acestui fapt se poate găsi în afară de 
prestigiul exercitat d e perfecţiunea intrinsecă a d re P* 
tujui roman, în orgoliul împăraţilor germani, cari se 
considerau continuatori ai sacrului Imperiu roman şi 
în sărăcia însăşi a d re ptului autohton. Desvoltarea vin 
tuajităţilor închise în sâmburele concepţiei popoare era 
negjijată, fiind di s P re ţ u i ta principial* Corectarea şi transi 
formarea cutumelor prin legiferări d* n partea autori- 
tăţei centraje nu avea Joc. In modul acesta recepţiunea 
dreptului roman a adus cu sine eliminarea temporară a 
celui de obârşie, pentru ca Ja sfârşitul veacuri aj XIX, 
odată cu marea mişcare romantic^ în cultură şi cu Jistiai 
nismul din economia poetică să se revie nu atât Ja ve* 
chile instituţii, cât Ja folosirea virtuajităţilor şi Ja crea¬ 
rea d re P tu l u i d^ n spiritul general autohton. Astăzi, 
Germania, ca şi Anglia sau Franţa, are legislaţia ei 
proprie, însufleţită de un spirit identic, cu o metodică 
originală 1 şi cu interpretări adecvate vieţii d eiaco l°* 
Dar menţinerea dreptului roman până în pragul veacui 
lu XX, propusă de Bărnuţiu pentru Principatele-Unite, 
a avut raţiuni^ ei superioare. Propunerea Jui Bărnuţiu 

nu mai apare atât de stupidă, aşa cum au prezentat-o 
adversarii săi, în perspectiva europeană de care s*a 
bucurat dreptul şi instituţiile Romei. Toate argumen¬ 
tele aduse de Titu Maiorescu *) « contra şcoalei Bărnu- 
ţiu» sunt tot atât de valabile pentru şcoala juridică 
istorică germană din secolul XIX, care pleda pentru 
menţinerea dreptului roman. In orice caz, Bărnuţiu 
nu este atât de « artificial », cum l-a prezentat criticul 
junimist, de vreme ce dreptul roman avea aplicaţii 
pozitive la acea epocă. Iar utilitatea statală cântărea 
destul de greu în balanţa judecăţii. 


♦ 


* 

♦ 


Se pot deosebi două concepţii în felul cum se privesc 
fenomenele juridice: concepţia raţională — rest al ilu¬ 
minismului filosofic şi al direcţiei dreptului natural — 
şi concepţia istorică după care aceste fenomene sunt în 
relaţie cu stilul specific al popoarelor. Din motive de 
luptă politică şi anume de eliberare a burgheziei, de sub 
dominaţia aristocraţiei, în vestul european s^a dus o 
luptă acerbă pe teren ideologic, creindu-se un arsenal 
formidabil de mituri şi de argumente ad hoc pentru a 
o îndrg^g^i^Lupta s'a terminat prin luarea în stăpâ¬ 
nire^ a* supremaţiei economice, politice şi sociale. Orga¬ 
nizarea statelor şi momentul istoric sunt astăzi diferite, 
dar balastul ideologic din acea vreme continuă a circula. In 


1 ) Titu Maiorescu: Contra şcoalei Bărnuţiu , Critice, voi. II, 
pp. 187—242. 

sud-estul european stările sunt prin natura lor, ce ţine 
socoteală de mediu şi istorie, altfel ordonate. Statul româ¬ 
nesc are altă menire de îndeplinit şi aplicaţia concepţiei 
unui Stat liberal clasic la codificarea care se plănueşte 
va fi o nouă inadvertenţă. 

Ideile Revoluţiei dela 1789 sintetizate mai ales în 
Codul Napoleon, deşi socotite de Bigot-Preameneu 
« comme Texpression des sentiments mis par Dieu mâme 
dans le coeur des hommes » (Expunerea de motive a 
legei din 3 Septemvrie 1807) corespundeau în fond unei 
evoluţii şi unui stadiu istoric. Sub crusta de universa¬ 
lism se surprinde ecoul Jocal şi temporalitatea. Această 
direcţie de drept natural considera elementele juridice 
ca date ale raţiunei. In natura însăşi a omului sunt 
definitive normele care trebue să conducă comportarea 
socială. Sediul lor fiind în raţiunea omului aceeaşi în 
toate timpurile şi toate locurile, normele trebue să aibă 
o valabilitate generală. Dacă există deosebiri, ele sunt 
datorite imperfecţiunii inerente naturii omului, jpcoala 
catoli că a dreptului natural — una din ramurile marei 
direcţii^^jatiistQrice — o _pune în legătură cu pă- 
catul originar,. , ia r filosofia laică a iluminismului cu 
apăsarea tiranilor sau cu conruperea^bunătaţii omului 
natural prin societate (Rousseau). Dar pe câ nd una 
aşteaptă mântuirea în viaţa viitoare unde se va rea¬ 
liza « civitas Dei » (Augustin), filosofia juridică a ilumi¬ 
nismului nădăjdueşte în « civitas terrena », în fundarea 
pe pământ a u nei comunităţi condusă de principii 
r aţionale şi j ustiţie omenească^unde divinul religia 
se vor despărţi de organizarea lumească. 

Şcoala dreptului natural a pus bazele dreptului gin¬ 
ţilor, a contribuit la renaşterea filosofiei Statului, a 
îmbunătăţit dreptul penal animat până atunci de o 
ideologie strâmtă şi de legea talionului, * îndrumându-1 
spre utilitatea larg-socială, spre solidarism şi spre o în¬ 
ţelegere pe latura psihologică a delicventului. Ea a dus 
la o unificare a lumii civilizate, iar prin direcţia catolică 
la o ordine şi la o erarhie în structura gândirii europene. 
Conceptul apusean al dreptului este un bun general 
prin principiile lui de organizare, metodă şi unitate. 
Egoismul statelor moderne porunceşte astăzi — în urma 
interdependenţelor economice şi prin facilitarea acestei 
ideologii — strânse legături reciproce. In alte vremuri 
ideea de Stat independent excludea un raport pe picior de 
egalitate şi de mai lungă durată cu alt Stat analog, 
închise în cochilia orgoliului propriu nu puteau întinde 
punţile unei recunoaşteri amicale. Autarhia greacă şi 
exclusivitatea romană sunt caracteristicile noţiunei de 
Stat antic 1 ). Numai cu apariţia creştinismului în istorie 
se încheie perioada aceasta şi îşi face loc posibilitatea 
unei coexistenţe paşnice. In această privinţă creştinis¬ 
mul medieval pe lângă rolul unei transformări funda¬ 
mentale a individului şi a vieţii lui interioare, a influen¬ 
ţat adânc structura statelor, creindu-le alte necesităţi 

*) Criza mondială şi intensificarea războaielor vamale au disolvat 
moderna «economie planetară» (Weltwirlschafl), fărâmiţând Sta¬ 
tele în autarhii după tipul antic. Probabil, că fenomenul va fi 
de scurtă durată şj. numai pentru perioada de transiţie a crizei, 
care rămâne să se dovedească, dacă va fi ciclica sau de disoluţie 
a sistemului. 

şi dându-le orientări noui. Teleologia etatistă îndreptată 
spre o protejare sălbatecă a membrilor săi capătă o 
coloratură religioasă. Smulsă din narcisism, i se dau 
îndatoriri de etică geneală şi ţeluri extranaţionale. 

Uneori e o sărăcie a specificului, dar prin comparaţie 
sau descoperire a noui peisaje spirituale şi criterii va¬ 
riate, s'a delimitat mai precis partea prin raportare la 
tot. Nuanţa dificilă de sesizat a fost scoasă în evidenţă 
prin fundalul grandios al umanităţii comparate. Par¬ 
ticularul confundat în mulţimea amănuntelor devine 
vizibil dintr'o perspectivă convenabilă şi e adus într'o 
lumină adecvată, iar valorificarea lui e mai precisă. 
Din motive de comoditate particulară se obligă astfel 
la o cooperaţie internaţională; o ieşire din concertul 
popoarelor echivalând cu o quasi-sinucidere. Trecerea 
dela treapta inferioară a autarhiei la consensus mon¬ 
dial şi transformarea egoismului în otravă proprie este 
unul dintre cele mai interesante spectacole ale istoriei, 
iar accentuarea diferenţelor prin dărâmarea zidurilor 
menite ca să le apere, una din minunile ei. 

Ideea care stă la baza dreptului natural e o recunoa¬ 
ştere apologetică a valorei supreme a individului. Deo¬ 
sebit de ramura catolică, cu care nu are comun decât 
universalismul şi de care se desparte pe teren metafizic 
şi religios, iluminismul dreptului natural dovedeşte o 
recunoaştere robustă şi nelimitată a puterilor Eului. 
Tăindu-i rădăcinile cu divinul şi cu etnicul, îl ridică la 
o înălţime de dogmă, exaltându-i funcţiunile raţionale 
şi satisfăcâpdu-se cu elementele de cunoaştere pură. 
Bunurile esenţiale sunt atunci, respectarea libertăţii de 

gândire, a libertăţilor publice, desvoltarea individualis¬ 
mului, toleranţa absolută şi desfacerea din real şi par¬ 
ticular pentru a se încadra în universal. Concretul este 
părăsit pentru abstract şi specificul pentru general. In 
Drept regalitatea persoanei şi a libertăţii contractuale 
sunt înconjurate de toate onorurile. Suveranitatea po¬ 
pulară conferă putere fiecăruia în parte, dându-i posi¬ 
bilitatea de a lua o parte activă la conducerea treburilor 
obşteşti în afară şi la hotărîrile lăuntrice ale comuni¬ 
tăţii. 

In sistemul realisto-istoric se observă, că titularul 
suveranităţii fiind fiecare parte în mod- nemărginit, 
această prerogativă vine în luptă cu alte prerogative 
analoge — anulându-se reciproc în luptă — şi mai ales 
puterea şi interesele generale, sintetizate în noţiunea 
compactă de Stat. Pentru susţinerea unei ordini juridice 
în societatea .organizată, limitarea suveranitaţilor su¬ 
biective e binevenita, prin subordonarea Eului faţă de 
Stat, sacrificând individual colectivităţii, după cum 
totul trece înaintea părţii. Individualismul iluminismu¬ 
lui juridic nu e peremptoriu, fiindcă vine în conflict cu 
drepturile colectivităţilor organizate din viaţa modernă 
sub diverse şi multiple forme, adică cu sine însăşi, de 
vreme ce organismele colective sunt adiţionări de interese 
individuale sublimate: clauze testamentare de executat 
lăsate de înaintaşi şi creanţe ale viitorului urmaşilor. 
La baza dreptului colectiv este dreptul individual. 
Această lege elementară e străină iluminismului ce 
suferă de exagerare a priorităţii Eului. Forţa câşti¬ 
gată de colectivism e sursă de justiţie individuală prin 

asigurările muncitoreşti, prin decretarea proprietăţii ca 
funcţie socială, prin rentele de invaliditate şi verstă şi 
prin atâtea mijloace d e îndreptare pe cale statală a 
nedreptăţilor private. 

Dar pftnă la începutul secolului al XIX filosofia şi 
problematica Dreptului era o filosofie şi o problema¬ 
tică a dreptului natural. Doctrina lui 1789, încorpor^n- 
du-1 în armele sale de apărare ideologică, i-a dat circu¬ 
laţie, prestigiu şi influenţă» Teoretic este d e natură 
ideală şi produs logic. In realitate e circumstanţiat şi 
în funcţie nu de eternitatea raţională, ci de împrejurări 
istorice şi de complexuri de forţă socială- Idealitatea lui 
s’a pozitivat prin favoarea vremii şi prin forţa catego¬ 
riei care J1 luase ca loznică» Se d ove d e Ş te î nc ^ odată 
regula absolută a istoricităţii Dreptului într'un caz d e 
renegare şi de doinire contrarie. Dreptul nu este produs 
logic şi raţional, ci produs istoric sistematizat. 

1 . 

T T 

Străduinţele pentru unificarea dreptului, romanesc 
sunt de o utilitate evidentă» In urma tratatelor de pace 
dela 'Versailles, Trianon şi Saint-Germain -»en Laye care 
au încheiat m în forme discutabile şi imperfecte, atţ\t 
pentru noi, c^t şi pentru adversari -m marele sbucium 
mondial, situaţia ţării noastre s’a modificat fundamen¬ 
tal şi ordinea juridică nu poate să răm^ie neschimbată» 
Relaţia armonică d* n tre infrastructura economico- 
politică şi suprastructura juridică este necesară, iar fn 
statele moderne influenţa asupra organismului statal 
este imensă» Formând centre şi autohtonii bazate pe 

ideea naţională — mitul provizoriu, dar formidabil al 
secolului XX — morfologia Statului trebue turnată în 
forme noui, violentând tiparele economico-juridice de 
până acum. Orientările provinciilor — în ceea ce priveşte 
viaţa şi organizarea lor publică — trebue să urmeze 
poruncile instictului solidarist, ca împreună cu vechiul 
Regat să formeze o unitate vie, armonică şi completă. 

In ceea ce priveşte legile, avem patru moduri deose¬ 
bite de a judeca: legiuirile ruseşti în Basarabia, cele 
austriace în Bucovina, maghiare în Transilvania şi cele 
de structură neolatină (franco-italo-belgiene) din ve¬ 
chiul Regat. Nu e, însă, posibilă activitatea economică 
şi relaţii normale intre indivizii unui Stat cu patru le¬ 
giuiri, decât sub grave inconveniente. Exemplul elve¬ 
ţian care are drept cantonai şi exemplul german cu 
dreptul particular al provinciilor — fiecare locuitor are 
cetăţenia provinciei pe lângă a Republicei, alege şi poate 
fi ales în Landtag şi Reichstag, are, în sfârşit, două 
categorii de drepturi şi îndatoriri — nu poate fi valabil 
pentru noi. Rădăcina ramurilor cantonale în ceea ce 
priveşte organizarea juridică este identică. Iar în Ger¬ 
mania lupta pentru Einheitsstaat , împotriva formei de 
Reich und Lânder este dintre cele mai acute. Ceva mai 
mult: o serie de legi importante îşi întind puterea de 
câteva decenii în tot cuprinsul Reichului şi tendinţele 
separatiste postbelice cu centrul în Bavaria — (sub 
instigaţie franceză şi papală, care doresc din motive 
deosebite formarea unui Stat catolic independent, îm¬ 
preună cu Austria şi Tirolul, desmembrându-se astfel 
Germania bismarckiană) — au un succes din ce în ce 

mai mic. Ne arată în aceiaş vreme înrudirea dintre sepa¬ 
ratism şi opunerea la unificarea ordinei juridice. 

Necesitatea unei noui legiuiri în România este şi în 
legătură cu faptul că avem un nou pact fundamental, 
o nouă Constituţie din 29 Martie 1923, modificare a 
vechei Constituţii din 1866 — cu îndreptările făcute în 
1879, 1884 şi mai ales în 1917—care cere imperios 
punerea în concordanţă a celorlalte legi cu prescripţiile 
ei. Pe lângă stare creată de urmările războiului se 
adaugă o stare de drept. Această discrepanţă nu mai 
poate dura. Modul cum se va înlănţui suprastructura 
juridică de infrastructură este hotărîtor şi va avea in¬ 
fluenţă precumpănitoare în transformarea ulterioară. 
Extinderea legilor din vechiul Regat în provinciile ali¬ 
pite, aşa după cum s'a susţinut (Take Ionescu, prof. 
Andrei Rădulescu, C. Xeni), nu ţine socoteală de modi¬ 
ficarea constituţională din 29 Martie 1923 şi dacă ar fi 
fost pusă în practică ar fi aruncat sâmburele anarhiei 
juridice printr'o dublă reformă: actuală şi viitoare. 
Prima: din motive de grabă neîntemeiată. A doua: 
din inevitabile cerinţe de punere în concordanţă cu 
pactul fundamental. Reformele de această natură nu 
pot fi făcute fără temeinice pregătiri prealabile şi nici 
la termen prea scurte. O nouă legiuire este sintetizarea 
unui Trecut, organizarea Prezentului şi reglementarea 
Viitorului, însufleţită de un spirit unitar, care nu poate 
fi decât spiritul specific. Intr’o lege se oglindeşte struc¬ 
tura sufletească a făuritorilor şi a celor cărora se aplică. 
In ea se găsesc urme din istoria naţională, din eveni¬ 
mentele principale, din aspiraţiile spre viitor ale 

poporului respectiv şi din realizările obişnuite. Termenul 
de tradiţionalism juridic ar fi poate impropriu, fiindcă im¬ 
plică acceptarea unor date ale istoriei naţionale care 
în cazul nostru nu există decât sporadic şi absolut ne¬ 
sistematizate, iar legiuirile propriu zise, aflătoare de-a- 
lungul veacurilor sunt de sursă bizantino-slovană. Cu 
mult mai exactă este expresia de « autohtonie a ordinei 
juridice», care cuprinde pe lângă.rezultate ale trecutu¬ 
lui cu aderenţă în psihologia naţională (iar nu simple 
împrumuturi) şi acele virtualităţi creatoare ce sălăş- 
lueşte în spiritul şi structura unui popor. Prin însăşi 
existenţa sa deosebită prin istorie de alte seminţii, un 
popor exprimă în sunete, colori, joc, legi, altă vedere 
asupra lumii, alte impresii asupra universului. 

Nu e necesară o legiuire ideală, ci una adecvată îm¬ 
prejurărilor şi stadiului evolutiv. Summum jus, summa 
injuria. Dacă se introduc instituţii perfecte din punct 
de vedere teoretic şi în curent cu evoluţia şi trebuin¬ 
ţele de ultimă oră ale statelor din Vest, se face o proastă 
legislaţie. 

Noua reformă pare a fi însufleţită de un spirit exclu¬ 
siv formal, neţinându-se seamă de realităţi adânci pe 
care trebue să le modeleze şi după care să se modeleze 
aparatul juridic, Trebue insistat că noua reformă va 
trebui să aibă două atribute: a) să ajute prin elementul 
coercitiv al normelor juridice la închegarea Statului 
românesc, b) să isvorască din structura specifică. Prima 
condiţie e în aceeaşi vreme o frână la o arhaizare zadar¬ 
nică şi pur decorativă a Dreptului, căutându-se dim¬ 
potrivă a-1 împlânta în viaţă modernă, ţinând socoteală 

de raporturile ţării noastre cu civilizaţia contim¬ 
porană în ceea ce priveşte anumite capitole. Dar, deşi 
în aceeaşi epocă şi aproximativ în acelaşi ritm tehnico- 
economic, melodia sufletului e specifică şi diversă. Na¬ 
ţiile formează deocamdată regiuni independente, cicluri 
de viaţă proprii, sunete adiţionale în simfonia univer¬ 
sală. La noua reformă există însă pericolul unei accen¬ 
tuări a spiritului formal, deci uniform, datorită necola- 
borării juriştilor cu alte categorii de ocupaţie şi viaţă 
socială, agravat de faptul că autorii sunt mai mult ma¬ 
gistraţi, cari prin misiunea lor interpretativă sunt cu 
deosebire aplecaţi spre text şi formă. Dacă din punctul 
de vedere al tehnicei vor fi cât mai apropiate de perfec¬ 
ţiune, de vreme ce cunosc ca nimeni alţii din aplicaţii 
constante şi zilnice insuficienţele, contradicţiile şi aspe-' 
rităţile vechilor codificări, nu tot astfel se poate spune 
despre conţinutul lor viitor. 

Una din nostalgiile care străbat lucrările de drept 
românesc este şi nostalgia după vechile instituţii indi¬ 
gene pe care neprevederea şi superficialitatea legiuito¬ 
rilor le-au desfiinţat. Unde sunt frumoasele zile, când 
femeia adulteră era plimbată pe un măgar, spate în 
spate cu complicele, — ambii goi — şi expuşi râsului din 
cătun? Dar pedepsele savuroase pentru sodomie din 
legiuirile vechi? 

Regretele sentimentale şi cultivarea arhaismelor pot 
fi gusturi individuale onorabile. Ridicarea lor la rangul 
de dogmă e neîngăduită. Dealtminteri păstrarea drep¬ 
tului indigen era o imposibilitate. Din anul 1829, când 
prin art. 5 al tratatului dela Adrianopol s'a lăsat 

completa libertate comercială a Principatelor-Române cu 
negustorii Apusului, dreptului vechiu devenea un ob¬ 
stacol şi deservea interesele economice. Infrastructura 
economică schimbându-se cu o repeziciune vertiginoasă 
dela 1829 până acum, prefăcându-se din economie natu¬ 
rală în economie de schimb, era fatal ca şi suprastruc¬ 
tura juridică să-i urmeze pasul. De aici provine şi canti¬ 
tatea considerabilă a legilor româneşti într'o aceeaşi 
problemă, căutând a urma curba schimbărilor. Din an 
în an economia românească făcea salturi. Dela feuda¬ 
lismul agrar din 1830 avem în al patrulea deceniu al 
veacului nostru un capitalism bancaro-industrial destul 
de desvoltat. Legislaţia nu trebuia să fie numai în strânsă 
corelaţie cu infrastructura sa, ci ţara venind în contact 
cu civilizaţia apuseană, încheia tratate şi contracte de 
natură politico-economică, trebuind în modul acesta ca 
legea să anticipeze şi să se puie la acelaş nivel cu cele 
moderne pentru a inspira încredere. Legăturile juridice 
presupun unitate, siguranţă şi afinităţi structurale. Din 
tendinţa de unitate şi siguranţă se explică codificarea 
într’o ţară a materiilor de drept. Secolul XIX a făcut, 
apoi, din toate naţiunile o imensă familie. Deci afinita¬ 
tea e axiomatică şi neînduplecabilă. Interdependenţa 
aceasta e vizibilă mai ales în Drept. Codul Napoleon 
este în liniamente generale codul Europei. Păstrarea 
dreptului primitiv autohton era o aberaţie. încheierile 
de afaceri dintre un negustor din portul Brăilei cu altul 
dela Birmingham necesită cam acelaş tip de contract. 
Romantismul juridic ar fi fost, deci, o stavilă unor nevoi 
prozaice — convenim, — dar imperioase. (Reminiscenţe 

in oce H te acest romantism găsim în stilul multor 

jurişti cari îşi agramejjteazs\ scrisul cu cuvinte arhaice, 
câjjd se ştie că preciziujjea şi proprietatea termenilor e 
datoria primă a stilului juridic). 

Obiecţia, că prin ps\rs\sirea obiceiului pământului am 
deformat ceva din (< siafletial naţional » nu rezistă unei 
analize. Dreptul e expresia unui fond sufletesc. Acest 
fond de un veac încoace e într'o continuă prefacere. Din 
copilăria culturii am trecut spre maturitate. Dacă n u 
se putea păstra obiceiul pământului cu instituţiile lui 
primitive, vom păstra esenţa lui. Ordinea juridică tre ” 
bue să exprime caracterele originale şi specifice într'o 
tehnică adecvată cu economia n a ţi°H a ^ Ş* cu solida¬ 
ritatea internaţională- E o operaţie grea şi delicată care 
nu se împacă cu traducerea scandaloasă a altor legiuiri 
străin e Şi cu siluirea cc^sta^ă prin imperativul n orm ei 
juridice a formelor româneşti. Disonanţele din vea ţ a 
publică sufit urmări ale acestei practici nefaste. 

Spiritul provincial este, în deosebi, împotriva unifi¬ 
cărilor legislative. Când în 1814 s'a propus în Germania 
sintetizarea instituţiilor şi a n orm elor de drept în tr u n 
cod unitar, principii şi maiştrii stătuleţelor feudale au 
fost, fireşte, împotrivă- Teama îndreptăţită de a li se 
răpi privilegiile de castă a împiedicat încercările de uni¬ 
formizare şi î^ărire a Germanici moderne până în P ra “ 
gul veacului XX. Filistinismul şi orizontul mărginit al 
prinţişorilor, ducilor şi potentaţilor provinciali n u pot 
vedea interesele generale. Şi trebue accentuat că «in* 
teres general » n u e simpla adiţionare de voturi pe ca¬ 
pete de sută- In acest mod egoismul unei generaţii ar 

pregăti catastrofa viitoare. Comoditatea actuală e duş¬ 
manul feroce pentru adevăratul bărbat de Stat şi pentru 
juristul-legiuitor, cari nu se gândesc exclusiv la inte¬ 
resele şi buna-starea generaţiei lor, ci aii în vedere pers¬ 
pectivele şi ţelurile indicate în viitor de istoria şi com¬ 
poziţia Statului respectiv. 

★ 

* * 

Să facem o analiză a termenului de « unificare ». 

Poate avea în cazul nostru sensul unei reglementări 
în mod identic a legilor ce există pe tot teritoriul Ro- 
mâniei-Mari. S'ar pune atunci la contribuţie principiile 
şi dispoziţiile aflate în legislaţia vechiului Regat de 
origină neolatină, cele ruseşti din Basarabia şi austro- 
maghiare din Bucovina şi Ardeal. Patru izvoare conto¬ 
pite pentru a da o presupusă unitate. O asemenea me¬ 
todă nici nu poate fi pusă serios în discuţie, fiindcă deose¬ 
birile sunt prea adânci, esenţa lor prea disparată pentru 
a putea să formeze un tot organic şi armonios în tendin¬ 
ţele fundamentale şi lipsit de posibilitatea unei lungi 
viabilităţi. 

Din şapte porţii de fasole nu se poate alcătui un 
menu, definea cineva cele şapte vieţi din « Adam şi Eva » 
romanul — (dealtminteri interesant) — al domnului Liviu 
Rebreanu. Plastica şi neuitata caracterizare se poate 
aplica tot aşa de bine acestor curioase încercări de 
<(amestec legislativ », iar nicidecum de «unificare legis¬ 
lativă ». 

Trebue să eliminăm termenul de «unificare»? Dl E. 
Cristoforeanu dintr'o grijă lăudabilă pentru proprietatea 

limbajului spune: «...a fost consacrată expresia: 
unificare legislativă, într'un sens însă, care socotesc că 
nu corespunde exact noţiunii de unificare *) » aducând 
argumentul că « mai toţi autorii prin unificare legisla¬ 
tivă înţeleg extinderea legislaţiunii din vechiul regat 
în noile provincii, realizându-se altfel unitatea legisla¬ 
tivă de care vorbeam», dar « a extinde nu însemnează 
a unifica, ci a întinde. aplicaţiunea unei legi; a unifica 
este sinonim cu a contopi, a împreuna, ceea ce e cu 
totul altceva; când s'a extins codul nostru comercial 
în Basarabia, nu s'a făcut o unificare legislativă cum 
s J a susţinut, ci s'a eliminat codul comercial rus, fiind 
înlocuit cu acela din vechiul regat » 2 ). Eliminarea legis¬ 
laţiei unei provincii se face de obiceiu pe baza dreptului 
de anexiune în urma cuceririi unui teritoriu străin. Aici 
nu poate fi cazul. Problema se pune deci greşit. Nu poate 
fi vorba de o predominare sau extindere a legiuirii im¬ 
perfecte din Vechiul Regat şi nici de amestecul hibrid 
a patru feluri de legi, ci de o nouă codificare care să 
ajute la unificarea sufletească, economică şi politică a 
Statului român. 

Despre urmările începuturilor de unificare grăbită 
s'au spus lucruri grele: «poporul român este preocupat 
de dezastrul acestei unificări, care i-a distrus întreaga 
lui justiţie. Nu mai avem legi, nu mai avem tribunale, 
nu mai avem justiţie, fiindcă nepriceperea şi pripeala 
noastră în această operă mare, a făcut din unificarea 


*) Dreptul , 25 Martie 1928, pag. 89. 
2 ) Dreptul , 25 Martie 1928, pag. 90. 


www.digibuc.ro 



106 


FILOSOFIA lui simion bărnuţiu 


legislativă, un ghem de aţă fină cu care s’au jucat o le¬ 
giune de pisici» 1 ). Iar C. Hamangiu: «lipsa de unifi¬ 
care, duce în mod fatal la lipsa de armonie, la conflict 
între diversele legi existente în diferitele provincii, la 
creaţiunea sporadică şi fără nicio justificare reală a 
unui drept interprovincial. Dar nu numai atât: lipsa 
de unitate a legislaţiei, duce în mod fatal, la lipsa de 
unitate a Statului şi mai ales la neîncrederea pe care 
o au guvernanţii faţă de autoritatea Statului» 2 ). 

Ar fi existat următoarele trei soluţii pentru a curma 
această stare de provizorat: 

1. Extinderea legilor de origină franco-italo-belgiană 
cu unele capitole germanice — din vechiul Regat în 
provinciile alipite. Constituţia din 28 Martie 1923 con¬ 
tinuă pe cea din 1866 care s’a inspirat — destul de lite¬ 
ral — din Constituţia belgiană dela 25 Februarie 1835. 
Codul civil dela 1 Decemvrie 1865 e traducerea destul 
de inexactă a Codului Napoleon, condensându-i cele 
2281 de articole în 1914 articole, provocând astfel ne¬ 
dumeriri, contradicţii şi lipsuri. Textul traducerii a 
fost tipărit defectuos şi într’o limbă paşoptistă. Modi¬ 
ficările suferite sunt din 15 Martie 1906 şi privesc for¬ 
malităţile— simplificând—la căsătorie, divorţ, adop¬ 
ţiune şi legitimare, apoi legea din 24 Februarie 1924 
s'a ocupat de modurile cum se pierde şi cum se dobân¬ 
deşte naţionalitatea în România, abrogând 15 articole 
(6—29). In mod indirect faimosul arţ. 7 al Constituţiei 


1 ) Dem. I. Dobrescu: Curierul Judiciar , 1 Ianuarie 1928, pag. 1. 

2 ) Pandeclele Române , Caetul I, 1928, pag. 6. 

îi modificase deja art. 8, 9 şi 16, iar procedura civilă 
din 1900, art. 13 (« cautio judicatum solvi» a străinilor). 
Codul Comercial din 10 Mai 1887 a fost aplicat cu înce¬ 
pere dela 1 Septemvrie 1887. Are trei feluri de izvoare: 
italieneşti, germane şi belgiene. Anume: a) codul comer¬ 
cial italian din 31 Octomvrie 1882 şi decretul dela 14 
Decemvrie 1848, codul comercial german din 1869 şi 
legea germană din Iunie 1872; c) legea belgiană din 5 
Mai 1872 ce tratează asupra contractului de comision şi 
despre gajul comercial. Codul penal pus în aplicare la 1 
Mai 1865 se inspiră din codul penal francez, precum şi 
din codul penal prusian dela 1851. 

După cum vedem origina legislaţiei Regatului este 
destul de disparată şi aleasă cam la voia întâmplării, 
fără plan prealabil, fără unitate organică. 

2, Amestecul legilor ungureşti, austriace, ruseşti şi 
regăţene este o altă soluţie inadecvată şi hibridă. 

3. Creaţia unei noui legiuiri în conformitate cu marile 
evenimente şi cu ţelurile Statului nou e singura soluţie 
cu adevărat salutară. 

Cu ce metodă şi în ce spirit s'ar putea face noua le¬ 
giuire? C. Hamangiu s'a ridicat împotriva comisiilor şi 
a cerut ca fiecare cod să fie creaţia unei singure perso¬ 
nalităţi: «după noi, unificarea nu se poate face cu co¬ 
misii, instituite ad-hoc sau cu caracter de perpetuitate 
(Consiliul Legislativ). Unificarea nu poate fi decât opera 
unui singur om, în fiecare ramură de drept, a celui mai 
ales spirit juridic ce-1 are epoca noastră. O singură ex¬ 
cepţie s'ar putea face pentru Codul civil; din cauza 
nevoii imperioase de a-I avea gata cât mai curând, ar 

putea lucra două sau trei persoane, strict înrudite din 
punct de vedere al concepţiilor, împărţindu-şi materia. 
Lucrarea va trebui să aibă Ia urmă pecetea revederii 
unui singur om. Astfel sau înfăptuit marile codice şi 
legile de seamă în alte ţări; codul civil elveţian este 
opera unuia singur, a profesorului Huber dela Berna, 
adus înadins dela Jena; aceasta-i de altfel şi tradiţia 
ţării noastre în materie de legiferare. Luaţi toate codu¬ 
rile şi legiuirii Munteniei şi Moldovei şi veţi vedea că 
ele au drept autor o singură persoană, un jurist de 
seamă sau un mare cărturar. Ideea comisiilor este o 
idee nenorocită, pentrucă omul lucrând în adunare, îşi 
pierde individualitatea, caută să scape de răspundere 
şi devine mediocru, adaptându-se mediului. Comisiile au 
apărut la noi mai mult ca un mijloc de a compensa sala¬ 
riile scăzute ale funcţionarilor şi de a constitui, în mâna 
guvernului, o mreajă pentru cei ce erau necesari de a 
fi atraşi. Ne ridicăm hotărît împotriva comisiilor dato¬ 
rită cărora legislaţia ţării nu s'a unificat nici până astăzi; 
ceream ca opera de pregătire a unificării legislaţiei să 
fie, după diferitele ramuri ale dreptului, opera unui 
singur om, cu pricepere, suflet şi răspundere. Unifica¬ 
rea Codului civil nu va putea fi opera unei comisii, ci 
va trebui să fie opera unui singur om, al cărui spirit să 
domine întreaga lucrare » 1 ). O părere analogă este şi a 
d-lui consilier Ia Casaţie, Andrei Rădulescu 2 ). 


x ) Hamangiu: In preajma viitorului Cod civil, Pandeciele Române, 
Caetul I, 1928, pag. 9. 

2 ) Andrei Rădulescu: Unificarea legislativă , 1927, pp. 38—39. 

Despre inconvenientele consiliilor se plângea Vodă Cara- 
gea în modul următor, dând ordin să se sfârşească 
odată cu lucrările începute, «fiindcă dela dumnealui 
vel Logofătul de Ţara de Sus, am luat Domnia Mea 
pliroforie că teoria pravilelor s'au săvârşit, rămânând a se 
mai face chibzuire la vreo câteva însemnări de adausuri, 
ce osebit aţi mai făcut Prea Sfinţia Voastră şi d-voastră, 
şi fiindcă în porunca Domniei Mele, ce este dată prin 
pitacul de mai înainte, se cuprinde cu cât mai în grabă 
să se dea sfârşit teoria pravilelor, ca unui folositor obştei, 
şi împotrivă vedem că s'au făcut prea multă întârziere 
până acum, de aceea poruncim ca negreşit să începeţi 
a vă aduna cu toţi Marţea sau Sâmbăta la două ceasuri 
din zi la Domneasca Noastră Curte, şi puind toată si¬ 
linţa, fără mai multă zăbavă, să daţi sfârşit şi chibzuiri 
ce este să mai faceţi asupra acelor însemnări de adau¬ 
suri, căci în destulă vreme este de când se prelungeşte » 1 ). 

Neajunsurile comisiunilor de legiferare sunt fără în¬ 
doială destul de mari, cu deosebire în ţara noastră unde 
conştiinciozitatea şi împlinirea punctuală a datoriei este 
o floare rară dela Vodă Caragea până azi. Neîncrederea 
nu trebue, însă, exagerată până la pesimism. Vom con¬ 
testa cu deosebire afirmaţia, că în alte ţări legiuirea a 
fost o operă personală. Ea e în cele mai multe cazuri 
colectivă prin vastitate şi obiect. Ceea ce e supărător la 
comisiuni în ochii doctrinarilor citaţi se referă la tardi¬ 
vitatea cu care se lucrează. Dar, dacă luăm experienţa 
germană, care are cele mai noui şi mai perfecte legi din 


*) Cit. în Hamangiu, loc . cit., pag. 9. 


www.digibuc.ro 



110 


FILOSOFIA LUI SIMION BĂRNUŢIU 


punct de vedere al tehnicei, vom observa greutatea şi 
durata cu care s^au elaborat. La I Ianuarie 1900 s'a ter¬ 
minat unificarea prin marele cod civil. Conring 1 ) din 
secolul XVII a fost cel dintâi care a arătat nevoia 
strângerei în coduri unitare a materiilor de drept pentru 
Germania, aflată în fărâmiţare, deplină nu numai ju¬ 
ridică, ci şi politic culturală. Ca şi opiniile lui Leibnitz 
în acelaş sens, Conring a rămas fără ecou. Thomasius, 
interesantă figură de filosof al dreptului natural şi Chris- 
tian Gottlob Biener 2 ) în secolul XVIII actualizează pro¬ 
blema pentru epoca lor, tot fără un rezultat prea apre¬ 
ciabil. Marea luptă pentru unificare începe de abia la 
1814 odată cu apariţia în arenă a lui Anton-Friedrich- 
Justus Thibaut, profesor de drept în Heidelberg. Cartea 
lui « t)ber die Notwendigkeit eines allgemeinen biirger- 
lichen Rechts fur Deutschland »— nu s'a sfiit să reia 
titlul lui Conring din 1643 — a dat naştere la polemica 
vestită cu Savigny, punând în discuţie largă — în lumea 
politicianilor, a juriştilor şi a oamenilor de cultură — 
codificarea şi principiile după care trebue să se facă. 

Thibaut înţelege prin necesitatea Unui cod civil gene¬ 
ral pentru Germania strângerea într'un mănunchiu uni¬ 
tar a dreptului privat, penal şi a procedurii. Astăzi 
cele trei discipline s'au separat având obiectul lor pro¬ 
priu de cercetare. Dar în înţelesul lui Thibaut s*a între- 

x ) Conring: tJber die Notwendigkeit eines allgemeinen burgerlichen 
Rechts fur Deutschland , 1643. 

2 ) Gh. G. Biener: Bedenklichkeiten bei Verbannung der ur - 
spriinglich fremden Rechte aus Deutschland und Einfiihrung eines 
allgemeinen deutschen National-Gesetzbuches , 1781. 

buinţat multă vreme în Germania. Chiar în Constituţia 
republicană dela Weimar din 11 August 1919, în art. 7 
al. I se înţelege prin drept civil tot dreptul privat. 
Fiindcă limbajul acesta e menit să aducă confuzii să 
întrebuinţează acum expresia numai pentru Codul civil 
propriu zis (« Biirgerliches Gesetzbuch» din 1 Ianuarie 
1900), precum şi pentru legile speciale care îl întregesc, 
celelalte formând toritorii şi discipline separate. 

Polemica Thibaut-Savigny are loc în plină epocă ro¬ 
mantică şi ca orice produs al spiritului pe lângă aportul 
individualităţii creatoare conţine elementele vremii şi 
ale mediului. In epoca romantică se născuse un nou 
simţământ al vieţii, o altă înţelegere a lumii. O nostal¬ 
gie cuprinse brusc sufletele tiranizate de « despotismul 
luminat ». Din empirismul englez şi clasicismul raţio¬ 
nalist francez, concepţii şi explicări ale universului, 
lipsite de mister, de poezie şi de generozitate, gândirea 
europeană face saltul în idealismul şi romantica germană. 

Dela elenism şi Renaştere nu se cunoscuse un elan 
mai pur. Kant, Fichte, Schelling, Hegel şi Schopen- 
hauer, sunt momente strălucite, egale cu ale vechilor 
gânditori elini şi cu figurile înfăşurate cu o aureolă plină 
de patos din Renaşterea italiană. Ei au repus la locul 
cuvenit filosofia şi conştiinţa că lumea exterioară şi 
vizibilă exprimă numai o parcelă din marea şi tainica 
realitate. 

In artă se întâmplasş aceeaşi transformare. Dela 
canoanele clasiciste de origină şi imitaţie raţionalistă 
franceză are loc înflorirea fără precedent a romantis¬ 
mului în toată Europa. Shakespeare e zeul liberator în 

numele căruia se galvanizează forţele primăvăratece. 
Floarea albastră e simbolul înduioşător şi nostalgic al 
acestei mişcări, după cum crinul alb era pentru roman¬ 
tica germană simbolul elanului curat şi al aspiraţiilor 
nelămurite. 

Drama revoluţionată de Goethe prin Gotz von Berii - 
cliingen părăseşte cele trei legi de timp, loc şi acţiune 
pentru a se dărui extazului, fanteziei şi libertăţii nemăr¬ 
ginite. Hoţii lui Schiller arată că sentimentele adânci 
şi nobile nu sunt apanajul exclusiv al regilor şi prinţilor 
din tragedia franceză, ci într'o inimă de bandit sau de 
burghez (ca în. Kabale und Liebe ) se pot deslănţui drame 
şi aventuri tot aşa de complicate şi de o egală înălţime 
spirituală. Stinsa armonie de colori a clasicismului face 
loc reliefului, violenţei picturale şi crudităţii romantice. 
Intuiţia e opusă reflexiei şi instinctul, raţiunii. 

Astfel se întemeiă Sturm und Drang . Herder şi Savigny 
demonstrează inexactitatea identităţilor umane. In loc 
de regula simplificatoare a raţiunii unitare, ascunsă egal 
în fiecare individ, se scot în evidenţă caracteristicile 
naţionale. Dela spiritul universal ajungem la spiritul 
popoarelor. Culturile se încheagă organic bazate pe 
•autohtonii, insufleţite de un acelaş ideal şi concretizate 
în forme înrudite. Dreptul nu mai este creaţia artifi¬ 
cială a unui foarte înţelept legiuitor, ci sistematizarea 
unor date istorice. In urma unei lungi transformări so¬ 
ciale se cristalizează idei şi concepte, norme şi tendinţe 
normative, pe care juristul le scoate la iveală şi le ridică 
la rangul de legi. Coercivitatea lor îşi are, ustfel, rădă¬ 
cinile întrhin consensus al grupării din care au ieşit — 

tacit la cutume sau exprimat în texte la legiferări —, 
iar nu în absolutul unor fantomatice imperative ale 
Raţiunii umane. 

Exemplul romanticei germane a arătat specificitatea 
ordinei juridice. In legiuirile germane curba este dela 
universalism la specificitate. Universalismul a fost re¬ 
prezentat de dreptul roman, favorizat de împăraţii 
Germani, cari se considerau urmaşii marei împărăţii 
romano-bizantine, arogându-şi titlurile şi prerogativele 
Cezarilor, La acest fapt istoric, care a adus cu sine pre¬ 
ferinţe pentru limba latină considerată cu entusiasm 
limba universală în regiuni teutonice puţin şi aparent 
catolicizate, se adaogă alte două nu de mai puţină însem¬ 
nătate şi în relaţie directă cu fascinaţia exercitată de 
cultura Romei: fundarea universităţilor din Bologna şi 
Paris, focare de humanism şi drept justinianeu, unde 
veneau — şiruri, şiruri — tineri blonzi din Nord, gru¬ 
paţi după obiceiul lor în asociaţii şi ascultând prelegeri 
la dascăli vestiţi ce vorbeau latineşte; apoi, fundarea 
universităţilor germane unde dreptul roman şi-a găsit 
puternice cetăţui de apărare şi difuzie. împăraţii ger¬ 
mani în mândria lor de presupuşi succesori ai Romei 
îşi botezaseră ţara « Sfântul Imperiu Roman de naţiune 
germană», (Heiliges romisches Reich deutscher Nation), 
Astfel, influenţa latinităţii în Germania duce până la 
o eliminare a dreptului indigen cu caracterele lui originale. 

In secolul XIX şi XX condiţiile istorice s'au schimbat 
luând fiinţă mai întâi sentimentul romantic al vieţii, 
apoi conştiinţa diferenţelor autohtone. Declaraţia Drep¬ 
turilor Omului e înlocuită cu Declaraţia Dreptului 

Popoarelor. Trecerea se face dela Robespiere la Wilson, 
iar în Drept dela Grotius la Savigny. Direcţia filosofiei 
dreptului natural şi raţionalist cu tendinţe de universa¬ 
lizare, face loc dreptului istoric unde se pun în evidenţă 
caracterele indigene. Codificarea ţine seamă de Istorie 
de autohtonie şi de imperativele noului Stat înte¬ 
meiat. 

Dacă, în Germania, fascinaţia dreptului roman a fost 
atât de îndelungată şi atât de puternică, ne mai putem 
mira de soluţia lui Bărnuţiu în chestia codificărilor? 
Dealtminteri din izvoarele germane a ieşit şi soluţia 
lui Bărnuţiu la codificările moldo-valahe puse în discuţie 
către sfârşitul vieţii sale. 

In problema codificărilor, Simion Bărnuţiu stabileşte 
o alternanţă: 1) cu cât se păstrează dreptul înaintaşilor, 
cu atât poporul respectiv dovedeşte vitalitatea sa; 
2) orice imitaţie a codurilor care aparţin unor neamuri 
străine ilustrează decadenţa sa. 

Textul bărnuţian care sintetizează concepţia în pri¬ 
vinţa codificărilor este următorul: 

« In evoluţiunea continuă a dreptului nostru pe ba¬ 
zele străbune se va arăta puterea vitală şi regeneratorie 
a naţiunii noastre, iar în adoptarea codicilor străini, 
decadenţa ei » 1 ). 

Care sunt deosebirile dintre Maiorescu şi şcoala lati¬ 
nistă, al cărei paladin în problemele juridice fusese Băr¬ 
nuţiu, în privinţa codificării? 


*) Simion Bărnuţiu: Dreptulu publicu alu Românilor , Iaşi, 1867, 
pag. 1. 

Junimiştii erau împotriva importului cultural şi le¬ 
gislativ. Evoluţia într'un ritm prea rapid al ţării româ¬ 
neşti a fost combătută cu mare talent. 

« Forma fără fond » a fost leit motivul criticismului 
junimist. 

S. Bărnuţiu s'a declarat categoric împotriva adop¬ 
tării codicilor străine, care ilustrează decadenţa unui 
popor. Se apropia de junimism—Savigny, ca numitor 
comun — prin accentul pus pe categoriile istorice. 

Dar Bărnuţiu cerea o revenire la dreptul roman, 
adică un salt în golul istoric, pentru motive scoase din 
consideraţiunile patosului naţional. 

Titu Maiorescu socotea acest deziderat periculos şi 
utopic. 

Dar coroborată cu existenţa dominaţiei acestui drept 
roman în ţări de înaltă civilizaţie, cum erau ţările ger¬ 
manice şi Europa Centrală din prima jumătate a seco¬ 
lului XIX, până în pragul veacului XX, cerinţa lui 
Bărnuţiu nu mai este atât de utopică, aşa cum o pre¬ 
zintă Maiorescu, în orice caz tot atât de « utopică » şi 
de « periculoasă » ca şi introducerea cu toptanul în ţara 
românească a legislaţiei franco-belgiene. 

Junimismul a criticat poziţia lui Bărnuţiu la codi¬ 
ficări atât ca metodă, cât, mai ales, în privinţa scopu¬ 
rilor urmărite. 

Bărnuţiu era extrem raţionalist. 

Junimiştii nu acceptau doctrina raţionalistă, ca 
ansamblu normativ în viaţa unui popor. Mistica lati¬ 
nităţii nu o împărtăşeau, ceea ce contribuise la formaţia 
reputaţiei de cosmopoliţi. 

Gheorghe Panu povesteşte următoarele semnificative 
detalii în «Amintirile dela Junimea»: 

«Orice om, care era ceva prost, era apostrofat cu 
numele de Roman ». 

— Ce faci, mă Romane? se zicea în deriziune. 

—« Am întâlnit mai mulţi Romani, începea d-1 Ne- 
gruzzi o povestire oarecare » x ). 

Când s au remarcat Lambrior, Tasu şi Panu cu cerce¬ 
tări despre istoria naţională, junimiştii i-au privit la 
început ca pe nişte animale exotice.' 

Pogor obişnuia să spună în batjocură când sosea la 
şedinţele «Junimii» trinitatea Lambrior-Tasu-Panu: 

— « Iată şi cei trei Romani » 2 ). 

Marele duşman politic al « Junimii» la Iaşi a fost 
« fracţiunea liberă şi independSntă » formată din disci¬ 
poli ai lui Bărnuţiu: fraţii Tăcu, A. D. Holban, Alexan¬ 
dru Gheorghiu, fraţii Corjescu, Teodor Lateş şi alţii. 

Aceşti bărnuţieni socoteau la rândul lor demonul 
cosmopolit întruchipat în « Junimea » care era, în fond, 
o societate serioasă de gânditori, scriitori şi oameni po¬ 
litici, foarte naţionali în activitatea şi simţămintele lor, 
chiar retrograzi, dar lipsiţi de febra şovină, conduşi 
după regulile inteligenţei stricte, ale umorului şi ale 
celei mai înalte culturi europene asimilate cu uşurinţă 
şi metodă ştiinţifică. 

Luptând contra Şcoalei latiniste, junimismul nu putea, 
evident, accepta la problema codificărilor o introducere 


x ) Gh. Panu, op. cit., pag. 63. 

2 ) Gh. Panu, op. cit., pag. 61, 

a dreptului roman, Af *fi însemnat o invazie în fenome¬ 
nele juridice a aceleiaş «artificialităţi» combătute şi 
în celelalte domenii, cum a fost în domeniul limbii lite¬ 
rare şi al filologiei. 

Apologia dreptului roman care se înalţă peste toate 
« drepturile pozitive » este făcută cu multă consecvenţă 
în toată opera lui Bărnuţiu. 

Vom reda mai jos un text din « Dreptul 'public al 
Românilor », § 9: 

« Iată câteva din principiile care înalţă dreptul roman 
peste toate drepturile pozitive: 

1. Principiul autonomiei idividuale care domină drep¬ 
tul privat şi din care derivă ideia demnităţii cetăţeneşti 
(civis romanus sum!) şi a bărbatului; 

2. Libertatea proprietăţii celei mai perfecte, nici abu¬ 
zive, nici comuniste; 

3. Fundarea Statelor, a legilor şi autorităţilor prin 
pact liber şi voinţă generală; 

4. Principiul republicei şi al spiritului public; 

5. Principiile anticei onestităţi, egalităţi şi al bunei 
credinţe; 

6. Principiile cele mai profunde şi mai precise despre drep¬ 
tul public şi privat, persoanele, bunurile şi obligaţiunile. 

7. Prezumţiile în favoarea nevinovăţiei, pentru liber¬ 
tatea persoanei şi a proprietăţii. 

Pentru Simion Bărnuţiu, dreptul roman conţine în 
patrimoniul său scheme şi principii superioare oricărui 
drept pozitiv din Europa. De acolo au luat toate nea¬ 
murile indicaţii şi sugestii pentru închegarea unei 
ordini juridice. 

In calitate de urmaşi ai Romei şi pentru a demonstra 
continuitatea istorică, o introducere a dreptului roman 
o credea Simion Bărnuţiu mai utilă decât dreptul 
belgian sau francez. 

Evident, această concepţie nu ţinea socoteala de 
etapele şi momentul istoric al codificerilor, făcute sub 
influenţa Apusului în a cărui «orbită economică» 
dealtminteri intrase ţara noastră încă dela 1829 prin pacea 
dela Adrianopole. 

CAPITOLUL V 

CINCI TEZE BĂRNUŢIENE DE FILOSOFIE 
POLITICĂ 

(POLEMICA BĂRNUŢIU-MAIORESCU) 

Reputaţia lui Bărnuţiu la Iaşi se stabileşte cu antici¬ 
paţie prin activitatea sa de revoluţionar în Ardeal la 
1848, Când a venit ca profesor în acest oraş, reputaţia 
n a scăzut, ci dimpotrivă a crescut până la proporţiile 
mitului. 

Gheorghe Panu în « Amintirile dela Junimea » îl descrie 
astfel din reminiscenţele sale de licean, când l-a cunoscut: 
«un bătrân slab cu o figură blândă, cu un aer foarte 
modest, în spate cu o pelerină cenuşie, furişându-se 
printre elevi şi intrând în cancelarie ». 

Când îl vedeau, copiii dela liceu suspendau jocurile: 

— « Cine este aista, măi? ». 

— «Cum, nu-1 cunoşti? Aista e Bărnuţiu, cel mai 
învăţat om, care ştie toate tainele lumii...». 

Reputaţia de savant a lui Bărnuţiu a durat până la 
apariţia studiului lui Titu Maiorescu, publicat în « Con¬ 
vorbiri Literare» (1868) şi intitulat «Contra Şcoalei. 
Bărnuţiu », 

Bărnuţiu făcuse în anii de profesorat universitar 1 ) la 
Iaşi o adevărată «şcoală», după cum remarcă Maio- 
rescu, învăţăceii săi nu s'au remarcat prin creaţiune 
culturală, ci printr’o vajnică acţiune politică. 

Acţiunea fracţiunei libere şi independente , al cărei 
suflet era Teodor Lateş, discipolul fervent al lui Băr¬ 
nuţiu, se caracterizează prin separatism de Muntenia, 
în ultima analiză, iar ca mijloace politice printr'o pro¬ 
pagandă împotriva Domnitorului străin Carol I de Ho- 
henzollern, pe care îl vreau înlocuit cu încă unul din acei 
nefericiţi domni pământeni (eternii apelatori când la 
sprijinul Rusiei, când la sprijinul Turciei, când la spri¬ 
jinul Austriei). 

La doi ani după suirea Domnitorului străin, pe tron, 
Titu Maiorescu supune activitatea politică a acestor 
bărnuţieni unei incisive critice, căutând şi reuşind să 
demonetizeze însăşi izvorul inspiraţiei, adică opera tipă¬ 
rită a « Maestrului » Simion Bărnuţiu. 

Maiorescu analizează « Dreptul public al Românilor », 
apărut prin străduinţa învăţăceilor la 1867 şi împarte 


x ) La 14 Februarie 1864, Bărnuţiu a cerut concediu de boală 
pentru a pleca în Ardeal. Din această călătorie nu se va mai în¬ 
toarce. Rector al Universităţii ieşene în momentul când cere 
concediu era tocmai tânărul ardelean Titu-Liviu Maiorescu, fiul 
lui Ion Maiorescu cu care Bărnuţiu lucrase la 1848. Intre cei doi 
ardeleni, aflaţi la Iaşi, era un abis. Bărnuţiu îşi recrutase şcolari 
fideli dintre ieşeni de baştină. Când plecă în concediu lăsă ca 
locţiitori la catedrele sale pe Th. Lateş şi Busnea. (Amănunte 
în Dr, Coriolan Suciu , Corespondenţa loan Maniu-Bărnuţiu, 
pag. 84). 

conţinutul acestei lucrări în cinci teze de filosofic poli¬ 
tică bărnuţiană: 

1. Bărnuţiu şi utilitatea creştinismului în Statul 
român, 

2. Bărnuţiu şi reforma agrară. 

3. Bărnuţiu şi Principele străin. 

4. Bărnuţiu şi regimul constituţional republican. 

5. Bărnuţiu şi dreptul de albinat. 

Din aceste cinci teze bărnuţiene, combătute de Titu 
Maiorescu, istoria a confirmat caducitatea la patru teze 
şi a dat dreptate lui Bărnuţiu la teza doua: necesitatea 
unei reforme agrare. 


1. BĂRNUŢIU ŞI UTILITATEA CREŞTINISMULUI 
IN STATUL ROMÂN 

Dela început Titu Maiorescu, combate excesele « şcoalei 
latiniste» vizibile în mod firesc şi în teoria Statului 
expusă de Bărnuţiu. 

In tratatul de drept public al lui Bărnuţiu există 
următorul text redat de noi în limbaj actual: 

« Dreptul Românilor e dreptul roman. De aceea este 
şi neapărată nevoie a-1 desvolta necontenit în confor¬ 
mitate cu principiile naturale şi eterne de drept pe 
care le-au stabilit şi * le-au experimentat poporul ro¬ 
man. Asemenea desvoltare o cere însăşi existenţa 
naţiunii române, căci dreptul viu al naţiunilor nu se 
naşte întâmplător, nici nu se împrumută dela străini, 
ci se naşte din indigenţele lor interne, ca şi limba. 

Deci precum ar fi nenatural, neraţional şi antinaţio¬ 
nal a-şi conrupe limba, prin limbile străine, aşa este 
şi cu dreptul » l ). 

Titu Maiorescu remarcă «artificialul» acestei identi¬ 
tăţi anti-istorice dintre « dreptul Românilor », care ar fi 
« dreptul roman », uitându-se o « desvoltare de 17 secole » 2 ). 

In această polemică — dacă dreptul roman este sau nu 
util ca instituţie juridică pentru poporul român —, Titu 
Maiorescu refuză să ia în consideraţie dreptul privat, ci 
se referă la dreptul public. Ori Simion Bărnuţiu a insi¬ 
stat asupra utilităţii dreptului roman pentru Români, 
mai ales în ceea ce priveşte instituţiile de drept privat. 

Nici cutuma nu este complet neglijată de Bărnuţiu, 
ci tratată în § 24 (drept consuetudinar) al operei incri¬ 
minate. 

Titu Maiorescu urmează altă metodă, care nu este o 
metodă expozitivă a gândirii lui Bărnuţiu, ci cercetează 
«soliditatea demonstraţiei şi modul pertractării», ară¬ 
tând « consecinţele Ia care ar ajunge Bărnuţiu şi şcoala 
lui pentru a dobândi o astfel de ideie despre însemnă¬ 
tatea practică a teoriei » 3 ). 

Titu Maiorescu urmăreşte metoda sa favorită de redu¬ 
cere la absurd a unor premize adoptate de adversar, 
aşa cum a procedat şi în polemica faimoasă cu C. Dobro- 
geanu-Gherea. 

Prima consecinţă a şcoalei Bărnuţiu se formulează 
astfel de către Titu Maiorescu: 

*) Simion Bărnuţiu: Dreptul public al JRomânilor , pag. 38, 

2 ) Titu Maiorescu: Critice , voi. II, pag; 189. 

3 ) Titu Maiorescu, op . cit., pag. 189. 

Religiunea creştina este periculoasă şi trebue înlocuită 
prin cultul păgân al Romanilor potrivit naturii Române 1 ). 

Această consecinţă «logică» a premizei romanităţii 
dreptului român pare mai de grabă o glumă a lui Pogor, 
decât un fragment din Maiorescu. 

Nicăeri n'a pretins aşa ceva Bărnuţiu. Se pot găsi 
pasaje de amor intelectualis pentru Roma. La cursuri, 
trebue să fi intonat ditirambi retorici cu reminiscenţe 
mitologice, în genul clasiciştilor. Dar absurditatea cul¬ 
tului păgân al României care ar fi mai potrivit naturii 
române nu se regăseşte în Bărnuţiu. 

De altmintrelea şi Maiorescu recunoaşte că « Simion 
Bărnuţiu era un om prudent » şi că « o consecinţă aşa 
de frapantă să nu ne aşteptăm a o vedea exprimată 
cu francheţe limpede » 2 ). 

Iată ce se spune într'un manuscript al lui Bărnuţiu 
publicat ulterior de învăţăcei: «naţiunile creştine au să 
înveţe copiii în religiune după următoarele principii: 
1) să le propună învăţătura religioasă şi morală în legă¬ 
tură cea mai intimă una cu alta ; 2) în învăţătura reli¬ 
gioasă să nu se despartă niciodată cele ce se cunosc 
despre Dumnezeu şi despre relaţiunile omului moral 
din natură şi raţiune, de cele ce se cunosc din revelaţiune 
nemediată. Magistratul va arăta că oamenii sunt datori 
a fi toleraţi şi vă pot fi toleraţi, cu toate că sunt diferite 
doctrinele cele pozitive ale religiunilor diferite » 3 ). 


*) Titu Maiorescu, op. cit., pag. 189. 
a ) Titu Maiorescu, op. cit ., pag. 189. 

8 ) Simion Bărnuţiu: Pedagogia, Iaşi, 1870, §§ 218-223. 

Intr'o notă din tratatul de drept public acuzat de 
erezie şi de fantezii păgâne de către Maiorescu, Băr- 
nuţiu mai spune: 

« Gibbone, în diferite locuri, atribueşte căderea impe¬ 
riului roman religiunii creştine. Mamiani îl combate. 
Noi având de scop şi ca problemă continuitatea dreptului 
roman şi după introducerea religiunii cteştine, nu intrăm 
în atari discuţiuni, ci ne ţinem de scopul şi problema 
noastră, ceea ce am şi făcut » 1 ). 

Acuza lui Maiorescu este exagerată. Din textele de 
mai sus nu iese altceva, în chestia creştinismului, decât 
opinia — destul de banală azi — că disoluţia Imperiului 
roman s'a agravat prin răspândirea creştinismului. 

Bărnuţiu mai interpretează şi testamentul politic lăsat 
de Ştefan-cel-Mare (Moldova să se alieze cu Turcii, iar 
nu cu creştinii!), nu dintr'un cult exagerat pentru 
Jupiter, ci ca un sprijin pentru teza păstrării naţionali¬ 
tăţii poporului român, periclitat de influenţe străine, 
prea puternice. 

2. BĂRNUŢIU ŞI REFORMA AGRARĂ 

Titu Maiorescu formulează a doua teză de filosofie 
politică a lui Bărnuţiu, în modul următor (şcolarii n'au 
militat-o): 

împărţirea proprietăţii funciare de astăzi nu este dreaptă . 
Românii au dreptul să ia proprietarilor cea mai mare 
parte din stăpânirile lor actuale , pentru a le împărţi în 

x ) Simion Bărnuţiu: Dreptul publicul Românilor, pag. .56* 

mod egal între toţi Românii şi de aici înainte să fie oprit 
fiecărui individ de a avea o mai mare proprietate fondară , 
decât ceilalţi din comună *). 

Consecinţa practică dedusă de Maiorescu din sistemul 
doctrinei de drept public a lui Bărnuţiu reprezenta 
într'adevăr o reformă agrară dintre cele mai interesante 
pe bazele unui socialism ţărănesc de nuanţă narod- 
nikiană. 

Ce glăsuesc textele lui Bărnuţiu? 

Intr'un loc — un soiu de expunere de motive care 
îndreptăţesc o reformă agrară — se spune: 

«Vom recunoaşte cum că împărţirea pământurilor 
de azi nu corespunde nici scopurilor, nici dreptului 
naţiunii române. Yom recunoaşte totdeodată şi dreptul ei 
de a postula ut locus publicus (civilitatum, municipiorum, 
coloniarum, oppidorum, vicorum, pagorum) occupatus a 
priva tis, procuratores locorum publicarum judicandorum 
ex decreto Senatus, populi plebisque Trajanesis ex pri- 
vato in publicum restituatur ac postea lege et aequo 
juri assignetur ac dividatur ». Sau în traducerea româ¬ 
nească pe care Titu Maiorescu o crede compromiţătoare 
prin conţinutul ei utopic pentru prestigiul de ştiinţă al 
acestui reformator social: 

« Naţiunea are dreptul să ceară ca tot ce a fost odi¬ 
nioară loc public, al comunităţilor, al municipiilor, colo¬ 
niilor, oraşelor, satelor, comunelor, însă&cum se află 
trecut în posesie privată să fie luat din posesie privată 
şi restituit comunităţii primitive prin curatorii pentru 


l ) Titu Maiorescu, op, cit,, pag. 194. 

judecarea locurilor publice, împuterniciţi prin un decret 
al Senatului, poporului şi al plebei Traianense, şi după 
aceea să se împartă şi să se dea (indivizilor) după lege 
şi drept echitabil » 1 ). 

Intr'un alt paragraf 2 ), S. Bărnuţiu combate latifun¬ 
diile şi concentrarea mai multor moşii într'o singură 
mână, cerând oprirea «imposesurii » şi ca « fiecare să-şi 
cultiveze singur pământul », pentru înlăturarea exploa¬ 
tării braţelor de muncă, cum s'ar spune cu o termino¬ 
logie modernă. 

Intr'un alt paragraf 3 ) S. Bărnuţiu spune: 

«... prin urmare Românii au dreptul de a cere nu 
numai revizuirea codiciilor, ci şi a constituţiunilor, care 
i-au lipsit de moşia părintească şi de libertatea origi¬ 
nară »). 

Bărnuţiu precizează în ce ar consta aceste « revizuiri » 
de codici şi de «instituţiuni». La § 90 cere pe lângă 
o nouă parcelare a moşiilor pe baze egalitare, exproprie¬ 
rea totală a moşiilor Statului şi secularizarea averilor 
mănăstireşti: 

«... mancipatul monastirilor greceşti şi româneşti 
să se împartă şi să dea satelor şi locuitorilor cari l-au 
cultivat şi-l cultivă, fără vreo răscumpărare sau cu o 
sumă mică » 4 ). 

S. Bărnuţiu cere exproprierea fără plată sau cu plată 
redusă. 


0 Simi6n Bărnuţiu, op. cit., § 93. 

2 ) Simion Bărnuţiu, op. cit., § 91. 

3 ) Simion Bărnuţiu, op. cit., pag. 131. 

4 ) Simion Bărnuţiu, op. cit., pag. 135. 

Nu ne mirăm, deci, dacă Titu Maiorescu, om politic 
cu convingeri conservatoare, socoteşte planul de par¬ 
celare al moşiilor pe criterii egalitare, drept o ideee 
« extraordinară » — în sens preiorativ — şi « revoluţio¬ 
nară ». 

Din întâmplare, Istoria a realizat acest plan peste 
aproape cinci decenii, cam după visurile^ şi « utopiile » 
lui Simion Bărnuţiu. 

De altmintrelea gânditorul ardelean nu a fixat crite¬ 
riile unei reforme agrare, ci a susţinut numai principiul 
exproprierii fără plată sau cu plata unei sume mici 
declarând: 

« Nu e lucru mai greu, decât a regula proprietatea. 
Noi nu putem intra în amănuntele acestei întrebări, 
dificile şi lăsăm Statului Român să determine cât pământ 
să se asemene fiecărei comune române şi fiecărui 
Român » 1 ). 

Vizionarul S. Bărnuţiu s*a dovedit cu aceste planuri 
de reformă socială radicală 2 ), mai apropiat de realitate 
decât conservatorul realist, cum se pretindea Maio¬ 
rescu. 

Mai notăm că Bărnuţiu scria despre reforma agrară 
ca despre << un bel 3 ) sacru agrarium», adică războiul 
sfânt pentru moşie. 

1 ) Bel dela latinescul bellum , războiu'. 

2 ) Maiorescu a sesizat caracterul radical al acestei propuneri 
bărnuţiene: «chestia agrului public radical al d-lui Bărnuţiu» 
(T. Maiorescu, op , cit,, pag. 206), 

3 ) D. V, Barnoschi: Originele democraţiei române , Bucureşti 
1932. 

3. BĂRNUŢIU ŞI PRINCIPELE STRĂIN 

La discuţia angajată încă de cărvunari *) în proiectele 
lor pentru aducerea unei dinastii străine pe tron, S. 
Bărnuţiu s'a declarat protivnic acestui lucru, preferând 
Republica, condusă de pământeni, în locul monarhiei 
străine. 

A treia « consecinţă » a şcoalei bărnuţiene este, deci 
următoarea: 

Principele străin este aşa de periculos , încât votul dat 
contra lui de un singur Român este de ajuns pentru a-l 
declara anulat de drept 2 ). 

Bărnuţiu introduce într'adevăr dreptul de veto extins 
la elecţiunea Principelui străin. 


4. BĂRNUŢIU ŞI REGIMUL CONSTITUŢIONAL 
REPUBLICAN 

Deşi venind din Austria, unde regimul monarhic era 
atât de respectat în această epocă, şi adânc intrat în 
straturile populare,* Bărnuţiu se declară pentru repu¬ 
blică a ). 

A patra «consecinţă» practică scoasă de Maiorescu 
sună: 

Guvernul constituţional nu se potriveşte pentru Români; 
lor le trebui republica cu magistraţi ieşiţi din alegeri. 


x ) Textele la Bărnuţiu, op. cit ., pp. 105, 105—180, 255. 
2 ) Simion Bărnuţiu, op. cit., pag. 144. 

8 ) Simion Bărnuţiu, op. cit,, pag. 171. 

In S. Bărnuţiu găsim într'adevăr următorul text: x ) 

« Românii au urît totdeauna ideea eredităţii ». 

Titu Maiorescu glosează just despre «... iluzia unui 
Prinţ responsabil, supus legilor, ascultător de sfatul 
poporului, şi alte asemenea sentimentalităţi moderne, 
care au putut exista în închipuirea d-lui Bărnuţiu, dar 
care nu au existat niciodată în jurisprudenţa română » 2 ). 

5. BĂRNUŢIU ŞI DREPTUL DE ALBINAT 

A cincea « consecinţă », a şcoalei Bărnuţiu este urmă¬ 
toarea : 

Streinii nu pot să dobândească proprietatea fondară în 
România , din contră Românii au dreptul să~i dea afară , 
dacă îşi cred interesele împiedicate prin ei. 

Se pare că Bărnuţiu, dintr'o xenofobie, de astădată 
ieşană, a reînviat în tratatul său de drept public insti¬ 
tuţia albinatului (doit d’aubaine) din istoria dreptului 
antic şi medieval, care nu îngăduia străinilor să moşte¬ 
nească averea lăsată lor pe cale succesorală sau ab 
intestat, trecând-o în domeniul public 3 ). 

Discuţia asupra acestei «consecinţe» a fost foarte 
aprinsă cu ocazia redactării articolului 7 din vechea 
Constituţie, la care s'a remarcat prin intransigenţă 
xenofă Vasile Conta. 

1 ) Titu Maiorescu, op, ctL, pag. 215. 

2 ) Textele sprijinitoare în Bărnuţiu, op. cit ., pp. 10, 170—• 
141, 171. 

3 ) Detalii în istoria dreptului public românesc de I. V, Mier- 
lescu, curs litografiat, 1934. 

Junimiştii au fost cu mult mai xenofili, în special 
Petre Carp. 

Ciocnirea dintre «şcoala bărnuţiană» şi şcoala juni¬ 
mistă condusă de Titu Maiorescu a fost o ciocnire side¬ 
rală, ciocnirea dintre doi bolizi, scăpaţi din sisteme 
planetare deosebite. 

Pe de o parte, romantismul unui fanatic, cum a fost 
Bărnuţiu, atitudinea protestatară gata să violenteze rea¬ 
lităţile pentru a le încadra în sistemul său. Pe de altă 
parte, ponderea maioresciană, acel faimos olimpianism 
format din rezervă, discreţie şi — în rezumat — abne¬ 
gaţie (cum spune într'un aforism autorul Criticelor), an¬ 
tenele subtile cu care se lua contactul cu o morfologie 
socială de tranziţie, grija profesorală de a nu violenta 
evoluţia, de a netezi albia în care se revarsă râurile 
turburi. 

Ciocnirea dintre « şcoala bărnuţiană » şi « şcoala maio¬ 
resciană » prezintă aspecte de destin ireductibil. 

Peisajul ideologiei româneşti a cunoscut rareori atâta 
încordare p6 planuri spirituale. 

Ceea ce este mai straniu în această luptă rămâne 
afinitatea electivă a celor două puncte de vedere anta¬ 
gonice. 

Una din rădăcinile cele mai adânci ale junimismului 
a fost — incontestabil — organicismul de tip german, de 
care Bărnuţiu n'a rămas străin. 

Concepţia eleată de încremenire a fundamentelor 
lumii şi a sufletului uman lega pe Maiorescu şi pe 
Bărnuţiu. Nimic mai îndepărtat pentru eleatismul 
acestor profesori ieşeni decât heraclitismul răsărit în 

Moldo-Valahia timpului lor sub forma progresismului 
cu orice preţ. 

Junimismul s'a despărţit de bărnuţianism pe multe 
teme. 

Problemele de tactică politică şi culturală au fost — 
ca, îndeobşte, în asemenea împrejurări — hotărîtoare la 
despărţenie. 

CAPITOLUL VI 

DOUĂ MOMENTE ANALOGE ÎN TEORIA 
STATULUI HABSBURGIC: BĂRNUŢIU 
(SEC. XIX) ŞI KELSEN (SEC. XX) 

Hans Kelsen este un gânditor politic şi filosof al 
Statului mult preţuit şi socotit ca un autentic discipol 
al lui Kant în problemele juridice. Sistemul de gândire 
juridică al lui Kelsen este de o rară armonie şi pare 
una din acele construcţii — lipsite de seva temporalu¬ 
lui — pe care o cere Julien Benda dela un adevărat clerc. 

Acest «spiritualism» reclamat de Benda face parte 
din contra-atacul reacţiunii europene, înspăimântată de 
ofensiva ideologiei laice şi democratice, precum şi de 
feluritele nuanţe de vitalisme care au pus în discuţie 
valorile milenare ale teologiei şi etica bunului cetăţean 
din ultimul secol. 

Pecetea socială dintr'o operă nu se poate şterge decât 
rupând însăşi ţesăturile ei. Ideile stau în strânsă legătură 
cu societatea dintr'un anumit moment istoric. 

Ilans Kelsen este un fenomen specific austriac şi 
antebelic. Are prea puţine şi numai exterioare raporturi 
cu Kant din Konigsberg-ul primei jumătăţi a veacului 

XIX. Relaţiile sale cu sud-estul Europei sunt compa¬ 
rabile cu acelea dintre făt şi matrice. 

Cehoslovacia, Austria, Ungaria, Croaţia şi Transilvania 
au format o unitate economică cu o fizionomie culturală 
precisă în vremurile monarhiei habsburgice. 

Dar sud-estul european n'a format niciodată o uni¬ 
tate politică. Nicăeri luptele naţionalităţilor n'au fost 
mai învierşunate. Sud-Estul era numai o unitate geo¬ 
politică şi economică. Punerea problemelor şi pasta 
sufletească erau specifice pentru acest ţinut. 

Ce însemnează Kelsen, cetăţean austriac minoritar şi 
profesor antebelic şi postbelic la Viena în teoria Statului 
habsburgic? Din ce atmosferă socială au ieşit construc¬ 
ţiile sale teoretice şi de care straturi ale societăţii a fost 
luat în braţe drept exponent? 

Ideile nu cad, fireşte, din cer (Loria), 

Teoria purei juridicităţi (reine Rechtslehre) n'a căzut 
din cer. Ea nu este nicio construcţie arbitrară « în a cărei 
împărăţie toate pisicile sunt cenuşii chiar în timpul 
zilei» 1 ), cum zice Rudolf Smend. In perspectiva habsbur- 
gică, teoria kelseniana a Dreptului şi a Statului capătă 
conţinut, coloare, ritm, scop şi explicaţie. 

Hans Kelsen este ultima înflorire a unei anumite 
direcţii de emancipare a minorităţilor de sub jugul 
celor două naţiuni dominante. Logica normativă 
kelseniană era, în fond, o bombă politică, ca şi dreptul 
natural sau argumentele de istorism juridic ale Iui Si- 
mion Bărnuţiu. 


l ) Rudolf Smend; Verfassung und Verfassungsrecht, pag. 37. 

% 

Dacă au cărţile destine proprii (habent sua fata libelli) 
tot aşa este şi cu teoria Statului. Dedesubturile lor sunt 
tot atât de pasionate ca şi un roman, pentru cine ştie 
şi vrea să le descifreze, tot atât de pline de contingenţe 
şi de patimi umane ca şi politica. 

Inlăuntrul monarhiei habsburgice se puteau deosebi 
trei complexe economice, trei categorii sociale, aproape 
trei culturi deosebite: aristocraţia, burghezia orăşănească 
şi sătească, muncitorimea şi ţărănimea săracă. 

Clasa latifundiarilor se recruta cu exclusivitate din 
membrii naţiunilor favorizate: ea cuprindea aristocraţia 
austriacă şi înalta nobleţe maghiară. Saşii în Transil¬ 
vania şi Şvabii în Banat se aflau în realitate pe o treaptă 
socială inferioară. Principial, însă, aparţineau şi ei în 
sânul popoarelor, care se bucurau de tratament prefe¬ 
renţial. 

Slovacii, Croaţii, Cehii, Evreii şi Românii, nu puteau 
să intre în acest cerc decât prin excepţie şi cu condiţia 
unei asimilări totale şi a renegării tulpinii proprii. 

Din clasa nobilimii latifundiare se recrutau membrii 
dela curtea imperială, ofiţerii superiori, înalţii funcţio¬ 
nari, oameni politici în posturile conducătoare din viaţa 
Statului şi clerul superior. 

Din punctul de vedere al concepţiei asupra lumii şi 
asupra societăţii erau cu toţii conservatori şi biurocraţi. 
Drept piloni de sprijin ai imperiului şi ai monarhiei 
considerau faimoasa trinitate: Adeltum , Priestertum , 
Bauerntum (nobleţea, clerul, ţărănimea). 

Al treilea termen — ţărănimea — reprezenta în sensul 
militat de biurocraţia habsburgică numai o parte din 

lumea satelor: chiaburimea rurală, plină de superstiţii 
religioase, ataşată trecutului şi prezentului, dornică de a 
face prin odraslele sale un salt în lumea bună orăşă- 
nească. Categoria pălmaşilor se încadrează prin interese 
şi aspiraţii cu oprimaţii dela oraşe ieşind din împărţirea 
tripartită (nobleţe, cler, ţărănime). 

Clasele conducătoare ale monarhiei habsburgice gân¬ 
deau conservator şi biurocratic. Trebtfe consemnat, că 
biurocraţia austro-ungară funcţiona ca un excelent meca¬ 
nism. Administraţiile din Austria şi Prusia au fost pe 
drept cuvânt vestite ca tehnică ireproşabilă. 

Karl Mannheim x ) deosibeşte două tipuri de conser¬ 
vatism: 1) conservatismul biurocratic şi 2) istorismul 
conservator. 

Conservatismul habsburgic era de tip biurocratic. 

Tendinţa gândirii biurocratice constă în eliminarea 
elementului politic şi transformarea lui în pură « gospo¬ 
dărie ». Fierberea dinlăuntrul claselor de jos şi dialectica 
procesului politic se lovesc de o incomprehensiune totală. 

In vechiul Regat, am avut cazul lui Petre Carp şi al 
prietenilor săi politici junimişti, cari n'au înţeles nimic 
din răscoalele dela 1907 şi din vărsarea sângelui celor 
11.000 de ţărani, cerând intrarea trupelor austriace 
pentru pacificare («întâi represiunea şi, apoi, vom 
aviza!»). Problema politică se transforma de către juni¬ 
mişti şi se transformă încă de toţi conservatorii în pro¬ 
blemă administrativă. Revendicărilor ţărăneşti în vede¬ 
rea unei exproprieri a latifundiilor opuneau tactic — 


9 Karl Mannheim: Ideologie und Utopie, 1930. 

printr'o « şiretenie a raţiunii » — 30 de « prefecţi buni » 
şi. . . << dorobanţul », Cercurile de intelectuali dornice 

de a sprijini tendinţele spre progres ale ţărănimii, erau 
tratate cu indiferenţă sau cu mânie. 

Capacitatea creatoare a conservatorilor români din 
Regat sau a celor habsburgici — deşi se aflau printre 
ei strălucite inteligenţe — se rezuma în lamentabilă 
potenţă administrativă şi în sistematizarea ordinei 
existente. 

Istorismul conservator, cu primat «gospodăresc» a 
fost reluat cu superbă furoare pasională d^ către d-1 
N. Iorga, într'o interesantă guvernare, din punctul de 
vedere al unei teorii politice româneşti specifice, dar fără 
durată şi rezultate, mărturisite chiar dc protagonist x ). 

La Hans Kelsen se observă tendinţa sistematică şi 
gândirea lipsită de dialectică şi dinamism. Cu toate că 
teoria generală a Dreptului în opera lui Kelsen are un 
aspect şi finalităţi liberal-democratice, a preluat, însă, 
sistemul închis şi statica din arsenalul conservatismului 
biurocratic habsburgic. 

Ilermann Heller într'un articol despre « Geniu şi 
biurocrat în politică» 2 ) spune: «teoria disolvării guver¬ 
nării autoritare în simpla administraţie legalista a ajutat 
burghezia veacului al XVIII-lea împotriva prerogative¬ 
lor Monarhului. In secolul al XlX-lea a servit alternativ, 
fie pentru a linişti, fie pentru a deştepta neîncrederea 
împotriva obiectivităţii puterii executive din Stat. 


x ) N. Iorga: O viaţă de om, voi. III, 1934. 
a ) Die nene Rundschau, Iunie 1930. 

Idealul politic al acestor nomocraţi este domnia desper¬ 
sonalizată a Legii, 

Cel mai consecvent reprezentant al acestei nomocraţii 
este Ilans Kelsen, care a riscat formula că, ideii demo¬ 
cratice, corespunde lipsa de conducere. 

Evident, atât democraţia formală, cât şi democraţia 
socială, nau nevoie de « conducător » în sensul <( mânei 
forte» dictatoriale. Un ansamblu de norme obiective 
poate dirija perfect societatea omenească şi rămâne 
idealul îndepărtat, atunci, când după terminarea lupte¬ 
lor de clasă, politica se va disolva într'adevăr în primat 
administrativ. Democraţia formală a veacului XIX n'a 
putut înlătura inegalitatea (şi inechitatea) în procesul 
de distribuţie al bunurilor economice. Cu toată răspân¬ 
direa culturii în cele mai adânci straturi — blazon incon¬ 
testabil al acestui bârfit « stupid » veac liberalist —, no¬ 
ţiunea de cultură rămăsese un apanaj al plutocraţiei. 
Până astăzi, creatorii de cultură se recrutează din marea 
şi mai ales din mica burghezie. Democraţiile sociale din 
veacul XX vor remedia aceste rele, distrugând privile¬ 
giile economice şi repunând formalismul democratic în 
adevărata sa funcţiune de libertate nestăvilită şi reală, 
adică neîmpiedicată, nici de sacul cu bani, nici de vio¬ 
lenţe politice de clasă. 

Nomocraţia şi lipsa de «conducere » a lui Hans 
Kelsen, într'un sistem de democraţie formală, corespunde 
nostalgiei şi luptei acerbe a clasei de mijloc din Austro- 
Ungaria împotriva aristocraţiei dela Curtea Imperială, 
teoreticianul declarându-se exponent al omului liber, 
independent şi secularizat de prejudecăţi medievale. 

După cum se ştie, liberalismul democrat a secularizat 
evul-mediu. 

In Austro-Ungaria, rămăşiţele puternice ale evului- 
mediu erau reprezentate de către aristocraţia latifun¬ 
diară a naţiunilor privilegiate. 

Lupta nu se putea duce decât prin reînvierea doctrinei 
liberale într'o puritate cristalină, apărută într’o operă 
din preajma anului 1911, când momentul istoric punea 
alte probleme şi perspectivele se schimbaseră definitiv 
în defavoarea liberalismului. «Poporul abisului» intra 
în arena Istoriei. 

In opera lui Kelsen găsim concretizarea tipică a unui 
drept natural liberalist. Pentru această construcţie nu 
utilizează material istoric sau politic, ci aduce o moti¬ 
vaţie logică a dreptului constituţional, considerat ca un 
sistem de norme fixe pentru reglementarea vieţii publice. 

Hans Kelsen neagă liberalismul său. E firesc. Ameste¬ 
cul fatal între ştiinţele sociale şi politica de partid, scos 
în evidenţă de cercetătorii lucizi şi lipsiţi de prejudecăţi 
dinlăuntrul şcoalei materialismului istoric sau a celor 
înglobaţi în şcoala disciplinelor, zise ale spiritului, nu 
poate fi recunoscută de un paladin al lui Ratio. Dar 
tocmai prin această negaţie se defineşte esenţa şi masca. 
Când subtilul, sprintenul şi nihilistul acomodant Cari 
Schmitt a definit kelsianismul ca pe o «păstaie goală 
a unui soiu de liberalism care încearcă să se conserve, 
chiar după transformările din 1918, sub forma teoriei 
normative a Statului» x ), unul din şcolarii lui Kelsen 


x ) Cari Schmitt; Verfassungslehre , pag. 55. 

a remarcat cu nesfârşit orgoliu şi cu melancolie: « este^ 
simptomatic pentru actualul stadiu al ştiinţei constitu¬ 
ţionale reproşul făcut unui teoretician de a nu-şi schimba 
opiniile cu toată transformarea înfăptuită în situaţia 
politică generală» 1 ). 

Teoria Statului Ia Kelsen se remarcă prin juridicitate 
pură. Punctul de plecare este dualitatea între natură şi 
spirit, realitate şi valoare. împărţirea ştiinţelor cores¬ 
punde acestui dualism: a) Ştiinţele naturii care utili¬ 
zează categoria cauzalităţii; b) Ştiinţele normative (Lo¬ 
gica, Etica, Dreptul). 

Statul nu este altceva decât ordinea juridică gândită 
unitar. El nu există decât ca ideologie juridică. Statul 
nu este o realitate socială, ci un sistem de idei, care 
nu poate fi cercetat decât în două direcţii principale: 
1) ordinea juridică şi 2) modalitatea naşterii acestei 
ordini juridice. Pe lângă conceptul juridic al Statului 
nu mai poate fi un concept sociologic. 

Critica acestei construcţii teoretice arbitrare e uşoară 
de făcut numai dacă ne gândim că între Drept (ordine 
juridică) şi forţă sunt anumite relaţiuni substanţiale. 
Ordinea juridică fără coerciţiune nu există. 

Teoria sistematică a liberalismului porneşte din punct 
de vedere istoric dela lupta internă cetăţenească împo¬ 
triva excesului puteriijj^e^cutive. In speţă, la Kelsen 
se oglindea lupta clasei^ din monarhia habsburgică împo¬ 
triva clasei de sus a naţiunilor privilegiate, care 


*) Margit Kraft-Fuchs: Zeiischrift fur offentliches Recht , April 
1930, pag. 521. 

acaparaseră, Executivul. Din această luptă şi pentru efi¬ 
cacitatea ei se născoceau sau se împrumutau din tolba 
istoriei metode de controlare, de balansare şi de anihi¬ 
lare a exceselor celor trei puteri în Stat. Ceea ce a fost 
Rottek pentru secolul XIX, inspiratorul în teoria Sta¬ 
tului pentru Simion Bărnuţiu, rămâne Hans Kelsen în 
secolul XX. 

Teoria Statului-de-Drept are două poluri între care- 
pendulează mereu: Etica şi Economia. Neîncrederea sa 
principială este Politica. Mefianţa faţă de domeniul 
politic şi isgonirea lui din ordinea juridică este o gran¬ 
dioasă ipocrizie teoretică şi o subtilă auto-înşelare. 
Raportul de forţe dintre feliile societăţii — («feliile » 
fiind determinate de organizarea sistemului de producţie 
şi de repartiţie a bunurilor economice) —, tertipurile sau 
căile drepte cum se cucereşte Executivul sunt adevă¬ 
ratele resorturi care hotărăsc fizionomia ordinei juridice. 

Nu e vorba de o supraestimare a politicului în dauna 
juridicului, ci de constatări de realitate. Ordinea juridică 
disolvată în administraţie cu minime coerciţiuni e una 
din cele mai fireşti nostalgii ale spiritului uman. Politica 
n'a putut furniza până acum niciun element esenţial 
în jocul vieţii interioare, Dela politică se aşteaptă numai 
deslegarea unui penibil nod gordian, care să elibereze 
umanitatea contimporană din ghiarele unei sfâşietoare 
crize. Dar un om politic, rămas singur între cei patru 
pereţi ai odăii sale, se găseşte ca în Sahara: dune de 
nisip fumuriu îi mobilează peisajul sufletesc... 

O religie, o iubire, un roman, un vers, o melodie — 
pot fi contribuţii esenţiale. 

Ce poate furniza politicul vieţii interioare? 

Nimic. 

Contemplarea unui monument al naturii sau a unei 
opere de artă dă naştere Ia sentimente înalte, biciuieşte 
şi împrumută aripi măiestre fanteziei, purifică mintea şi 
inima. Politica oferă numai, în momentele de debandadă 
generală şi de ascuţire a conflictelor, un oarecare patos. 
Dacă Theodor Lessing, filosoful politic asasinat, avea 
dreptate, când spunea, că a face istorie însemnează a da 
sens la ceea ce este lipsit de sens, atunci omul politic 
are rolul brutarului, care pune în forme un aluat la care 
nu a contribuit cu nimic. O operaţie utilă, fireşte, pentru 
o epocă lipsită de tehnica maşinilor, menită dispariţiei, 
când ultimile lupte se vor termina. 

Liberalismul a anticipat în această privinţă. începu¬ 
turile teoretice liberale sunt împletite cu utopii, transfor¬ 
mate ulterior în ideologii — în sensul şi cu distincţia 
lui Mannheim, — pentru ca "clela utopie şi ideologie să se 
treacă la ştiinţă. 

La început, în liberalism, au fost cântăreţii « armonii¬ 
lor » definitiv stabilite în sânul societăţii. Locke, unul 
din întemeietorii Statului de Drept, vede în orice inter¬ 
venţie, orice periclitare a libertăţii individuale şi a pro¬ 
prietăţii private ca ceva rău, aproape bestial. 

Linia lui Locke şi a liberalilor clasici este continuată 
cu fidelitate de Kelsen. Iată un tablou de noţiuni con¬ 
timporane din dreptul constituţional (stabilit de R. 
Smend) şi replicile lui Kelsen: 

T v . w ( Discuţia. Concurenţa economică. Ba- 

Lupta politica < . \ J 

l ncada. 

Societatea. 

Umanitatea. 

Sistemul de prod. şi circulaţie. 
k Programul. 

Tendinţele. 

< Calculul economic. 

Publicul. 

{ Personalul de lucru. 

Masa de consumatori. 

{ Propaganda. 

{ Controlul, 

In special, controlul joacă un rol hotărîtor în con¬ 
cepţia Statului la Kelsen, ca şi odinioară la Montesquieu. 
Prin control se înlătură abuzul. Supravegherea reciprocă 
a celor trei puteri — executivă, legislativă şi judecăto¬ 
rească — îngăduie cetăţeanului bucuria libertăţilor. 

Libertăţile devin formale într'o societate întemeiată 
pe inegalităţi economice şi pe şanse felurite. Vechea 
antinomie individ-comunitate, individ-Stat, personalism- 
transpersonalism reapare în acest sistem al ordinei juri¬ 
dice. 

Antinomia poate fi rezolvată sau în sensul unei deci- 
ziuni pentru una sau alta din valorile puse în alter¬ 
nativă, sau cu perplexitate modernă, declarându-le ca 
atare, fără a lua poziţie, cum face Smend. 

Kelsen a optat pentru individ contra Statului x ). 

*) Smend insistă asupra, motivelor intime ale lui Kelsen: 
minoritar, familie de negustori provinciali fără libertăţi, suferind 
de oprobriul unor prejudecăţi religioase şi raciale. 

Statul 

Voinţa 

Popor 

Autoritatea 

Puterea 

Pentru Kelsen, Statul nu e o realitate socială, ci un 
sistem de norme juridice. 

Parlamentul austro-maghiar nu avea funcţia unei inte¬ 
grări statale a membrilor unei naţiuni, ci era — după 
cum îl defineşte Smend — un congres al naţionalităţilor 
pentru transacţiuni particulariste. 

Din punctul de vedere al unei stări materiale, clasele 
mijlocii ale Yienei, în numele cărora vorbea Kelsen, 
erau saturate. Valahii, Sârbii, Bosniacii, Evreii galiţieni, 
Rutenii şi Polonezii lucrau cu hărnicie sub supravegherea 
excelentei administraţii habsburgice pentru fericirea bur¬ 
gheziei vieneze. 

In 1911 a apărut lucrarea fundamentală a lui Kelsen: 
Hauptprobleme der Staatsrechtslehre . In 1911, monarhia 
habsburgică era la apogeu. Comerţul, militarismul, ope¬ 
reta, universităţile, administraţia, curtea, teatrul şi 
saloanele înfloreau. 

Kelsen spunea: «Dreptul nu-1 poţi găsi decât în legi, 
iar nu în politică». Prin această axiomă aflată la baza 
operei sale castra elanpl luptei claselor nemulţumite 
de jos. Trimetea totdeodată o politicoasă invitaţie 
aristocraţiei latifundiare să arunce o parcelă din puterea 
Statului şi claselor de mijloc. Pentru această operaţie 
construise' platforma comodă a juridicităţii. 

Este aproape straniu cu câtă fidelitate poate oglindi 
o teorie a Statului momentul istoric de atunci. 

C onte mplaţia juridică a Statului şi jurisprudenţa lip - 
sită de dinamism Ia Kelse n corespunde exact unei eta pe 

i storice a monarhiei habsburgice: anul 1911., 

Filosofia Statului a lui Kelsen este un cap de Ianus, 

încruntarea conservatoare era Franz-Ioseph, surâsul 
progresist îl găsim pe trăsăturile figurei lui Franz-Fer- 
dinand, moştenitorul tronului dela care clasele de mijloc 
şi minorităţile naţionale aşteptau un tratament mai bun. 

Franz-Ioseph (conservatismul static) + Franz-Ferdi- 
nand (speranţa liberal-democratică) = teoria Statului 
la Kelsen. 

Dreptul natural şi influenţele savignyene ale lui Băr¬ 
nuţiu, ca şi teoria kantiană în problemele Statului a lui 
Hans Kelsen reprezintă două momente istorice analoge 
din monarhia habsburgică a secolului XIX şi a seco¬ 
lului XX. 

La Bărnuţiu, conservatismul este reprezentat de in¬ 
fluenţa lui Savigny. Liberalismul democratic l-a pus în 
fruntea mişcării dela 1848. Pentru această credinţă 
ultimă a militat, a suferit exil temporar la Viena şi, 
apoi, definitiv la Iaşi. 

SEMNIFICAŢIA SOCIOLOGICĂ A DOCTRINEI 
LUI BĂRNUŢIU 

(CONTINUARE) 

Dela 3 Mai 1848, de când Simion Bărnuţiu a cuvântat 
pe Câmpia Blajului, câmpia Libertăţii ardeleneşti, lup¬ 
tele politice de dincolo de munţi s'au reclamat în nenu¬ 
mărate rânduri din patrimoniul doctrinar lăsat de acest 
gânditor. Influenţa depăşeşte câteodată valoarea operei 
raportată Ia criterii universale. 

In vechiul Regat, Simion Bărnuţiu, a avut un nedrept 
destin eminamente didactic. Cunoscut ca purtător de 
cuvânt şi mare animator al unâi mişcări protestatoare 
ardeleneşti — Adunarea de pe câmpia Libertăţii —, acti¬ 
vitatea sa ştiinţifică şi de îndrmător cultural ca profesor 
la Universitatea din Iaşi s*a lovit de scepticismul « Juni¬ 
mii », care l-a demonetizat, cum a demonetizat întreaga 
şcoală latinistă, scoţându-se în evidenţă numai câteva 
din fecundele erori, analizate cu cruzime criticistă, fără 
a ţine seamă de ansamblul unui sistem politic, care 
a trezit multe fanatisme la Iaşi, după cum povesteşte 
însuşi Gh. Panu în «Amintirile dela Junimea». 

Semnificaţia personalităţii şi operei lui Simion Băr- 
nuţiu constă în faptul că, pentru prima dată, durerile 
şi aspiraţiile nelămurite ale Transilvaniei au fost con¬ 
cretizate într'un sistem de doctrină unde erau strânse 
toate argumentele de drept natural — dreptul firii , cum 
îl numeşte în româneasca lui arhaică — şi de istorism 
juridic, care puteau pleda pentru cauza Românilor şi a 
popoarelor conlocuitoare de peste munţi. Problema mino¬ 
rităţilor naţionale se trata pe un plan superior. 

In manifestul dela 25/13 Februarie 1842 şi în opera lui 
Bărnuţiu ca profesor de Dreptul natural, de Dreptul gin¬ 
ţilor şi de Dreptul public la Universitatea din Iaşi (1856- 
1863) se găsesc elementele unui sistem şi ale unei sinteze, 
o viziune generală asupra Dreptului şi o dialectică spe¬ 
cială a Filosofiei Statului din monarhia austro-ungară, 
în corelaţie cu interesele specifice ale Ardealului. 

Cu Simion Bărnuţiu se pune pentru întâia oară Ia noi 
în circulaţie, cu un arsenal relativ modern, problema 
dreptului natural 1 ) şi a istorismului luate ca directive 
teoretice în discuţia şi analiza fenomenelor juridice. 

S. Bărnuţiu n'a optat pentru unul din aceste două 
sisteme. In configuraţia pledoariilor sale politice utili- 

*) «Dreptul natura^ în opoziţie cu cel pozitiv, cuprinde în 
sine acele norme, care se deduc cu necesitate logică din idea drep¬ 
tului, adică din idea unei vieţi sociale pacifice şi regulate ca scop 
ultim. Totuşi propoziţiile juridice aflate pe această cale au va¬ 
loare practică numai când lipsesc legile pozitive, cu toate că dreptul 
pozitiv este numai un surogat al dreptului natural. Fără de dreptul 
pozitiv şi numai cu cel natural nu ar fi cu putinţă a cunoaşte în 
toate cazurile particulare ceea ce este conform cu idea de Drept » 
(<*Dreptul public al Românilor » de S. Bărnuţiu, ^ 3). 

zează când arme din tabla dreptului natural, când din 
tabla istorismului tip Savigny. 

In orice caz, S. Bărnuţiu poate fi considerat ca unul 
din precursorii de considerabilă importanţă ai Filosofiei 
Dreptului şi Filosofiei Statului în România. 

Intr’o terminologie latinizată şi provincială, foarte 
adeseori greoaie, cu întortochieri stilistice parcă de 
cronicari şi de tirade ciceroniene, într'o armură stili¬ 
stică de cărturar ardelean, netrecut prin focul izbăvitor 
al poeziei şi al literaturii, care dă elasticitate şi strălucire, 
Bărnuţiu prezintă materialul brut, dar tipic, al unei doc¬ 
trine juridico-politice din prima jumătate a secolului al 
XlX-lea. Nu poate fi despărţit ca teleologie şi ca aspect 
general cultural de străduinţa scriitorilor ardeleni pe 
cari istoria literaturii româneşti i-a strâns sub eticheta 
« şcoalei latiniste ». Stilistic şi ca viziune asupra lumii, 
aparţine acestei direcţii, având prea puţine puncte de 
contact cu cealaltă direcţie a beletristicei transilvane 
din acelaşi veac reprezentată de periodicele lui Bariţ 
şi de poveştile pline de humor ale lui Ion Barac sau 
de epopeia lui Budai-Deleanu, în a cărei linie se va 
înseria mai târziu poezia plină de graţie a lui George 
Coşbuc, lirica modernistă a lui Emil Isac şi a lui Lucian 
Blaga. 

Direcţia «şcoalei latiniste» în care se înglobează 
Simion Bărnuţiu, reprezintă fanatismul naţional, solem¬ 
nitatea sacerdotală împodobită cu laurii erudiţiei şi ai 
retoricei academizante. E un gen ce trăieşte până în 
zilele noastre, dând culturii româneşti un aspect 
inedit. 

Acest gen al oratoriei academice a fost purtat pe 
culmi, cu greu de atins de-acum înainte, de către Yasile 
Pârvan. 

Problemele de istorism juridic sunt caracteristice vea¬ 
cului XIX. Veac al naţionalităţilor asuprite sau abia 
eliberate, în timpul căruia, prin luptă politică şi cultu¬ 
rală se naşte conştiinţa de sine a unui popor, istorismul 
era cu adevărat chemat pentru a da o justificare ideo¬ 
logică unei acţiuni şi unei formule de viaţă nouă. 

Accentul pus pe isioricitate de către şcoala Savigny, 
(patrimoniu definitiv asimilat şi metodă parţială de 
cercetare în ştiinţele politico-juridice) poate cădea azi 
pe alte aspecte, de pildă pe factorul economic. In veacul 
precedent istorismul rămâne, însă, criteriu hotărîtor şi 
axă a doctrinelor elaborate. 

Până la Simion Bărnuţiu, teoretizarea drepturilor 
ardeleneşti se făcuse mai mult pe latura filologică. 

Statutul de servaj din 1714, elaborat de Curtea din 
Yiena sub incitaţia aristocraţiei ungare, a Saşilor şi a 
Secuilor privilegiaţi, prin care condiţiunile de muncă 
deveneau echivalente cu sclavajul, toată seria de legi 
din 1742 şi 1747, precum şi regimul stabilit de Maria 
Tereza la 12 Noemvrie 1769, reconfirmat la 6 Iulie 
1774, puneau o serie de chestiuni politico-juridice, care 
îşi aşteptau interpretul şi apărătorul Român. 

Jacqueriile intermitente din jurul Braşovului dela 
1774 şi 1781, ca şi revoluţiile de amploare din 1784 
ale lui Horia, Cloşca şi Crişan, puneau concluzii sânge¬ 
roase în locul concluziilor scrise. Lupta pentru drepturile 
politice şi pentru admiterea în dieta Transilvaniei, dusă 

cu atâta înverşunare de episcopul unit Ion Inocenţiu 
Klein, îşi cerea urmaşi. Unul din aceşti luptători politici 
pentru desrobirea naţională, cu bună pregătire teoretică, 
a fost Simion Bărnuţiu. 

★ 

* * 

Oamenii politici ai Ardealului s'au declarat în genere — 
cu rare excepţii, imediat pecetluite la stâlpul « renegării 
infame», ca Mangra — contra influenţei maghiare, cău¬ 
tând protecţia Yienei. înglobarea de fapt a provinciei 
în sfera de influenţă şi de administraţie maghiară nu 
putea avea decât rezultate nefaste în ceea ce priveşte 
autonomia culturală la care nădăjduiau Românii. 

Dreptul maghiar plin de resturi medievale, precam şi 
privilegiile nenumărate pe care şi le arogase aristocraţia, 
nu îngăduia instaurarea acelui regim de libertate şi de 
egalitate în faţa legilor, specific în Europa apuseană la 
sfârşitul veacului trecut. 

Evoluţia social-juridică între 1789 şi 1849 este extrem 
de redusă în Ungaria. 

Conservatismul funciar şi obstinat îşi găseşte expli¬ 
caţia în situaţia dominantă a naţiunii maghiare pe care 
o avea faţă de celelalte naţionalităţi. Naţionalismul 
maghiar era retrograd. Naţionalismul Românilor şi al 
Slavilor era progresist. 

Părăsirea unor poziţii avantajoase de dragul progre¬ 
sului nu s'a întâmplat niciodată în istorie. Răsturnările 
de regimuri îşi au motivaţia în deplasări de forţe eco¬ 
nomice şi în sdruncinarea echilibrului prin atacuri poli¬ 
tice bine pregătite şi cu eficacitate. 

ţlasa mijlocie maghiară, care în veacul XJX, a ţinut 
facla progresului în mână, părăsise progresul şi se aliase 
cu aristocraţia, în faţa unei prăzi comune: prada colo¬ 
nială, Ardealul servind drept colonie. Conservatismul 
corespundea unor inţerese de clasă, yngaria avea simi¬ 
litudini structurale cu A n gba, unde revoluţia liberală 
n^a fost întovărăşită cu izgonirea definitivă a aristocra¬ 
ţiei latifundiare, ca în Franţa. Aristocraţia maghiară, 
din cauza acestor afinităţi, a întreţinut şi întreţine 
încă excelente raporturi cu aristocraţia engleză. 

La fraza prosperităţii Ungariei antefrelice şi a A n gli e i 
se aflau venituri provenite din m unca coloniilor. 

Conservatismul era frinevenit şi favoriza desvoltarea 
naţiunii respective, fortificată cu privilegii juridice şi cu 
ideologie reacţionară. 

Conservatismul este un efect politic al unui sistem 
economic exploatator. Jmediat ce cauza dispare, mişcările 
de transformare socială îşi fac apariţia. Independenţa 
crescândă a dominioanelor engleze a uşurat creş¬ 
terea lafrurismului, iar după pierderea transilva¬ 
niei, organismul politic conservator maghiar a fost 
atât de slăbitîncât a intrat direct în experienţa lui 
gela K un. 

U serie de apariţiuni în psihologia naţională maghiară, 
ca intoleranţa, concepţia cavalerească a existenţe^ şf 
orgoliul de rassă erau legate de faptul dominaţiei politice 
şi econonqice. Ţreptat, treptat, ele vor dispărea. Dacă 
latifundiile se vor împărţi la ţărani, Ungaria se va 
transforma într'un Stat ţărănesc, ca celelalte din sud- 
estul european şi din ^alcani. 

Conservatismul şi ancorarea maghiară în medievali- 
tate erau complexe antipatice şi nefavorabile intereselor 
Românilor ardeleni, care se afiliau cu ostentativă fide¬ 
litate Coroanei habsburgice. 

★ 

¥ ¥ 

Joseph II, fiul Măriei Tereza, însufleţit de o frumoasă 
pornire nestăvilită de reforme în favoarea supuşilor săi 
oprimaţi, protectorul într'un anumit sens al Românilor, 
pe cari îi vroia utilizaţi împotriva aristocraţiei maghiare, 
era convins de credinţa necesităţii despotului luminat şi 
progresist. 

In teoria sa de cap încoronat al unei împărăţii, neo¬ 
mogene în componentele prime, se amestecau izvoare de 
iluminism european, pregătitoare ale Marei Revoluţii, 
cu teoria despotului, pe care o colora cu mult catoli¬ 
cism. 

Dela Joseph II datează o filosofie a Statului în Austria 
pe care intelectualii ardeleni români au îmbrăţişat-o 
pentru interesele şi ţelurile cele mai vitale ale minori¬ 
tăţilor naţionale. Această filosofie politică a căpătat 
un nepieritor monument ştiinţific în creaţia cu răsunet 
european a lui Kelsen 1 ). 

Conştient de pericolul elementelor centrifugale şi de 
structura neunitară a Statului său, Iosif II era convins, 
că printr'o distrugere lentă a diverselor « constituţii » şi 
privilegii medievale acordate de predecesorii săi claselor 


*) Vezi capit. VI: Două momente analoge in teoria Statului habs- 
burgic: Bărnuţiu {sec. XIX) şi Kelsen (sec. XX). 

şi popoarelor dominante, va putea întări poziţia Coroa¬ 
nei şi va menţine unitatea împărăţiei. Era o filosofie 
cu nuanţe libertar-egalitare, aplicată în concepţia Sta¬ 
tului, capabilă să modernizeze viaţa socială şi viaţa 
publică a Austriei. Ea convenea de minune teoreticia- 
nilor ardeleni. De aceea filosofia dreptului natural cu 
aplicaţiuni libertar-egalitare în problema Statului este 
aşa de răspândită în Transilvania veacului XVIII, 
pentru ca apoi, lupta secolului XIX şi XX să se aşeze 
aproape exclusiv pe terenul drepturilor naţionalită¬ 
ţilor. 

Pentru Iosif II, independenţa incomodă a clasei supe¬ 
rioare ungureşti şi asuprirea pe care o exercita prin 
membrii săi, în calitatea lor de seniori feudali era de 
natură a-i contrazice concepţia sa de despot luminat 
şi de înţelept conducător creştin. 

Ideologia din preajma Marei Revoluţii franceze, pe 
care nu o accepta în întregime, dar care lucrase sub¬ 
teran la formaţia personalităţii sale, îl îndrepta să inau¬ 
gureze o nouă politică a Casei domnitoare, continuată 
de altmintrelea în multe privinţe şi de Leopold II, 
Aceasta politică face parte integrantă şi din patri¬ 
moniul doctrinelor politico-juridice ardeleneşti. 

In numele acestei politici s'a început mişcarea lui 
Horia care pretinde, că într’o audienţă la Viena în 
anul 1780, ar fi primit, din partea Iui Iosif II, un docu¬ 
ment cu peceta imperială şi cu îndemnuri la răscoală. 
Acest document împărătesc, arătat tainic de Horia 
fraţilor săi de cruce — document, a cărui existenţă 
formală e improbabilă — are un înţeles simbolic. 


www.digibuc.ro 


SEMNIFICAŢIA SOCIOLOGICĂ A DOCTRINEI LUI BĂRNUŢIU 153 


Pecetea şi documentul arată alianţa tacită dintre 
aspiraţiile ardeleneşti şi noul curs din Statul austriac. 

Cu toate obstacolele, teoria iluministă a Statului pă¬ 
trunde şi structurează administraţia şi organizaţia poli¬ 
tică a împărăţiei. 

Sub steaua acestei concepţii a redactat Simion Băr- 
nuţiu manifestul dela 25/13 Februarie 1842, care face 
parte dintr'o serie întreagă de memorii şi manifeste 
adresate Vienei de către Transilvania. 

Edictul revocatio ordinatium din 1790, prin care se 
încerca a se retrage părţile prea progresiste, aflate în 
reformele josefiniane nu a putut opri răspândirea acestor 
idei pe care Ardelenii le-au considerat ca drepturi câşti¬ 
gate şi arme de luptă in zestrea lor sufletească şi politică. 
Influenţa enciclopedismului liberator francez, introdusă 
pe pale monarhică, a fost ulterior întărită de tinere forţe 
cărturăreşti ardelene, care, în şcolile dela Viena, Buda¬ 
pesta şi Roma, primiseră botezul sufletesc al Revoluţiei 
dela 1789. 

Aceste forţe tinere scot ziare noui şi fac proiecte 
pentru o Enciclopedie după modelul clasic furnizat de 
Diderot, D'Alembert şi Helvetius. 

Concepţia generală a Statului în teoria ardeleană 
este monarhismul, cu o puternică sau vagă coloratură 
iluministă, după temperament sau după frâul lăsat 
nădejdilor. 

Modul cum teoreticienii ardeleni vedeau poziţia monar¬ 
hului faţă de popor, este o apariţie interesantă şi speci¬ 
fică a Europei centrale şi Germaniei, depărtându-se de 
problematica franceză iluministă. 

Această poziţie a fost plasticizată de popor cu expresia 
de drăguţul de împărat . 

Teoreticianul străin 'din care s*a inspirat Simion 
Bărnuţiu pentru a defini şi preciza raporturile dintre 
Suveran şi Popor este profesorul German Karl von 
Rotteck dela Universitatea din Freiburg (1775—1840). 

G. Bogdan-Duică 1 ), a arătat cum volumul profeşo- 
rului ardelean apărut la «Tiparul Tribunei Române » 
în 1868, şi întitulat Dereptulu naturale prwatu de Simeone 
Bărnuţiu , doptore în legi, profesore de dreptulu naturale , 
de dreptulu genţilor , de dreptulu publicu alu Românilor , 
(360 pagini), este compilat după volumul I din Rotteck, 
cu titlul Allgemeine Einleitung in das Vernunftrecht 2 ). 

Compilaţia merge în secolul trecut uneori mână în 
mână cu plagiatul. 

Compilaţia în filosofie, în ştiinţele pozitive sau în 
Drept are, de sigur, un sens peiorativ. Nu există acele 
circumstanţe atenuante din literatură, unde Moliere a 
utilizat banale teme din comedia delVarte sau din autorii 
satirici latini, din farsa spaniolă sau din literatura popu¬ 
lară medievală pentru a turna în alte tipare, nemuri¬ 
toare capodopere ale literaturii universale. In comediile 
de intrigă, în comediile de moravuri, în comediile de 
caracter sau în farsele moliereşti, ca şi în tragediile 

1) G. Bogdan-Duică: Viaţa şi ideile lui Simion Bărnuţiu , 1924, 

pp. 160—181. 

2 ) Rotteck, Lehrbuch des Vemunflrechts und der Staatswis - 
senschaften , 1847. Amănunte preţioase asupra lui Rotteck în 
.Rudolf Smend « Allgemeine Staatslehre » şi în iDie Staatsikeorien 
des 19. und 20, Jahrhunderts >), cursuri , Berlin, 1929 şi. 1930. . 

sau în idilele lui Shakespeare ori în Faust al lui Gcethe 
se pot urmări influenţe precise de texte şi izvoare clare. 
Operele lor nu pălesc prin aceste descoperiri. 

Se schimbă punctul de vedere al judecăţii şi al valo¬ 
rificării în ştiinţă sau în istoria ideilor, în cazul când 
izvorul depăşeşte creaţia originală, cum este cazul manua¬ 
lului de « Drept natural » al lui Bărnuţiu. 

Profesorul ieşan era un simplu compilator al lui 
Rotteck. Se ridică, însă, o întrebare prealabilă: folosirea 
juristului german s'a făcut la întâmplare? 

De ce a compilat Bărnuţiu tocmai pe Rotteck? x ) 

Nu prezenta oare Rotteck o doctrină înrudită cu 
aceea împrăştiată de Bărnuţiu în manifestele şi discur¬ 
surile sale politice? 

Studiul aprofundat al operei lui Rotteck şi al momen¬ 
tului istoric german 1840—1847 ne dă un răspuns mul¬ 
ţumitor la această perplexitate. 

Rotteck se încadrează în pleiada juriştilor germani ai 
epocei, cari luptau pentru căpătarea libertăţilor cetă¬ 
ţeneşti cu păstrarea şi armonizarea specificităţilor locale 
istorice. 


x ) Când a cunoscut Bărnuţiu opera lui Rotteck? Din corespon¬ 
denţa purtată cu nepotul său Ioan Maniu aflăm că Staaislexikonul 
lui Welcker şi Rotteck a fost expediat dela Viena în 1861 la Iaşi 
de către nepotul aflat la studii. Asupra altor cărţi şi asupra ra¬ 
porturilor cu nepotul său — student în Drept susţinut până la 
luarea doctoratului şi la obţinerea titlului de avocat de către 
Bărnuţiu — a se vedea lucrarea d-lui Dr. Coriolan Suciu , Co¬ 
respondenţa lui Ioan Maniu cu Simion Bărnuţiu , 1851—1864, 
Blaj, 1929, 470 pagini. Textul despre lexiconul lui Rotteck, pag. r 75), 

Similitudinea structurală dintre poziţia politică a 
universitarului german şi a ideologului român este 
evidentă, cu toate deosebirile geopolitice, care despart 
terenurile unde răsar cele două teze doctrinare. 

Ambii luptau împotriva unor uzurpări şi asupriri 
sociale şi politice. 

Problema «limitării forţei», a echilibrului, separării 
şi controlului reciproc al puterilor statale sunt leit - 
motive comune. 

Mijloacele pentru dobândirea acestor ţeluri sunt de 
natură juridică . Cu tot botezul focului revoluţionar dela 
1842 şi 1848 prin care a trecut intim Bărnuţiu, mijloa¬ 
cele sale de luptă se situiază pe planul dreptului şi se 
remarcă prin juridicitatea lor. 

Concepţia lui Rotteck de corectare a voinţei monar¬ 
hice, de atâtea ori şovăitoare şi imperfecte, printr'un 
sistem de reprezentare al poporului, care să lumineze 
şi să asiste pe monarh, era de natură să concorde cu 
nevoile locale ardeleneşti. . 

Nu este la Rotteck obişnuitul liberalism francez, răs¬ 
pândit şi în Germania. Reprezentanţa populară nu 
însemnează un corelat al drepturilor Omului şi ale 
cetăţeanului, ci un mijloc tehnic prin care se caută a se 
înlătura anumite desavantaje ale Monarhiei absolutiste. 

In concepţia iluminismului pur, cetăţeanul alege prin 
faptul, că este om. Deci, are un complement natural al 
existenţei sale. 

In opinia lui Rotteck-Bărnuţiu, dreptul de elecţiune 
(a alege şi a fi ales) nu mai este un rezultat al omului 
considerat în sine, ci un mijloc excelent de a îmbunătăţi 

un regim cu imperfecţiuni: principele dela conducere, 
împreună cu sfătuitorii săi, linguşitori şi neomenoşi, 
nu sunt în stare a vedea exact nevoile poporului şi chiar 
dacă le văd nu-i atrag atenţie asupra lor. Cu aceste 
considerente de tehnică juridică şi constituţională se 
motivează necesitatea unei Reprezentanţe pentru a 
asista pe monarh. 

In Transilvania, regimul monarhic era unica sursă 
dela care se putea spera oarecare dreptate. De aici 
prestigiul imens de care se bucura împăratul, atât în 
conştiinţa populară cât şi la intelectuali. 

Sistemul reprezentativ era o premiză — împrumutată 
în specificitatea ei dela Rotteck—în sistemul de 
gândire al lui Bărnuţiu, care teoretiza o serie de 
fapte şi situaţiuni din Ardeal, penibile pentru po¬ 
pulaţia românească, pentru a le indica un remediu 
politic. 

Monarhii habsburgi—în afară de Iosif II şi Leopold 
II — nu mai erau dispuşi, să ia sub înalta lor aripă 
protectoare în mod egal pe toţi supuşii. 

Mijlocul tehnic de a îndrepta inconvenientele acestui 
sistem era, evident, o Reprezentanţă populară. In cazul 
Transilvaniei: o dietă. 

împăraţii habsburgi, în mâinile cărora se găsea soarta 
Românilor aflaţi în conflict permanent cu naţiunile 
conlocuitoare şi privilegiate, nu şi-au împlinit datoria 
cu fidelitatea, arătată de Ardeleni, Cassei lor. 

Când Avram Iancu, nebun şi~~cerşetor, chemat să 
vadă încă odată pe împărat, a refuzat spunând: «ce ar 
putea să vorbească un nebun ca mine cu un mincinos 

ca el», era expresia desamăgirii în confienţa nemăr¬ 
ginită zadarnic acordată «drăguţului» dela Viena. 

Pentru a remedia aceste desamăgiri şi sincope ale 
principiului monarhic, Bărnuţiu luptă pentru o dietă. 

Punctul culminant al carierii politice a lui Bărnuţiu 
se află în activitatea depusă pentru organizarea mani¬ 
festării de pe Câmpia Libertăţii şi în discursul memo¬ 
rabil ţinut cu acest prilej. 

Consfătuirea premergătoare a marei Adunări naţio¬ 
nale dela Blaj (3 Mai 1848) a fost prezidată de Vacile 
Raţiu (1783—1870) 1 ). Acest Raţiu făcea parte din 
vestita familie Raţiu, nobili români, din care principii 
Ardeleni îşi alegeau de predilecţie solin-în diferitele 
misiuni diplomatice trimise în Moldova. Un Petru 
Raţiu a fost solul lui Ştefan Bathory pentru a cere aju¬ 
tor în 1575 Paşei din Moldova contra lui Gaspâr Bekes, 

Vasile Raţiu făcuse o parte din studiile elementare 
la călugării catolici piarişti, ca şi Simion Bărnuţiu, 
apoi studiase la Cluj şi Viena. 

Sufletul mişcării şi conducătorul dela 1848 a fost, 
însă, S. Bărnuţiu. 

★ 

* * 

Manifestele, întrunirile, serbările demonstrative şi 
adunările populare în genul celei de pe Câmpia Libertăţii, 
trebuesc înţelese nu numai în caracterul lor protestatar, 
ci ca operaţiuni prin care conştiinţa comunităţii de inte- 

1 ) Amănunte în monografia documentată a d-lui Ioan Geor- 
gesctii Dr. Ioan Raţiu, 1928 pag. 12. 

rese materiale şi sufleteşti lua socoteală de sine însăşi. 
O comunitate are o serie de simboluri prin care se arată 
şi se retrăieşte periodic contopirea şi solidaritatea ele¬ 
mentelor sale omogene. 

Filosofia pozitivistă sau vulgar-materialistă şi cultura 
veacului XIX, cu prelungiri multiple în vremea şi cultura 
contimporană, a pierdut înţelesul simbolului aflat dincolo 
de raţiune, în frământarea vieţii publice, dincolo de înţe¬ 
legerea săracă a cunoaşterii raţionale sau pozitiviste. 

Raţionalitatea simbolică, prin care ies eruptiv la iveală 
adevărurile şi aspiraţiunile tainice ale comunităţii (Gemein- 
schaft în opoziţie cu Gesellschaft după concepţia lui Ton- 
nies) 1 ) nu mai găseşte astăzi comprehensiunea necesară. 
Forme de viaţă esenţiale, incapabile de a intra în tipare 
raţionale, simbolurile îşi duc existenţa pe alt plan decât 
cel raţional. Uniunea dintre elementele conîponente ale 
unui organism social nu se face, însă, decât prin acest 
fluid subtil emanat de simboluri. 

Adunarea de pe Câmpia Libertăţii nu poate fi inter¬ 
pretată în sens pur politic, adică nu avem deaface exclu¬ 
siv cu o manifestare populară prin care se cer anumite 
îmbunătăţiri materiale şi c|teva drepturi politice. Sim¬ 
bolul ei depăşeşte aceste ţeluri imediate. 

Pe Câmpia Libertăţii, dela 3 Mai 1848, se înfăptuia 
integrarea intr'un organism unitar a vieţii publice arde¬ 
leneşti 2 ). Adunarea dela Blaj era un simbol şi o contri- 

x ) Ferdinand Tonnies: Gemeinschajt und Geseîlscha/t, ed. din 1923. 

2 ) Despre teoria integrării în Filosofia Dreptului şi Filosofia 
Statului a se vedea Rudolf Smend: Verfassung und Verfassungs - 
recht, 1928. 

buţie dinamică la formaţia naţionalităţii române din 
Transilvania. 

Adunarea dela Blaj a fost semnalul luptei pentru 
obţinerea anatomiei culturale şi începutul unei acţiuni 
politice. 

De ea se leagă amintiri puternice şi conţine până azi 
forţe latente, care pot deveni propulsive. 

In formule mnemotehnice, popoarele îşi concretizează 
pasiuni, speranţe şi caracteristici sufleteşti. 

Un complex al psihologiei colective ardeleneşti s'a 
identificat cu Câmpia Libertăţii. La cristalizarea senti¬ 
mentelor în jurul acestei formule integrative, Simion 
Bărnuţiu are o contribuţie hotărîtoare. 

Alegerea Blajului ca loc al Adunării naţionale dela 
3 Mai 1848 era binevenită din mai multe puncte de 
vedere. 

In primul rând, în Blaj se exprimau relaţiile oficiale cu 
Viena. Acolo se strângeau firele prin care Românii 
comunicau cu o formă de Stat, unde erau obligaţi să 
trăiască. Biserica unita a Blajului avea un punct comun 
esenţial cu Cassa de Austria: catolicismul. Habsburgii 
tindeau să ralieze pe Români la fidelitate pe fundamente 
religioase. 

Şcoalele înfiinţate sau îngăduite să funcţioneze de către 
Habsburgi — unde şi-a făcut educaţia între alţii şi Simion 
Bărnuţiu—purtau pecetea catolicismului. Ei însuşi fer¬ 
venţi catolici, Habsburgii şi Curtea lor, au priceput 
calităţile eminente de ordine şi ierarhie — deci, monar¬ 
hie ! — ale Bisericii papale. Intrarea Valahilor răsăriteni 
în cercul de influenţă al universalismului ordonator 

catolic era un mijloc de intimidare ale pretenţiilor 
maghiare de independenţă, plus asigurarea fidelităţii 
necondiţionate faţă de Coroană a unor minorităţi. 

Blajul era centrul acestor legături. 

In Blaj. era pentru Români ; Statul în embrion, aşa 
cum îl doreau; sub steaua Yienei, fără influenţa absor¬ 
bantă maghiară. In Blaj era cultura. Prin şcoalele lui 
devenise centru de polarizare şi de mândrie naţională. 
In Blaj se concretizau formele de intimidare ale Ungu¬ 
rilor şi începutul unei independenţe ardeleneşti. 

In rezumat, la Blaj se începuse integrarea în sens 
comunitor. 

Alegerea Blajului pentru marea Adunare populară 
dela 1848 de către Bărnuţiu, dovedeşte instinct infailibil. 
Când s'a păşit la Unirea cu Patria mumă în 1919, nu s'a 
mai ales Blajul habsburgofil, ci Alba-Iulia unde plana 
umbra lui Mihai-Viteazul. 

Data fixată pentru Adunarea de pe Câmpia Libertăţii 
făcea apel la simboluri şi la subconştientul popular: 
prima duminecă după Paşti, adică prima sărbătoare 
după înviere. 

învierea se pregătea pe aceste plaiuri. 

Vestitorul ei a fost Simion Bărnuţiu. 

Sociologic, personalitatea gânditorului primise o ple- 
nipotenţă politică. Nu mai era o personalitate oarecare, 
cu lumini şi umbre, cu scăderi şi culmi, ci ceva mai 
mult: un exponent l ) politic al unei minorităţi naţionale 


x ) Asupra distincţiei dintre personalitate şi exponent politic în 
teoria Statului vom reveni cu o lucrare separată. 

asuprite, care face apel la argumentele conştiinţei 
umane prin aducerea în faţa tribunalului istoric a tablei 
de valori de drept natural şi la însăşi judecata istorică, 
nu numai pentru naţiunea sa, ci pentru toate catego¬ 
riile omeneşti aflate într'o situaţie analogă. 

Simion Bărnuţiu a fost un om politic al Ardealului, 
care a avut cea mai adâncă influenţă asupra urmaşilor. 
Discursul său din Catedrala Blajului dela 1848 a fost 
un îndreptar ideologic pentru partidul naţional român 
şi o adevărată magna charta libertatum a Ardealului po¬ 
litic. Bărnuţiu ştiuse să dea expresie doleanţelor natu¬ 
rale ale unui popor, subjugat de altul, sub forma unei 
sistem juridic . 

Problema apărării grupului etnic, din care făcea parte, 
ameninţat de desnaţionalizare, n’a fost pusă pe planul 
unui raport de forţe , deşi în ultimă analiză la acest raport 
se reducea întreaga luptă. 

Simion Bărnuţiu a încercat sa iasă din planul obiş¬ 
nuit al forţei pentru a intra şi a transpune polemica 
dintre Unguri şi Români în domeniul Dreptului, punând 
faţă în faţă cele două sisteme de gândire politică şi sco¬ 
ţând în evidenţă preeminenţa Dreptului asupra Forţei 
oarbe. Deşi inspirat de problematica germană, Bărnuţiu 
a optat pentru o soluţie îndeobşte cunoscută ca o « so- 
- luţie romanică ». 

Cu ocazia desvăluirii bustului la Şimleul Silvaniei, 
d-1 Iuliu Maniu a remarcat just în discursul festiv 

11* 

pronunţat în calitatea de şef al guvernului, că Bărnuţiu 
a anticipat teoria wilsoniană a autodeterminării po¬ 
poarelor 1 ). 

Teoria wilsoniană este o concluzie necesară a con¬ 
cepţiei Statului-Lege şi a juridicităţii aplicate în vies¬ 
parul luptelor naţionale. Autodeterminarea popoarelor 
este încoronată cu opera de organizare a păcii prin me¬ 
toda tehnică a unei Societăţi a Naţiunilor. Ambele 
principii — autodeterminarea şi rezolvarea pacifică prin 
arbitraj a conflictelor interstatale — sunt culmi ale gân¬ 
dirii politice concretizate în noţiunea Statului-de-Drept. 

Acest Stat-de-Drept, opus Statului-Forţă sau Sta¬ 
tului monolitic, însemnează pluralism de interese, supuse 
unui cadru unitar de esenţă juridică. 


* 


★ 

* 


Care este viitorul doctrinei politice bărnuţiene pentru 
vieaţa noastră publică? 

Tradiţia ideilor lui Bărnuţiu se mai păstrează încă 
vie în sânul fostului partid naţional devenit « regnicolar » 
prin fuziunea cu partidul ţărănesc. 

In Vechiul Regat, noţiunea Statului-Lege şi a unui 
primat juridic nu s’a făcut până acum prin intermediul 
şi după pecetea acestui gânditor politic, ca în Ardeal. 
« Lupta constituţională » s’a dus înainte de războiu mai 
mult de către partidul conservator prin Petre Carp şi 


*) Vezi Discurs de Iuliu Maniu în «Adevărul», (8 Septemvrie 
1930). 

Titu Maiorescu, fapt care însemnează şi o stranie butadă 
istorică. 

După războiu, luptele pentru o democraţie constitu¬ 
ţională legalitară sau pentru practica unor cutume, care 
nu ţin socoteală de lege, nu s*au sfârşit. Sistemul de 
gândire sau autoritatea lui Bărnuţiu este rareori invocată. 

Se va continua această situaţie şi în viitor? 

Este greu de prevăzut. 

Ceea ce se poate_ afirma _cn_oarecare„siguranţă este 

poziţia centrală pe care Bărnuţiu o va ocupa întUo istorie 

a doctrinelor politice româneşti. 

In acest teoretician s'au reflectat cele două mari cu¬ 
rente spirituale, care corespundeau unor tendinţe ieşite 
din însăşi configuraţia economico-socială a Principa¬ 
telor Române şi a Ardealului în secolul XIX. 

Lupta lui Bărnuţiu a fost îndreptată spre o câştigare 
a autonomiei de către « majorităţile » române de dincolo 
de munţi, trataţi ca « minoritari » de a doua categorie, 
fără drepturi la cultură şi civilizaţie, de către clasa do¬ 
minantă a Ungariei. 

In limbă şi în cultură a văzut Bărnuţiu afirmaţia cea 
mai categorică a rezistenţei şi a capacităţii unui grup 
etnic. La persecuţia etnică maghiară, Bărnuţiu a orga¬ 
nizat rezistenţa etnică românească pe două căi: calea 
filologică şi pe calea culturii. Aceste căi trebuiau să 
ducă mai târziu la autonomia administrativă, la auto¬ 
nomia spirituală şi — eventual — la o autonomie poli¬ 
tică. 

Apelul la conştiinţa europeană s'a făcut prin scoa¬ 
terea în evidenţă a unui primat juridic. 

Intr^un curs litografiat 1 ) spune Bărnuţiu: 

«Nu e adevărat că reverenţia către lege ia voia şi 
bucuria omului spre bine. Din contră, cu cât respectăm 
Legea mai mult şi cu cât o urmăm cu mai multă con¬ 
stanţă, cu atât ne vine mai uşoară împlinirea şi cu atât 
avem mai multă voie şi bucurie spre binele care-1 în¬ 
făptuim ». 

Momentul istoric utilizat de teoreticianul român se 
caracteriza într'adevăr prin consolidarea fundamentelor 
de viaţă autonomă ale neamurilor într'o metafizică a 
« auto-determinărilor ». Dela această « auto-determinare » 
se aştepta un progres nelimitat şi o încetare a sfâşierilor 
dintre popoare. 

Testimoniul lăsat de Bărnuţiu în problema politică 
se poate rezuma astfel: «respect pentru etnic» şi «tole¬ 
ranţă din partea Statului pentru minorităţile naţionale ». 

Respectul pentru etnicitate presupune respectul re¬ 
ciproc al grupelor, când vin în contact înlăuntrul ace¬ 
luiaşi Stat. 

Exemplul dat de Bărnuţiu demonstrează peremtoriu 
că o politică dfe violentare a drepturilor minoritare nu 
are altă urmare decât strângerea tuturor claselor din 
naţiunea asuprită într'un bloc invincibil. 

Pulverizarea blocurilor minoritare şi integrarea lor cetă¬ 
ţenească înlăuntrul Statului nu se obţine decât prin largă 
toleranţă şi egală îndreptăţire, atât ca şansă economică, 
pe lângă şansa cultural-politică, garantate de dreptul 
ginţilor şi de o conştiinţă a civilizaţiei contimporane. 

*) Scientia virtuţii , curs litografiat, pag. 28. 

Simion Bărnuţiu a fost un tip uman, eminamente 
politic. Sunt nu numai oameni de tip politic sau apolitic, 
ci popoare întregi pot fi considerate cu vocaţie politică 
sau lipsite de această vocaţie, 

Poporul român a dovedit în secolul XIX şi XX ca¬ 
lităţi eminamente politice. Dintr'o risipire de aproape 
un mileniu şi jumătate în provincii cu ocârmuiri politice 
lipsite de unitate, a reuşit în foarte scurtă vreme să 
ajungă la conştiinţă politică de grad superior şi la im¬ 
presionante realizări. Poporul român s'a caracterizat în 
istoria sa printr'o largă toleranţă faţă de blocurile et¬ 
nice. Prin această atitudine sufletească a asimilat gru¬ 
puri compacte de Greci, Armeni, Ţigani, Sârbi, Evrei, 
Bulgari şi Săcui. 

Capacitatea de asimilare a unui neam este o dovadă 
de superioritate. 

Toleranţa este tactica cea mai adevărată şi cores¬ 
punde « specificului » românesc. 

Fraţi Români! 

Cine să nu se închine înaintea înălţimii omeneşti, când se uită 
la această adunare măreaţă, care face să salte de bucurie inima 
fiecărui Român bun şi insuflă respect şi spaimă celor ce nu vor 
libertatea oamenilor, şi urăsc pe Români! Cine va mai putea zice, 
că Românul nu doreşte o stare mai fericită, că pe el nu-1 mişcă 
nici versul cel dulce de libertate, nici chiar sentimentul de moarte, 
care i se prepară în adunările ungureşti? 

Ci, judecaţi, fraţilor! Oare dacă presimţesc rândunelele şi 
animalele, furtuna cea grea, şi dacă unii oameni îşi spun mai 
înainte chiar şi ora morţii: o gintă întreagă să nu presimtă peri¬ 
colul, ce o ameninţă, un popor întreg să stea nemişcat ca piatra, 
când îi bate ceasul fericirii, şi să tacă asemeni unui surdo-mut, 
când i se trage clopotul de moarte? Aceasta ar fi un lucru în 
contra naturii şi cu neputinţă; inima Românilor a bătut întot¬ 
deauna pentru libertate, şi iată că-i vedem şi acum cu multă 
bucurie cum s’au deşteptat, şi prin ce unire minunată s’au legat, 
că nu vor mai suferi să-i calce în picioare alte naţiuni; ei se adu¬ 
nară cu cugetul ca să-şi revendice drepturile pe cari le uzurpă 
Ungurii, Secuii şi Saşii de sute de ani, şi ca să-şi apere de pieirea 
viitoare acel drept, ce nu se poate înstrăina, de care Gotul nu 
cutează a se atinge, nici Hunul cel sălbatic, nici Turcul necre¬ 
dincios ; dar pe care acum Ungurii liberali ne-o spun în faţă că 
vor să-l ia astăzi în epoca frăţiei şi a libertăţii! 

Şi cine să nu se mişte acum, care popor să nu se aprinză de 
acest spirit dumnezeesc ce anunţă căderea supunerei la toate 

popoarele, renaşterea Europei prin libertate? Iată că şi Viena 
i se închină şi prea bunul nostru împărat împlini dorinţa poporului, 
dându-i constituţie la 25 ale lunii Aprilie. Câtă schimbare, ce 
bucurie! Acum nu mai e cenzură: a pierit prietena întunericului 
dinaintea razelor libertăţii, şi patroana despotismului s’a stins 
cu ruşine din împărăţie; de acum înainte nu va mai aştepta scrii¬ 
torul cu lunile şi cu anii întregi după oarecari foi, pe care le dedese 
în mâna unui omorîtor de minte omeneasca: nici poporului nu-i 
va mai fi oprit a se uita în cărţile dregătorilor, nici nu-i va mai 
fi păcat să descopere scăderile guvernelor celor stricătoare feri¬ 
cirii omeneşti; privilegiile şi monopolul vor cădea, după titluri 
numai secii vor mai umbla, legile şi judecăţile se vor face de aleşii 
popoarelor, dar nu întru ascuns, ci la vederea tutulor; mişcarea 
capitalei e mişcarea a toată împărăţia! 

Ştiţi ce schimbare se face şi în megieşă ţară ungurească de vreo 
două luni încoace. Astăzi nu mai sunt legate mâinele Ungurilor, 
cum credeau ei că erau legate mai înainte de guvernul din Viena. 
Ei au acum ministerul lor: numai persoana împăratului ca rege 
îi mai leagă de împărăţie. Asta însă nu-i împiedecă să sboare 
cu repeziciunea vulturului către ţinta dorinţilor ungureşti, către 
opera cea mare a maghiarizării tuturor popoarelor. Ei au publicat 
că vor să reverse bunătăţile constituţiunii peste toţi locuitorii 
ţării fără să mai caute la religiune sau la naţionalitate; toţi lo¬ 
cuitorii ţării, zic ei, vor avea voia şi iertarea să vorbească, să scrie, 
să se apere, şi să-şi descopere sentimentele în orice fel legiuit, 
adică cenzura nu va mai fi, şi va fi libertate de tipar pentru toţi. 
Miniştrii Ungariei nu vor guverna ţara numai după capul lor şi 
după plăcerea lor, cum fac miniştrii Statelor despotice, ci o vor 
guverna după legile pe cari le va pune ţara în dietă: şi dacă s’ar 
abate cu guvernarea dela legile şi dela scopurile ţării, atunci vor 
fi răspunzători, adică se vor trage în judecată, ca şi alţi răi, şi 
vor fi pedepsiţi după măsura relelor ce au făcut. Apoi dieta nu 
se va strânge numai atunci când va crede de cuviinţă principele, 
ci în fiecare an; şi la dietă nu vor trimite deputaţi numai nobilii 
şi oarecari oraşe şi sate ca până acum; în dietă nu vor şedea numai 
eonţii, baronii, prelaţii şi episcopii, ci se vor alege şi se vor tri- 

mete deputaţi toţi oamenii, cari vor avea calităţile cerute de lege; 
şi aceasta va ii aşa pentrucă de aici înainte .toţi oamenii vor fi 
cetăţeni liberi. Până acum numai boierii şi popii catolici erau 
liberi şi oarecare oraşe şi comunităţi, de unde urma că numai 
aceştia puteau trimite deputaţi. Tot din această cauză a libertăţii 
tutulor, de aici înainte greutăţile ţării le vor purta toţi oamenii, 
vor da dare toţi şi ostaşi, şi vor lua parte la făcutul căilor: de 
greutăţile acestea nu vor fi scutiţi nici domnii 1 , cum erau până 
acum. Se va ridica o Bancă Naţională pentru înaintarea, înlesnirea 
şi înflorirea industriei şi a comerţului în toate ramurile vieţii de 
Stat. Dar mai e încă un lucru minunat, de care chiar şi morţii 
vor sălta de bucurie în morminte, când se va înfiinţa şi pe pă¬ 
mântul Ardealului: acest lucru e ştergerea iobăgiei. Libertăţile 
acestea mari se vor scrie în cartea Constituţiunii pentru mai 
mare tărie, şi pe Constituţiune vor jura şi ostaşii. Afară de aceste 
lucruri minunate, ministerul a mai publicat încă un punct: uniunea 
Ardealului cu ţara Ungurească . Ce fierbere şi ce turbare a căşunat 
în ţară uniunea aceasta, nu mai e nevoie s’o mai spun, că o ştim 
cu toţii. Aceasta însă să ne-o însemnăm, că uniunea aceasta nu e 
nimic altceva decât contopirea pe care o doresc Ungurii de mult; 
adică Ungurii vor prin Uniune să şteargă deocamdată privilegiile 
Ardealului şi, împreună cu privilegiile, să stingă toate popoarele 
nemaghiare, ca să facă din toate numai o naţiune, care să se nu¬ 
mească Naţiunea cea mare şi tare ungurească. Ungurii leagă toate 
bunătăţile vieţii constituţionale de uniunea cu Ungaria; ei zic 
că în uniune se cuprind toate, şi că fără ea nu e cu putinţă nicio 
libertate. Şi acum uniunea aceasta e la uşă: ce să facem? 

Ca să-mi pot da părerea, cum să iasă odată neamul nostru 
din acest labirint, în care l-au băgat Ungurii de vreo nouă sute 
de ani încoace, încurcându-1 tot mai mult, vă rog, fraţilor, daţi-mi 
voie ca să expun mai întâiu pe scurt raporturile Românilor cu 
Ungurii, de când se află sub dominaţia ungurească. Eu, în adevăr, 
consider două popoare ca pe doi oameni! Precum doi oameni 
nu se pot ajuta unul pe altul, dacă nu-şi cunosc lipsurile, nici, 
nu se pot feri unii de alţii dacă nu-şi cunosc firea şi caracterele 
chiar aşa trebue să considerăm şi două popoare. Daţi-mi voie 

ca să arăt ce legătură este între naţionalitatea şi libertatea, cultura, 
chemare'a şi toată viaţa unui popor, ca de aci să cunoaştem ce 
să judecăm despre Uniune, şi ce să judecăm despre libertatea 
ce ne-o promit Ungurii drept preţ pentru naţionalitate. OI de v’ar 
face cuvântul meu, ca să simţiţi cei 944 de ani ai umilirii Româ¬ 
nilor,, aşa cum simte şerbul o zi de domnesc, în care a lucrat de 
dimineaţă până seara flămând, ars de soare şi bătut! O! de v’aţi 
înfiora de această amorţire lungă a naţiunii noastre, ca şi când 
ar fi căzut numai ieri, la râul Căpuşului, Domnul nostru Gelu! 
Atunci eu sper că, la lumina istoriei şi a libertăţii va pieri şi năluca 
uniunii, cum piere negura dinaintea soarelui, acea nălucă, ce ne 
ameninţă cu moartea naţională după o amorţire îndelungată. 
Iar experienţa de o mie de ani a părinţilor noştri, ne va arăta 
ce cere astăzi dela noi onoarea naţiunii române şi ne va învăţa, 
totdeodată, ce să facem ca să punem fundament sigur la fericirea 
neamului nostru pe viitor! 

« Senatus et populus Romanus beneficii et injuriae memor 
esse solet. Caeterum Boccho, quoniam paenitet, delicti gratiam 
facit, foedus et amiciţia dabentur cum merunit », (Salust. Jugurtha, 
cap. CIV) adică: « Senatul şi poporul Roman ţin minte facerea 
de bine şi nedreptatea; lui Bochus fiindcă îi pare rău, îi iartă 
fără de legea, legătura şi amiciţia i se vor da când le va merita »; 
cu aceste cuvinte răspund Romanii regelui Mauretaniei, când 
acesta cerea uniunea cu Romanii şi prietenia lor. Cam asemenea, 
mi se pare, s’ar cădea cu oarecare deosebire să răspunză şi Senatul 
şi poporul Daco-Român, când Ungurii chiamă la uniune pe Ro¬ 
mâni. Aşa e, Senatul şi poporul Daco-Român ţine şi el minte 
facerea de bine şi nedreptatea, chiar pe care cineva i-ar fi făcut-o 
cu o mie de ani înainte. Senatul şi poporul Daco-Român ţine minte, 
cum a intrat ungurul Tuhutum în patria noastră mai întâiu ca o 
vulpe, după aceia ca barbar cu războiu, fără ca Românii să-i dat fi 
vreun prilej de războiu; ţine minte, cum a căzut Domnul Româ¬ 
nilor după o luptă sângeroasă şi cum Ungurii au legat alianţa 
de pace prin jurământ, pe care Ungurii l-au călcat de multe sute 
de ani. Senatul şi poporul Daco-Român ţine minte, cum Ungurii 
au luat pământul Romanilor din Temeş şi dintre Mureş şi Tisa. 

Senatul şi poporul Daco-Român n’a uitat că numai dela năvălirea 
Ungurilor se trag toate relele, pe cari le sufăr Ardelenii de 
o mie de ani; de aci se trag şi suferinţele Românilor dintre 
Times, dintre Mureş şi Tisa, dela descălicarea Ungurilor pe pă¬ 
mântul Daciei până în ziua de astăzi! Senatul şi poporul Daco- 
Român ţin minte că Ungurii şi pe atunci făureau lanţuri pentru 
Români, când aceştia îşi vărsau sângele pe şesurile Moldovei 
şi ale României în luptele cu Turcii, cei mai neîmpăcaţi duşmani 
ai naţiunii ungureşti; şi acuma iară urzesc plan nou ca să-i cuce¬ 
rească. 

Insă câtă mirare trebue să ne cuprindă, fraţilor, când istoria 
ne arată că Ungurii nu erau atât de sălbatici când veneau asupra 
pământului Românilor, decât cum s’au făcut după aceea, mai 
târziu; cum că ei, putem zice, sunt mai barbari astăzi decât cu o 
mie de ani înainte! Căci ei, după ce câştigară bătaia, nici măcar 
nu-i constrâng pe Români ca să-l cunoască domn pe Tuhutum, 
ci Românii şi-l aleseră Domn de bună voie în locul domnului lor 
celui căzut; ei nu le iau nici pământul, nici drepturile politice; 
nu-i constrâng la datine barbare. Ba din contra, Ungurii chiar 
se fac creştini după legea bisericii răsăritului, de care se ţinea toată 
biserica Românilor; ei fac legătură de pace cu Românii, în dieta 
ţării şi judecând împreună asupra lucrurilor pământului. Românii 
locuesc pe acest timp în districtele lor româneşti nesupăraţi de 
nimeni, pentrucă Ungurii niciodată n’au ocupat ţara, peste care 
îşi arogă domnia, ei au fost totdeauna mai puţin la număr, şi 
nici nu le trecea prin cap ca să persecute naţionalităţile celelalte. 
Ba încă Ştefan, cel dintâiu rege al Ungurilor, zice că: regnum 
unius linguae imbecille est. Atât erau de toleranţi Ungurii pe acele 
timpuri! Păcat însă, că această purtare blândă a Ungurilor nu 
ţine mai mult decât cam pană pe la 1291. De aci încoace, ei încep 
a fi tot mai tiranici atât cu poporul, cât şi către alte naţiuni, 
încât, pe la anul 1437, poporul nu mai poate suferi batjocurile 
nobililor Unguri, de aceea alergă la arme, ca să impună cu putere 
respectul cu care-i erau datori domnii pământeşti; şi, într’adevăr, 
putea să creadă cineva că nobilii unguri vor cugeta cum să îm¬ 
pace inimile nemulţumite prin ridicarea relelor apăsătoare? Ei 

însă lucrară din contra, căci făcură sfat între dânşii, ca să stâr¬ 
pească pe popor, iar nu cauzele răului. Mijlocul cel mai bun pentru 
acest scop îl aflară mai marii Ungurilor în uniunea celor trei na¬ 
ţiuni : a nobililor dimpreună cu Secuii şi Saşii. Când s’ar fi unit 
Tătarii cu Turcii asupra Românilor, şi ar fi mai chemat la acea 
uniune şi pe un popor mâncător de oameni, n’ar trebui să ne 
mirăm; dar când vedem că se unesc astfel floarea unei naţiuni 
creştine asupra unui popor creştin, care o nutreşte în pace şi o 
apără în războiu; de aceasta ne mirăm. Nimeni nu poate să ne 
spună relele ce s’au vărsat din această fântână înveninată, peste 
tot poporul şi în parte peste naţiunea română. Durerile lor, noi 
numai atunci le-am putea cunoaşte, când s’ar scula Romanii 
din morminte cu lacrimile pe faţă pe care le-a stors uniunea celor 
trei naţiuni dela anul 1437 până acum. Ajunge ca Uniunea aceasta 
n’a fost decât o conspiraţiune în contra poporului, care face şi 
aşteaptă legi şi instituţiuni vrăşmaşe libertăţii lui, şi priveghează 
cu ochi neadormiţi ca să nu i se mai roadă lanţurile servituţii. 

încă nu se născuse Verboczi pe lume, şi uniunea celor trei na¬ 
ţiuni înflorea; nobilii cei mai mari dimpreună cu Secuii şi cu Saşii 
jurau mai în fiecare an că nu vor suferi niciodată, ca poporul să 
ajungă la drepturi egale în ţară. După ce văzu lumina zilei acest 
advocat al tiraniei, care n’ar fi trebuit să iasă niciodată din iad, 
cele trei naţiuni îndată îl cuprinseră cu braţele deschise şi sărutară 
legile lui ca evanghelia dreptăţii pe pământ; dar poporul se îm¬ 
brăcă în jale, căci « Tripartitul » pentru popor nu e evanghelie 
de bucurie, ci îngerul morţii celei mai ruşinoase în jugul aristo¬ 
craţilor. 

a Decretul Tripartit »— aşa se chiamă cartea legilor scrisă de 
Ştefan Verbdczi — dintr’o parte nimiceşte personalitatea poporului 
făcându-1 şerb domnilor pentru totdeauna, iară pe de altă parte 
îi răpeşte mijlocirea de a-şi câştiga cele de trebuinţă pentru traiul 
vieţii « Decretul Tripartitului », pag. 3, tit. 30, § 7), astfel îi stoarce 
toate puterile, ca să nu mai poată ieşi din servitute. Pe popor îl 
împarte în nobili şi ţărani. Nobililor le dă drepturi şi putere ne¬ 
mărginită peste popor, fără de nicio îndatorire către acesta, iară 
datoriile le pune pe toate în spinarea poporului; pe el îl desbracă 

de drepturile omeneşti şi îi lua toată puterea de a se apăra în contra 
cruzimii domneşti, zicând că ţăranul nu se poate judeca cu cel 
nobil nicidecum (Decretul Tripartitului, pag. 3, tit. 31). Popo¬ 
rului nu-i este îngăduit a-şi alege judecători şi alţi dregători, 
cum aleg nobilii: judecătorul lui e domnul său, care îl munceşte 
toată ziua. Acesta lucrează cu el după plăcerea sa, fiindcă nu-i 
nimenea să-l apere şi pe dânsul; la comitat apoi îl judecă tot 
domni pământeşti, şi tot aşa mai în sus sunt puşi asupra lui; 
pretutindeni tot judecători cari sunt juraţi a nu-i îngădui să se 
ridice din pulbere vreodată. Pentru popor nu vorbeşte nimeni 
nicăieri, căci el nici nu exista ca popor. In adunările provinciale 
şi în cele de ţară, nobilii nu vorbesc de popor ci numai de « oamenii 
lor (az eu embereim). Poporul, de aceea, e condamnat prin lege 
că, sau să sufere orice nedreptate i-ar face domnii, sau să-şi răz¬ 
bune asupra lor cu cruzime când poate. Pentr^ ca acest popor 
nefericit să nu poată scăpa nici într’un chip de furia domnilor, 
legea l-a legat de glie (glebae adscripsit) (Decretul Tripartitului, 
pag. 3, tit. 25, § 2), şi prin această măsură au fost asiguraţi domnii 
ca să poată face ce vor voi cu poporul, fiind convinşi că nimenea 
nu va cuteza să-i dea loc de scăpare, când va cădea în fără de legea 
de a-şi părăsi locul domnului său. Nu se mulţumeşte legea numai 
cu faptul că-1 lega de locul domnului său, dar afară de aceasta 
îl supune domnilor pământeşti să fie iobag absolut, pentru vecii 
vecilor, ca să nu mai aibă nicio rază de speranţă că vor scăpa 
cumva vreodată din jug nici măcar nepoţii şi strănepoţii lor. 
(Decretul Tripartitului, pag. 3, tit. 25, § 2). 

Pe legi de acestea şi-au întemeiat Ungurii constituţiunea lor 
cea faimoasă, ocrotirea privilegiilor sale, pe ruinele libertăţii 
poporului. In puterea constituţiunii ungureşti, numai nobilimea, 
cu popii cei mari, şi cu oarecare oraşe rău reprezentate, au dreptul 
de a pune legi; poporul e exclus cu totul: el e dator numai cu ascul¬ 
tarea oarbă, cu supunerea pasivă. Nu se afla nicio instituţiune re^ 
în dreptul roman şi în legile barbarilor, pe care să n’o fi luat Ungurii 
în constituţiunea lor; ordinaţiunile şi decretele regilor ungureşti 
sunt documentele barbariei celei mai de jos. Această constituţiune 
ungurească, egoistă şi inamică libertăţii poporului, nimiceşte 

industria şi comerţul, stinge artele şi ştiinţele; şcoalele care au 
dăinuit pânft acum \n tot ţinutul Coroanei ungureşti, n’au fost 
decât cuiburi de neştiinţă şi de despotism aristocratic, în care 
s’au crescut impilatorii de popor. Şupt această constituţiune 
s’a stins cu încetul şi religiunea creştină a dragostei frăţeşti; 
ba, dacă compară cineva legile ce răpesc proprietatea poporului, 
dacă compară servitutea, care jncft dş\inueşte cu puterea lingu¬ 
rilor, când au venit ca barbari în acest pftm|jnt, află, că religiunea 
creştină n’a contribuit cu nimic la îmblânzirea sftlbfttftciei aristoi 
cratice; din contră, ei îndată ce se făcură creştini, începură a-i 
supune la servitute şi pe lingurii lor, cari, fiind păgâni, erau liberi. 
Nu afli la linguri niciun Ambroziu, niciun Crisostom, care sft 
apere proprietatea poporului şi a văduvelor în contra împăraţilor 
şi a aristocraţilor; din contra, episcopii şi prelaţii ungureşti sunt 
membri în dietă împreună cu aristocraţii, depun legi asupra popoi 
rului, ţin judecăţi domneşti ca ceilalţi aristocraţi, şi cu dreapta 
dau binecuvântarea poporului, iar cu stânga îl bat ca domni 
pământeşti. Cine nu ştie că curţile episcopilor catolici sunt locuri 
privilegiate de tortură? Cine msă ar cuteza să zică nnele purtări 
ca aceste ale lor ar fi lucruri nelegiuite, când toate sunt bine în B 
temeiate pe constituţiune, pe « Tripartit », pe uz de sute de ani, 
pe privilegii, pe diplomate regeşti şi împărăteşti? 

VerbQczi enumeră şi neamurile pe cari le fulgeră cu anatema 
iobăgiei eterne şi a acestui despotism înfricoşat; el zice că unii 
sunt linguri, Şaşi, (germani, Bohemi şi Şlavi de legea creştină, 
alţii sunt Români, Ruteni, Şârbi, Bulgari de rătăcirea (grecilor, 
etc. Dar fie de ajuns aceste trăsături, ca să cunoască ce este ser " 
vitutea şi acei ce nu i-au purtat niciodată greutăţile, ca să ştie 
toţi cum se fac legile şi fărădelegile cele mai mari, când sunt apărate 
de legi; cum dreptul unguresc calcă î* 1 picioare pe o mulţime de 
neamuri, cum le desbracă de demnitate omenească, cum r ăP e ? te 
toate mijloacele de cultură Şi de apărare, cum dă toate bunătăţile 
şi onorurile ţării, aristocraţilor; iar pe popor îl încarcă cu g reut ftţi 
şiil dă legat în mâinele aristocraţilor, ca pe o vită! 

Şă ne întoarcem acum dela aceste legi şi instituţiuni de jale 
pentru popor şi de ruşine veşnică P en tru aristocraţia ungurească, 

să ne întoarcem către acel mormânt, ce se numeşte « Aprobate » 
şi «Compilate », în care zace naţiunea noastră din Ardeal; să 
culegem câteva flori galbene din florile morţilor cari cresc pe acest 
mormânt înfiorător, ca să le dăm Românilor ce vreau să vândă 
limba şi naţionalitatea română pentru bunătăţile uniunii ungu¬ 
reşti, să şi-le pună cocardă la piepturi întru aducerea aminte că 
au conlucrat la îngroparea naţiunii lor însăşi. Intr’un loc «Apro¬ 
batele » declară naţiunea română scoasă din numărul statelor 
ţării cu aceste cuvinte: «cu toate că naţiunea română în patria 
asta nici nu s’a numărat între staturi, nici religiunea ei nu e una 
dintre religiunile primite, totuşi până când vor mai fi îngăduiţi 
pentru, folosul ţârii, statul bisericii române să se ţină de aceasta. 
« Intr’alt loc zice: « cu toate că naţiunea română s } a admis în patria 
aceasta pentru binele public, totuşi neluând aminte de starea sa cea 
de jos ...» Intr’alt loc zice că pe Români îi sufăr în ţară, numai 
cât timp le va plăcea principilor şi locuitorilor, Ungurilor, Secuilor 
şi Saşilor: «cei ce se ţin de secta Românilor sau Grecilor, cari 
în timpul prezent se sufăr, cât timp va plăcea principilor şi locuitorilor 
ţării»; şi iarăşi: «fiindcă nici religiunea naţiunii române nu e 
încă dinfre cele patru religiuni primite ». In urma acestor legi 
mai adaug numai că legile acestea, după care se guverna Ardealul 
şi astăzi, s’au întărit la Stăruinţa celor trei naţiuni şi după venirea 
Ardealului subt domnirea casei austriace prin aşa numita diplomă 
Leopoldină şi Românii fură înlăturaţi din nou dela toate dregă- 
toriile, fiind declaraţi nedestoinici numai pentrucă sunt Români, 
cu aceste cuvinte: « la toate dregătoriile, cari sunt de trebuinţă 
spre administrarea poliţiei, dreptăţii economiei, ne vom folosi cu 
indigenii transilvani, adică cu Ungurii, Secuii şi Saşii fără de nicio 
deosebire de religiune, şi, de câte ori se va întâmpla să fie vreo 
dregătorie vacantă, niciodată naţiunile cele străine, nu vor pre¬ 
cumpăni nici acele, pe cari ei, dimpreună cu noi le numără între 
străini şi nedestoinice să execute dregătorii. 

Iată anatema înfricoşată asupra unei naţiuni întregi. Ci, mai 
înainte de a desluşi cum a pătruns acest fulger prin toate clasele 
naţiunii române, — nu pot să nu observ, că Ungurii nu se mul¬ 
ţumesc numai cu faptul că lipsesc de libertate naţiunea română, 

ci mai o şi calomniază, zicând chiar prin organul legislativ că 
e o naţiune de jos, şi asta o zic numai despre Români, cu toate 
că se poate zice pe aceste timpuri şi de Unguri, precum şi de alte 
naţiuni (pag. 60) cari gem sub aceste legi draconice. Pe aceste 
timpuri barbare, nu se poate lăuda cu cultura sa nicio naţiune 
de sub Coroana Ungariei. Nu se poate lăuda nici cu cultura aristo¬ 
craţilor, care sta doar în faptul că se nutreau şi se îmbrăcau mai 
bine decât poporul şi erau deprinşi mai bine cu măestria de a 
împila poporul; nici cu cultura poporului, pentrucă poporul era 
desbrăcat de libertate care e condiţiunea cea dintâiu a oricărei 
culturi omeneşti. Dacă cumva se alegea nişte bărbaţi din vreo 
naţiune, cum au fost Corvinii, cum a fost Mihai Viteazul, Ştefan 
cel Mare, şi alţi Români de cari s’au mirat şi parte s’au temut 
contimporanii, se miră şi se va mira toată posteritatea, — cu 
unii ca aceştia s’a putut mândri pe drept naţiunea care i-a născut, 
cum se poate mândri fiecare mamă cu fii săi cei înţelepţi. Cum 
poate însă să defaime cineva pe o mamă nobilă ca aceasta, fără 
să cadă însuşi în judecata lumii, ca un calomniator fără de ruşine? 

După această observaţiune, mă întorc la influenţa legilor ungu¬ 
reşti asupra întregii naţiuni române, asupra tuturor claselor ei. 
Mai întâiu legea se apucă de izbeşte în genere întreaga naţiune 
pentru ca, fiind peste tot rănită, să nu rămâie sănătos niciun 
membru; apoi se apucă de biserică şi de preoţi: pe biserică o 
declară numai tolerată, pe preoţi îi supune la toate greutăţile 
şi, lipsindu-i de orice ajutor, numai dela preoţii români pretinde 
servicii pentru Stat, fără salariu şi cinste. Cer ca la orice bănuială 
să-i prindă ca pe nişte tâlhari şi hoţi, căci ştia legea că nu-i va 
apăra nimeni, fiind oprită naţiunea prin lege, ca să n’aibă dre¬ 
gători din sânul său. Asupra Arhiepiscopului Românilor dă putere 
fiecărui ca să-l cerce la fumul său. Din aceste şi alte măsuri asupra 
bisericii şi a preoţilor Tomâni au curs râuri de lacrimi peste toată 
naţiunea, şi încă curg. Dacă se mai află vreo rază de lumină în 
preoţimea Românilor şi printr’însa în naţiune până la finitul 
secolului al XVII-lea, acesta au s’o mulţumească Românii, Tur¬ 
cilor care le mai da de lucru Ungurilor de nu-şi puteau executa 
după inima lor legile în contra Românilor. Şi, fiind deschisă co- 

municaţiunea Românilor de dincoace cu cei de dincolo de munţi, 
Ardelenii învăţau în România, unde se hirotoniseau şi Arhie¬ 
piscopii noştri; Maramureşanii şi Selăgianii, şi ceilalţi Români 
vecini cu Moldova, învăţau în Moldova până ce s*a tăiat comuni¬ 
caţia odată cu încetarea războaielor turceşti, şi prin alte împre¬ 
jurări. 

Mădularul tăistt din trup nu mai poate trăi, şi trupul, tăindui-se 
vreun mădular, pătimeşte, chiar dacă nu piere. A cest SC0 P l" au 
avut ţfngurii, dându-şi silinţa să despartă nobilimea română de 
trupul naţional. Cu cărţile de innobilar au vărsat în inima nobililor 
Români semeţia, să se creadă cum că sunt ţTnguri, neam mai 
ales decât neamul Românilor, iar la fraţii lor să caute cu dispreţ, 
şi când intr^ în biserică, să stea la o parte de ei. Pe lângă aceasta, 
lingurii aveau grija ca nu cumva nobilii Românilor să ia vreo 
dregătorie însemnată să câştige posesiuni mai mari prin dona- 
ţiune împărătească, oripât de folositori ar fi fost patriei, ca nu 
cumva astfel să dobândească vreo putere mai însemnată caise 
ia-r fi îndemnat sa pună temelie unei aristocraţii române. In secolul 
trecut numai Meheş a ajuns Consilier de Curte, şi, în secolul 
prezent, Al es i u Nopcia, cancelar: cu Meheş s’a încheiat secolul 
trecut, cu Nopcia se va încheia poate secolul prezent. Dar şi aceste 
minuni nu s’au făcut decât numai după ce unii ca aceştia s’au 
lepădat de biserică, prin urmare şi de naţiunea română, şi au trecut 
la catolicism şi la naţionalitatea ungurească. In Comitatele ungu¬ 
reşti, nobilii Români nu pot ajunge la dregătorii, cu toate că 
cea mai mare parte a nobilimii e română. In Comitate un dregător 
român e raritate, şi numai câte unul se naşte într’un secol, ca 
geniile t In pământul Făgăraşului toată nobilimea e românească, 
iar dregătorii sunt secui, afară de câte un Copăcianu, sau Boeru. 
Numai în cetatea de Piatră şi în Maramureş, care se ţineau mai 
înainte de A r deal, sunt mai mulţi dregători Români, cari se ţin 
încft de biserica naţională, dar pe aceştia îi privileghiază lingurii 
cu o mie de ochj şi se lucreaz^ în tot modul a-i unguri, cum i-au 
ungurit pe Zeicanii, (Joleştii, Păgâneştii, etc,, din Haţeg, ca s^ 
aibă prin cine să stoarcă pe popor şi să-i ţină în întuneric pe no¬ 
bilii Români din acea ţară, dacă nu pot să-i ungureasc^, 

Onoarea nobilimii române e subordonată peste tot locul semeţiei 
ungureşti; nobilii Români, la adunările provinciale, stau numai 
pe afară: la masa verde numai Ungurii au vorbă şi intrare ca să 
proiecteze legi şi măsuri în contra Românilor. Legile ungureşti 
pe nobilii Români nici nu-i numesc pe numele naţiunii lor, ci 
numai « azon sectari lev& atydnkfiai » adică « fraţii noştri de secta 
aceea » însă care e această sectă? Fără îndoinţă cea condamnată 
de Aprobate. Iată în ce stă frăţia Ungurilor, că şi credinţa şi chiar 
pe Dumnezeul fratelui său îl declară numai tolerat, ca unul cecre de 
în Dumnezeul tuturor neamurilor, nu în Dumnezeul Ungurilor. 

Sub nişte astfel de răi auguri nobilimea română nu va ajunge 
niciodată la valoarea ce i se cade în-Stat, pentrucă valoarea fără 
cultură, cultura fără de libertate, şi libertatea fără de existenţă 
şi onoare naţională nu e cu putinţă. Insă nobilii Români au în¬ 
ceput a se pătrunde de sentimentul gradului umilit ce^l au în ra¬ 
port cu Ungurii, căci sentimentul de onoare, deşi se asupreşte 
până la un timp, nu se stinge. Când va cunoaşte oare acest ram 
nobil al naţiunii noastre că ramul, numai fiind în legătură cu 
arborele, înverzeşte; dar că, deşpicându-se de către arbore, nu 
mai înfloreşte? 

Dacă această anatemă politică izbeşte şi pe preoţii româneşti, 
de cari tot mai aveau frică Ungurii că le vor răspunde cu anatema 
preoţească, aşa încât trebuiau să se apere prin lege de ei (az oldh 
popdk ne afuriszdljankl) ; dacă-i bate bruma constituţiunii ungu¬ 
reşti chiar şi pe nobilii Români, cari au drepturi asemenea cu 
Ungurii aristocraţi, — ce vor face oare aceşti aristocraţi cu poporul, 
pe care nicio lege nu-1 apără după ce l-a desbrăcat de demnitatea 
personală şi de proprietate însăşi legea care ar avea datoria să-l 
apere? Iată, că după ce-i scot pe iobagi — aşa se cbiamă acum 
poporul serbit — la sapă, la seceră, sau la alte lucruri, ii pun 
coardă şi, de aci în Vesa, spânii şi judecătorii domneşti îi mână 
cu alunul dindărăt de se înalţă pulberea în urma lor ca în urma 
carelor ce fug pe drumul ţării. Când e bărbatul la căratul de grâu, 
de fân, de vin domnesc, atunci femeia e în curte la cernut, la dres, 
la scos de cânepă, la tors: casa ţăranului e rămasă numai în grija 
pruncului din leagăn. Când e timpul frumos, ţăranul lucrează la 

domni, iar când plouă şi vine la lucrul său, atunci i se scrie ziua 
numai jumătate. Când a finit lucrul domnului, în deşert îşi aruncă 
şi el sămânţa în pământ, pentrucă acum a trecut timpul semănă¬ 
turii. Când vine dela domni acasă, atunci îl mână la drum şi la 
Comitat şi la poştă; când să mai facă atunci şi claca popii, că 
nici fără popă nu poate rămâne? Cine să mai aibă inimă să mai 
pună pomi şi să planteze vii, fiind astfel îngreunat? Cine s’ar 
îndemna să înfrumuseţeze pământul că grădini, când ştie că 
numai aţâţă pofta domnului său, ca să i le ia cu putere când va 
vrea? Să trecem peste ruşfeturile cele multe: găinile Crăciunului, 
mielul Paştilor, puii şi ouăle şi oalele de unt şi zeciuelile; să trecem 
cu vederea vacile cele grase şi pieile de vulpe, pe cari mai înainte 
le dau popii românesc. Dacă nu-şi poate închipui cineva greută¬ 
ţile, pe care le sufereau Iudeii pe vremuri dela Faraon în Egipet, 
să se uite la Faraonii din Ardeal, cum nu se mai mulţumesc acum 
cu ziua de lucru, ci dau cu ruptul clăile, de e silit ţăranul a face 
ziua din noapte, şi a lucra cu toată casa sa, ca să poată împlini 
numărul cel peste măsură; sunt şi aristocraţi cari îi bagă în jug 
pe oameni şi grăpează cu ei! 

Cum au trecut atâţia secoli peste Unguri, fără să ridice greută¬ 
ţile acestea de pe umerii poporului! Dar ce vorbesc eu de ridicare, 
oare nu-i văzurăm cum chiar în dieta din urmă se întreceau să-i 
răpească poporului, cu Urbariu nou, şi proprietatea pe care o are? 
In Germania începe a se şterge servitutea încă de pe la anul 1688; 
în Prusia proprietatea ţăranilor se scoate de sub domnesc pe la 
începutul acestui secol; Ungurii însă i-ar vinde şi astăzi pe oameni, 
dacă n’ar fi fost Iosef II. Nici măcar de ştergerea activităţii n'a 
vorbit niciun Ungur în vreo dietă din Ardeal până la baronul 
Dionisiu Kemâny, ci şi acesta părăsi dieta cu inima frântă de 
durere, căci nu putu să scoată nimic la cale în contra mulţimii 
domnilor pământeşti. Schimbarea, pe care o proiecta dieta ungu¬ 
rească pe la anul 1832, era să vândă de a doua oară pe popor 
la domnii pământeşti, iar ştergerea servituţii aceasta de astăzi 
o înveninează cu uciderea naţionalităţii! 

Cu toate acestea, Ungurii nu se credeau asiguraţi de ajuns 
din partea Românilor numai cu uniunile încheiate până acum, 

pentrucă cea dela Asculeu fusese prea liberală pentru Români. 
Uniunea celor trei naţiuni numai pe nobilii cei mai de frunte ai 
Românilor îi atrăsese în complot, iar cealaltă nobilime română 
era legată de naţiunea şi biserica română cum este astăzi. Deci, 
după intrarea reformei în Ardeal, Ungurii lucrară mult până ce 
traseră pe Români într’o uniune religioasă cu dânşii, de ţinură 
cu Uniţii, mai bine de o sută de ani, iar cu Reformaţii sau Cal¬ 
vinii aproape două sute de ani. Mult avură să sufere Românii 
dela Unguri pe acel timp şi mulţi români de frunte se lepădară 
atunci de legea şi limba părintească şi se făcură Uniţi, Calvini 
şi Unguri. Pe aceste timpuri, Ungurii trimeteau pe la Români 
cercetători din casă în casă, şi la care Români nu afla oala la 
foc, pe acela îl pedepsea; pe acest timp ei făceau pe popii români 
să ierneze câini domnilor, *şi protopopii purtau pe umeri pe inten¬ 
dentul superior calvinesc ; cărţile bisericeşti se traduceau din limba 
slavonă în cea română, şi le făceau Românilor şi alte cărţi în 
limba română cu dogme reformate ca să-i poată unguri mai uşor. 
Aceasta avu însă urmarea fericită pentru Români, fără voia 
Ungurilor, că se scoase limba slavonă din biserica română, şi 
intră în locu-i cea naţională. Ce minune, că Românii, chiar expro¬ 
priaţi de Aprobate şi atât de greu asupriţi, îşi ţin încă şi pe aceste 
timpuri puterea judecătorească în judeţele protopopeşti, şi puterea 
legislativă în Sinod! Dovadă, că au avut odată existenţă şi o 
viaţă naţională. Fie ca şi încercările de astăzi ale Ungurilor să se 
frângă de credinţa Românilor către naţionalitatea lor, de băr¬ 
băţia lor! 

Către finitul secolului al XVII-lea, calamităţile Românilor 
întrec orice măsură. Poporul se dăhulase de jugul cel greu, şi 
nici nobilimea română n’avea mai niciun folos de pe urma privi¬ 
legiului nobilităţii, căci aristocraţii cei mari o despoaie de pro¬ 
prietate cu puterea, o asupresc şi o batjocoresc, şi nobilii români, 
neştiind ungureşte şi neavând apărători aleşi din mijlocul lor, 
nici în Dietă, nici în Comitate, Scaune şi Magistrate, nîci la Curtea 
Principilor pe nimeni, nicăieri nu se pot apăra. Românii or nu 
le era iertat a umbla la şcoală, fiind şerbi şi legaţi de pământ; 
abia unii se puteau răscumpărau pentru ca să se facă preoţi, dar, 

şi ca preoţi, n’aveau nicio prerogativă, ca să fie scutiţi de ana¬ 
tema Aprobatelor. Iertarea zecimilor de sub Principele Bethlen 
şi alţii, deşi-i uşura puţin, nu-i putea însă apăra de batjocurile 
mai marilor Unguri; în Ajud, nu-i era îngăduit niciunui preot ro¬ 
mânesc a intra să boteze şi să îngroape. Se zice că doi preoţi Ro¬ 
mâni, pe când duceau la câmp porcii domnilor, fură întâmpinaţi 
de Arhiepiscopul Teofil. Acei preoţi, văzând că e arhiepiscopul, 
căzură în genunchi şi lăcrimând strigară: «Sfinţia ta! ajută-ne, 
că pierim! » Dar cum putea să le ajute, când principii reformaţi 
îl sileau chiar pe Arhiepiscopul Românilor să boteze căţei în loc 
de prunci şi, dacă nu voia, îl băteau cu toiage şi cu vână de bou, 
cum a făcut cu Arhiepiscopul Sava? O timpuri barbare! O tiranii 
neauzite! pieriţi din istorie, stingeţi-vă din memoria oamenilor, 
ca să nu mai creadă viitorimea că familia omenească ar putea 
degenera până la asemenea sălbătecii! Să vedem însă atunci 
cum, din aceste catastrofe, se desfăşură un nou raport între Ro¬ 
mâni şi Unguri. 

Pe când Românii se luptau cu calamităţile acestea, Ungurii 
catolici ardeleni scăpătaseră şi ei foarte tare şi scăzuseră în număr 
sub domnia principilor reformaţi; nu puteau scoate nimic la cale, 
nici în diete, nici aiurea, în favoarea catolicilor. Deci ei se folosiră 
de împrejurarea cea priincioasă, în care se aflau acum sub domnia 
casei de Austria şi chemară pe Români la o nouă unire, făgă- 
duindu-le toate drepturile privilegiate şi bunătăţile bisericii ca¬ 
tolice, dacă vor părăsi catolicismul sau ortodoxia bisericii răsă¬ 
ritene şi vor îmbrăţişa catolicismul bisericii apusene. Românii, 
ca să scape de batjocurile cele multe, se plecară de primiră această 
uniune cu Ungurii — zic într’adins cu Ungurii , nu cu Roma , 
pentrucă nici credinţa catolică nici uşurarea Românilor nu era 
scopul Ungurilor, ci toate erau numai nişte împrejurări favo¬ 
rabile de care Ungurii se bucurau şi se foloseau, ca şi de împre¬ 
jurarea domnirii austriace, ca să-i poată atrage pe Români în 
partea lor. Că nici nu-i durea de sufletele Românilor, nici nu 
le dorea fericirea, ci le păsa numai de faptul că protopopii Ro¬ 
mânilor purtau pe umeri pe intendentul superior calvinesc, şi 
nu pe Episcopul dela Alba-Iulia, sau pe rectorul Iezuiţilor .din 

Cluj; de aceea zisei că Ungurii au făcut această uniune numai 
pentru % binele lor, nu în folosul Românilor. Şi cu această declara- 
ţiune asigur pe toţi slujitorii bisericii noastre, odată pentru tot¬ 
deauna, să nu se teamă că voiu cumva să mă ating de natura 
dogmatică a uniunii, căci eu o privesc numai din punctul de ve¬ 
dere politic, ca un raport profan între Unguri şi Români; numai 
despre uniune, în acest înţeles, zic eu că Strigoniul a făcut-o în 
favoarea bisericii ungureşti şi spre subjugarea şi căderea celei 
române. Strigoniul a plantat-o în inima împăratului Leopold şi 
a Românilor; Strigoniul a udat-o prin Iezuiţi; Strigoniul a cres- 
cut-o; Strigoniul a şi smuls-o după aceea tot prin Iezuiţi din 
inimile unei părţi a Românilor; şi poate că tot Strigoniul o va 
smulge şi din inimile celeilalte părţi — dacă nu se va lăsa de 
metropolitură, de protectorat, de primaţie şi supremaţie, şi de 
orice gând de stăpânire şi influenţă asupra bisericii Românilor. 
Sub înalta protecţiune a acestui Strigoniu Iezuiţii fabricau di¬ 
plome false: scoteau crisoave dela Curte şi bule dela Roma sub 
titlul de Episcopat al Făgăraşului pentru o nouă subjugare a 
bisericii române. Numai simplitatea preoţilor Români a apărat, 
de n’a apus cu totul, demnitatea Mitropoliei Românilor. Ei nu 
poftiră întru nimic la nişte asemenea bule şi crisoave, ci toate 
bisericile române continuară, şi după această uniune, ca şi înainte 
de ea, a da ascultare în tot Arhiepiscopului lor ca şi mai înainte. 
Ce folos putea să aibă Roma, desbrăcând de demnitatea arhie- 
piscopească pe Arhiereul Românilor, care acum îi întărise legă¬ 
turile cele naturale şi cu legătura religioasă, dacă nu lucra Stri¬ 
goniul unguresc la umilirea bisericii româneşti? Eu cred că aceasta 
nu o făcea nici curtea împărătească, nici Roma; Strigoniul con¬ 
ducea toate lucrurile uniunii Ia Cyrte şi la Roma şi, fără influenţa 
şi voia lui, nu se făcea nimic în lucrurile bisericii române, cum nu 
se face nici astăzi. 

Să zicem însă, fiindcă « Românul ţine minte facerea de bine 
şi nedreptatea»— beneficii ei injuriae mernor esse solei — să 
zicem cum că, din fântâna uniunei acestei, au curs nişte mijloace 
materiale pentru Români, cu care nu puţin s au ajutat, fiind 
cu totul despuiaţi de averile bisericeşti cât timp fuseseră sub 

principii calvini; să zicem că din uniune a ieşit privilegiul preoţilor 
români de a nu sta la judecată pentru persoanele lor, decât numai 
înaintea Sinoadelor bisericii române; să zicem, că uniunea a 
născut şi şcoalele Blajului, din cari au răsărit o mulţime de lumini 
între Români; să zicem, că uniunea a dat ocaziune unor Români, 
de ne-au adus aminte începutul şi origina sângelui nostru din 
Roma şi au semănat din nou virtuţile străbune în pământul Da¬ 
ciei ; să zicem, în fine că uniunea i-a înviat pe Români din leşinare, 
uniunea i-a deşteptat din somn şi le-a insuflat spirit de viaţă, ca să 
lucreze la îndreptarea soartei noastre dela Inocenţiu până în ziua 
de astăzi; — să nu uităm însă a pune în cumpănă şi rănile înfipte 
naţiunii noastre prin uniune, dacă voim a ne cunoaşte raporturile 
cu Ungurii şi în această privinţă. 

îndată la începutul uniunii vedem în Sinoadele noastre pe pater- 
rectorul Iezuiţilor, prezidând în locul intendentului superior 
reformat şi pe alt Iezuit, îl vedem neîncetat în coastele episco¬ 
pului nostru priveghindu-1, ca pe un făcător de rele. Acum spu- 
neţi-mi, ce diferenţă este între intendentul superior Tofeo şi între 
iezuitul Baranyi? Care dintre amândoi a fost mai bun pentru 
Români? îndată după unire, episcopul catolic din Alba-Iulia 
încăleca peste Arhiepiscopul nostru şi-l face Vicar: îl înfruntă, 
îl dojeneşte, îl inspectează până ce-1 scoate abia bula papei din 
1721, ab omni admonitione , correptione , visitatione acelui episcop 
din Alba-Iulia; iar arhiepiscopul diiţ Strigoniu îl desbracă de 
demnitatea arhiepiscopească şi-l face sufragant, şi biserica noastră 
o bagă în jug nou unguresc. 

Cu această nouă servitute se introduce în clerul român un 
servilism nou împreunat cu o îngâmfare mizerabilă mai ales faţă 
de cei neuniţi, cari n’aveau privilegiul uniţilor. Acest spirit ne¬ 
curat locueşte în Mănăstirea din Blaj sub călugări; face advocat 
de Iezuiţi şi pe un Petru Aron; dă de ajuns de lucru episcopului 
Inocenţiu şi inimoşilor protopopi de atunci. Murind călugării, 
acest spirit rămâne moştenire Capitulului ce urmează în funcţiunile 
călugărilor; şi de aci se strecoară la cler. Episcopii, Capitulul, 
Protopopii şi Vicarii lucrau pe întrecute spre cea mai profundă 
durere a clerului şi a toată naţiunea, ca biserica română să nu 

mai scape niciodată de sub această subtutelă ruşinoasă. Fii nefe¬ 
riciţi ! Cine vă va apăra, dacă părinţii voştrii dau mâna cu străinii 
în contra voastră? Ce ar zice episcopul Inocenţiu, când ar vedea 
că acum Iezuitismul n’are numai un advocat în biserica lui cea 
şerbită şi sfâşiată de Iezuiţi ? Ce a păcătuit biserica noastră —• 
întrebăm şi noi cu episcopul Inocenţiu—, dacă cumva n’a păcă¬ 
tuit unindu-se, — de se pedepseşte cu infamia dezertorului? Cu 
Uniunea deodată a intrat o ură între Români, care a ţinut mai 
bine de 80 de ani. Iertaţi-mă, fraţilor, să trec cu vederea furiile 
iadului, cari au sfâşiat pe Români în aceste timpuri nefericite; 
nu cereţi ca să descriu cum se certau îiii cu părinţir; cum se băteau 
fraţi cu fraţi fără să ştie pentru ce; cum se afuriseau preoţii noştri 
unii pe alţii; cum lucrau mai marii ungureşti şi mai ales episcopii 
lor înaintea Curţii ca, cu silnicie să-i facă uniţi pe Români; cum 
întărâtau pe episcopii uniţi şi pe călugări ca să facă prozeliţi 
din Români. Şi aceştia nu vedeau că sunt numai unelte cu cari 
se folosea invidia ungurească ca să tulbure pacea între fraţi! 
Cine ar putea spune suferinţele Românilor în acele turburări? 
Cei neuniţi n’aveau nici preoţi, nici episcop, până ce căzură sub 
jugul Sârbesc; nu-i apăra nicio lege în ţară; şi pe deputaţii pe 
cari îi trimeteau la Curtea împărătească, duşmanii lor mijloceau 
de-i puneau la închisoare. Atât erau de mari relele pe cari le suferea 
naţiunea Română în urma Uniunii, încât, pe la anul 1735, aşa 
dar numai peste 35 de ani după făcuta uniune, Protopopul unit 
Nicoară Beianul amar se plânge către Episcopul Inocenţiu cu 
aceste cuvinte: « tare mă tem că nu vom avea alt folos din unirea 
aceasta , pe care am făcut-o; ci vom rămânea numai cu ura între 
fraţi şi cu mustrarea cugetului ». Nu mult după aceasta, alt Protopop 
predica în biserică, că « i-au înşelat pe Români cu Unirea »; acum 
însă era târziu, pentrucă acum ura era înrădăcinată între fraţi, 
şi duşmanii Românilor, cari nu dorm niciodată, privegheau ca 
să nu se stingă vreodată din mijlocul lor acest foc infernal. 

Oare preoţii Românilor n’ar fi meritat pentru serviciile lor 
către Stat pământurile şi salariile acele, pe cari le-au căpătat 
numai sub titlul Uniunii? Apoi spuneţi-mi, cu cât e mai de vază 
starea preoţilor uniţi, luându-i peste tot, decât a celor neuniţi, 

cari trăesc din Ţarinele pentru cari fac zile la domni? Cine nu 
ştie că dela uniune încoace episcopii noştri au fost episcopi numai 
cu numele? Ei într’adevăr n’au fost decât notari săteşti, cari 
fac hârtii pentru câte o porţiune canonică, fără ca clerul să simtă 
vreo îndreptare adevărată a stării sale. Că deşi domnii pământeşti 
sunt constrânşi uneori ca să arunce popilor noştri câte un pă¬ 
mânt pe o coastă rea, şi aceasta numai doar pentru ca să mai 
astupe gura episcopului, pe de altă parte însă, se pun de măsoară 
teritoriul satului, şi fac ce fac de iau locurile cele mai bune dela 
preoţii Românilor, şi atunci iar dau de lucru notarului-episcop 
ca să scrie la Curte, la Guvern, unde judecă tot aceia cari răpesc 
şi cari decretează în diete, ca domnii pământeşti să ia toate pă¬ 
durile dela Comunităţile române drept desdăunare pentru porţiunile 
canonice. Şi apoi n’ar fi putut oare merge Românii la învăţătură 
la Roma şi ca neuniţi acolo, unde merg Chinezi şi Japonezi, Iudei 
şi Protestanţi, Mahomedani şi Păgâni? Oare nu şi-ar fi putut 
ridica şcoale şi ca neuniţi, cum îşi ridicară domnire peste Români 
nişte Sârbi venetici tot sub împăratul Leopold, dacă concentrau 
toate puterile preoţii, nobilii şi cetăţenii şi tot poporul Român, 
şi dacă lucrau cu un cuget şi cu o inimă în toate împrejurările 
pentru libertatea şi fericirea Românilor? Oare n’ar fi făcut tot¬ 
deauna mai mare întipărire în inimile Ungurilor un neam unit 
prin jurământ să-şi apere drepturile sale, decât o naţie sfâşiată 
în partide neunite? 

Cine va putea zice că Uniunea a muiat inima Ungurilor, ca să 
voiască binele naţiunii noastre şi să-i dea îndărăt drepturile răpite? 
Să ne uităm, rogu-vă, la episcopul Inocenţiu Micul, cum ruga 
toate puterile cereşti şi pământeşti; când însă cerea ca să se soco¬ 
tească şi naţiunea Română la fel cu cele naţiuni, Staturile şi 
Ordinile îi răspundeau că se va răsturna casa ţării pe ei, dacă 
îi vor lăsa şi pe Români să intre într’ânsa când se ruga ca să se 
facă loc şi episcopului unit între consilierii guvernului, pentru 
ca să aibă şi Românii măcar un apărător, — acel guvern catolic 
arătă la Curtea împărătească, că Episcopul Românilor nu e « nici 
jurista, nici statista »,, şi din astă cauză nu poate fi consilier! De 
naţiunea noastră zicea că n’are aşezământ şi căpătâiu în ţară, 

nu dă dare, nu poartă greutăţi, e plecată la răsvrătire, şi de aceea 
nu merită consideraţiune, A trecut mai jumătate de secol, de când 
Românii îşi reînnoiesc cererea pentru naţionalitate, la 1791; 
dar Staturile şi Ordinele afară de răspunsul lor cel ordinar, mai 
adaugă, că Românii Hu sunt culţi de ajuns pentru drepturi poli¬ 
tice; să se cultiveze mai întâiu elerul, apoi şi poporul, şi apoi 
vor vedea. Deci însărcinară pe un Antoniu Josika, ca să facă plan 
pentru cultura Românilor. Ce credeţi că s’a ales din această co¬ 
medie? La anul 1816, adică după 25 de ani dela dietă a ieşit în 
urma acelui plan, un Decret dela Curte că unde într’o comunitate, 
vor fi doi preoţi, unul catolic, celălalt unit, acolo numai celui 
catolic să i se dea porţiunea canonică, esc nescu unionist Aci fiecine 
vede că Uniunea nu i-a oprit, ca sa nu le ia în bătaie de joc ru¬ 
găminţile lor cele mai drepte. Care preot se va putea cultiva, 
când n’are ce mânca? Care naţiune s’a cultivat, fiind subjugată? 
De ce n’au învăţat Românii, din relele suferite dela cele trei na¬ 
ţiuni, ca să se ferească de Uniunea cu Calvinii şi cu Unitarii? 
De ce sarcinile cele grele ale acestei uniuni, nu i-au învăţat să 
păşească la uniune cu Ungurii catolici? Aşa este: Românii n’au 
învăţat, ci s’au unit odată cu Calvinii, arătând că biserica româ¬ 
nilor e mai rea decât a Calvinilor; de altă dată, cu Unitarii, arătand 
că e mai de jos decât a Unitarilor; şi la urmă cu Ungurii catolici, 
arătând din nou, că e mai pe jos decât cea ungurească. Cine să 
preţuiască biserica română, dacă Românii se ruşinează de ea? 
Cine să-i fi stimat pe Români, dacă ei nici nu-şi respectă biserica, 
nici pe sine? Cine se poate plânge că-1 calcă în picioare, dacă 
se face vierme? Acum ce vom zice de toate Uniunile acestea şi 
de toate bunătăţile lor, când vedem, cum că toate acestea au fost 
numai nişte laţuri, cu cari ne-au prins: furii, cu cari ne-au încă- 
ierat; spaima, cu cari ne-au înfricoşat; şerpi, cu cari ne-au otrăvit. 
Să jurăm că nu ne vom mai lăsa să ne mai înşele; să jurăm, că 
nu vor mai putea turbura pacea şi buna înţelegere a noastră nici 
Iezuiţii, nici călugării sârbeşti, nici misionarii Strigoniului, nici 
agenţii naţiunilor străine, chiar şi când s’ar îmbrăca în vestminte 
de preoţi şi episcopi româneşti; să jurăm că nici diavolii iadului 
nu vor mai putea rupe legăturile de dragoste frăţească, cu care 

e legată Adunarea aceasta, şi printr’ânsa toată naţiunea Ro¬ 
mână ! 

Să jurăm, fraţilor! Şi ca fraţi de un sânge să ieşim la luptă 
în contra acelui duşman al naţionalităţii noastre, ce vine către 
noi cu steag de unire nouă, dela Ţara Ungurească! 

Ştiţi că Ungurii, mai ales de 12 ani încoace, şi-au propus să 
topească într’una pe toate naţiunile de sub Coroana Ungurească, 
şi să facă din toate numai o naţiune tare şi mare şi cu un regat 
tare şi mare unguresc. Acesta e un lucru foarte mare, să ni-1 în¬ 
semnăm bine, că e într’adevăr mai mare decât toate victoriile 
lui Atila şi ale lui Arpad, pentrucă aceştia au supus cu puterea 
nişte popoare blânde şi le-au ţinut în ascultare tot cu puterea 
până ce ei se stinseră; după pierirea lor, naţiunile acestea au rămas 
cu datinele, cu limba şi cu religia lor, căci acei cuceritori barbari 
aveau ^nevoie numai de braţe, iar nu de limba naţiunilor subjugate, 
de avere, nu de religiunea şi datinele lor naţionale. 

Cu totul altfel cugetă Ungurii din zilele noastre. Aceştia au 
aflat că Atila şi Arpad, sau Ştefan şi Matei Corvin, au făcut rău 
că n’au ungurit pe toţi locuitorii Panoniei şi ai Daciei, şi că au 
lucrat după principiul: «regnum unius linguae imbecille est *. 
Aşa dar Ungurii de astăzi, de câţiva ani încoace, lucrează la ungu- 
rirea Slavilor, Românilor, etc., cu o însufleţire care ar produce 
fapte demne de mulţumită omenirii întregi când şi-ar pune atâta 
osteneală pentru ca să introducă libertatea cea adevărată, nu 
numai la naţiunea ungurească, ci la toate naţiunile, de a căror 
egalitate nu vor să ştie nimic. 

In ce chip un bun gospodar se apucă cu toţi feciorii şi slugile 
sale de cultura ţarinilor sale, împarte la toţi de lucru, le dă mij¬ 
loacele trebuincioase şi-i supraveghează, ca să se poată bucura 
la timpul său de un cules bun, de un secerat mănos: aşa şi Ungurii 
s’au apucat cu toate puterile de lucrul lor, ca să-i facă Unguri pe 
toţi. Dieta Ungariei dela 1836 puse lege ca toate afacerile admi- 
nistraţiunii publice să se facă în ungureşte, şi limba ungurească 
să se introducă în toate şcolile din Ungaria jurnalele ungureşti 
din amândouă patriile ungureşti — aşa numesc ei Ţara Ungurească 
şi Ardealul — lăţesc de mult planul unguririi pretutindeni, învaţă 

toate naţiunile, că nu e scăpare într’alt nume afară de cel ungu¬ 
resc. De este vreun Român, aci de faţă, care nu va fi citit a Gazeta 
de Pesta » (« Peşti Hirlap »), mai repet pentru el că, de când începu 
să iasă această gazetă, redactorul ei Ludovic Kossuth strigă 
neîncetat cu versul tunetului către toţi Ungurii: « Să ne grăbim , 
să ne grăbim , să ungurim pe toţi Croaţii , Românii şi Slavii , că 
de nu , pierim »! Precum un torent se repede din munte după o 
rupere de nori, desrădăcinează arbori, ucide oameni şi vite, spală 
semănături şi sate, duce şi răstoarnă tot: aşa acest bărbat se 
repede în contra naţiunilor neungureşti, şi cu atâta furie le ame¬ 
ninţă că le va stinge şi că nu va suferi « in secula seculorum să 
facă nici măcar învăţături morale în limba naţională prin semi¬ 
narele lor încât corniţele Szechenyi, cel dintâiu apostol al ungu- 
ririi, a fost constrâns a-i domoli furia şi a striga: ane kenszeritsuk 
liizzel vassaXl, hanem vegyuk be az altkotmdny sdntzai kozze , hogy 
dkis be vegyenek minket magok, tudni illik nyelvunket », adică « să 
nu-i constrângem cu foc şi cu fier , ci sâ-i primim în constiluţiune , 
ca şi ei să ne primească pe noi , adică limba noastră ». Nicolae Wes- 
seleny dă sfat Ungurilor, că, numai acei Români să capele drepturi 
de cetăţeni , cari se vor face Unguri », şi îi pare rău că Ioan Bobu, 
episcopul Românilor şi-a făcut toate fundaţiunile în interes na¬ 
ţional. Aşa cugetă şi lucrează toată nobilimea cea înaltă. Ce să 
zic de fruntaşii intelectuali ai Ungurilor? Unul din cei mai renu¬ 
miţi învăţaţi unguri, scriind un memoriu despre ocrotirea co¬ 
piilor mici, arată că lăţirea limbei ungureşti la toţi locuitorii ţării 
e mai presus decât libertatea şi fericirea ţării: « faceţi să vorbească 
ungureşte toţi locuitorii ţării — strigă acest ungur învăţat — atunci 
eu nu voi cere dela voi, ca graţie , — libertatea şi fericirea ţării ». 
Altul provoca mai an pe episcopii Românilor de-a-dreptul, ca să 
se apuce numaidecât de traducerea cărţilor bisericeşti din limba 
română în cea ungurească, ca să se introducă în biserica Româ¬ 
nilor. Cine să nu fi auzit, cum fierb şi cum se frământă Ungurii 
de câţiva ani ca să facă şcoala protectoare pentru prunci, în care 
să se ungurească mai întâiu copiii Românilor, învăţându-i limba 
ungurească dela 2 ani până la 7, aşa ca în vreo douăzeci de ani 
să se ungurească satele şi comunităţile române pe calea aceasta? 


www.digibuc.ro 


DISCURSUL BULA 1848 AL LUI SIMION BĂRNUŢIU 


193 


Care Român nu ştie că planul unguririi acum şase ani a fost primit 
şi de către dieta din Cluj, şi s'a făcut un proiect de lege, care pune 
un răstimp de 10 ani naţiunilor neuugureşti, ca să înveţe ungu¬ 
reşte, pentrucă după acest timp toate se vor face în limba ungu¬ 
rească. Să spună Venerabilul Consistoriu din Blaj, care se află 
de faţă în biserică, câtă frică şi cutremur nu i-au cuprins pe toţi, 
când au auzit de acest proiect al Dietei, şi cu ce însufleţire nu 
se apucară ca să întoarcă răul acesta dela naţiunea română! 

Iacă ce voiesc Ungurii, şi care e scopul lor! Până la 15 Martie 
tot nu ştiau ce să facă, pentrucă le erau legate mâinele şi picioarele 
de Cabinetul din Viena şi nu puteau purcede în contra Croaţilor 
şi a Slavilor, cum doreau, nici nu puteau întrebuinţa toate mij¬ 
loacele, cari erau necesare acestui scop: acum însă au ministerul 
lor, acesta cunoaşte mijloacele; şi pot zice că primul loc între 
mijloacele acestea îl ocupă Uniunea — nu e nevoie a mai adăuga, 
că e vorba de « Uniunea Ardealului cu ţara ungurească », pentrucă 
aceasta se înţelege dela sine. Dacă ai întreba pe vreun Ungur ce 
este Uniunea: s’ar mira de neştiinţa ta, şi, dacă ai mai întreba, 
ţi-ar răspunde că Uniunea e fericirea, e libertatea însăşi, Uniunea 
e cornul belşugului care cuprinde toate bunătăţile pământeşti; 
cine are Uniunea, are toate; Uniunea ne dă toate; de aceea, de 
acest cuvânt misterios sunt pline toate gazetele; Uniunea e ma¬ 
teria de conversaţie în toate cercurile societăţii; Uniunea e scris 
pe toţi pereţii; flamura uniunii e plantată pe case, pe biserici 
şi chiar pe carele călătorilor. 

Eu însă, cu toate acestea, nu sunt mulţumit cu Uniunea, nici 
nu sunt răpit de bucuria universală; ci vreau să cercetez mai 
cu de-a-mănuntul: ce este Uniunea pentru Unguri? şi ce este 
Uniunea pentru Români? 

In ce priveşte prima întrebare: ce este Uniunea pentru Unguri? 
aceasta o poate cunoaşte fiecare fără să fie om politic; ştim toţi 
că Ungurii vor să facă ţară ungurească din pământul Ardealului: 
vor ca să nu mai fie două patrii ungureşti mici ; ci să se facă din 
amândouă o patrie ungurească mare . Ungurii simt că proprietatea 
pe care şi-a arogat-o până acum asupra pământului Românilor, 
nu stă pe temeiu sigur, pentrucă din dreptul războiului cuceritor 

nu se naşte proprietatea ci numai posesiune până ce se simte 
în putere naţiunea subjugată ca să scuture jugul. Asta o ştiu bine 
Ungurii; ei ştiu că Maurii nici după 700 de ani nu şi-au câştigat 
dreptul asupra Spaniei; de aceea vor a-şi câştiga acuma proprie¬ 
tatea, pe care în adevăr nu au avut-o până acum; prin Uniune 
vor să-i facă pe Români să-şi dea din mâini proprietatea părin¬ 
tească, bunătatea cea adevărată pentru nişte bunătăţi părute 
şi înşelătoare. Până acum numai urmele tiraniei ungureşti sunt 
tipărite pe pământul Românilor, ca şi pe feţele lor: dreptul lor 
nu e înregistrat nicăieri: cu Verboczi, cu Aprobatele şi cu Diplo¬ 
matele regilor Ungurii nu pot proba proprietatea asupra pămân¬ 
tului altor naţiuni, fiindcă acestea, ca nişte documente fabricate 
de Unguri pe partea lor, n’au putere în faţa judecăţii umanităţii; 
dară dacă i-ar putea pleca pe Români la Uniune, atunci învoirea 
Românilor le-ar da un mare document, cu care şi-ar consolida 
posesiunea cel puţin încă pe câteva sute de ani, — nu pentru 
totdeauna, fiindcă nicio generaţiune n’are drept să pună jug pe 
grumazii generaţiunii viitoare. 

Când pe pământul Ardealului ar locui numai Unguri şi Saşi şi, 
împreună cu aceştia, ar locui tot aţâţi Japonezi ori alt neam, 
atunci eu n’aşi avea nimica de zis în contra unirii Ardealului cu 
Ţara Ungurească; însă pământul acesta nu-1 ţin nici Japonezi, 
nici Arabi; ci, afară de o mână de Saşi şi Unguri amestecaţi printre 
Români, Ardealul e o proprietate adevărată a naţiunii Române, 
pe care a câştigat-o cu bună dreptate acum vreo mie şapte sute 
de ani, şi de atunci până azi o ţine, o apără şi o cultivă cu multă 
sudoare şi osteneală. Deci eu zic că niciun Român nu poate fi cu 
nepăsare, când vine întrebarea: al cui să fie pământul ăsta, care 
până acum a fost al Românilor? Nu este tot una, şi nu ne poate fi 
tot una de-ar fi al Românilor, ori al Ungurilor, iar Românii să fie 
apoi iarăşi numai toleraţi în pământul lor. Prin urmare,înţelesul cel 
adevărat al întrebării « să fie Uniune sau să nu fie ? » este: «să ne 
dăm pământul nostru Ungurilor sau.să nu-l dăm? să ne vindem ţara 
ungurilor sau să nu ne-o vindem? să fim şi de aci înainte apendicele 
altor naţiuni sau să fim liberi? Ce va răspunde Adunarea la aceste 
întrebări, ce va răspunde tot poporul Român, când ar fi faţă? 

Ştiu eu ce zic susţinătorii Uniunii, că Uniunea nu numai nu ea 
proprietatea dela nimeni, ci, din contră, voieşte să facă proprietari 
şi pe acei care până acum nu erau. La aceasta, eu observ că Ungurii 
numai lor îşi dau proprietatea pe care se fac că o dau Românilor; 
pentrucă, în ora când se va proclama Uniunea, ştergându-se 
şerbia, se vor şterge totodată şi toate naţiunile, afară de cea ungu¬ 
rească; numai aceasta ar rămâne şi proprietară înaintea legii, 
iar proprietatea naţiunilor omorîte prin lege va servi Ungurilor 
de spese pentru îngroparea acestor naţiuni. Dacă Ungurii ar voi 
să dea îndărăt proprietatea la domnii cei adevăraţi, precum se 
laudă că o vor da, atunci ar recunoaşte mai întâiu existenţa na¬ 
ţiunilor, cari locuesc împreună cu ei, căci acestea sunt stăpâni- 
toarele cele mai de seamă ale pământului, ca unele ce sunt nemu¬ 
ritoare, pe când oamenii ca indivizi sunt muritori. Dar Ungurii 
nu vreau să ştie nimica de alte naţiuni afară de cea ungurească, 
prin urmare, nici de proprietatea altor naţiuni afară de a celei 
ungureşti. Aşa dar când se fac că dau proprietate indivizilor, 
atunci ei într’adevăr, o iau dela naţiuni şi, cu proprietatea Româ¬ 
nilor şi a altor naţiuni, fac o nouă donaţiune naţiunii ungureşti. 

Să luăm aminte, prin urmare, că Uniunea dă într’adevăr Ungu¬ 
rilor o ţară întreagă fără de nicio osteneală; că Ardealul e patria 
aurului şi a metalelor, averi cari vor curge toate în punga naţiunii 
ungureşti; că sarea şi toate bunătăţile patriei noastre vor face să 
crească tezaurul Ungurilor şi sărăcia Românilor; iar feciorii Ro¬ 
mânilor vor forma legiuni cari se vor bate pentru gloria celor 
ce le-au şters numele cel glorios şi i-au botezat cu nume barbar; 
că patria noastră e cetate înconjurată dela natură cu munţi cum¬ 
pliţi, fără de cari Ungurii de pe câmpia Panoniei sunt expuşi la 
toate atacurile inamicilor, ca nişte iepuri de şes; că, rupându-se 
Ardealul de Statul unguresc, acesta rămâne ca un om fără de 
picioare, ciung şi desfigurat, de nu poate să se mişte mai ales către 
Moldova şi România, ca să Ie cuprindă; că dacă nu se face uniunea 
cu Ungaria, se rupe legătura, care leagă pe Ungurii din Ardeal 
şi fireşte că se vor stinge cu încetul, fiind tăiată comunicaţiunea 
lor cu creierii ungurismului din Panonia; din contră, dacă se face 
Uniunea, naţiunea ungurească cea mică mai creşte cu un milion 

şi jumătate de Români şi cu vreo două sute de mii de Saşi, pe 
care Uniunea îi face Unguri îndată cum se va proclama; să con¬ 
siderăm în fine, că, afară de aceste câştiguri, Uniunea dă Ungu¬ 
rilor o putere nemărginită peste Ardeal, de a face legi, de a co¬ 
manda, de a administra ţara numai în folosul naţiunii ungureşti, 
fiindcă după Uniune legea nu va mai cunoaşte alte naţiuni; să 
le considerăm aceste toate bine, să avem să aflăm, ce este Uniunea 
pentru Unguri, şi pentru ce ei aşteaptă ziua Uniunii mai cu foc 
decât împăratul oastei, ziua de triumf! 

Ce este Uniunea pentru Români? Dacă ne aducem aminte cu 
ce s’au folosit Românii din toate uniunile de până acum politice 
şi religioase, şi vom considera că şi uniunea de acum se urzeşte 
numai spre binele Ungurilor — putem prevedea ce va fi uniunea 
pentru Români. Cu toate acestea, să cercetăm ceva mai cu de-a- 
mămmtul, ca să vedem şi să ne convingem, că sub masca libertăţii 
şi a frăţiei, cu care ni se înfăţişează uniunea, ea nu acopere pentru 
noi nici libertate, nici frăţie, ci numai servitute şi o fiară sălbatică 
care mănâncă naţiuni. 

Eu zic că, libertatea cea adevărată a oricărei naţiuni nu poate fi 
decât naţională. Care om nu se va simţi vătămat până în suflet, 
dacă îl vei opri să vorbească, pe unul pentrucă l-a făcut natura 
mai târzielnic, pe altul mai repede la vorbă, pe unul pentrucă 
l-a făcut natura Ungur, pe altul Sas? Dacă îl vei opri să umble, 
pe unul pentrucă are mersul mai lin, pe altul pentrucă păşeşte 
mai repede decât alţi oameni, oare nu li se va turbura fierea, 
când îşi va auzi unul: taci, târziule! altul taci moară de vânt! 
altul: ţineţi gura, ungure, sasule, etc.? Tntr’adevăr toţi vor fierbe 
de mânie, pentrucă tot omul are voie să vorbească şi să meargă 
cum i-a dat natura şi cum poate; şi când i-ai atacat libertatea 
aceasta, i-ai vătămat totdeodată sentimentul de onoare. Aceasta 
însemnează că libertatea oricărui om e legată de persoana lui 
cu cea mai strânsă legătură, e proprietatea lui cea mai personală, 
şi poartă chipul persoanei fiecărui om, aşa că nimeni nu se mişcă, 
nu cugetă, nu vorbeşte, nu umblă, etc., decât fiecare în formele 
sale. Acum, trecând dela persoana omului la persoana naţiunii, 
care şi ea are personalitatea ei (dacă e drept, că persoanele nu-şi 


www.digibuc.ro 


DISCURSUL DELA 1848 AL LUI SlMION BĂRNUŢIU 197 


pierd natura când se leagă într’un corp naţional cu limba şi datini 
comune), vom fi constrânşi a zice, şi de naţiune, acelaşi lucru pe 
care-1 zicem şi de o singură persoană: că libertatea naţiunii e şi 
ea legata strâns cu persoana ei, ca şi a persoanelor fireşti, dacă 
nu chiar mai strâns; libertatea naţiunii şi ea poartă chipul na¬ 
ţiunii, cum poartă libertatea personală chipul persoanei omului; 
şi natura i-a dat naţiunii forme ca şi persoanelor fireşti; cu per¬ 
soana naţiunii deodată se naşte şi libertatea ei, ca şi a deosebitelor 
persoane, şi cu persoana dimpreună se stinge. Tot ce ajută şi 
împiedecă persoana, ajută şi împiedecă libertatea naţiunii; tot 
ce lăţeşte libertatea, — creşte în acelaşi timp şi preţul naţiunii 
şi-i înalţă demnitatea; cu cât îşi preţueşte mai mult persoana 
sa o naţiune oarecare, cu atât îşi preţueşte mai mult, cu atât îşi 
iubeşte mai fierbinte, şi libertatea, cu atât are mai mare preţ şi 
respect înaintea neamurilor şi cu atât face şi pe alte lucruri mari 
pentru onoare: ea nu sufere niciun scăzământ din libertatea sa, 
pentruca ea simte că fără de libertate nu e onoare pe pământ, 
şi viaţa naţiunii fără onoare e mai amară decât moartea. Pentru 
libertate îşi pune averea şi viaţa, libertatea e coarda inimei ei 
cea mai personală, proprietatea ei cea mai naţională, inima ei, 
sufletul ei, podoaba ei 1 

Ce ar face Ungurii, când împăratul Iosef le-ar cuvânta încă 
odată de pe tron în chipul următor: «Ungurilor, acum este epoca 
libertăţii; eu am pus, ca să fie dătătoare de legi în împărăţie, 
filosofia: fiţi liberi toţi, vorbiţi ce vreţi, însă numai nemţeşte; 
ridicaţi-vă şcoale şi învăţaţi, însă numai nemţeşte; lepădaţi-vă 
portul vostru naţional şi limba voastră incultă, pentrucă aşa cere 
unitatea şi siguranţa Statului ca să fie numai o limbă în şcoale 
şi în teatre, în case şi în pieţe, în biserică şi la judeţe >»: oare n’ar 
ridica Ungurii iarăşi furci ca să spânzure poporul nemţesc, cum 
au făcut după moartea împăratului Iosef? Ce ar zice şi cum s'ar 
purta Germanii, când alt Napoleon Bonaparte i-ar face să-şi 
lepede limba cea aspră şi când le-ar impune limbă, legi, guvern 
şi datine franceze, fi-vor acestea oricât de liberale chiar şi până 
la gradul cel mai înalt republican? Cum s’ar mulţumi cu rusismul, 
Cabinetele, Dietele şi Universităţile dela Pesta până la Berlin 

şi Gfltingen, când Rusul ar constrâng© pe Unguri şi pe Germani 
să ia limba şi religiunea ortodoxă, chiar dacă le-ar îmbrăca de o 
sută de ori mai în dărnicie decât e îmbrăcat maghiarismul? Acum 
închipuiţi-vă că vin nişte deputaţi dela dieta ungurească în mij¬ 
locul acestei Adunări şi începe a cuvânta în chipul următor; 
« Români, astăzi e ziua libertăţii tuturor, şi scaune la masa liber¬ 
tăţii sunt puse şi pentru voi: veniţi de fiţi şi voi judecători dela 
Comitate până la Cancelaria de Curte şi luaţi parte la toate ono¬ 
rurile politice şi militare, însă numai cei ce ştiţi ungureşte ca 
Ungurii născuţi; acum e ziua dreptăţii pentru toţi, veniţi toţi 
cei asupriţi şi dăunaţi să luaţi dreptate ieftină şi uşoară, însă ve¬ 
deţi ca hârtiile să vă fie scrise ungureşte şi să luaţi totdeauna 
Câte un Ungur lângă voi, ca să vorbească pentru voi la judecă¬ 
torie, pentrucă ştiţi că mama noastră cea dulce, patria comună, 
nu mai îngădue la judecăţi altă limbă decât pe cea ungurească, 
nici să i se plângă cineva decât numai cu lacrămi ungureşti. Astăzi 
e ziua luminii; şcoalele ţării sunt descinse şi pentru voi, nu ca 
înainte de împăratul Iosef, învăţaţi prin urmare toţi şi vă luminaţi, 
însă numai ungureşte, pentrucă aşa cere unitatea Statului!» Nu 
vă întreb dacă s’ar afla şi Români care să accepte vreo dregători© 
în care trebue să lucreze în contra naţiunii lor, pentrucă vânzători 
au fost la orice naţiune, şi vor fi; nu vă întreb dacă Românii 
vor merge la judecătorie, când vor vedea dreptatea legată de 
limba ungurească, — ci vă întreb, el ibertate oare aceea care 
leagă onorurile ţării numai de o limbă în ţara unde sunt mai multe 
limbi? Oare dreptate e aceea pe care Statul o face numai celor 
ce ştiu ungureşte? oare lumină adevărată e aceea, dela care Statul 
opreşte pe toţi cei ce nu ştiu ungureşte? Eu zic că aceasta nu e 
libertate, nici dreptate, ci este o mare nenorocire pentru acele 
popoare nefericite, care au căzut în această groapă întunecoasă 
care poartă numele de Stat. 

Ce folos va avea naţiunea Română de libertatea de tipar, pe 
care o permit Ungurii, când tipografia cea liberă nu va umbla decât 
numai pentru folosul ungurismului, şi când, dacă vreun Român 
va cuteza să apere interesele naţiunii sale, tiparul Unguresc îl va 
denunţa înaintea lumii ca pe un criminal, şi tribunalele îl vor 

certa? Ce-i vor folosi miniştrii cei responsabili ai naţiunii ungu¬ 
reşti, care nu vor suferi în sânul lor niciun element străin deosebit 
de dânşii? Ce-L vor folosi chiar şi în cazul când s’ar întâmpla să 
fie Români, toţi miniştrii din Budapesta, dacă aceştia nu înfăţi¬ 
şează naţiunea Română şi interesele ei? Apoi oare dieta anuală 
nu va fi dieta ţării şi naţiunii ungureşti, care face legi ce perse¬ 
cută şi sdrobesc naţiuni? Care Român poate crede că dieta asta 
va purta grije de înflorirea Românilor prin cultura naţională, 
când ne-o spun în faţă, că sub coroana ungurească nu pot fi mai 
multe naţiuni? 

Egalitatea civilă? Aceasta atunci ar fi în Stat, când legile Sta¬ 
tului ar apăra în aceeaşi formă pe toţi cetăţenii, când le-ar face 
dreptate fără să-i întrebe, dacă sunt nobili sau plebei, meseriaşi 
sau avuţi, creştini sau păgâni, albi sau negri, barbari sau Ro¬ 
mâni, şi când le-ar deschide calea spre câştigarea mijloacelor 
vieţii şi spre cultura tuturor în una şi aceeaşi formă. Insă lucrurile 
nu merg aşa, ci vedem din contră că, la judecată, fiecare naţiune 
îşi face dreptate sieşi; şi, afară de aceasta, fiecare îşi caută numai 
fericirea şi cultura sa. Şi, în special, Ungurii şi Saşii, de când 
locuesc împreună cu Românii, nu-şi dau osteneala decât cum să 
le ia locurile şi cum să-i ţie în sărăcie şi în întuneric. Deci, nu 
poate să zică nimeni că Românului tot una îi e, dacă îl va judeca 
judecătorul unguresc ori săsesc; sau din contră un judecător 
ales şi aşezat de Români. Ştiu că Ungurului şi Sasului nu-i e tot 
una, oricine l-ar judeca; de aceea ei şi-au apărat totdeauna cu 
atâta furie privilegiile chiar mai mult decât alţii. Pentru ce au 
pus mâna ei pe toate dregătoriile de pe lângă împărat, dela gu¬ 
vern şi dela toate judecătoriile, şi pentru ce vreau să le facă acum 
toate ungureşti? Ca să facă cumva dreptate şi uşurare Românilor? 
Nicidecum; ci chiar din contră, ca să-şi facă singuri dreptate lor, 
şi Românului să nu-i rămână niciun mijloc de apărare. Ei ştiu 
că dreptatea e cum o fac oamenii, şi, oamenii fiind şi judecători, 
judecând fiecare după aplecarea şi patima sa ca toţi oamenii, 
de i-ai şi îngrădi cu o mie de legi, totuşi « plus valet favor în judice , 
quam miile leges in codice », De unde urmează, că nicio naţiune 
nu poate spera dreptate pentru sine şi pentru fiii săi, când e 

supusă la judecarea altei naţiuni, căci dreptatea nu depinde numai 
dela legi bune, ci şi dela judecători buni şi drepţi; şi, precum nu 
poate fi nimeni judecător drept în cauza sa, aşa nu poate să fie 
nicio naţiune judecător drept peste alte naţiuni. In deşert vor¬ 
besc despre independenţa judecătorilor, pentrucă fiecare jude¬ 
cător va judeca totdeauna după plăcerea şi în folosul aceluia ce 
l-a aşezat, temându-se ca să nu-1 răstoarne. In deşert se zice că 
judecătorului i se cade a fi mai presus de toate consideraţiunile 
de confesiune, de naţionalitate, de naştere şi altele asemenea, 
în deşert, pentrucă această lege morală nu garantează dreptate 
nici plebeului la judecătorul aristocraţilor, nici iudeului la jude¬ 
cătorul creştinular; nici Românilor la judecătoriile ungureşti şi 
săseşti. Acestea îşi vor face totdeauna plăcerea şi vor cerca folosul 
particular al castei, confesiunii şi naţiunii de care se ţin. La jude¬ 
cătoriile acestea ungureşti fireşte că şi limba va fi ungurească; 
Românul nu va putea duce niciun proces în limba lui; mărturi¬ 
sirile Românilor sau ale altor mărturisiri sau documente asupra 
Românilor, aceştia nu le vor înţelege; nu se vor putea înţelege 
nici cu avocaţii, nici cu judecătorii, nici aceştia cu Românii; şi 
Românii numai atunci vor şti cum li s’au aplicat legea la judecă¬ 
torii, când vor vedea pe agenţii Statului că le ia moştenirea şi-i 
duc la furci. 

Acum judecaţi, de va putea cumva Românul să fie egal cu 
Ungurul înaintea legii în asemenea împrejurări, când Românul 
numai cu gura Ungurului va putea vorbi cu judecătorii; şi aceştia 
vor judeca toţi după plăcerea ministrului dreptăţii ungureşti, 
acestei dreptăţi de cabinet, care-i ucide de 904 ani pe Români! 

De egalitatea religioasă nici nu vroiu să vorbesc. Ce egalitate 
pot să aştepte Românii în anul 1848, când în anul 1842, deputaţii 
Ungurilor din Cluj stau de episcopii Românilor, ca să traducă 
nu maidecât cărţile bisericeşti pe limba ungurească! Porunca ast 
numaidecât cărţile bisericeşti pe limba ungurească! Porunca asta 
nouă a Ungurilor către miniştrii bisericii române are rostul ca 
să mulţumească pe unii episcopi sau preoţi mai de frunte, ca prin 
aceştia să-i înfricoşeze şi să-i înşele pe toţi cu vorbe bune şi spe¬ 
ranţe mincinoase, Văzut-aţi mai acum câţiva ani biserica unită 

din Boian, acoperită cu coceni de porumb, şi altarul îngropat în 
zăpadă? Văzut-aţi casa popii unit din Abuşir mai umilită decât 
o colibă de munte, desgrădită cu totul şi fără de nicio îngrădire 
de gospodărie? Cine să creadă că, după unirea asta nouă politică, 
vor fi mai bine îngrijiţi preoţii, mai bine acoperite bisericile şi 
casele lor? Domeniul bisericii Române din Oarda, posesie de 
sute de ani, pierdut-o biserica Română la 1714, sub uniune, 
într’un proces de o zi. Iată ce egalitate a produs uniunea reli¬ 
gioasă! Dacă a produs o egalitate ca aceasta Uniunea cea sacră, 
ce egalitate se poate aştepta dela Uniunea cea profană, care se 
urzeşte acum? 

Se promite mai încolo ridicarea Serbiei prin unirea Ardealului 
cu Ungaria. Asta o cred. Ci eu cred, că se va înălţa chiar şi dacă 
nu se va uni, pentrucă i-a venit timpul ca să cadă. O putere cum¬ 
plită şi nevăzută, care lucrează pretutindeni în contra despo¬ 
tismului, lucrează de mult şi la surparea acestei cetăţi barbare, 
şi zidurile ei se vor răsturna pe aceia cari nu vor s’o dărâme din 
dragoste către omenire. Vederrf că ea s’a şters în Ungaria, şi va 
cădea şi în Ardeal; dar dacă se va face Ardealul ţară ungurească 
prin Uniune, atunci libertatea Românilor nu va dăinui nici măcar 
un an, şi ei iarăşi vor cădea în servitute, şi pentru ce? Pentrucă 
în ţara ungurească şi libertatea încă va fi ungurească, şi aceasta 
va fi legată de condiţiuni pe cari Românul nu le va putea împlini, 
sau nu le va împlini după aşteptarea şi plăcerea Ungurilor ; Ungurii 
vor da libertate numai celor ce vor voi a se face Unguri; pe aceştia îi 
vor ajuta la dregătorii politice, scolastice, bisericeşti, etc., le vor face 
venituri şi-i vor lăuda în public; iar din contră, pe cei pe cari îi vor 
simţi că nutresc sentimente naţionale, îi vor depărta şi-i vor certa. 
Cine cunoaşte firea Românilor, poate prevede că nu se vor supune 
aşa uşor la măsurile ungureşti; Ungurii îi vor lua cu răul, ca să-i 
ungurească, prin şcoală, biserică şi prin toate mijloacele cele mai 
egoiste, care-i pot veni în minte unui guvern teroristic şi tiranic: 
Românii nu le vor asculta, le vor sta împotrivă şi aşa îi vor lipsi 
de libertate, cum i-au lipsit în secolii trecuţi, nu numai pe Ro¬ 
mâni, ci chiar şi pe fraţii lor. Ce vă închipuiţi, dacă Wesselenyi 
cu câţiva ani mai înainte, scria ca să se dea drepturi de cetăţeni, 

numai acelor Români cari se vor face Unguri; oare nu va pune 
condiţiunea asta, ministerul şi dieta ungurească acum, după ce 
va avea putere nemărginită peste Români? Ba o va pune, fără 
îndoială, şi eu cred că şi ştergerea de acum a servituţii e numai 
o râmă în undiţa a tot înghiţit or ului ungurism, cu care vrea să-i 
prindă pe Români, ca pe nişte peşti fără de pricepere. 

Ce e drept, garda naţională, care se promite prin punctele 
ungureşti, e cetatea cea mai tare a libertăţii şi onoarea fiecărei 
naţiuni, aşa încât fără de aceasta şi fără reprezentaţiune na¬ 
ţională, poporul e numai o cireadă de vite, o turmă de oi pe care 
un tiran de cioban le mulge, le tunde şi le ucide fără să se poată 
apăra de el; însă ce bucurie vor avea Românii când îşi vor vedea 
feciorii înşiraţi în gărzi naţionale şi în regimente, când acestea 
toate vor fi ungureşti? Garda naţională, ocrotitoarea libertăţii 
popoarelor celor culte, pentru Românii încorporaţi cu ţara Ungu¬ 
rească, va fi numai instrument de asuprire, de stoarcere şi de 
ucidere în mâna comandanţilor unguri. Pe Românii dintr’un sat 
îi vor ridica asupra altui sat românesc, care nu va voi a se 
unguri; la urmă, îi vor face să se jure, că vor apăra cu sfin¬ 
ţenie legile ungureşti, cari sunt făcute şi se vor mai face pentru 
stingerea naţiunii Române. 

Insă, la ce să mai amintim mai multe libertăţi ungureşti, când 
nu numai în 12, dar nici într’o mie de puncte ca acestea nu vei 
afla nici măcar o libertate, precum nici într’o mie de trupuri 
moarte nu se află nici măcar o viaţă, pentrucă a ieşit sufletul 
din toate; aşa şi uniunea, omorând naţionalitatea, scoate sufletul 
din toate libertăţile. De aceea zisei, că libertatea fiecărei naţiuni 
nu poate fi decât naţională , şi că libertatea fără de naţionalitate 
nu se poale înţelege la niciun popor de pe pământ. 

Dacă libertatea poporului fără de naţionalitate e nimicită, e 
nimicită totdeodată şi cultura şi fericirea lui, fiindcă fără de liber¬ 
tate nu e cu putinţă cultura; deci această singură observaţiune 
ar ajunge, ca să vedem unde ne duce Uniunea primejduind na¬ 
ţionalitatea. Dar, fiindcă cultura fiecărui popor astăzi e măsura 
fericirii şi a siguranţei lui, mai mult decât a fost oricând, să cer¬ 
cetăm mai de aproape legătura culturii şi a libertăţii naţionale«. 

Poporul, care îşi dă seama că lumina ştiinţelor şi a artelor nu 
mai poate fi proprietatea unor clase privilegiate, ci trebue să 
se facă bunul comun a toată naţiunea, acela trebue să facă din 
cultură un lucru comun a toată naţiunea. Să ne întrebăm, cari 
sunt, la popoarele luminate, mijloacele culturii ? — şi vom afla 
că simt şcoalele şi institutele naţionale pentru ştiinţe şi arte, iar 
mijlocul culturii politice în special, îl aflăm în Universităţi. Uni¬ 
versităţile nu sunt nicidecum un mijloc arbitrariu, ci sunt un 
mijloc necesar dictat de aceeaşi trebuinţă firească a popoarelor 
chemate la viaţa politică, care i-a învăţat pe oameni a semăna 
şi a coace pâine ca să trăiască; numai dela Universităţi se poate 
aştepta jurisprudenţă luminată, dela şcoale şi institute naţionale, 
cultura naţiunii. Insă tocmai pentrucă cultura e puterea cea 
mai tare pe pământ şi e o cetate nouă a unităţii naţionale, na¬ 
ţiunea întreagă trebue să-şi împreune puterile întru ridicarea 
acestor aşezăminte, şi să facă lucru comun din cultură, de vrea 
să se bucure de fructele ei ca de un bun comun. Dar cum se va 
putea ocupa naţiunea cu această afacere comună, fără să aibă 
limbă naţională? Să ne închipuim, de exemplu, că guvernul re- 
publicei franceze cere învăţătorilor de prin institutele ţării, ca să 
nu mai facă învăţăturile în limba franceză, ci în cea latină; să 
ne închipuim că, tot aşa ordonă şi guvernul englez, guvernele 
italice şi germane: — ce ar urma din această prefacere? Nu zic 
că învăţătorii acestor naţiuni luminate n'ar fi în stare a face în¬ 
văţătura şi în limba latină, dar mă prind că n’ar trece mult, şi 
Universităţile acestor popoare n’ar fi mai luminate decât liceul 
catolicilor din Cluj. îndată ai vedea că nici învăţătorilor, nici 
învăţăceilor nu le e îndemână să cugete în limba lui Cicerone 
ca în limbile lor; mintea s’ar osteni subt greutatea străină; ştiinţa 
din zi în zi s’ar întuneca tot mai mult, s’ar face mai grea de în¬ 
văţat şi mai uşor de uitat; toate regiunile ei, şi cele mai lumi¬ 
noase, s’ar umple de erori, cum era pe timpul despotismului limbei 
scolastice; şi, rătăcind odată mintea dela calea cea adevărată, 
ar trece zeci de ani până ar veni ca să-şi cunoască rătăcirea; reli- 
giunea s’ar îngropa în fanatism, şi filosofia n’ar fi în stare să ridice 
piatra de pe uşa mormântului; invenţiunile şi descoperirile în 

arte şi în ştiinţă ar înceta îndată; industria şi comerţul, cari numai 
la lumina ştiinţei înfloresc, şi numai arta le poartă, mult ar fi 
împiedecate, şi parte ar cădea cu totul; starea înfloritoare de astăzi 
a omenirii s’ar veşteji; sentimentul de libertate ar amorţi chiar 
la naţiunile libere, şi n’ar mai rămâne cine să lucreze pentru desju- 
garea naţiunilor supuse. Insă eu vă asigur că aceste naţiuni lu¬ 
minate niciodată nu vor lua vreo limbă streină pentru învăţă¬ 
tură ; ci vor demonstra totdeauna, cu înţelegerea tuturor, că 
natura a dat fiecărei naţiuni, o limbă ca să se folosească de ea 
în toate afacerile vieţii, precum omului, i-a dat picioare ca să 
umble pe picioarele sale, urechi, ca să audă cu urechile sale, ochi, 
ca să vadă cu ochii săi. Vai de omul pe care îl poartă altul! Vai 
şi de naţiunea care nu umblă pe picioarele sale, sau nu vede, 
decât cu ochii altei naţiuni; niciodată raza de cultură nu va pă¬ 
trunde până la creerii acestei naţiuni, ci va rămâne pururea întu¬ 
necată, ca orbul, şi servă, naţiunilor răpitoare. 

Aşa vor plăti Românii, dacă vor introduce în şcoalele naţionale; 
limba ungurească şi cu atât mai mult vor merita dispreţul lumii 
cu cât trăim în secolul luminilor, vedem descoperirile gintelor 
luminate. Toate acestea ne spun că cultura lor cea adevărată 
numai de atunci se începe, de când au început a învăţa în limbele 
lor naţionale: Englezii ne arată că cultura lor nu poate înainta 
decât englezeşte, a Francezilor franţuzeşte, a Italienilor, italie¬ 
neşte, a Germanilor nemţeşte, şi în sfârşit Ungurii strigă, de 
răsună toată lumea, că naţiunea ungurească nu se poate cultiva 
decât ungureşte. Ce absurditate ar fi din partea Românilor, când, 
în contra modului de înţelegere al tuturor gintelor ar zice: aşa 
este, Românul nu poate învăţa, nici se cade să se cultive decât 
numai ungureşte. Dacă tinerii Românilor vor învăţa la şcoale 
ungureşti, nu vor fi de niciun folos naţiunii române, pentrucă 
în şcoalele Ungurilor se vor deprinde ca să-i înveţe să fie Unguri, 
nu Români. Ştim câtă împiedecare a fost până acum pentru cul¬ 
tură limba latină ca limbă a învăţământului şi, afară de aceasta, 
pentru Români, lipsa şcoalelor naţionale. Cât au asudat tinerii 
Românilor, şi ne mirăm din ce pricină au atât de puţine cuno¬ 
ştinţe ! Şi până acum Românii tot au mai învăţat şi în limba lor, 

cel puţin în Blaj, dar, dacă toate ştiinţele se vor propune în limba 
străina, ce lumină poate să aştepte naţiunea noastră dela nişte 
asemenea şcoale? E lucru cunoscut, că preoţii Ungurilor refor¬ 
maţi simt mai buni oratori decât ai Catolicilor şi ai Românilor, 
pentrucă ei învaţă ştiinţele şi arta retorică în limba naţională, 
din tinereţe; câţi, oratori şi poeţi cu renume n’ar fi creat şcoalele 
Blajului, dacă tinerimea noastră ar fi învăţat a perora nu numai 
« Pro Milone » şi « Pro domo sua », ci pentru naţiunea noastră; 
nu numai, în latineşte, în contra răpirilor lui Verres şi a conjura¬ 
tului Catilina, ci şi româneşte asupra tiraniei, sub care gem Ro¬ 
mânii ! Ci să nu vă îndoiţi câtuşi de puţin: dacă Românii nu vor 
avea şcoală naţională cu limba lor pentru toate ramurile cuno¬ 
ştinţei omeneşti, ei nu vor avea în vecii vecilor nici politici şi 
jurişti, nici avocaţi buni, nici oratori şi poeţi, cari să fie vrednici 
de numele lor; literatura noastră chiar, nu va trece niciodată 
peste mediocritate; căci şi cunoştinţă*limbilor clasice şi tot te¬ 
zaurul cunoştinţelor antichităţii şi al lumii de astăzi, numai cu 
ajutorul limbei naţionale se poate câştiga. Cum va detuna depu¬ 
tatul naţiunii în contra despotismului în adunări, dacă nu se va 
învăţa din tinereţe a-1 cunoaşte şi a-1 urî? Cum se va aprinde de 
iubirea libertăţii, când se va naşte slugă altei naţiuni? Şcoalele 
ungureşti vor smulge din piepturile tinerilor naţiunii noastre şi 
iubirea pe care o plantase într’însele mamele române. Şi, cu cât 
mai mulţi Români vor învăţa la şcoale streine cu atât naţiunea va 
pierde mai mulţi fii. Lăcomia onorurilor şi folosul privat îi va 
trage către străini; ei vor iubi numai limba ungurească, se vor 
încânta de frumuseţile ei şi vor admira faptele naţiunii ungureşti, 
pentrucă numai pe acestea le vor cunoaşte; toată viaţa şi dorul 
lor vor fi legate numai de naţiunea care-i va amăgi cu frumuseţea 
şi cu bunătăţile sale, căci, rupându-se odată legătura cea dintâiu 
şi cea din urmă, legătura limbii naţionale, nimic nu-i va mai lega 
de naţiunea română. 

De aceea, orice naţiune dacă îşi vrea cultura, să se unească, ce 
e drept, însă nu cu altă naţiune, care vrea să ia naţionalitatea 
dimpreună cu cultura, care o are, ci să se unească mai întâiu cu 
sine însăşi, ca să se apuce de cultura naţională cu puteri unite. 

In ce priveşte pe Români, ar fi o nebunie, dacă s’ar lepăda de na¬ 
ţionalitate şi s’ar uni cu Ungurii pentru cultură. înţelepciunea 
spune că Românul să se unească cu Român, Germanul cu German, 
Slavul cu Slav pentru înaintarea culturii. Aşa dar Românii, mai 
întâiu, să se unească între dânşii spre acest scop dela Nistru până 
la Balcani, şi dela Balcani până la Tisa; apoi să se unească cu 
celelalte familii Române pentru identitatea limbei şi înrudirea 
cea firească a cugetelor şi a sentimentelor, O însoţire ca aceasta 
e cu putinţă, chiar o oarecare naţiune e împărţită sub mai multe 
guverne, fiindcă n’are fire şi tendinţă politică, ci este destinată 
numai spre înaintarea culturii umanităţii pe calea cea firească 
a naţionalităţii oricărui popor. Aşa îi vedme pe Germani şi Italieni 
foarte uniţi întru înaintarea ştiinţelor şi artelor, cu toate că sunt 
despicaţi în mai multe guverne; însă unitatea limbei îi leagă pe 
toţi, fire-ar sub guvern de sultan ori de republică. 

Iată ce însemnătate are limba naţională la toate gintele: ea 
regulează mişcările vieţii la toate, ca creerii mişcările trupului, 
le însufleţeşte şi le înalţă dacă o ştim cum se cade; lipsa ei le 
duce la barbarie, dacă nu ştiu să se servească cu ea. Numai în 
braţele ei cresc arta şi ştiinţa; numai cu aripile artei şi ştiinţei 
sboară industria şi negoţul; numai în aceste grădini înfloreşte 
fericirea naţiunilor; deci cel ce zice că naţiunea Română se poate 
cultiva şi în şcoalele streinilor, acela vrea, ca naţiunea română 
să rămână oarbă şi şerbă altor naţiuni « hic niger est t hune tu Ro¬ 
mane caveto ! » 

Acum să vedem, cât adevăr cuprinde în sine acea teorie fai¬ 
moasă a politicilor din Budapesta, şi a celor dimpreună cu ei 
avocaţi ai Uniunii, care zic, că precum unitatea Statului cere 
uniformitate de drept, tot aşa cere neapărat şi uniformitate de 
limbă pentru legi, pentru înlesnirea guvernării, pentru ştiinţă, 
şi cum ca celelalte limbi nu se pot suferi, din cauză că nu sunt 
culte de ajuns. 

Un guvern de fiare sălbatice ia numai zeciuială din animalele 
cele blânde, şi apoi le lasă să cânte, să răgească, să sboare şi să 
se guverne fiecare după firea speciei sale. Deci un guvern de oameni 
e mai sălbatic decât fiarele, dacă nu sufere nici limbile altor 

naţiuni, nici pe ele însele a se guverna fiecare după natura şi 
trebuinţele sale. Insă mintea cea sănătoasă nu poate aproba un 
astfel de Stat. Dacă e de nevoie să fie State pe pământ şi dacă 
Statul e tocmai o necesitate dela natură, atunci Statul fără de 
îndoială este de nevoie, numai pentru ca, oamenii, fiind în Stat, 
să se poată apăra mai uşor într’însul, decât afară de Stat; adică: 
Statul e un aşezământ omenesc spre apărarea persoanei şi a bu¬ 
nurilor omenirii. Când zic că e aşezământ omenesc , atunci voiu 
să înţeleg că nici nu e aşezământ îngeresc, mai presus de fire, 
nici nu trebue să fie instituţie diavolească, iad înghiţitor de liber¬ 
tate, şi spaima ginţilor neputincioase; când zic, spre apărarea 
persoanei , atunci înţeleg totdeodată şi libertatea şi onoarea, căci 
oamenii, fără libertate şi onoare, sunt mai mult vite, cari acum 
trag în jugul unui, acum într’al altui tiran, decât oameni; când 
zic, spre apărarea bunurilor , atunci înţeleg nu numai mâncarea 
şi băutura, îmbrăcămintea şi locuinţa, ci, afară de libertate, în¬ 
ţeleg şi limba, cine va zice că limba e un lucru de prisos pentru 
oameni şi naţiuni, şi că ar fi mai bine de oameni, când ar fi muţi! 
Când vorbesc de omenire: atunci înţeleg toate naţiunile, căci 
cine va zice, că naţiunile nu sunt părţile omenirii? In urmă, când 
zic, naţiune: atunci înţeleg persoana unui popor întreg, care 
e legat prin aceeaşi limbă şi datine, căci cine va zice, că natura 
i-ar fi desbrăcat pe oameni de demnitate de persoană, când i-a 
unit într’un corp naţional cu legăturile acestei frăţii minunate? 

Dacă odată, fiecare om e persoană, atunci un om nu poate să 
fie mai persoană decât altul, prin urmare nu poate să zică către 
alţi oameni: eu sunt Statul , voia mea e lege pentru toii; dacă fiecare 
naţiune e persoană atunci o naţiune nu poate fi mai persoană 
decât alta, prin urmare nu poate să zică către celelalte naţiuni 
din acelaşi Stat: « numai eu sunt Statul , numai limba mea poate 
fi limbă diplomatică , iar ale voastre trebue să fie smulse ca ne¬ 
ghina din grâu; eu singur voi pune dregători fără să întreb pe 
turmele neungureşti ce păstori să le pun; nu mă voi uita, dacă 
vă veţi putea înţelege cu ei sau nu, dacă veţi avea încredere în 
ei sau nu, deoarece eu am voia şi puterea să aşez pretutindeni 
oameni credincioşi planurilor mele, şi voi n’aveţi să mă întrebaţi, 

de ce fac aşa, ci voi sunteţi datori numai să ascultaţi şi 
să daţi dare şi ostaşi ». Omul, care umblă să ucidă pe altul, şi-a 
pierdut dreptul de a fi suferit în societatea omenească: aşa şi-a 
pierdut dreptul de a fi suferit între naţiunile de pe pământ şi 
naţiunea care lucrează spre stingerea altora după nişte asemenea 
maxime; naţiunea cuminte recunoaşte drepturi şi obligaţiuni 
reciproce şi nu provoacă pe altele, ca să se apere de ea, ca de 
o fiară sălbatecă. Bine a dispus natura, ca libertatea omului să 
nu fie restrânsă decât cât timp acesta este sub guvernul cel firesc 
al părinţilor săi, care nu-i cade greu nimănui, tocmai pentrucă 
este firesc; iar dacă iese de sub guvernul părintesc, natura nu 
vrea ca un om să fie supus altui om, ci vrea ca fiecare să fie liber 
toată viaţa sa; ea vrea, ca mai mulţi oameni liberi, să facă co¬ 
munităţi, sate şi State libere, şi acestea să se guverneze de gu¬ 
verne aşezate cu votul tuturor oamenilor liberi după legi puse 
de universalitatea tuturor oamenilor liberi, nu cu mandate. 

Cu această egalitate a naţiunilor e legată strâns libertatea 
lor de a se desvolta fiecare după firea sa în toate părţile vieţii 
Statului. De aci urmează, că pentru unitatea Statului nu este de 
trebuinţă nici uniformitatea de drept, cu atât mai puţin unifor¬ 
mitatea de limbă. Ce e drept, se zice, că dacă n’ar fi atâtea drepturi 
într’un Stat, cum sunt de exemplu în Austria: drept austriac, 
unguresc, săsesc afară de cele bisericeşti, al căror număr e şi 
mai însemnat; ci dacă ar fi numai un drept în tot ţinutul Sta¬ 
tului, — prin aceasta ar creşte iubirea cetăţenilor către patria 
comună; din contră, varietatea drepturilor particulare micşorează 
amorul către ea, şi slăbeşte Statul. La aceasta au observat de 
mult politicii cei mai mari, că sănătatea Statului, ca şi a altui 
corp organic, depinde dela proporţiunea părţilor şi a întregului, 
în care se face dreptate fiecărei părţi. Un cetăţean, o cetate, o 
provincie poate să-şi uite de Statul de care se ţine: asta e o 
întâmplare de toate zilele, dar nenaturală; însă iubirea adevărată 
nu pot să aibă cetăţenii decât numai către un Stat în care toţi 
iau parte la toate drepturile Statului. Este o părere falsă, dacă crede 
cineva că Statul se împuterniceşte nimicind formele individuale. 
Când cineva ar putea crea în orice oraş în orice sat un sentiment, ca 

fiecare să se ţină măreţ că e membru al Statului, prin aceasta 
întregul Statului ar dobândi putere nouă. Aşa dobândeşte şi prin 
drepturile particulare, când acestea suht puse de voia universală 
a diferitelor popoare; din contră, impunându-le un drept, care nu 
răspunde firii lor, ele încetează a lua parte la lucrările Statului, 
se înstrăinează de el şi îl părăsesc (Savigny). 

Deci, dacă unitatea Statului nici atât nu cere, ca să fie acelaşi 
drept în tot ţinutul Statului, cu atât mai puţin cere, ca să fie 
numai o limbă acolo, unde sunt mai multe. Unde Statul e locuit 
numai de o naţiune, ar fi nu numai o asuprire a naţiunii întregi, 
dar şi o mare absurditate să adopte o limbă moartă sau străină 
pentru legi şi guvernare, cum era până acuma limba latină, tot 
astfel de asuprire şi absurditate face naţiunea care cearcă a-şi 
impune limba pe grumazul altor naţiuni într’un Stat ca Ungaria 
care nu e alcătuită numai din Unguri, ci din milioane de Slavi, 
Români şi Germani. In specie tocmai legislaţia Statului poliglot 
nu cere unitate de limbă; din contra, chiar şi despotul cel mai 
tiranic e constrâns şi el a-şi publica ordinele în limbile tuturor, 
ca să poată fi urmate. Cu atât mai vârtos trebue să recunoască 
libertatea limbilor un Stat liber, dela care, şi în această privinţă, 
se cere mai mult, decât dela un despot. Acesta pune singur legi 
după plăcerea lui: voia lui este lege pentru toţi; dar într’un Stat 
liber nu poate fi lege ceea ce voieşte numai un om sau o naţiune, 
ci lege trebue să fie aceea ce voieşte şi ce doreşte tot poporul, 
toate naţiunile. Putea-va însă naţiunea să-şi descopere voia şi 
dorinţele, dacă e oprită să nu vorbească în limba sa, dacă e gura 
reprezentanţilor săi încuiată cu lacătul altei limbi? Fiecare naţiune 
are interesele sale: asupra acestora trebue să se sfătuiască în 
adunările comunităţii, în adunări mai mari naţionale şi în adunarea 
comună a mai multor naţiuni; însă ce discuţiune poate să se facă, 
unde nu e libertate de vorbit în limba, pe care o ştie naţiunea? 
Se poate oare împăca cu scopul legislaţiunii liberale această con¬ 
damnare la tăcere a unei naţiuni întregi? Nici nepracticitatea 
despre care vorbeau unii zicând, că nu e cu putinţă să se vor¬ 
bească în mai multe limbi într’o adunare, nici acea n’are loc. 
De ce să nu se poată face în Ardeal şi în Ungaria aceea ce se poate 

aiurea? In adunările Elveţiei se vorbeşte în trei limbi: franţu¬ 
zeşte, italieneşte şi nemţeşte; în ale Belgiei, legea dă voie să se 
vorbească în limba belgiană şi franceză; în Sardinia, italieneşte 
şi franţuzeşte. Şi totuşi Ungurii nici nu sunt mai liberi, nici mai 
fericiţi decât aceste popoare luminate, ba sunt foarte departe 
de ele în toate privinţele. 

Dacă şi-ar propune cineva, ca să facă o carte de legi precisă şi 
frumoasă ca Corpul Dreptului" Roman, atunci putem zice cu 
Savigny, că nici Germanii n’au limbă pentru acest scop măreţ, 
cu atât mai puţin Ungurii; însă când vine vorba, că şi aceste 
naţiuni, cari n’au limbă cultă ca latina, au nevoie de guvernare 
în o oarecare formă, atunci nu e absurditate mai mare pe lume, 
decât apologia despotismului limbistic, şi că limba cutărei naţiuni 
n’ar fi matură pentru legi şi pentru guvernarea poporului. Dacă 
ar fi ca cineva să aştepte cu punerea legilor şi cu guvernarea până 
ce se va cultiva deplin oarecare limbă, atunci acela poate sta ca 
nebunul mult şi bine pe ţărmuri, aşteptând până va curge râul, 
ca să-l treacă, deoarece râul şi cultuia limbei vor curge în etern, 
şi niciodată nu vor fini. Şi dacă nici măcar Germanii nu sunt 
chemaţi să aibă carte de legi, cu atât mai puţin sunt mai chemaţi 
Ungurii decât Românii. Să ne uităm la limba legilor din Apro¬ 
batele şi din Compilatele Ungurilor. Ce va să zică: « sectdjdn 
levdk, olah Naţio , patidlisallnak } recepta religio exequdltassek , 
articulusinkat in toio el per omnia cassdljuk , annihilaljuk t lollojuk t 
ha impingalnonak , convincaliossanak , toties quoties exequaljak ez 
articularis paenat f a causansoknak caasojokbol emergalando poe - 
nakbol rata portiojok a * Decretum iariasa szerent , cic> , apoi cau- 
sakban procedolni , contribualni a civilis fundusokrol } etc ., bancă 
şi: az olah Vlădică , olah popak , czinleremjekei , beszcrikajocat , 
articulus a ’ lipitorokrol ». Ce cultură de limbă va afla cineva 
în acest galimatia, de care sunt pline Aprobatele şi Compilatele 
oriunde le deschizi? Se pot ungurii glorifica cu acest amestec 
dela Turnul Babilonului, ca cu o minervă născută de-a-dreptul 
din capul lui Joe, şi poate să cate cu dispreţ la limbile altor na¬ 
ţiuni mai culte decât a lor? Ce să facă dar Germanii, Ungurii, 
Românii şi Slavii, neavând niciunii limba matură pentru legi? 

Vor primi oare latina moartă sau vreo altă limbă străină? Aceasta 
însă n’ar fi înaintare, ci regres şi asuprire. Mintea sănătoasă în¬ 
deamnă pe toate naţiunile, ca fiecare să se apuce de jurisprudenţă 
în limba sa; naţiunile să se sufere una pe alta pentru binele comun 
al tuturor, ca să se guverneze fiecare pe sine însuşi, şi atunci fiecare 
îşi va afla cuvinte pentru dorinţe^ şi oamenii politici vor avea 
şi ei limbă cultă de ajuns pentru carte de legi. Insă despotismul 
nu-şi impune limba sa, pentrucă celelalte limbi n’ar fi cumva 
culte pentru scopul public; căci de aci ar urma, ca el să facă chiar 
din contră, adică să le dea ocaziune de a se cultiva; ci el vrea, 
ca naţiunile să-şi uite cu încetul şi de numele libertăţii, ca apoi 
la urmă să se stingă dintr’însele şi sentimentul de libertate. Pentru 
aceasta, naţiunea despotică opreşte pe celelalte: ca să nu-şi ridice 
şcoale naţionale, zicând că ştiinţele înalte nu se pot propune 
decât în limba ei. Căci ea nu vrea ca şi altele, să se lumineze şi 
vrea ca să rămână oarbe şi surde la toate măsurile egoismului 
ei; de aceea opreşte adunările şi le leagă de limba sa, pentru ca 
alte naţiuni să nu se poată sfătui despre cele ce le-ar fi de folos; 
de aceea pune legile numai în limba sa, pentru ca celelalte naţiuni 
să nu le înţeleagă, şi să fie constrânse totdeauna a întreba pe 
străini, ce vor; de aceea pune dregători străini, pentru ca alte 
naţiuni, să nu se poată înţelege cu ei, ci să fie constrânse a alerga 
într’al zecelea sat, până vor da de cineva, care să le înţeleagă 
vorbele şi să le traducă hârtiile. Nu-i ajunge că dă dare şi face 
dregătorului leafă pentru ca să răspunză şi el deplin numelui şi 
datoriei sale, ci mai trebue, afară de aceasta, să cumpere şi tra¬ 
ducerea hârtiilor, cari s’ar fi căzut să le facă dregătorii înşişi în 
limba aceluia pe care-1 ating; într’adevăr, un astfel de guvern 
cu măsurile acestea nu doreşte câtuşi de puţin, să uşureze pe popor: 
el îşi căută binele său, nu binele poporului, şi-l îmbracă în vest¬ 
mântul binelui public, care nu i se potriveşte, zicând că înlesnirea 
guvernării cere unitate de limbă şi necutezând o spune pe faţă 
că e vorba numai de binele asupritorului. 

Oare nu s’ar cuveni mai bine scopului societăţii, păcii şi feri¬ 
cirii naţiunilor conlocuitoare, ca unde vor fi numai Unguri, acolo 
şi dregătorii să fie numai Unguri; unde vor fi Români, acolo şi 

dregătorii să fie Români, unde vor fi amestecaţi, acolo şi dregătorii 
să fie amestecaţi, pentru ca să răspundă nevoilor poporului? 
Fiindcă după mintea sănătoasă dregătorii sunt pentru popor, 
nu poporul pentru dregători. Ce va zice poporul dacă-1 va întreba 
cineva, care dreptate este mai ieftină: cea care se face într’ascuns 
cu scrisori de sute de coaie, pe care nu le văd niciodată părţile 
care sunt în proces, şi se tărăgăne zeci şi sute de ani, sau aceea 
care se sfârşeşte mult în două-trei zile vorbind părţile în limbile 
lor în vederea şi auzul tuturor? Şi care guvernare îi este mai uşoară: 
cu dregători şi cu limbă streină, sau cu limba sa şi cu dregători 
aleşi de popor şi din sânul său? De ce să nu poată fi mai multe 
limbi în administraţiune de aci înainte, când ştim, că până acum, 
la tribunalele acestei ţări, a fost în uz mai multe limbi şi neferi¬ 
cirea ţării n’a venit dela mulţimea limbilor, ci dela mulţimea 
privilegiilor? Iar cât priveşte limba română, ea e limbă oficioasă 
de sute de ani la toate scaunele de judecată ale protopopilor şi 
la Consistoriile Românilor din Ardeal. Pentru ce să nu fie ea dar 
matură pentru legi şi guvernare, când sunt tipărite într’însa 
codice de legi şi o mulţime de alte cărţi? 

Tăcem alte argumente mai mult ciudate decât serioase ale Ungu¬ 
rilor, precum sunt, de exemplu, că unitatea limbii o ar cere, şi 
unitatea coroanei ungureşti, şi datoria de a se conserva pe sine, 
şi altele asemenea, — le tăcem, deoarece coroana cea adevărată 
a ţării ce se zice acum Ungaria, nu sunt cercurile de metal dela 
Papa Silvestru, care totuşi se văd a fi date dimpreună cu simbolul: 
Regnum unius linguae imbecille est , şi deci, nu spre stingerea 
altor naţiuni — ci naţiunile care locuesc pe pământul Daciei 
şi al Panoniei; ele sunt coroana cea adevărată a ţării, şi acele 
drepturi mari, de care nimănui nu-i este iertat a se atinge, ale 
acestei coroane sunt. Cu datoria Ungurilor de a se conserva pe 
sine, ca să nu piară din pricina puţinătăţii lor, nu este legat dreptul 
de a înghiţi pe Români şi pe Saşi. Cine e vinovat că naţia ungu¬ 
rească a ajuns între Scila si Caribda? Ce ursită rea îi împinge, 
ca să ridice asupra-şi toate vânturile, când ar putea să le aline? 
Să mânie pe toţi zeii, când ar putea să-i îmblânzească? Ce poli¬ 
tică e de partea lor, de se pun cu atâtea puteri în contra naţiu- 

nilor, cu cari ar trebui să lege cele mai tari legăminte, ca să-şi 
apere fiinţa comună de duşmanii comuni? 

Din toate acestea urmează că unitatea limbei în statul poliglot 
nu o cere nici unitatea Statului, nici unitatea legislaţiunii, nici 
înlesnirea, ieftinătatea şi repeziciunea guvernării, nici starea cul¬ 
turii altor limbi; ci o cere pe cum am zis, numai comoditatea 
despotismului şi cugetul lui cel nelegiuit de a răpi libertatea na¬ 
ţiunilor, ca să domnească peste ele. 

Deci naţiunea ungurească nu poate să pretindă vreun privilegiu 
peste alte naţiuni nici în privinţa limbei, ci trebue să se mulţu¬ 
mească şi ea cu- egalitatea şi cu dreptatea- Numai până unde ţine 
dreptatea ţine şi umanitatea: dincolo de dreptate locuesc fiarele 
sălbatice. Naţiunea ungurească n’are niciun scop necesar, nicio 
nevoie adevărată, pe care să nu le aibă în aceeaşi măsură şi celelalte 
naţiuni. Pofta domnirii peste celelalte nu e o nevoie adevărată 
ci e numai paroxism de friguri, care când va trece, şi acea poftă 
necurată de a înghiţi pe alte naţiuni va pieri. Dacă ungurii au 
trebuinţă să vorbească ungureşte în adunările lor — şi care tiran 
ar fi atât de nebun, ca să-i facă să vorbească într’o limbă pe care 
nu o cunosc? — au şi Românii aceeaşi lipsă; cum încape dar 
aci limbă diplomatică? Dacă Ungurii nu-şi pot închipui cum să-i 
guverneze cineva cu dregători streini şi cu limbă streină, pe care 
nu o înţeleg, nici Românii nu văd, pentru ce nevoia Ungurilor 
ar fi mai înteţită decât a Românilor şi în această privinţă. Deci, 
dacă e şi aci tot aceeaşi nevoie şi tot acelaşi drept egal: unde 
este temeiul privilegiului limbei lor? Dacă natura constrânge pe 
Unguri cu necesitatea cea mai imperioasă, ca să înveţe în limba 
lor toate dela alfa până la omega , aceeaşi natură îi face şi pe Ro¬ 
mâni, şi tot cu aceeaşi necesitate şi tot pentru acelaşi scop, ca 
să înveţe Româneşte. O natură le-a născut pe toate naţiunile, 
o iubire le-a vărsat în inimă către limba lor, un sentiment de 
onoare va bate în inimile tuturor, şi un scop le-a prescris tuturor; 
şi acest scop nu se poate ajunge dacă ele va domni una peste alta, 
ci numai având toate unul şi acelaşi drept. Unde are aci loc pri¬ 
vilegiul vreunei limbi câtă vreme va sta numele de drept şi de 
libertate pe pământ? Sau nu cumva Ungurul are şi privilegiul 

de a-şi iubi limba mai fierbinte, decât Românul pe a sa, şi de 
a fi mai mândru cu origina sa scitică, decât Românul cu cea ita¬ 
lică? Până când nu şe va stinge sentimentul de dragoste şi de 
onoare din piepturile tuturor Românilor—nicidecum 1 

Aşa este! Fără de naţionalitate nu e libertate, nici lumină 
nicăieri, ci pretutindeni numai lanţuri, întuneric şi amorţire. 
Ce este apa pentru peşti, aerul pentru sburătoare şi pentru toate 
vieţuitoarele; ce este lumina pentru vedere, soarele pentru cre¬ 
şterea plantelor, vorba pentru cugetare; aceasta e naţionalitatea 
pentru oricare popor: Intr’însa ne-am născut, ea este mama 
noastră; de suntem bărbaţi, ea ne-a crescut; de suntem liberi, 
într’însa ne mişcăm; de suntem vii, intr’însa vieţuim; de suntem 
supăraţi, ea ne^lină durerea cu cântecele naţionale. Prin ea vorbim 
astăzi cu părinţii noştri, cari au trăit înainte de mii de ani; prin 
ea ne vor cunoaşte strănepoţii şi posteritatea peste mii de ani. 
Naţionalitatea e îndemnul cel mai puternic spre lucrare pentru 
fericirea neamului omenesc. Pe cel ce nu-1 trage inima să lucreze 
nici măcar pentru gloria şi fericirea naţiunii sale, acela nu e decât 
un egoist pierdut pentru umanitate, de care e păcat că l-a împo¬ 
dobit natura cu forme de om. Naţionalitatea e libertatea noastră 
cea din urmă şi limanul scăpării noastre viitoare. După ce ne-a 
luat toate numai această libertate nu a răpit-o până acum vreun 
barbar dela Români. De 17 sute de ani se luptă neamul Român 
în depărtata Dacie cu toate turmele barbarilor şi ancora aceasta 
a ţinut naţiunea Română în contra tuturor valurilor de nu s’a 
scufundat în abisul pieirii cu barbarii dimpreună. Şi iată că uniunea 
cu Ungaria acum vrea să frângă şi să smulgă această îpicoră de 
mântuire, vrea să strice acest organ al vieţii româneşti, vrea 
să răpească dela Români şi libertatea cea mai de pe urmă. Aceasta 
e Uniunea pentru Românii Pentru Unguri e viaţă; moarte, pentru 
Români; pentru Unguri, libertate nemărginită; pentru Români, 
şerbie eternă. Unindu-se cu Ungaria, naţiunea Română nu va 
mai avea nici şcoale, nici dregători naţionali cari să poarte grije 
de şcoalele şi de interesele naţionale, nici chiar biserica naţională; 
toate acestea se vor boteza a doua oară cu nume unguresc, toate 
se vor îmbrăca în vestmânt unguresc. Din ora în care naţiunea 

se va declara pentru Uniune, ea se va învoi la pieirea sa însăşi: 
ea va începe îndată a se stinge şi a pieri ca un arbore fulgerat 
Atunci nici om, nici Dumnezeu nu-1 mai poate scăpa pe Român 
de pieirea naţională; pentrucă, învoindu-se la sentinţa morţii 
sale, va arăta, că preoţii Români erau trecuţi mai înainte de 
idolii neamului strein; că aleşii lor erau cumpăraţi, poporul vân¬ 
dut, — şi toată naţiunea era moartă mai dinainte, şi Ungurii 
acuma îi fac numai îngropăciunea cea de batjocură. 

Şi într’adevăr, cine ne-ar putea scăpa de pieire, când Dumnezeu 
astăzi nu mai învie morţii? Poate că unii au credinţă că cultura 
de astăzi a Românilor va putea înfrunta toate atentatele ungu¬ 
reşti; rău însă s’ar înşela Românii, când şi-ar încerca scăparea 
în această cetate fără de ziduri şi păiăsită de paznici! Dar oare 
pentru ce vreau Ungurii să facă ţară ungurească şi din Ardeal, 
decât numai ca apoi să poată preface toate institutele de cultură 
ale Ardealului în institute ungureşti? Ce va fi de literatura noastră, 
când vor fi îndreptate asupra ei toate tunurile ungurismului, 
ca să o sufle în vânt: «ut corpora lente ugescunt, cito extingu- 
untur; sic ingenia, studiaque opres&ris facilius quam revoca- 
veris » (Tacitus , Agric. c. III). Ori să aşteptăm până ce toţi Ro¬ 
mânii îşi vor uita şi limba, ca atunci şi orbii să vază şi să zică: 
acum vedem şi noi, că zău, această uniune a fost primejdioasă 
pentru Români? Dar ce va folosi atunci strănepoţilor degeneraţi 
că vor ajunge să recunoască rătăcirea părinţilor lor cei fricoşi şi 
ticăloşi? Ce le va folosi atunci, când ei va fi răpit cu sine toren¬ 
tele ungurismului de nu se vor mai putea întoarce înapoi? In 
deşert se vor mira urmaşii, cum de n’am înţeles noi că fiecare 
naţiune are numai atâta onoare şi valoare înaintea Statului, 
câtă onoare şi valoare are limba ei. In deşert se va mira cum de 
n’am văzut noi, în secolul luminilor şi al naţionalităţii, ce este 
naţionalitatea; cum n’am prevăzut pieirea gintei noastre, când 
Ungurii ne-o spuneau cu zeci de ani mai înainte că vor să stingă 
pe Români! Şi urmaşii Românilor se vor mira de nesimţirea 
noastră, şi ne va blestema în morminte, căci am ascultat cu ne¬ 
păsare sentinţa de moarte a neamului nostru, căci n’am recurs 
chiar şi la cel mai din" urmă mijloc pentru apărarea neamului 

Român, căci nu ne-am ridicat toţi pentru unul şi unul pentru 
toţi, ca să depărtăm dela strănepoţi această infamie nemeritată! 
Oare nu ar fi fost mai strălucit şi mai măreţ înaintea oamenilor 
şi a dumnezeilor, ca să ne oştim pentru nemurire, şi mai bine să 
ne coborîm cu toţii în morminte la părinţii noştri, încoronaţi 
cu glorie, decât să lăsăm o infamie veşnică, drept moştenire nefe¬ 
riciţilor'noştri strănepoţi? Ce limbă poate să spue amarul, care-1 
sufere numai în trei zile omul la moarte? Dar cu atât mai mult 
amarul unei naţiuni pe care ar vinde-o fiii ei cei înţelepţi? 
Ce condeiu poate să descrie durerile celui îngropat de viu? Iată, 
el se deşteaptă în mormânt, îşi muşcă buzele şi îşi roade 
mâinile de desnădejde, că nu-i luceşte nicio rază de scăpare în 
fundul mormântului: durerea acestui nefericit e scurtă, dar 
durerea unei naţiuni ce merge spre pieire, va trece împreună 
cu istoria din secol în secol, şi dela generaţiune la generaţiune. 
Când nu se va mai auzi nicio vorbă românească între Olt, Mureş 
şi Tisa; când sunetele cele dulci ale limbii noastre se vor schimba 
de mult în sunete barbare amorţite; când strănepoţii celor de 
astăzi, nu se vor mai mândri că sunt viţă de sub cerul blând al 
Italiei; când le va fi ruşine de memoria Scevolilor, Bruţilor, Sci- 
pionilor, şi vor jura poate că se trag de-a-dreptul din turmele 
lui Atila: atunci sapa şi plugul barbarului va scoate din pământ 
câte o piatră română, ca să mărturisească cum că pietrele au, 
către memoria celei mai însemnate naţiuni ce a fost odată în 
lume, mai multă simţire de veneraţiune decât milioanele de le¬ 
gionari, pe cari ne-au aşezat aci Traian, ca să păzim nemuritoare 
gloria numelui de Român, glorie pe care noi, în loc să o mărim, 
am micşorat-o, am întunecat-o, am vândut-o, şi, împreună cu 
naţiunea, am îngropat-o în anul 1848! 

Deci, să socotim bine, dacă nu voim a lăsa atâta jale după noi; 
Sa considerăm cum părinţii şi străbunii noştri au petrecut sub 
domnia ungurească; cum Ungurii n’au vrut să respecte niciodată 
drepturile Românilor; cum, din contră, s’au silit totdeauna a-i 
turbura între sine cu tot felul de uniuni înşelătoare, cu tot felul 
de promisiuni, mincinoase; şi, în urmă, cum că libertăţile uniunii 

ungureşti sunt pentru Români, nu libertăţi adevărate, ci numai 
amăgiri, cu care îndulcesc veninul uniunii, ca să-l facă plăcut 
la băut. Atunci urmează dela sine ce trebue să facă Românii în 
aceste împrejurări. Mie mi se pare că e de trebuinţă: 

1. In ce priveşte Uniunea, Adunarea trebue să răspundă so¬ 
lemn după datina marilor noştri străbuni, cum că: Senatus et 
Populus Daco-Romanus beneficii et injuriae memor esse solet Coe - 
terum Ungaris , quoniam non poenitet , delicii gvatiam non facit , 
foedus et amiciţia dabuntur cum meruerintb adică: « Senatul şi 
Poporul Daco-Român ţine minte facerea de bine şi nedreptatea. 
Pe Unguri fiindcă nu numai nu le pare râu de relele ce i-au făcut , 
ci încă vreau a-i face un rău şi mai mare , nu-i iartă; unire şi ami¬ 
ciţie va lega cu ei, când o vor merita. Aşa, numai când o vor merita, 
numai atunci Românii să lege uniune şi amiciţie cu Ungurii, 
adică când aceştia vor recunoaşte libertatea naţiunii noastre, 
aşa cum pretind ei dela Români şi dela alte naţiuni ca să le re¬ 
cunoască libertatea lor. Numai după ce naţiunea Română va fi 
constituită şi organizată şi pe temeiul libertăţii egale, atunci 
numai să facă federaţiune cu Ungurii pentru apărarea comună, 
cum face o naţiune liberă cu altă naţiune liberă. Fără condi- 
ţiunea libertăţii egale, Românii să nu păşească cu Ungurii la 
niciun fel de uniune, ci să se unească cu naţiunile, cari recunosc 
libertatea naţiunilor şi o respectă în fapt. Orice chemare la uniune, 
fără de condiţiunea libertăţii naţionale, e chemare la şerbie la 
care toată naţiunea liberă va răspunde cu dispreţ, va protesta 
solemn în contra ei. 

Acest lucru mi s’a părut cel mai greu, ca Românii, înainte 
de toate, să-şi arate temeiurile în privinţa acestei uniuni şi să se 
declare că-i cunosc pericolul şi nu-1 vor. Dacă Românii s’ar de¬ 
clara pentru uniune, ar fi constrânşi a merge orbeşte încotro 
i-ar duce Ungurii. De sine n’ar putea lucra nimic pentru binele 
naţiunii române. 

2. Fiindcă naţiunea, adunându-se din toate părţile la această 
sărbătoare a libertăţii, arată că nu mai vrea să fie supusă altor 
naţiuni, — mi se pare că e nevoie ca conştiinţa şi voia aceasta 
a naţiunii, Adunarea să o îmbrace în vestmântul cel mai 

solemn adică: să proclame libertatea şi independenţa naţiunii 
Române . 

Aceasta o înţeleg astfel: naţiunea română scutură jugul con- 
stituţiunii ungureşti, care pe o parte îi nimicea naţionalitatea, 
pe de alta, călca în picioare libertatea poporului. Naţiunea Ro¬ 
mână, proclamându-se, declară solemn că de aci înainte nu va 
urma decât legile cari se vor pune în dietele ţării unde va fi re¬ 
prezentată şi ea după dreptate şi cuviinţă, şi se va ţine datoare 
să asculte numai pe dregătorii aleşi din sânul său. Naţiunea Ro¬ 
mână dă de' ştire naţiunilor conlocuitoare, că, voind a se constitui 
şi organiza pe temelie naţională, n’are cugetul duşman în contra 
altor naţiuni, şi le recunoaşte tuturor acelaşi drept şi voieşte, 
a-1 respecta cu sinceritate, cerând respect reciproc după dreptate; 
prin urmare, naţiunea Română nici nu voeşte a domni peste alte 
naţiuni, nici nu va suferi a fi supusă altora, ci voieşte drept egal 
pentru toate: jus semper quaesitum est acquabile, aliaquin non 
esse jus (Cicero), Mai încolo: 

3. Fiindcă naţiunea, ajungând la conştiinţa libertăţii, de aci 
înainte nu se mai poate purta ca servitoarea altor naţiuni, ci vrea 
să se ţină şi să se poarte ca o naţiune liberă; mi se pare de tre¬ 
buinţă, ca această obligaţiune să o întărească şi cu jurământ 
adică: Adunarea să depună jurământul în numele a toată naţiunea , 
cum că niciodată nu se va lepăda de naţionalitatea ei, ci o va apăra 
în etern cu puteri unite în contra tuturor duşmanilor şi pericolelor , 
şi, cu puteri unite, va lucra pentru viaţa, onoarea şi fericirea ei 
în toţi timpii viitori. 

Jurământul acesta nu este decât simbolul Uniunii, cu care 
mama natură a legat pe toţi fiii naţiunii noastre, atunci când 
le-a dat aceeaşi limbă, arătându-le, că precum sunt uniţi prin 
limbă, aşa se cade să fie uniţi şi cu inima la toate lucrurile care 
sunt spre luminarea, libertatea şi binele naţiunii. Precum am 
arătat, naţiunile conlocuitoare tot prin uniuni au încurcat pe 
Români, mai întâiu cu uniuni politice, apoi cu uniuni religioase; 
şi Românii au făcut totdeauna mare eroare că nu s au unit între 
sine, ci, spre scăderea naţiunii noastre, cu străinii. Aceasta nu 
trebue să mai fie, şi nici ca, odată cu dizolvarea Adunării, să 

se desfacă şi această unire frăţească, pe care o serbăm astăzi 
cu atâta pompă şi cu atâta fericire. Libertatea în adevăr nu se 
poate revendica decât numai într’o Adunare, şi revendicându-se 
trebue apărată şi conservată în toate timpurile. Aşa dar, şi unirea 
trebue să înflorească totdeauna între Români ca mijlocul cel 
dintâiu al revendicării şi eonservării libertăţii naţionale, a cărei 
lipsă nu o poate împlini niciun alt mijloc, fără de unire. De aci 
se cunoaşte necesitatea ca Adunarea să se lege solemn cu jură¬ 
mânt în numele întregii naţiuni, că precum e unită astăzi pentru 
un scop în această Adunare, aşa va rămânea unită în etern: va 
apăra existenţa şi libertatea şi va lucra pentru cultura şi fericirea 
naţiunii întregi cu puteri unite. Uniunea, întărită într’acest chip, 
va forma o putere naţională, care va câştiga respectul naţiunii 
române chiar în faţa acelora, care până acum n*au recunoscut 
nicio obligaţiune către Români. 

Fraţilor! Să nu cugete cineva, că aşi înţelege uniune dogmatică, 
confesională, religioasă prin uniunea de care vorbesc. Scopul 
meu nu este a chema pe Români la uniune confesională , ci la 
uniune naţională t cu care au fost uniţi între sine Românii şi atunci, 
când nu erau pe pământ formele religiunilor cele de astăzi, şi 
vor fi şi când nu vor mai fi acestea. La această uniune îi chem 
eu pe Români cu toată seriozitatea, pentrucă sunt convins din 
profundul inimii, că naţiunea română nu s’a adunat aci, ca să 
se facă unită sau neunită, ci ca să se facă liberă înainte de toate, 
apoi cultă şi fericită. Libertatea însă nu e legată, nici se cade S 
fi legată de o religiune sau de alta, ci trebue să fie comună tutulor 
religiunilor. Cel ce leagă libertatea de religiune, n’are idee nici 
de libertate nici de religiune, şi merită compătimire, ca un fanatic 
rătăcit, sau dispreţ, ca un om răutăcios. Deci eu zic, să nu în¬ 
cercăm nicio uniune religioasă, ca să nu turburăm această uniune 
frăţească naţională, care se află acum între Români, fără de care 
nu se poate scoate la cale niciun lucru necesar spre reîntărirea 
naţiunii noastre: cu nimic nu se poate turbura buna înţelegere 
a Românilor mai uşor, decât cu prozelitismul religios, care a 
sfâşiat.pe Români până la episcopul Ioan Bobu. De când a în- 
.cetat acest prozelitism sub ultimii doi episcopi uniţi,, de atunci 

Românii au pace, şi numai de atunci înfloreşte între ei această 
frăţie îngerească, pe care o vedem personificată în Adunarea 
prezentă. In ce priveşte unirea şi neunirea, aceasta, ca un lucru 
al conştiinţei, trebue lăsată pe sufletul fiecărui Român şi fiecărei 
comunităţi, să vadă şi să-şi aleagă cu voia liberă, dacă-i cere 
fericirea, cultura şi pacea dinăuntru, ca să fie unit ori ne unit. 
Orice prozelitism despre partea altora în această privinţă, este 
o crimă în contra păcii naţionale. Cine poate asigura că s’ar putea 
face o uniune religioasă ca aceasta, fie într’o parte fie într’alta? 
Şi, cunoscând misterul lucrurilor religioase de o parte, iar de 
alta, fanatismul şi măestria celor ce îşi pescuesc folosul în apă 
turbure, în aşa împrejurări, cine poate asigura, că va dăjnui şi 
mâine chiar dacă s’ar face astăzi? Oare nu se poate scula astăzi 
un Sofronie, mâine un Atanasie, ca să predice, unul în contra 
uniunii cu pălăria în bâtă, celălalt pentru uniune cu icoana sino¬ 
dului de Florenţa? Şi atunci ce va fi de pacea, cauza şi fericirea 
naţională? Aşa dar Românii să nu încerce nicio uniune religioasă, 
ci să întărească legătura uniunii naţionale, jurându-şi credinţă 
că nicio împrejurare nu-i va abate dela cauza naţională. Dacă 
Românii vor rămâne în această unire naţională, atunci vor ridica 
cu puteri unite fondaţiuni naţionale, şcoale pentru comunităţi, 
gimnazii, academii, universităţi, institute de arte, societăţi de 
economie, de ştiinţă, şi prin acestea îşi vor câştiga respect şi va¬ 
loare în lume. îndată ce se vor îndeplini aceste condiţiuni ne¬ 
cesare ale vieţii naţionale, se va vedea că problema naţiunii nu 
se desleagă certându-se pe pământ asupra unor lucruri care nici 
în cer nu sunt definite, şi cum că spre a deslega această problemă 
se cer toate puterile naţiunii, chiar de ar mai fi împărţită in de 
două ori două confesiuni, pe cari însă uniunea naţională nu le 
supără. Din contră uniunea religioasă se luptă în contra tutulor 
confesiunilor şi surpă şi uniunea naţională. 

Din această uniune solemnă şi îndatorire către cauza naţională, 
urmează că Românii să nu-şi mai încredinţeze cauza numai episco- 
pilor. De 150 de ani, de când cunoaştem mai cu de-a-mănuntul 
întâmplările Românilor, cauza naţiunii române au purtat-o numai 
singuri episcopii, iar rezultatul a fost că naţiunea până acum 

n’a mai făcut niciun pas înainte. Ea trage şi astăzi tot în jugul 
constituţiunii ungureşti, în care trăgea la 1744, când pentru prima 
dată Inocenţiu dete petiţiunea pentru naţionalitate. Care este 
cauza? Pe Inocenţiu l-au încurcat în proces, de a fost constrâns 
a-şi lua lumea în cap. Lui Aron i-au dat a înţelege ca să nu iasă din 
sfera cea preoţească, şi să nu intre în lucruri politice. Pe Rednicu 
şi pe Grigorie Maior i-au abătut dela politică la predicarea uniunii. 
Pe Ion Bobu îl făcură, de se lepădă de cauza naţională, pe care 
o aşternuse însuşi în numele naţiunii către dieta din 1791. Această 
rugăminte a Românilor din 1791, e cunoscută publicului, fiindcă 
a tipărit-o chiar de pe atunci Sasu Eder cu note; însă proiectul 
dietei de atunci, supus Maiestăţii la rugămintea Românilor, nu 
e cunoscut până acum. In acest proiect de lege dieta zice că 
episcopul I. Bobu a dat două petiţiuni, una pentru toată naţiunea 
Română, alta pentru clerul unit (ce, oare clerul unit nu este şi 
el parte a naţiunii române? şi era oare necesară o petiţiune deo¬ 
sebită pentru el?). Dieta se apucă în introducerea proiectului să 
demonstre, că Românii de astăzi nu sunt strănepoţii Romanilor 
vechi, afară de cei din Huniedoara, iar în proiect zice că petiţiunea 
aceasta nu cuprinde dorinţele naţiunii Române, ci « est foetus 
tantum quorumdam inquietorum ingeniorum , id quod ipse Illu- 
strissimus Dominus Episcopus Fogarasiensis Joannes Bobbin 
medio Statuum constitutus confessus est», adică: cum că petiţiunea 
naţiunii ar fi numai născocitura unor capete neastâmpărate după 
cum însuşi ilustrul episcop Bob a mărturisit j>. Aşa au făcut ina¬ 
micii Românilor totdeauna şi aşa fac şi în ziua de astăzi, că reduc 
dorinţele şi trebuinţele tuturor la câţiva, ca să-i pedepsească 
pe aceştia şi să-i asuprească pe toţi. Cine ar fi crezut că episcopul 
Bob va compromite cauza, viaţa şi onoarea unei naţiuni întregi 
cu o declaraţiune ca aceasta! Insă aceasta aşa a fost, şi e destulă 
învăţătură pentru ca naţiunea să nu-şi mai lase cauza şi viaţa, 
nici pe sufletul unui om singur, fire-ar şi episcop, nici pe inima 
acelora, pe cari străinii îi pun în dregătorii şi-i plătesc anume, 
pentru ca să le spună Românilor, că ei nu pot purta dregătorii 
tn Stat ca Românii; că naţiunea Română nu poate pretinde să 
fie alăturea cu celelalte naţiuni, că în aceste împrejurări nici 


www.digibuc.ro 


222 


FILOSOFIA LUI SIMIOlSf BĂRISfUŢiU 


vorbă nu poate fi de naţionalitatea română, nici de guvernare 
în limba română; că institutele şi şcoalele nu pot fi decât ungu¬ 
reşti ; că Românii nici nu au nevoie de institute şi şcoli, naţionale, 
şi că nici împrejurările nu sunt favorabile Românilor pentru ca 
să lucreze şi ei pentru existenţa, cultura şi fericirea lor, — şi 
altele asemenea. Pe aceştia, Românii să-i cunoască bine şi să se 
ferească de ei ca de nişte duşmani ai culturii omeneşti, care o 
împiedecă, în partea naţiunii Române, când opresc naţiunea 
Română dela cultura naţională, numai pentru folosul lor privat. 
Un om înţelept, fie episcop sau mirean, nici îmbiat nu va lua 
singur asupră-şi cauza naţională, cu atât mai puţin se va duce 
la Yiena, fără învoire dela naţiune, cum s’a dus I. Bob cu sârbul 
Adamavici; dar că spiritul nevăzut va învăţa pe naţiune, cum 
să urmeze exemplul altor naţiuni luminate şi fericite, folosindu-se 
de toate ipijloacele, de asociaţii adunări politice şi bisericeşti, 
ridicând fonduri şi institute naţionale, de cari se servesc şi alte 
naţiuni pentru fericirea lor. Cum va merge economia casei, când 
va zice părintele către fiii săi: voi şedeţi, fiilor şi dormiţi, că am 
să le fac eu pe toate? cum va merge economia satului care va 
asculta de cârciumarul ce le zice: oameip buni, nu mai araţi, 
nu mai semănaţi, nu mai lucraţi nimica; veniţi la mine în câr¬ 
ciumă şi beţi, jucaţi şi ţineţi sărbătoare, că am să pun eu#la cale 
toate lucrurile voastre. Aşa va merge toată economia politică a 
naţiunii noastre, dacă naţiunea se va lăsa numai pe episcopi 
şi pe cei ce sunt puşi ca să mintă înaintea lumii şi pe la guverne, 
că naţiunea Română n’are lipsurile pe cari le au toate naţiunile, 
şi c^ lor nu le foloseşte aceea ce foloseşte la toată lumea. 

Acestea fiind astfel, fraţilor, să ne mai aruncăm încă odată 
o căutătură peste zilele naţiunii noastre, de când jeleşte sub 
domnirea ungurească; să ne reculegem cu mintea încă odată, 
deşi este lucru trist şi dureros, cum i-au asuprit şi cum i-au batjo¬ 
corit Ungurii pe Români cu legile, care sunt destinate dela Tiatură 
spre apărarea oamenilor; cum s’au unit cu toate neamurile 
asypra lor; cum au privilegiat asupra naţiunii noastre, şi 
pe Saşi, şi Sârbi, şi pe toţi, ca să-şi poată vărsa veninul 
asupra Românilor clyar acolo unde nu le ajungeau dinţii cei rău- 

tăcioşi; cum i-au oprit dela şcoale, ca să rămână orbi, — dela 
dregătorii, ca să n’aibă apărători. Pe cei ce nu i-au putut strica 
cu uniuni politice, i-au încâlcit cu uniuni religioase; şi acum, 
când se anunţă libertatea la toată lumea, ei ne anunţă stingerea 
de tot. Aşa, fraţilor! închipuiţi-vă încă odată, cum că această 
mie de ani ai tiraniei ungureşti e numai o zi în viaţa cea dure¬ 
roasă a naţiunii noastre; închipuiţi-vă, că dimineaţa ne-au băgat 
în jug, toată ziua ne-au mânat, şi acum, când veni seara ca să 
ne odihnim, nu ne iau jugul după grumaz decât ca să ne omoare. 
Care naţiune de pe pământ nu s’ar ridica, dela mic până la mare, 
când îşi vede numărate zilele vieţii? Libertatea oricărui popor 
e bunul lui cel mai înalt, şi naţionalitatea e libertatea lui cea din 
urmă; ce preţ mai are viaţa lui după ce şi-a pierdut tot, ceea 
ce-1 face demn ca să mai fie pe pământ? In mâna acestei Adunări 
e pusă viaţa şi moartea, soarta prezentă şi viitoare, nu a unui 
om, ci a unei naţiuni întregi. Ce va răspunde Adunarea înaintea 
naţiunii, a lumii şi a posterităţii, când ar subscrie sentinţa de 
moarte asupra naţiunii sale? Deci, fraţilor: nu vă uitaţi la pre- 
tenţiunile Ungurilor cele nedrepte, nici la acei puţini înşelaţi şi 
înşelători dintre noi, cari, în speranţa legilor, ce aşteaptă în împă¬ 
răţia Ungurească, ţin cu Ungurii şi zic că apără onoarea şi sal¬ 
varea naţiunii noastre; consideraţi că aceştia sunt datori a lătra 
pentru osul ce li-1 aruncă străinii, ca să latre pe fraţii lor şi să 
muşte naţiunea şi pe mama lor însăşi; feriţi-vă de ei, căci nu 
sunt Români. Căutaţi la această mulţime de Români cari strigă 
în numele a toată naţiunea: să nu ne ducem la masa libertăţii 
ungureşti, căci bucatele ei toate sunt înveninate; să nu ne vindem 
ţara şi limba, căci, pierzându-se odată, nu se mai poate câştiga; 
uniţi-vă cu poporul toţi, preoţi, nobili, cetăţeni, ostaşi, învăţaţi 
şi vă sfătuiţi într’un cuget asupra mijloacelor reînvierii naţionale, 
pentrucă toţi sunteţi fii ai aceleeaşi mame şi cauza este comună; 
ţineţi cu poporul toţi, ca să nu rătăciţi, pentrucă poporul nu se 
abate dela natură, nici nu-1 trag aşa de uşor în partea lor străinii, 
cum îi trag pe unii din celelalte clase, care urlă împreună cu lupii 
şi sfâşie pe popor dimpreună cu aceştia; nu vă abateţi dela cauza 
naţională de frica luptei: cugetaţi, că alte popoare s’au luptat 

sute de ani pentru libertate. Insă când vi se va părea lupta cu 
neputinţă, când se vor ridica greutăţile asupra voastră, ca valurile 
mării turbate asupra unei corăbii, când principele întunericului 
va deslega pe toţi necuraţii şi îi va trimite, ca să rupă legăturile 
frăţiei voastre şi să vă abată dela cauza şi iubirea gintei noastre 
spre idoli străini, — aduceţi-vă aminte atunci, cu câtă însufleţire 
şi bărbăţie s’au luptat străbunii noştri din Dacia pentru existenţa 
şi onoarea naţiunii noastre, precum ne-a lăsat scris Bonfiniu 
cu aceste cuvinte: « Coloniae Legionesque Romanae, inter barbaros 
obrutae , Romanom tandem linguam redolere videntur, et ne omnino 
eam deserant, itareluctantur y ut non tantum pro vitae , quantum 
pro linguae incatumitate certasse videantur . Quis enim assiduas 
Sarmatarum inundationes et Gothorum, item Unnorum Vanda- 
lorum et Gepidarum eruptiones Germanorum excursus et Longo- 
bardarum , şi bene supputarit, non vehementer admiretur, serbota 
adhuc inter Dacos et Getas Romanae linguae vestigia adică: « Co¬ 
loniile şi Legiunile Romane , copleşite de barbari, ţin încă limba 
Romană, şi ca să nu o piardă cu totul, atât de tare se luptă, încât 
se pare, că nu s'au bătut atât pentru ţinerea vieţii, cât pentru ţinerea 
limbei. Căci gândindu-ne bine la desele revărsări ale Sarmaţilor 
şi ale Goţilor apoi la năvălirile Hunilor, Vandalilor şi ale Gepizilor, 
la călcările Germanilor şi ale Longobrazilor , cine nu se va mira 
foarte , că tot s’au mai putut ţine urmele limbei romane între Daci 
şi Geţi ». Aşa fraţilor! aduceţi-mă aminte atunci, că va striga 
străbunii noştri: Fiilor! Şi noi am fost nu numai odată în împre¬ 
jurări -grele, 1 cum sunteţi şi voi astăzi; şi noi am fost înconjuraţi 
de inamici în 'pământul nostru, cum sunteţi voi astăzi, şi de 
multe ori am suferit* şi mai rele decât voi. Fost-am cu Hunii, 
dar nu ne-am făcut Huni; Fost-am cu Avarii, şi nu ne-am făcut 
Avari; Fost-am cu.Bulgarii şi nu ne-am făcut Bulgari; cu Huşii, 
şi nu ne-am făcut Ruşi; cu Ungurii, şi nu ne-am făcut Unguri; 
cu Saşii şi nu'ne-am făcut Nemţi; Aşa este, fiilor! Nu ne-am un- 
gurit, nu ne-am rusit, nu ne-am nemţit; ci ne-am luptat ca Ro¬ 
mâni pentru pământul şi neamul nostru, ca să vi-1 lăsăm vouă 
dimpreună cu limba noastră ca cerul sub care s’a născut; nu vă 
nemţiţi; nu vă rusiţi, nu vă unguriţi nici voi; rămâneţi credin- 

cioşi numelui şi Umbei voastre! Apăraţi-vă ca fraţii, cu puteri 
unite, în pace şi resbel. "Vedeţi cum ne-am luptat noi pentru limba 
şi Romanitatea noastră: luptaţi-vă şi voi, şi le apăraţi ca lumina 
ochilor voştri, până ce se va reîntemeia Capitoliul şi va trimete 
la voi Senatul şi popul Roman pe Traian cu Legiunile peste 
Dunăre, ca să vă încoroneze cu laurul nemuririi pentru constanţa 
şi bărbăţia voastră! Dixi et salvavi animam meam. 

